
12. Şi lisus, auzind că loan a fost întemnițat, a plecat în Galileea. 

13. Și părăsind Nazaretul, a venit de a locuit în Capernaum, lângă mare, în 
hotarele lui Zabulon şi Neftali, 

14. Ca să se împlinească ce s-a zis prin Isaia proorocul care zice: 

15. "Pământul lui Zabulon şi pământul lui Neftali spre mare, dincolo de Iordan, 
Galileea neamurilor; 

16. Poporul care stătea în întuneric a văzut lumină mare şi celor ce şedeau în 
latura şi în umbra morţii lumină le-a răsărit”. 

17. De atunci a început lisus să propovăduiască şi să spună: Pocăiţi-vă, căci S-a 
apropiat Împărăţia Cerurilor. 


Apostol 


7.lar fiecăruia dintre noi, i S-a dat harul după măsura darului lui Hristos. 
8.Pentru aceea zice: “Suindu-Se la înălțime, a robit robime şi a dat daruri 
oamenilor”. 

9.Iar aceea că “S-a suit” - ce înseamnă decât că S-a pogorât în părțile cele mai 
de jos ale pământului? 

10.Cel ce S-a pogorât, Acela este Care S-a suit mai presus de toate cerurile, ca pe 
toate să le umple. 

11.Și el a dat pe unii apostoli, pe alţii prooroci, pe alţii evanghelişti, pe alţii 
păstori şi învăţători, 

12.Spre desăvârşirea sfinţilor, la lucrul slujirii, la zidirea trupului lui Hristos, 





13.Până vom ajunge toţi la unitatea credinţei şi a cunoaşterii Fiului lui 
Dumnezeu, la starea bărbatului desăvârşit, la măsura vârstei deplinătăţii lui 
Hristos. 





Acatistul Botezului Domnului lisus Hristos 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 





sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 





Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire. S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 


Intru-una Sfântă Sobornicească şi apostolească Biserică, 
Mărturisesc un botez întru iertarea păcatelor, 
Aştept învierea morţilor şi viaţa veacului ce va să fie. Amin ! 


Condacul 1 

Pe tine, Împăratul cerului şi al pământului, Luminătorul nostru, văzându-Te în 
Iordan, botezat de robul tău, cerurile s-au înfricoşat şi tot pământul s-a înfiorat, 
îngerii s-au mirat şi toată făptura s-a bucurat. La păcătoşi şi la vameşi ai venit ca să 
speli cu ape păcatele oamenilor. lar noi, nevrednicii, cu mulţumire îţi cântăm: 
Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, Slavă Ţie. 


Icosul 1 

Veniţi în grabă astăzi, puteri îngereşti, văzând pe Stăpânul Hristos, venit la 
repejunile Iordanului să curețe păcatul lui Adam şi cunoscând dumnezeiasca taină, 
cu frică proslăviţi marea sa coborâre, că Dumnezeu s-a făcut om şi neştiind de 
păcat vine ca un Miel al lui Dumnezeu să ridice păcatele la toată lumea. Pentru 
aceasta, cei ce proslăviți Dumnezeiasca arătare a lui Hristos, cântaţi lui ca şi la 
Betleem aceste laude: 

Slavă Ție, Fiul lui Dumnezeu, că din cer de la Tatăl, ai venit în această lume; 





Slavă Ție, Dumnezeule cel Preaînalt, care te-ai coborât chiar până la chipul de rob; 

Slavă Ţie, Mântuitorul lumii, căci ca un om ai venit la loan să te botez; 

Slavă Ție, Luminătorul făpturii, căci ca un nou Adam, păcatele lui Adam cel căzut 
ai purtat; 

Slavă Ţie, Lumina cea fără de început, care la Iordan ai vrut să strălucească 
lumina cea mare a cunoștinței la toată lumea; 

Slavă Ţie, soarele dreptăţii, care ai dorit să dăruieşti oamenilor în arătarea ta, prea 
luminoasa dimineaţă a harului; 

Slavă ie, cel ce ai venit să scapi lumea de vechea înşelăciune; 

Slavă Ţie, cel ce ne-ai arătat nouă marea taină a credinţei; 

Slavă ie, cel ce ai săvârşit pentru noi minuni mari cu ape multe; 

Slavă Ţie, cel ce ai luminat cerurile şi tot pământul cu lumina învățăturilor Tale; 
Slavă Ție, cel ce pe faraon cel gândit l-ai înecat în repejunile Iordanului; 

Slavă Ţie, cel ce ai adus oamenii, prin apele botezului, la viaţă veşnică; 

Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, slavă Ţie! 


Condacul 2 
Văzând cu Duhul dumnezeiescul Inaintemergător venirea ta în lume, Hristoase, a 
venit la lordan şi luminat a grăit oamenilor: S-a apropiat Izbăvirea noastră! Siliţi- 


vă să-L întâmpinați pe Dânsul şi cu buze neîntinate să-i cântăm: Aliluia! 


Icosul 2 

Gând ceresc având întru sine, Luminătorul lumii, marele Înaintemergător, a grăit 
către oameni: Curăţiţi-vă pentru că vine Hristos să izbăvească lumea din 
stricăciune şi să dezlege blestemul lui Adam cel întâi zidit. Să se bucure pustia 
Iordanului şi precum crinul să înflorească, iar pământul să se bucure acum. 
Pregătiţi căile Domnului şi drepte faceţi cărările Dumnezeului nostru şi cântaţi 
cu veselie unele ca acestea: 

Slavă Ţie, lumina cea nespusă, care ai fost vestită de luminătorul lumii; 

Slavă ie, cuvânt nepătruns, care ai fost prezis de glasul Înaintemergătorului tău; 
Slavă ie, foc curăţitor, căci cu lucrarea ta se stinge toată necurăţia; 

Slavă Ţie, izvor binecuvântat, prin care toată firea omenească se sfinţeşte; 

Slavă ie, făcătorul cerului şi al pământului, care ai binevoit a te boteza de rob; 
Slavă Ţie, Fiule, Unule Născut, care ai binevoit să te arăţi la lordan; 

Slavă ie, Împăratul adevărului, că Înaintemergătorul s-a temut să-ţi dezlege 
cureaua încălțămintei; 

Slavă ie, Stăpânul făpturii, că tot neamul omenesc s-a veselit de botezul tău; 
Slavă Ţie, Dumnezeule prea veşnic, că arătarea ta luminează şi înţelepţeşte pruncii; 
Slavă Ţie, Lumina lumii, că venirea ta luminează şi înţelepţeşte orbii; 





Slavă Ţie, că întru lumina ta vom vedea lumina; 
Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, slavă Ţie! 


Condacul 3 

Înţelegând, Înaintemergătorul, puterea Dumnezeirii tale, Hristoase, cu frică 
privindu-te venind la Iordan, se bucura cu duhul şi sălta arătându-te cu mâna şi 
grăieşte oamenilor: Acesta este Cel ce izbăveşte lumea din stricăciune. Acesta este 
Cel ce ne liberează din necazuri. Acesta este Cel ce din robi ne face fiii lui 
Dumnezeu. Acesta, în locul întunericului, luminează oamenii cu apa 
Dumnezeiescului botez. Acesta este Mielul lui Dumnezeu, Cel ce ridică păcatele 
lumii, pe acesta întâmpinându-L să-l cântăm: Aliluia! 


Icos 3 

Având bogăţie de milostivire ai venit, lisuse, la păcătoşi şi la vameşi, la râul 
Iordanului, pentru că nu ai mai răbdat să vezi neamul omenesc muncindu-se de 
diavolul, ci ai venit ca să-l întrebi iarăşi pe Adam: 


Pentru aceasta propovăduim marea Ta coborâre cântându-ţi unele 
ca acestea: 
Slavă Ţic, Păstorul cel bun, că ai voit să cauţi oaia cea rătăcită; 
Slavă Ţie, Fiule, Unule Născut, căci ai venit să o porți pe aceasta pe umerii Tăi; 
Slavă Ție, milostivire nemăsurată, că Te-ai pogorât la omul cel căzut; 
Slavă ie, iubire nespusă, că ai scos pe oameni din deznădejde; 
Slavă ie, cel ce întăreşti mâinile slăbănogite ale bolnavilor; 
Slavă 'Ție, cel ce vindeci picioarele slăbănogite ale şchiopilor; 
Slavă ie, cel ce veseleşti pustia însetată precum câmpia Libanului; 
Slavă Ție, cel ce pustia Iordanului precum Carmelul ai înfrumuseţat-o; 
Slavă Ţic, rouă de viaţă dătătoare; 
Slavă ie, că eşti mult îndurat precum trestia care se pleacă; 
Slavă Ţie, cel ce ai venit să cauţi şi să mântuieşti pe cel pierdut; 
Slavă ie, cel ce ai venit să-l chemi pe Adam cel izgonit; 
Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, slavă Ţie! 


Condac 4 

Furtună de gânduri îndoite avea întru sine Înaintemergătorul, când Tu, Hristoase, 
Împărate, ai venit ca un om la râul Iordanului şi ai vrut să primeşti botezul ca un 
rob, zicând: întinde mâna ta şi te atinge de capul Meu, şi frica l-a cuprins, 
săvârşind cele poruncite. Cuprins a fost de tremur Înaintemergătorul, zicând: De ce 





qi venit la rob, Doamne, neavând păcate? Cum să botez pe Cel ce poartă 
necazurile lumii? Cum Să luminez pe Luminătorul lumii? Cum să atingă robul 
cu mâna pe Stăpânul? Eu trebuie să fiu botezat de Tine ca să-ţi cânt: Aliluia! 


Icos 4 
Auzind Domnul, lubitorul de oameni, înălțimea smeritelor cuvinte ale Inainte- 
mergătorului şi văzând temerea lui i-a zis: 


Iar noi înțelegând acest cuvânt al Tău îți cântăm: 

Slavă Ţie, Hristoase, Lumina cea adevărată, că mila şi dreptatea s-au întâlnit întru 
Tine; 

Slavă Ție, Împăratul adevărului, că dreptatea şi pacea s-au sărutat întru Tine; 

Slavă Ţie, Preadulce lisuse, că adevărul Tău a strălucit pe pământ, la Betleem; 
Slavă Ție, Mântuitorule Atotmilostiv, că dreptatea Ta din cer a venit la Iordan; 
Slavă Ţie, Curăţirea noastră, că apele botezului ne fac mai albi decât zăpada; 

Slavă Ţie, Lumina noastră, că prin repejunile harului zideşti inimă curată întru 
noi; 

Slavă Ție, Cel ce prin coborârea Ta, cerurile le-ai plecat, iar capul Tău ai vrut să-L 
pleci sub mâna Înaintemergătorului; 

Slavă Ţie că, acoperind cele de sus ale Tale, în apele Iordanului ai binevoit să Te 
afunzi; 

Slavă Ţie, Doamne al puterilor, de Care se tem şi se cutremură toate, şi care ai 
poruncit Înaintemergătorului să lase frica cea mare; 

Slavă ie, Părinte al îndurărilor, că la Tine milostivirea este nemăsurată şi 
necercetată şi cu ea ai acoperit păcatele lumii; 

Slavă Ţie, Cel ce Te-ai născut din Fecioară, Mântuitorul nostru, cercetează-ne 
pe noi cu mare îngăduinţa Ta cea nespusă; 

Slavă Ţie, Cel ce Te-ai arătat la toată lumea, Hristoase Dumnezeul nostru, 
sfințeşte-ne pe noi cu arătarea Ta Dumnezeiască; 

Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, slavă Ţie! 


Condac 5 

Fiind şuvoi, izvorâtor din Dumnezeu, de har şi bunătate, în repejunile Iordanului ai 
intrat, ca prin ape să curăţeşti păcatul omenesc: /Frică s-a făcut văzând pe 
Făcătorul cerului şi al pământului, dezbrăcându-se la râu şi primind botezul de la 
rob. Puterile îngereşti s-au mirat, râul lordan şi-a întors apele înapoi, neputând 
suferi focul ce mânca apele lui şi nici să spele pe cel curat şi să şteargă pe cel fără 
de păcat. Pentru aceasta veseleşte-te, lordane, bucuraţi-vă, izvoare şi bălți, toate 





adâncurile mării; că astăzi s-a sfințit firea apelor, liberându-se de stăpânul 
întunericului ce se ascunsese acolo. Și toată făptura veselindu-se, cântă cu noi: 
Aliluia! 


Icos 5 

Pe Tine, Stăpânul lumii, văzându-Te dumnezeiescul loan, dezbrăcat şi afundat în 
ape, ca să îneci păcatele lumii şi golătatea lui Adam iarăşi să o îmbraci în haina 
măririi, s-a cutremurat cu duhul şi a grăit către Tine, Mielul lui Dumnezeu, care 
curăţeşti păcatele lumii: “Nu îndrăznesc să mă ating de creştetul Tău. Tu însuţi 
mă Sfinţeşte şi mă luminează, pentru că Tu eşti Viaţa şi Lumina şi Pacea lumii”. 
Totuşi după cuvântul Tău, cu frică şi-a pus dreapta sa pe Dumnezeiescul Tău 
creştet şi botezându-Te şi pe Tine, fără de păcat fiind, cu bucurie ţi-a cântat aşa: 
Slavă Ție, Mielul lui Dumnezeu, cel ce ai luat asupra Ta păcatele lumii; 

Slavă Ţie, Mântuitorule milosârde, care ai binevoit să îneci în apele Iordanului 
păcatele oamenilor; 

Slavă Ţie, Cel ce ne-ai spălat pe noi de întinăciunea păcatelor; 

Slavă Ţie, Cel ce ai dezlegat blestemul lui Adam; 

Slavă Ţie, că prin Dumnezeiasca Ta arătare pe toţi oamenii i-ai bucurat; 

Slavă Ţie, că prin Botezul Tău în Iordan toată lumea ai luminat; 

Slavă Ţie, că pentru noi chip de rob ai luat; 

Slavă ie, că prin sărăcia Ta pe noi ne-ai îmbogăţit; 

Slavă Ţie, că prin smerenia Ta stăpânirea vrăjmaşului până la capăt ai dărâmat; 
Slavă ȚŢie că, prin Botezul Tău, Împărăţia lui Dumnezeu în chip vădit ai început să 
o zideşti pe pământ; 

Slavă Ţic, că la Iordan, calea mântuirii tuturor oamenilor ai arătat; 

Slavă Ţie că Lumina vederii de Dumnezeu acolo a luminat; 

Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, slavă Ţie! 


Condac 6 

Propovăduitorul minunat şi Înaintemergătorul loan multe le grăia oamenilor veniţi 
la dânsul, ca să-ţi gătească, Ție, calea, Doamne, totuşi a tăcut în faţa Ta, când ai 
venit la lordan, deoarece Tu Însuţi, i-ai spus: 


Pentru aceasta şi noi în tăcere adâncă şi cu multă 
cucernicie îți cântăm: Aliluia! 


Icos 6 





La Iordan a strălucit lumii întregi lumină mare, şi taină înfricoşată, că Tu, Stăpâne 
Hristoase, botezându-Te de către loan, cu grabă ai ieşit din apă, scoțând împreună 
cu Tine lumea şi cerul ţi s-a deschis; Că precum, de demult, Adam a închis cerul 
pentru toţi, tot aşa oamenii, din nou, împreună cu Tine să dobândească intrarea în 
locaşurile Raiului şi cu dragoste să-ţi cânte aşa: 

Slavă Ție, Împăratul păcii, Cel ce ai dărâmat peretele cel din mijloc al vrajbei; 
Slavă ie, Dătătorule de milostivire, Cel ce ai deschis Raiul cel închis prin 
neascultare; 

Slavă ie, că la Iordan cerul cel închis prin păcat iarăşi ni l-ai arătat deschis; 

Slavă ie, că atunci ai făgăduit să ne arăţi îngerii ce urcă şi coboară din ceruri; 
Slavă Ţie, că prin coborârea Ta cerurile până la pământ s-au plecat; 

Slavă ie, că prin Botezul Tău pământul până la ceruri s-a înălţat; 

Slavă Ţie, că prin deschiderea cerului tainele negrăite ale lui Dumnezeu întregii 
lumi s-au arătat; 

Slavă Ție , că prin arătarea lumii cereşti Preasfânta şi Dumnezeiasca binecuvântare 
tuturor credincioşilor s-a dat; 

Slavă Ție, Cel ce în vremea lui Ilie cerurile le-ai încuiat, nu ne încuia nouă uşile 
milostivirii Tale; 

Slavă Ţie, Cel ce la Iordan cerurile le-ai deschis, deschide-ne şi nouă uşile 
Cămării Tale Dumnezeieşti; 


Slavă Ţie, Cel ce ne-ai arătat în Botezul Tău adâncul iubirii Tale de oameni, 
scoate din adâncul păcatului pe cei deznădăjduiţi; 

Slavă ie, Cel ce ai ridicat până la al treilea cer pe aleşii Tăi, ridică-ne în 
locaşurile cereşti pe noi cei căzuţi în adâncul păcatului; 

Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, slavă Ţie! 


Condac 7 

Vrând, Doamne, lubitorule de oameni, să mântuieşti lumea ce pierea în păcate, ne- 
ai descoperit marea taină a Dumnezeieştii şi întreitei arătări şi precum la începutul 
ființărui lumii Duhul lui Dumnezeu, ca un dătător de viaţă se purta deasupra apelor, 
aşa şi la botezul Tău, Doamne, când în râul lordanului ai vrut să înnoieşti şi să 
luminezi neamul omenesc şi toată făptura ce suspină împreună cu noi, Acelaşi Duh 
Sfânt, iarăşi s-a pogorât din ceruri în chip de porumbel şi a stat deasupra Ta, ca 
peste un nou Adam, ca să petreacă de acum în oamenii înnoiţi în baia de apă şi cu 
putere de sus fiind îmbrăcaţi, întru înnoirea duhului, să meargă şi să cânte lui 
Dumnezeu: Aliluia! 


Icos 7 





Făptură nouă ai arătat, Stăpâne al făpturii, la Botezul Tău, primit de la loan, căci 
precum în timpul lui Noe ai înecat păcatele celei dintâi lumi, aşa şi în apele 
Iordanului iarăşi ai înecat păcatele întregii lumi zidită din nou cu foc şi Duh şi apă, 
săvârşind o minunată înnoire şi renaştere. Cu Duh ai zidit din nou sufletele, cu apă 
ai sfințit trupul, povăţuind omul şi astfel în chip tainic, din apă, zideşti împreună cu 
Duhul Biserica cea cu mulţi fii, ca să-ţi cântăm totdeauna aşa: 

Slavă Ţie, Ziditorul făpturii, Cel ce ai plecat cerurile şi Te-ai coborât la Iordan; 
Slavă Ţie, Mântuitorul lumii, Cel ce ai deschis cerurile şi ne-ai arătat nouă Duhul 
lui Dumnezeu; 

Slavă Ţie, Atotbunule, că Duhul Tău cel sfânt ne învaţă dreptatea pe pământ; 

Slavă Ţie, Cel ce prin apă şi prin Duh ai înnoit firea noastră cea învechită prin 
păcat, 

Slavă Ţie, Cel ce prin focul Dumnezeirii în repejunile Iordanului ne-ai dăruit 
lumina cunoştinţei; 

Slavă Ție, Hristoase, că prin Pogorârea Duhului Tău cel sfânt ne-ai făcut părtaşi la 
firea cea dumnezeiască; 

Slavă Ție, că prin Duhul înţelepciunii şi al înţelegerii ai descoperit oamenilor 
adevărata vedere a lui Dumnezeu; 

Slavă ie, că prin pogorârea Duhului lui Dumnezeu asupra Ta, duhul tăriei şi al 
înţelepciunii, al vederii şi smereniei şi duhul temerii de Dumnezeu ai vărsat asupra 
noastră; 

Slavă ie, că în repejunile Iordanului capetele balaurilor le-ai ars; 

Slavă ie, că prin arătarea Duhului lui Dumnezeu în chip de porumbel după 
blândeţile acestuia ne-ai chemat pe noi la curăţie feciorească; 

Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, slavă Ţie! 


Condac 8 

Înfricoşătoare şi minunată este arătarea Sfintei Treimi la Iordan: mai întâi Fiul Cel 
Preaiubit s-a arătat în trup, botezându-se de către robul, îndată Duhul Sfânt s-a 
pogorât în chip de porumbel, apoi Preadumnezeiescul Părinte a glăsuit din ceruri, 
mărturisind: “Acesta este Fiul Meu Cel iubit, întru care am binevoit”. O, mare, şi 
preaslăvită taină: Din cer a tunat Domnul şi Cel de Sus şi-a deschis glasul său, ca 
să se împlinească proorocia părintelui David: “Glasul Domnului peste ape, 
Dumnezeul Slavei a tunat, Domnul pe ape multe. Glasul Domnului întru tărie, 
glasul Domnului întru strălucire”. Pentru aceasta şi noi îţi cântăm cu nevrednice 
buze, din adâncul sufletului: Aliluia! 


Icos 83 





Cu totul eşti întru cele înalte, lisuse, totdeauna şezând în ceruri cu Tatăl, dar nici de 
cele de jos nu te despărțeşti, născut fiind cu trupul, în Betleem, din Curata 
Fecioară, acum la Iordan Te arăţi întregii lumi, ca pe cei ce şedeau întru întuneric 
şi în umbra morţii să-i luminezi cu lumina Arătării Tale Dumnezeieşti. Pentru 
aceasta luminaţi fiind cu lumina arătării Treimice să-ţi cântăm Ţie, Dumnezeului 
Celui ce Te-ai arătat şi pe pământ ai fost văzut şi lumea ai luminat: 

Slavă Ție, Fiul lui Dumnezeu, Cel ce eşti închinat intru cei de sus împreună cu 
Tatăl şi cu Duhul; 

Slavă Ţie, Fiul Tatălui, Cel ce eşti cântat de Înaintemergătorul întru cei de jos; 
Slavă Ţie, Cel ce şezi de-a dreapta Tatălui şi eşti propovăduit de glasul din ceruri; 
Slavă Ție, Cel ce Te-ai întrupat pentru noi şi de toată lumea eşti numit Preaiubitul 
Fiu al lui Dumnezeu; 

Slavă Ţie, că arătându-Te în apele Iordanului, Lumina cea neapusă a Treimii în 
Botezul Tău ne-ai descoperit; 

Slavă ie, Cel ce ai fost botezat de mâna robului, şi pe noi, robii Tăi fiind, prin 
această baie, din nou ne-ai făcut fiii lui Dumnezeu; 

Slavă ie, Izvorul vieţii şi al nemuririi, care iarăşi ne-ai adus pe noi, cei născuţi 
din apă şi din Duh, la starea fericită a Raiului; 

Slavă ie, Făcătorul cerului şi al pământului, care prin botezul Tău de foc vii să 
faci un cer nou şi un pământ al dreptăţii; 

Slavă Ție, Răsăritul răsăriturilor, Cel ce prin Botezul Tău ai luminat pe cei ce 
dormeau în întunericul şi în umbra morții; 

Slavă Ţie, Lumină din Lumină, că Lumina cea nevăzută a Duhului Tău a 
strălucit în sufletele noastre; 

Slavă ie, Împărate fără de început, că prin apele curate ale Botezului Tău ai spălat 
păcatul strămoşesc; 

Slavă Ţie, Stăpânul făpturii, că pe oamenii cei însetaţi i-ai adăpat din destul; 

Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, Slavă Ţie! 


Condac 9 

Toată firea îngerilor s-a mirat de marea taină a Dumnezeieştii Tale arătări: că pe 
Adam, cel stricat prin păcat, l-ai înnoit în repejunile Iordanului şi capetele 
nevăzuţilor balauri, ce se încuibaseră acolo, le-ai zdrobit cu Botezul Tău şi astfel 
adâncul beznei diavolului l-ai deschis ca, de acolo, să ne scoţi pe noi şi să începi a 
zidi Împărăţia Ta, care nu este din lumea aceasta şi despre care a proorocit David 
zicând: “Împărăţia Ta este Împărăţie a tuturor veacurilor şi Stăpânirea Ta în 
fiecare neam şi neam”, pe care şi noi proslăvind-o îţi cântăm: Aliluia! 


Icos 9 





Grăitorul de Dumnezeu şi îngerul Dumnezeiesc, marele Înaintemergător, prezis a 
fost de Maleahi proorocul, că numai el, unul, dintre oameni s-a învrednicit, 
Doamne, că la botezul Tău să vadă venirea Duhului şi să audă glasul Părintelui, 
mărturisind din ceruri că Tu eşti Fiul lui Dumnezeu, ca să fie primit propovăduitor 
al Arătării Dumnezeieştii Treimi. Acela a mărturisit oamenilor într-o zi de 
dimineaţă, zicând: “Am văzut Duhul pogorându-se din Cer ca un porumbel şi a 
şezut deasupra Lui. Şi eu am văzut şi am mărturisit că acesta este Fiul lui 
Dumnezeu”. lar noi pricepând această mărturie, proslăvim Dumnezeiasca Ta 
Arătare, Hristoase, cântând: 

Slavă Ţie, Dumnezeul Preaveşnic, că eşti mărturisit de glasul Înaintemergătorului; 
Slavă Ție, Miel nevinovat, că prin arătarea Duhului Sfânt eşti mărturisit din ceruri; 
Slavă ie, putere prea înaltă, că prin deschiderea porţilor cereşti deasupra 
Iordanului ne-ai deschis porțile închise ale Raiului; 

Slavă Ție, veşnică Milostivire, că prin Botezul Tău ai arătat oamenilor o nouă 
lume; 

Slavă Ţie, Împăratul lumii, care ai vestit pe pământ pace şi mântuire; 

Slavă Ţie, Soarele Dreptăţii, că ai strălucit în inimile noastre lumina dreptăţii 
Tale; 

Slavă Ţie, că prin arătarea Sfântului Duh la botezul Tău, ne-ai învrednicit să 
intrăm cu Sufletul curat în cereasca Ta cămară; 

Slavă Ţie, că pe Tatăl ceresc la Botezul Tău ni l-ai arătat, ca toţi cei ce credem în 
Tine cu dreptate să fim fui Lui; 

Slavă Ţie, că prin Duh şi prin foc ai luminat firea noastră cea înnegrită prin păcat; 
Slavă Ţie, că prin apă şi prin Duh ai curăţit prea luminat trupul nostru 
neputincios şi stricat de patimi; 

Slavă Ție, Dumnezeule, că arătându-Te în trup, toată lumea ai înnoit în repejunile 
Iordanului; 

Slavă Ţie, că luând asupra Ta păcatele lumii, păcatul strămoşesc l-ai înecat în apele 
Botezului; 

Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, slavă Ţie! 


Condac 10 

Vrând să mântuieşti firea noastră cea căzută şi sărăcită, Hristoase Mântuitorule, ai 
venit la râul Iordan, la păcătoşi şi la vameşi şi ai primit Botezul de la loan, ca să iei 
asupra-ţi, acolo, în ape, greutatea păcatelor oamenilor şi ca un miel al lui 
Dumnezeu să fii gata să mergi de bună voie la jertfă şi să răscumperi păcatele lumii 
cu scump sângele Tău. Pentru aceasta Te-ai şi afundat în apele Iordanului ca, 
îngropându-Te acolo, să Te găteşti pentru botezul morţii, despre care, mergând 





spre patimă, ai zis: “Cu botez mă voi boteza şi cât mă chinuiese până se vor 


Pentru care şi noi cu mulțumire îţi cântăm: Aliluia! 


Icos 10 

Împărate Preaveşnic, lisuse Hristoase, Tu ai venit la Iordan pentru a Te arăta la 
toată lumea, ca să dezlegi, ca un Judecător Atotmilostiv, osânda lui Adam cel întâi 
zidit, singur ispitind inimile tuturor să dai viaţă nouă, oamenilor. Pentru aceasta, cu 
mâna luând lopata cea curățitoare, aria întregii lumi cu înţelepciune ai curăţit-o, 
despărţind, precum păstorul, oile de capre. Învredniceşte-ne şi pe noi, cei botezați 
în numele Preasfintei Treimi, să fim mântuiţi şi aşezaţi de-a dreapta Ta, şi 
bineplăcută să-ţi fie această cântare: 

Slavă Ţie, Arhiereule, că trecând cerurile prin Botezul Tău, pământul l-ai luminat; 
Slavă Ţie, Păstorul cel mare al oilor, că la turma Ta ai venit la lordan; 

Slavă ie, că întemeind pământul pe ape, l-ai înnoit la apele Iordanului cu harul 
Duhului; 

Slavă Ţie, că întărind cerul a doua oară deasupra apelor, ai zidit un cer nou, 
Biserica Ta, în apele Botezului Tău; 

Slavă Ție, Izvorul vieţii noastre, că la izvoarele mântuirii ai chemat pe oamenii 
Tăi însetaţi; 

Slavă ie, Propovăduitorule al veşnicului adevăr, că setea noastră cea 
duhovnicească ai potolit-o fără preţ şi fără argint; 

Slavă ie, că, bogat fiind în milostivire, pentru prea multa dragoste, Te-ai jertfit 
pentru noi; 

Slavă Ție, că pe noi cei morţi în păcate, vii ne-ai făcut în apele botezului; 

Slavă Ție, că Te-ai îngropat în apele lordanului, ca şi noi să ne îngropăm prin botez 
întru moartea şi învierea Ta; 

Slavă ie, căci cu apele Iordanului Te-ai îmbrăcat ca şi cu o haină, ca şi noi să 
ne îmbrăcăm cu Tine în hainele luminoase ale dreptăţii şi curăţiei; 

Slavă Ție, că peretele cel din mijloc al vrajbei cu Trupul Tău l-ai dărâmat, ca şi pe 
Noi, cei ce suntem pe mare, departe, să ne apropii de Tine; 

Slavă Ţie, că pe toţi oamenii i-ai împăcat în unul Trupul Tău, ca şi pe noi cei 
străini şi pribegi să ne zideşti în Una şi Dumnezeiasca Biserică; 

Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, slavă Ţie! 


Condac 11 

Cântare nouă să-ţi cânte Ție, Hristoase, toată făptura, că din Fecioară Te-ai născut 
şi în lordan Te-ai botezat. Oamenii, duhovniceşte să se veselească, proslăvind 
sărbătoarea strălucitei noastre luminări Şi împreună cu să 
cântăm zicând: “Este timpul înnoirii, să ne înnoim de Sus; ziua rezidirii, să ne 





îmbrăcăm în Noul Adam; ziua luminării, să ne luminăm dumnezeieşte”, că întru 
înnoirea duhului să începem a umbla şi întotdeauna să cântăm cântarea cerească: 
Aliluia! 


Icos 11 

Luminoasă şi strălucitoare Lumină eşti Hristoase, Lumină Veşnică a unuia Născut 
din Tatăl! Preacinstitul Tău Trup s-a aprins în mijlocul Iordanului ca un luminător, 
Tu ai strălucit precum Soarele şi ai dăruit lumi prin Botezul Tău lumina cea mare 
şi nevăzută a harului şi adevărului, luminând pe tot omul ce vine în lume, ca 
oamenii ce şedeau în întuneric şi în umbra morţii să vadă lumină mare şi să meargă 
după ea. Luminează-ne, aşadar, şi pe noi cei ce rătăcim în întunericul păcatului, 
ca înnoindu-ne şi urcându-ne la înălțime cerească, să-ţi cântăm aşa: 

Slavă Ție, Luminătorul lumii, că ai venit să ne botezi cu Duhul Sfânt şi cu foc; 
Slavă Ție, Mântuitorul celor păcătoşi, că ai binevoit să ne scoţi din adâncul 
păcatului; 

Slavă Ție, Lumina Cea fără de început şi pururea fiitoare, că ai curăţit 
întinăciunea sufletelor noastre în apele Botezului; 

Slavă Ție, Lumina care întrece orice strălucire, că în strălucirile sfinţilor Tăi îi 
luminezi pe cei credincioşi; 

Slavă Ție, Strălucirea Slavei Tatălui, că prin arătarea Ta ai izgonit întunericul 
nevederii; 

Slavă Ţie, Cel ce locuieşte întru Lumina cea nepătrunsă, că prin Botezul Tău a 
strălucit Lumina vederii de Dumnezeu; 

Slavă Ţie, Lumină din Lumină, că ai strălucit întru întuneric, ca să ne curăţeşti de 
întunericul păcatelor; 

Slavă ie, Soarele Dreptăţii cel ce ne-ai vestit nouă dimineaţa mântuirii, întru 
lumina faptelor bune învaţă-ne pe noi; 

Slavă Ţie, Lumina cea neînserată, care a strălucit la Iordan, întru lumina Ta, 
străluceşte-ne Lumina cea neapusă a Sfintei Treimi; 

Slavă ie, Chipul cel prea luminos al Tatălui, dă-ne viaţa cea minunată şi 
neîmbătrânitoare în baia naşterii din nou; 

Slavă Ție, Biruitorul morţii, din veşnica moarte izbăveşte-ne pe noi; 

Slavă Ţie, începătorul vieţii, îndreptează-ne pe noi la viaţă veşnică; 

Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, slavă Ţie! 


Condac 12 

Harul Dumnezeiesc şi mântuitor s-a arătat astăzi tuturor oamenilor în Botezul Tău, 
Hristoase, Mântuitorule; căci ai venit la Iordan, Unule, să curăţeşti păcatele 
oamenilor şi să zdrobeşti capetele balaurilor ce se încuibaseră acolo, dăruind harul 





botezului care dezleagă sufletele şi trupurile noastre. Ca noi cu smerenie şi 
sârguinţă să alergăm la prea curatul izvor şi să scoatem apa vieţii, că harul Duhului 
şi darurile tainice şi Duhul cunoaşterii se dau în chip nevăzut tuturor celor ce o scot 
cu credinţă, Mântuitorule, ca toți să-ţi cânte cu mulţumire: Aliluia! 


Icos 12 

Cântând, Hristoase, Arătarea ta mântuitoare, proslăvim toți Botezul Tău de la loan, 
în apele Iordanului, ne închinăm negrăitei Tale îngăduinţe față de omul căzut şi 
credem cu Înaintemergătorul, că Tu cu adevărat eşti Mielul lui Dumnezeu, care ai 
luat asupra Ta în apele Iordanului, păcatele a toată lumea, ca să le speli şi să le 
răscumperi cu preacurat sângele Tău. Pentru aceasta ne rugăm ie: poartă şi 
nenumăratele noastre păcate şi nu ne lipsi pe noi în această mare şi luminată zi 
Să-ţi cântăm cu mulțumire şi inimă curată unele ca acestea: 

Slavă Ţie, Fiul lui Dumnezeu, că ne-ai strălucit în apele Iordanului lumina spre 
luminarea întregii lumi; 

Slavă Ţie, Preaveşnic Dumnezeu, că ne-ai arătat în Botezul Tău mare har şi iubire 
pentru toţi oamenii; 

Slavă Ție, Mântuitorul celor rătăciţi, că ai venit să cauţi în repejunile Iordanului pe 
cei pierduţi pe cale; 

Slavă Ție, Biruitorul morţii, că ai binevoit să dăruieşti viaţă nouă şi curată nu după 
trup, ci intru înnoirea duhului; 

Slavă Ţie, Stăpânul vieţii şi al morţii, că ai tocit boldul morţii şi prin arătarea Ta 
ne-ai dăruit viaţă nesfărşită; 

Slavă Ție, Făcătorul cerului şi al pământului, că prin Botezul Tău cerul şi pământul 
s-au veselit pe malurile Iordanului; 

Slavă ie, Împăratul celor ce împărăţesc, că Împărăţia lumii acesteia de aici începe 
să odrăslească în Împărăţia Ta; 

Slavă Ţie, Doamne al celor ce stăpânesc, că cerurile astăzi se deschid tuturor 
celor ce vor să se mântuiască şi toată firea noastră începe să se curăţească; 
Slavă Ție, Mântuitorul nostru, că ai venit la Iordan să ne mântuieşti pe noi nu 
după faptele dreptăţii, ci după mare mila Ta; 

Slavă Ţie, Hristoase Dumnezeule, că ai sfinţit firea apelor; adapă şi sufletul cel 
însetat cu apa cucerniciei, după mare mila Ta; 

Slavă Ţie, Fiule, Unule Născut şi Cuvântul lui Dumnezeu, hrăneşte inima mea 
cu arătarea cuvintelor Tale; 

Slavă Ţie, Dumnezeule atotputernic, care singur faci minuni, aprinde sufletul 
meu cel rece cu înţelegerea minunilor Tale; 

Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, slavă Ţie! 





Condac 13 (de 3 ori) 

Doamne lisuse Hristoase, Mielul lui Dumnezeu, Cel ce ai venit la lordan ca să 
ridici păcatele întregii lumi, primeşte această neînsemnată rugăciune ce Ţi-o 
aducem din toată inima şi ne luminează pe noi, cei ce şedem în întunericul 
păcatelor, cu mântuitorul tău botez primit de la loan, ca să ne mântuim prin Tine de 
bolile sufleteşti şi trupeşti, să începem a păşi drept întru înnoirea vieţii şi să-ţi 
cântăm cu toţi sfinții: Aliluia! 


apoi: 


Icosul 1 

Veniţi în grabă astăzi, puteri îngereşti, văzând pe Stăpânul Hristos, venit la 
repejunile Iordanului să curețe păcatul lui Adam şi cunoscând Dumnezeiasca taină, 
cu frică proslăviţi marea sa coborâre, că Dumnezeu s-a făcut om şi neştiind de 
păcat vine ca un Miel al lui Dumnezeu să ridice păcatele la toată lumea. Pentru 
aceasta, cei ce proslăviți Dumnezeiasca arătare a lui Hristos, cântaţi lui ca şi la 
Betleem aceste laude: 

Slavă Ţic, Fiul lui Dumnezeu, că din cer de la Tatăl, ai venit în această lume; 

Slavă Ţie, Dumnezeule cel Preaînalt, care te-ai coborât chiar până la chipul de rob; 
Slavă Ţie, Mântuitorul lumii, căci ca un om ai venit la loan să te botez; 

Slavă Ție, Luminătorul făpturii, căci ca un nou Adam, păcatele lui Adam cel căzut 
ai purtat, 

Slavă Ţie, Lumina cea fără de început, care la Iordan ai vrut să strălucească 
lumina cea mare a cunoștinței la toată lumea; 

Slavă Ţie, soarele dreptăţii, care ai dorit să dăruieşti oamenilor în arătarea ta, prea 
luminoasa dimineaţă a harului; 

Slavă ie, cel ce ai venit să scapi lumea de vechea înşelăciune; 

Slavă Ţie, cel ce ne-ai arătat nouă marea taină a credinţei; 

Slavă ie, cel ce ai săvârşit pentru noi minuni mari cu ape multe; 

Slavă Ție, cel ce ai luminat cerurile şi tot pământul cu lumina învățăturilor Tale; 
Slavă Ție, cel ce pe faraon cel gândit l-ai înecat în repejunile Iordanului; 

Slavă Ţie, cel ce ai adus oamenii, prin apele botezului, la viaţă veşnică; 

Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, slavă Ţie! 


Condacul 1 

Pe tine, Împăratul cerului şi al pământului, Luminătorul nostru, văzându-Te în 
Iordan, botezat de robul tău, cerurile s-au înfricoşat şi tot pământul s-a înfiorat, 
îngerii s-au mirat şi toată făptura s-a bucurat. La păcătoşi şi la vameşi ai venit ca să 
speli cu ape păcatele oamenilor. lar noi, nevrednicii, cu mulțumire îţi cântăm: 





Slavă Ţie, Fiul lui Dumnezeu, cel ce în Iordan te-ai botezat şi lumea întreagă ai 
luminat, Slavă Ţie. 


Rugăciune 


Doamne, lisuse Hristoase, Fiule al lui Dumnezeu, Unule născut din Tatăl mai 
înainte de toţi vecii, Lumină din Lumină, care luminezi toate, care nestricat Te-ai 
întrupat din Preasfânta Fecioară Maria şi ai venit în lumea aceasta pentru 
mântuirea noastră. Tu însă nu ai răbdat să vezi neamul omenesc muncit de diavolul 
şi pentru aceasta în luminata zi a Dumnezeieştii Tale arătări ai venit la lordan la 
păcătoşi şi la vameşi ca să Te botezi de la loan, fără de păcat fiind, ca să împlineşti 
toată dreptatea şi să speli în apele Iordanului păcatele întregii lumi şi, ca un Miel al 
lui Dumnezeu, să le iei asupra Ta şi să ne mântuieşti cu cinstit sângele Tău. 


Pentru aceasta Te-ai afundat în apele Iordanului, ai deschis cerul cel închis de 
Adam şi Duhul Sfânt a venit peste Tine ca un porumbel. Tu ai luminat şi ai 
îndumnezeit firea noastră şi Dumnezeiescul tău Părinte ţi-a vestit bunăvoirea Sa, 
pentru că ai împlinit voia Lui şi ca un om ai primit păcatele şi spre junghiere Te-ai 
gătit, după cum Tu însuţi ai grăit: “Pentru aceasta Mă iubeşte Tatăl, pentru că Eu 
îmi pun sufletul, ca iarăşi să-L primesc” şi, astfel, în această prea luminată zi, Tu, 
Doamne, ai pus începutul mântuirii noastre. 


Pentru aceasta toate puterile cereşti se bucură şi toată făptura se veseleşte, 
aşteptând slobozire din stricăciune zicând: “A venit luminarea, s-a arătat harul şi 
izbăvirea, lumea se luminează şi oamenii se umplu de bucurie. Să se veselească 





acum cerul şi pământul şi toată lumea să se bucure, râurile să salte, izvoarele, 
lacurile, adâncurile şi mările să dănțuiască, că prin Dumnezeiescul Botez astăzi s-a 
sfinţit firea lor. 


Să se bucure astăzi şi adunarea oamenilor, că firea lor capătă astăzi starea cea 
dintâi şi toți să cânte cu bucurie: Este timpul Arătării lui Dumnezeu. Veniţi cu 
mintea la lordan să vedem privelişte mare: Hristos vine spre Botez, Hristos vine la 
Iordan. Hristos îngroapă în apă păcatele noastre. Hristos merge să caute oaia cea 
rătăcită şi o găseşte şi o duce în Rar”. 


Această taină Dumnezeiască păzind, iubitorule de oameni, Doamne, învredniceşte- 
ne pe noi, cei ce însetăm după glasul Tău, să venim la Tine, Izvorul cel pururea 
dătător de viaţă, să scoatem apa harului Tău şi iertarea păcatelor şi să trăim în 
veacul de acum în curăţie şi feciorie, în dreptate şi cucernicie, așteptând nădejdea 
cea fericită şi arătarea slavei Tale, a Marelui Dumnezeu şi Mântuitorului nostru, 
pentru că nu ne mântuieşti numai după faptele noastre, ci cu marea Ta milostivire 
şi cu înnoirea Sfântului Tău Duh, în baia naşterii din nou, ca îndreptaţi cu harul 
Tău să fim moştenitori ai vieţii veşnice în Împărăţia Ta, unde ne învredniceşti să 
slăvim, împreună cu toţi sfinții, Preasfântul tău nume cu Părintele tău fără de 
început şi cu Preasfântul şi bunul şi de viaţă făcătorul tău Duh, acum şi pururea şi 
în vecii vecilor. Amin. 





Comentarii patristice - Duminica după Botezul Domnului 


> ID, CGI 
LEE 


Duminica după Botezul Domnului (Ev. Matei 4, 12-17) 
(Mt. 4, 12) Şi lisus, auzind că loan a fost întemnițat, a plecat în Galileea. 


Nu s-a retras din cauza fricii. Prin aceste lucruri pe care le-a săvârşit, ne-a învăţat 
pe noi cum să evităm prigonitorii. El s-a retras din ludeea la neamuri. Aceasta arată 
că Dumnezeu Însuşi pleacă într-o zonă îndepărtată a pământului iudeilor când 
aceştia păcătuiesc împotriva proorocilor şi batjocoresc dumnezeirea Sa. 


(Sfântul Chiril Alexandrinul, Fragment 34, traducere pentru Doxologia.ro de 
Alexandra Zurba) 





(Mt. 4, 12) Și lisus, auzind că loan a fost întemnițat, a plecat în Galileea. 


Fără îndoială, punerea în temniţă a lui loan a fost îngăduită de Dumnezeu pentru că 
nimeni nu poate facă nimic împotriva unui om sfânt, decât dacă Dumnezeu 
îngăduie. Un om nelegiuit îi poate face un rău unui alt nelegiuit pentru că un 
păcătos nu este complet sub grija lui Dumnezeu. Împotriva unui om al lui 
Dumnezeu, totuşi, fără îndoială el nu îi poate face nimic rău, pentru că Dumnezeu 
este scut pentru toţi cei care nădăjduiesc în EI (Psalmul 17, 33). Şi, aşadar, spune în 
alt loc: Oare nu se vând două vrăbii pe un ban? Şi nici una din ele nu va cădea pe 
pământ fără ştirea Tatălui vostru. La voi, chiar şi perii capului, toți sunt numărați. 
Nu vă temeţi, aşadar, voi sunteţi cu mult mai de preţ decât păsările (Matei 10, 29- 
30) ... 


Domnul ştia aceasta şi s-a retras, nu pentru că s-a temut de moarte, ci pentru două 
motive. În primul rând, pentru a-Şi pregăti patimile Sale pentru timpul rânduit şi în 
al doilea rând, pentru a ne arăta nouă în ce chip să fugim de pericolul ispitelor. Nu 
a fugit pentru că S-a temut de primejdia ispitelor, ci pentru că altfel nu ar fi putut 
rezista tuturor ispitelor. Dacă ne-a vegheat de-a lungul fiecărui act de dreptate ca 
Stăpân al nostru, încât să-L urmăm ca ucenici ai Săi, este clar că nu a urmărit ce 
putea EI face, ci ceea ce eram noi capabili să facem. De altfel, dacă Hristos ar fi 


făcut acele lucruri pe care le putea face şi pe care noi nu le putem realiza, nu am 
putea fi ucenici ai Lui pentru că ne-ar lipsi puterea să-L urmăm. 


(Autor necunoscut, Opere incomplete la Matei, Omilia 6, traducere pentru 
Doxologia.ro de Alexandra Zurba) 


(Mt. 4, 13) Și părăsind Nazaretul, a venit de a locuit în Capernaum, lângă mare, 
în hotarele lui Zabulon şi Neftali. 


De ce S-a retras? EI S-a folosit pe Sine ca model pentru a ne învăţa să nu căutăm 
ispitele, ci să ne retragem din sfera lor de influenţă. Nu este reproşabil când cineva 
nu se pune pe sine intenţionat în primejdie. Cu toate acestea, fiecare trebuie să stea 
neclintit când din nebăgare de seamă cade în ispită. Deci, pentru a ne învăţa 
aceasta şi pentru a calma mânia conducătorilor iudei (căci loan a fost arestat cf. 
Matei 4, 12), EI s-a retras în Capernaum şi, făcând aceasta, a împlinit proorocia lui 
Isaia (Isaia 9, 1-2 „ca să se împlinească ce s-a scris prin Isaia proorocul, care zice: 
pământul lui Zabulon şi pământul lui Neftalim, spre mare, dincolo de Iordan, 
Galileea neamurilor; poporul care stătea în întuneric a văzut lumină mare (Matei 4, 
14-16)). 





(Sfântul loan Gură de Aur, Evanghelia după Matei, Omilia 14, 1, traducere 
pentru Doxologia.ro de Alexandra Zurba) 


(Mr. 14, 15) Ca să se împlinească ce s-a zis prin Isaia proorocul care zice: 
» Pământul lui Zabulon şi pământul lui Neftali spre mare, dincolo de Iordan, 
Galileea neamurilor” 


După cum istoria ne arată, aceste seminţii erau primele care au trecut în Babilon 
(Zabulon şi Neftali făceau parte din Israel şi erau deci trimise de asirieni 
Babilonului (cf. 2 Regi 17), înainte ca aceeaşi soartă să lovească locuitorii Iudeii). 
Se cade, aşadar, ca toţi cei loviți de mânia lui Dumnezeu să fie acoperiţi primii de 
milostivirea Lui şi acei care au fost conduşi în robie de ispitele trupeşti să fie aduşi 
întâi din captivitatea spirituală. Poporul care locuia întru întuneric a văzut lumină 
mare şi voi, cei ce locuiaţi în latura şi în umbra morţii lumină va străluci peste voi 
(Isaia 9, 2). Şi iudeii, de asemenea, locuiau în întuneric. Chiar dacă erau sub lege, 
dreptatea lui Dumnezeu nu se manifesta. Deşi dreptatea era prezentă, era acoperită 
în diferite chipuri şi taine ale lucrurilor trupeşti. Ce lumină a dreptății există în 
circumcizie? Într-adevăr, întunericul a fost prezent sub Lege, care a fost dată mai 
degrabă ca să pedepsească împietrirea inimilor noastre, decât să înfăptuiască 
dreptatea. Aşa cum Domnul a spus: Pentru învârtoşarea inimilor voastre v-a scris 
această poruncă (Marcu 10, 5). Legea nu era dată ca să mântuiască, ci să-i 
pedepsească. Legea i-a orbit, încât, ameţiţi de lege, nu puteau vedea strălucirea 
luminii lui Hristos atunci când Acesta a venit (nu este vorba aici de Legea dată prin 
Moise, care este sfântă, dreaptă şi bună [Romani 7,12], ci de acele prescripții și 
tradiţii care au fost adăugate Legii după întoarcerea evreilor din exilul babilonic, 
prescripții care erau atât de numeroase, încât umbreau semnificația și scopul Legii 
divine — n.red.). 


Într-adevăr, erau mulţi luminători printre iudei: Moise şi Aaron, Iosua şi 
judecătorii, proorocii. Toţi erau luminători. Fiecare învăţător era o lumină pentru 
lume, pe care o luminează prin învăţătură, după cum este scris: Tu eşti lumina 
lumii (Matei 5, 14). Dar Hristos este lumina desăvârşită. În latura şi în umbra 
morţii locuiau neamurile, fie pentru că acestea comiteau nedreptăţi, fie pentru că 
cinsteau idolii şi demonii, cinstire care îi conducea către moartea cea veşnică. 


(Autor necunoscut, Opere incomplete la Matei, Omilia 6, traducere pentru 
Doxologia.ro de Alexandra Zurba) 





(Mt. 4, 16) Poporul care stătea în întuneric a văzut lumină mare şi celor ce 
şedeau în latura şi în umbra morţii lumină le-a răsărit. 


„Marea lumină” este Hristos Domnul nostru şi lumina învăţăturii evanghelice. Nu 
este Legea, care era comparată cu o lumină (Pildele lui Solomon 6, 23; Psalmul 
118, 105). Din acest motiv, o lumină a ars mereu în locuri sfinţite din pricina 
puţinelor „licăriri” ale Legii, care şi-au răspândit puternic lumina doar în hotarele 
iudeilor. Aşadar, neamurile erau în întuneric, neavând această lumină a învăţăturii. 


(Sfântul Chiril Alexandrinul, Fragment 34, traducere pentru Doxologia.ro de 
Alexandra Zurba) 


(Mt. 4, 16) Poporul care stătea în întuneric a văzut lumină mare şi celor ce 
şedeau în latura şi în umbra morţii lumină le-a răsărit. 


Evanghelistul a amintit, în pasajele următoare, cuvintele proorocului: Dincolo de 
Iordan, Galileea neamurilor: poporul care locuia întru întuneric a văzut lumină 
mare (Matei 4, 15-16). În ce întuneric? Cu siguranță, în profunda greşeală a 
ignoranței. Ce lumină mare au văzut? Lumina care se referă la următoarele: EI era 
adevărata lumină care luminează pe oricine vine în această lume (loan 1, 9). 
Aceasta era lumina despre care Simeon a declarat în Evanghelie: „Lumină spre 
descoperirea neamurilor şi slavă poporului Tău Israel” (Luca 2, 32). Acea lumină a 
răsărit aşa cum David a vestit, spunând: Răsărit-a în întuneric lumină drepţilor 
(Psalmul 111, 4). De asemenea, şi Isaia a mărturisit despre lumina ce se apropia să 
vină pentru lămurirea poporului când a spus: Luminează-te, luminează-te, că vine 
lumina ta şi Slava Domnului peste tine a răsărit (Isaia 60, 1). 


Referitor la acea lumină, şi Daniel a subliniat: Descoperă profunzimea şi 
ascunzişul lucrurilor, ştiind acele lucruri care se află în întuneric, iar lumina este cu 
ele (Daniel 2, 22), că acesta este Fiul împreună cu Tatăl, aşa cum Tatăl este lumina, 
aşa şi Fiul este Fiul luminii. Şi David, de asemenea, vorbeşte în psalm: Întru 
lumina Ta, vom vedea lumina. Pentru că Tatăl este în Fiul, aşa cum Domnul ne 
spune în Evanghelie Cel ce Mă vede pe Mine, vede pe Tatăl (loan 14, 9). El este 
chipul lui Dumnezeu Celui nevăzut, aşa cum apostolii o arată (Coloseni 1,15). 


(Cromaţius, Tratat la Matei 15, 1, traducere pentru Doxologia.ro de Alexandra 
Zurba) 





(Mt. 4, 16) Poporul care stătea în întuneric a văzut lumină mare şi celor ce 
şedeau în latura şi în umbra morţii lumină le-a răsărit. 


A vorbit despre „umbra morţii” şi nu simplu, despre „moarte”. Aceasta datorită 
incapacității păcatului de a corupe sufletul pe deplin. Asemenea alterări totale se 
întâmplă cu trupurile moarte. Dar păcatul aduce la iveală umbra morții. Şi 
cuvintele „lumina s-a ivit” semnifică faptul că nu s-a răspândit peste noi, cei care 
o căutăm, ci s-a arătat peste cei care nu erau pregătiţi pentru ea. 


(Origen, Fragment 73, traducere pentru Doxologia.ro de Alexandra Zurba) 


(Mt. 4, 16) Poporul care stătea în întuneric a văzut lumină mare şi celor ce 
şedeau în latura şi în umbra morţii lumină le-a răsărit. 


Privitor la această lumină, Evanghelistul atrage atenţia în versetul prezent: Poporul 
care locuia întru întuneric a văzut o lumină mare. Ei nu au văzut aceasta cu ochi 
trupeşti, pentru că lumina este invizibilă, ci cu ochii credinţei şi cu ochii minţii. 
Aşadar, spune el, Poporul care locuia întru întuneric a văzut o lumină mare, şi 
pentru cei care locuiau în latura şi în umbra morții, lumină le-a răsărit (Isaia 9, 2). 
Aşadar, nu doar pentru cei care erau întru întuneric le-a apărut această lumină, ci 
spune că a răsărit o lumină pentru acei care locuiau în latura şi în umbra morţii. Și 
ce este latura şi umbra morţii, de nu latura şi locuinţa iadului, despre care David 
vorbeşte: Că de voi şi umbla în umbra morţii, nu mă voi teme de rele pentru că Tu 
cu mine eşti (Psalmul 22, 4)? Nu se va teme de nici un rău, pentru că acestea sunt 
pedepsele iadului. Aşadar, o lumină mântuitoare a răsărit pentru acei care locuiesc 
în latura şi în umbra morţii, lumină care este Hristos, Fiul lui Dumnezeu, Cel care 
spune în Evanghelie: Eu sunt lumina cea adevărată. Cine Mă va urma nu va umbla 
întru întuneric (loan 8, 12). EI, după răstignire şi slăvita moarte, a coborât în latura 
şi în locuinţa iadului. Deodată aduce lumina măreției Sale peste toţi cei care erau 
acoperiţi, înlănţuiţi de moarte, pentru ca să-l elibereze pe cei ţinuţi printre cei 
morţi, în aşteptarea venirii Sale, aşa cum Domnul Însuşi, prezentat ca Înţe- 
lepciune,spune prin Solomon: Mă voi cobori în adâncurile pământului şi voi privi 
țintă la cei care sunt adormiţi şi îi voi lumina pe cei care au nădăjduit în Dumnezeu 
(cf. Ecclesiast 24, 5). 


(Cromaţius, Tratat la Matei 15, 2, traducere pentru Doxologia.ro de Alexandra 
Zurba) 





(Mt. 4, 17) De atunci a început lisus să propovăduiască şi să spună: Pocăiţi-vă, 
căci s-a apropiat Împărăţia Cerurilor. 


Predica despre pocăință (Origen notează că în anumite manuscrise „pocăinţa” 
(metanoiete) a fost absentă. De asemenea atestată de Iustin în al II-lea secol şi, prin 
urmare destul de veche, această lectură este considerată puţin importantă de 
editorii moderni, care preferă text mai complet. Interpretarea lui Origen ia în 
considerare ambele variante alte textului— n.trad) a lui loan nu era identică cu cea a 
lui lisus, însă Mântuitorul predică în completarea lui loan, pentru că există un 
singur Dumnezeu care i-a trimis pe amândoi. loan prima dată spune: „pocăiți-vă”, 
pentru ca să instruiască un „popor pregătit” pentru Dumnezeu (Luca 1, 17). lisus, 
când primeşte poporul care este pregătit şi care s-a pocăit deja, nu le spune doar 
„pocăiţi-vă”. De aceea, El nu predică în rivalitate cu Legea şi cu profeţii. Când 
Ioan a împlinit vechiul legământ, lisus a început să-l predice pe cel nou, EI Însuşi 
fiind începutul acestuia. Din acest motiv, cuvintele „EI a început” nu sunt scrise 
despre loan, pentru că el era un sfârşit. De altfel, unul predica în pustie, altul în 
mijlocul poporului. 


(Origen, Fragment 74, traducere pentru Doxologia.ro de Alexandra Zurba) 


(Mt. 4, 17) De atunci a început lisus să propovăduiască şi să spună: Pocăiţi-vă, 
căci s-a apropiat Împărăţia Cerurilor. 


„Din acel moment”. Care moment? După ce loan a fost închis. Dar de ce nu a 
început să predice din primele momente? Ce prilej a prevăzut loan? Nu mărturia 
lucrării sale a confirmat acest lucru? EI a început doar în acest moment să predice 
în public, pentru ca identitatea Sa unică dumnezeiască să devină recunoscută, 
despre care patriarhii şi profeţii au vorbit deja, anticipând-o, precum prin vocea lui 
Zaharia: Şi tu Pruncule, vei fi chemat prooroc al Celui Preaînalt (Luca 1, 76). lar 
pentru a nu lăsa nici o ocazie pentru interpretări impetuos fariseice, sublinia: Căci 
loan a venit, nici mâncând, nici bând şi spun: are demon. A venit Fiul Omului 
mâncând şi bând şi spun: lată om mâncăcios şi băutor de vin, prieten al vameşilor 
şi al păcătoşilor. Dar înţelepciunea s-a dovedit a fi dreaptă din faptele Sale (Matei 
11, 18-19). 


Mai mult, a fost necesar să fie cunoscut în mod corect, nu din cuvintele sale, ci din 
ale altora. Altfel, chiar şi după atât de multe şi puternice mărturii şi dovezi, ei L-ar 
fi refuzat, spunându-i: Tu mărturiseşti din convingerile Tale, mărturisirea Ta nu 
este adevărată (loan 8, 13 NRSV). dacă loan nu ar fi spus nimic şi dacă lisus ar fi 
venit primul în mijlocul lor şi ar fi mărturisit doar despre EI, iți imaginezi ce ar fi 





putut spune. Deci, El nu a predicat public înaintea venirii lui loan, nici nu a făcut 
minuni până ce loan a fost închis, pentru ca poporul să nu fie confuz. 


(Sfântul loan Gură de Aur, Evanghelia după Matei, Omila 14, 1, traducere 
pentru Doxologia.ro de Alexandra Zurba) 


(Mt. 4, 17) De atunci a început lisus să propovăduiască şi să spună: Pocăiţi-vă, 
căci s-a apropiat Impărăţia Cerurilor. 


Din momentul întemniţării lui loan, lisus a început să predice. Dacă începea să 
predice pe când loan trăia, fără îndoială i-ar fi micşorat lucrarea lui loan, iar 
predica lui putea fi considerată superfluă în comparaţie cu cea a lui lisus - ca şi 
cum lumina care răsare în acelaşi timp cu aprinzătorul de lumină umbreşte harul 
celui din urmă. Cât de înţelept a început să predice ca şi loan, care era obişnuit să 
spună: pocăiţi-vă, căci Împărăţia Cerurilor este aproape (Matei 3, 2). Intenţiile Sale 
nu erau să dispreţuiască învăţătura lui loan, ci să o confirme încă o dată. Pentru că, 
dacă predica pe când loan încă învăţa, ar fi părut că întrerupe lucrarea misionară a 
lui loan. Dar acum, când loan este întemnițat, continuă învăţătura lui loan. Nu este 
călcat nimic în picioare, ci mai mult, este o întărire a lucrării lui loan. EI adevereşte 
învăţătura lui loan, remarcându-l ca un adevărat martor. 


(Autor necunoscut, Opere incomplete la Matei, Omilia 4, traducere pentru 
Doxologia.ro de Alexandra Zurba) 


(Mt. 4, 17) De atunci a început lisus să propovăduiască şi să spună: Pocăiţi-vă, 
căci s-a apropiat Împărăţia Cerurilor. 


„Impărăţia cerurilor” nu este într-un loc, ci în trăire. Pentru că este „în noi” (Luca 
17, 21). loan predică venirea Împărăției Cerurilor, pe care Hristos Impăratul o va 
preda lui „Dumnezeu, şi Tatălui” (1 Corinteni 15,24). 


(Origen, Teodor de Mopsuestia, Fragment 74, traducere pentru Doxologia.ro de 
Alexandra Zurba) 


(Mt. 4, 17) De atunci a început lisus să propovăduiască şi să spună: Pocăiţi-vă, 
căci s-a apropiat Impărăţia Cerurilor. 


Vocea Domnului îndeamnă poporul la pocăință - Duhul Sfânt a făcut cunoscut 
poporului că trebuie să fie cu băgare de seamă, spunând: „Astăzi, când auziţi vocea 
Sa, nu vă răzvrătiți inimile, ca în timpul cercetării, ca în ziua ispitirii în pustie” 





(Psalmul 94, 8). În acelaşi psalm de mai sus, se arăta clar că îndemna poporul aflat 
în stare de păcătoşenie spre pocăință şi arăta starea unui suflet pocăit, spunând: 
Vino, să cădem înaintea Lui şi să plângem înaintea Domnului care ne-a făcut pe 
noi, pentru că EI este Domnul nostru (Psalmul 94, 6-7). Domnul îndeamnă poporul 
spre pocăință şi promite să ierte greşelile, conform spuselor lui Isaia: Eu, Eu sunt 
acela care şterge nedreptăţile tale şi nu îşi mai aduce aminte de fărădelegile tale. 
Adu-Mi aminte, arată-Mi ca să judecăm împreună, fă tu însuţi socoteala, ca să te 
dezvinovăţeşti (Isaia 43, 25-26). Cu înţelepciune, apoi, Domnul îndeamnă poporul 
la pocăință, când spune: Pocăiţi-vă, că Împărăţia Cerurilor este aproape, ca prin 
această mărturisire de păcate să fie vrednici a se apropia de Împărăţia Cerurilor. 
Pentru că nimeni nu poate primi harul Tatălui Ceresc dacă nu a fost curățit de 
fiecare pată a păcatului prin mărturisirea pocăinţei, prin darul botezului Domnului 
şi Mântuitorului nostru. 


(Cromaţius, Tratat la Matei 15, 3, traducere pentru Doxologia.ro de Alexandra 
Zurba) 


(Mt. 4, 17) De atunci a început lisus să propovăduiască şi să spună: Pocăiţi-vă, 
căci s-a apropiat Împărăţia Cerurilor. 


Împărăţia Cerurilor este aproape. Aceasta se referă la binecuvântarea Împărăției 
Cerurilor pe care a pregătit-o Dumnezeu celor credincioşi. Mesajul este acela de a 
ne pregăti fiecare, prin pocăință şi răbdare, pentru a primi binecuvântarea 
Împărăției Cerurilor. Timpul pentru primirea cununii este aproape. Dacă tu te 
împotriveşti săvârşirii răului şi doreşti să faci binele sau dacă nu doreşti împărăţii 
ori te temi de chinuri, fii cu băgare de seamă. Cei drepţi să se bucure, pentru că 
problemele lor se sfârşesc acum şi buna lor moştenire începe. Păcătoşii să se 
tânguie pentru că moştenirea lor cea bună trece şi necazurile lor încep. Nici un rău 
nu se atinge de oamenii drepţi. Necazurile lor s-au încheiat şi moştenirea cea bună 
începe. Amintirile necazurilor trecute nu doar că nu rănesc, ci determină o şi mai 
mare bucurie. Într-adevăr, cât timp necazurile sunt prezente, par a fi apăsătoare. 
Când acestea trec, amintirea lor este cauza unei bucurii. Dar ce bucurie poate fi 
atunci când păcătoşii au obţinut avere şi încep să trăiască necazul? Pentru că 
amintirile din trecut nu doar că nu fac nici un bine, dar devin chiar şi respingătoare. 
Pentru că, atât timp cât acea avere este prezentă, ea este o sursă a plăcerilor; când 
este un eveniment din trecut, însă, amintirea ei devine o sursă a necazului. Oare a 
dat roade această învăţătură în aducerea poporului la Hristos? Ea a răspândit 
cuvântul pocăinţei şi a născut virtuoşi învăţători ai dreptăţii. 





(Autor necunoscut, Opere incomplete la Matei, Omilia 6, traducere pentru 
Doxologia.ro de Alexandra Zurba) 





Părintele Cleopa Ilie - Predică la Duminica după Botezul Domnului - Despre 
propovăduirea cuvântului lui Dumnezeu 


lubiţi credincioşi, una din învăţăturile Sfintei Evanghelii din Duminica de azi 
spune: De atunci a început lisus a propovădui şi a zice: Pocăiţi-vă, că s-a 
apropiat Împărăţia Cerurilor (Matei 4, 17). Acelaşi cuvânt l-a spus şi Sfântul loan 
Botezătorul când a început să propovăduiască în pustiul Iordanului: Pocăiţi-vă, că 
s-a apropiat Împărăţia Cerurilor (Matei 3, 2). Acelaşi cuvânt au primit şi Sfinţii 
Apostoli, când au fost trimişi să propovăduiască Evanghelia, că le-a zis lor: Și 
mergând, propovăduiţi, zicând: S-a apropiat Împărăţia Cerurilor (Matei 10, 7). 


Dumnezeiasca Evanghelie de azi zice: De atunci a început lisus a propovădui.... 
(Matei 4, 17). Dar ce înseamnă "de atunci"? Adică de când a fost prins şi pus la 
închisoare Sfântul şi marele Prooroc loan Botezătorul. Acest adevăr îl arată Sfânta 
Evanghelie de azi, zicând: Și lisus, auzind că loan a fost pus în temniţă, a plecat 
în Galileea (Matei 4, 12). Dar oare Mântuitorul a plecat de frică în Galileea? 
Nicidecum. Ci s-a dus în Galileea că să înceapă a propovădui Evanghelia de acolo, 
după profeția proorocului Isaia care zice: Pământul lui Zabulon şi pământul lui 
Neftali, spre mare, dincolo de Iordan, Galileea neamurilor. Poporul ce stătea în 
întuneric a văzut lumină mare. Și celor ce şedeau în latura şi în umbra morții 
lumină le-a strălucit (Isaia 9, 1; Matei 4, 15-16). 





lată, deci, care a fost pricina venirii Mântuitorului în Galileea: predicarea 
Evangheliei şi luminarea celor ce zăceau în întuneric. Căci propovăduirea 
cuvântului lui Dumnezeu în lume aduce adevărata lumină în inimile oamenilor 
credincioşi care nu numai că aud cuvântul, ci îl şi împlinesc cu fapta, după 
cuvântul Mântuitorului, care zice: Fericiţi cei ce aud cuvântul lui Dumnezeu şi 
îl păzese pe dânsul (Luca 11, 28). Cuvântul lui Dumnezeu aduce mare fericire 
celor ce îl ascultă şi îl pun în practică. Altfel, cuvântul Evangheliei ne aduce 
osânda în loc de mântuire. 


Dar, fraţii mei creştini, cine sunt datori să predice cuvântul lui Dumnezeu în 
Biserica ortodoxă? Numai slujitorii Bisericii, adică episcopii, preoţii şi diaconii 
hirotoniți canonic au puterea şi dreptul să predice Evanghelia lui Hristos. Mirenii, 
în cazuri speciale, pot deveni misionari, ca ajutori ai clericilor, numai cu 
binecuvântarea ierarhilor respectivi. Aşadar, nimeni din clerici şi laici nu pot 
predica cuvântul lui Dumnezeu dacă nu vor fi trimişi la această misiune cu 
aprobarea Bisericii. Marele Apostol Pavel adevereşte acest lucru, zicând: Cum vor 
propovădui de nu vor fi trimişi (Romani 10, 15). Numai sectele rupte de Biserică 
au căzut cu totul în extrema opusă, dând totală libertate laicilor să predice cuvântul 
lui Dumnezeu fără a fi trimişi şi să explice Sfânta Scriptură după mintea lor. De 
aceea, astăzi, lumea s-a umplut de erezii şi secte căci toate acestea predică cuvântul 
Sfintei Scripturi, nu după înţelesul cel adevărat explicat de Sfinţii Părinţi, ci după 
minţile lor rătăcite, stăpânite de mândrie. 


Nu putem tăgădui că au fost în Biserică şi misionari laici, în primele secole, care au 
predicat cuvântul lui Dumnezeu şi care nu au fost nici preoţi, nici episcopi. Aşa au 
fost marii misionari şi apologeţi creştini, oameni învăţaţi care au apărat cauza 
creştinismului în faţa împăraților şi filosofilor păgâni, din secolele II-III, începând 
cu 'Tuadrat, pe care Eusebiu, istoricul bisericesc, îl numeşte "părintele 
apologeticei”, între anii 125-126. Apoi a fost Aristide de Atena, între anii 125-130. 
Apoi Ariston de Pella, cel mai vechi apărător în scris al creştinismului contra 
iudeilor, pe la 134-135. Alţi apologeţi de mare renume au fost: Sfântul Iustin 
Martirul şi Filosoful (anii 140-170); Taţian Asirianul, către anul 170; filosoful 
Hermia, care a trăit la mijlocul secolului al II-lea; Atenagora, filosoful creştin din 
Atena (170); Minucius Felix la începutul secolului al III-lea; Tertulian din 
Cartagina, între anii 160-240, şi alţii. Toţi aceşti mari apologeţi creştini şi misionari 
de mare seamă ai Bisericii lui Hristos au fost mireni, dar fiind foarte învăţaţi au 
contribuit mult la propovăduirea Evangheliei şi la apărarea dreptei credinţe 
apostolice. 





Aşadar, fraţii mei, vedem că încă de la început Biserica lui Hristos a avut şi 
misionari laici care au predicat cuvântul lui Dumnezeu înaintea împăraților şi a 
filosofilor şi au apărat creştinismul cu preţul vieţii lor, cum a fost Sfântul Iustin 
Martirul şi Filosoful. Însă aceştia au fost foarte bine orientaţi în adevărul dreptei 
credinţe şi de aceea au adus mare folos Bisericii lui Hristos prin învăţăturile lor 
cele luminate şi pătrunse de lumina adevărului. 


Care erau condițiile principale ce se cereau misionarilor laici care apărau dreapta 
credință? Prima condiţie a misionarilor laici în Biserica dreptmăritoare era ca cel 
trimis să predice cuvântul lui Dumnezeu să fie un creştin verificat, evlavios, cu 
viaţa curată şi să cunoască bine dogmele credinţei Ortodoxe, deoarece dogmele 
sunt orientate după Sfânta şi dumnezeiasca Scriptură şi după Sfânta Tradiţie a 
Bisericii lui Hristos. 


Apoi, să cunoască bine Sfintele Canoane apostoleşti, ale celor şapte Sinoade 
Ecumenice şi cele ale Sfinţilor Părinţi, deoarece Sfintele Canoane sunt norme ce 
rânduiesc şi reglementează viaţa Bisericii ca organism special ce conduce pe 
credincioşi pe calea mântuirii. Apoi, cei ce predicau cuvântul lui Dumnezeu dintre 
creştinii mireni erau întotdeauna sub ascultarea Bisericii, fiind trimişi, controlaţi şi 
subordonați ierarhilor în eparhia cărora acționau. Fără respectarea acestor condiţii 


principale şi obligatorii, misionarii laici care lucrau în afara Bisericii de multe ori 
contribuiau la crearea de secte şi eresuri, dezbinând unitatea apostolică a Bisericii 
lui Hristos. 


Datonia principală a propovăduirii Evangheliei lui Hristos cade însă în sarcina 
păstorilor Bisericii, adică a episcopilor şi a preoţilor. Mai puţin în sarcina 
diaconilor şi a călugărilor care ajută şi ei la propovăduirea cuvântului, însă în chip 
secundar. 

Tocmai de aceea a venit pe pământ şi se cheamă 
Cuvânt, căci a vestit tuturor oamenilor prin cuvânt Evanghelia mântuirii, a 
întemeiat Biserica şi cele şapte Taine, şi şi-a dat viaţa pe Cruce ca să răscumpere 
lumea din robia morţii, a necredinţei şi a osândei. Apoi, înălțându-Se la cer de-a 
dreapta Tatălui, a încredinţat datoria propovăduirii Cuvântului lui Dumnezeu celor 
doisprezece Apostoli mari şi celor şaptezeci de apostoli, numiţi mici, cărora le-a 
poruncit, zicând: Mergând, învăţaţi toate neamurile, botezându-le în numele 
Tatălui şi al Fiului şi al Sfântului Duh, învăţându-le să păzească toate câte v-am 
poruncit vouă... (Matei 28, 19-20). 
Apostolii sunt cei dintâi propovăduitori ai cuvântului lui Dumnezeu în Legea 
Harului. Ei au hirotonit primii preoţi şi episcopi, pe care i-au rânduit peste tot să 





păstorească turma lui Hristos. ar prin episcopi, harul s-a transmis prin rugăciune şi 
punerea mâinilor, până astăzi şi cât va fi lumea. 


lubiți credincioşi, în Biserica lui Hristos preoții propovăduiesc cel mai mult 
cuvântul lui Dumnezeu pentru că sunt toată viaţa în mijlocul credincioşilor. Ei sunt 
martorii vieţii noastre de la naştere şi până la moarte. Ei sunt părinţii duhovniceşti 
ai satelor şi parohiilor noastre. De felul cum preoţii de parohie îşi îndeplinesc 
misiunea lor apostolică, de felul cum stăpânesc sfintele slujbe, în frunte cu Sfânta 
Liturghie, şi de felul cum propovăduiesc cuvântul Sfintei Evanghelii şi, mai ales, 
cum îşi duc viaţa în marea familie a credincioşilor noştri ortodocşi, depinde 
mântuirea lor şi a păstoriților lor. 


În marea lor misiune evanghelică, propovăduirea cuvântului lui Dumnezeu are un 
rol foarte mare. Un preot bun trebuie să fie şi un predicator bun, ştiind că prin 
predică vie, caldă, plină de har şi lumină preotul poate transforma total parohia 
şi masa enoriaşilor săi. Dar pentru ca predica sa să poată ajunge la inima 
credincioşilor şi să aibă puterea Duhului Sfânt de a transforma sufletul şi a-l 
întoarce la pocăință, preotul trebuie să îndeplinească câteva condiţii 
duhovniceşti absolut obligatorii. 


4 Prima şi cea mai importantă condiţie care încununează activitatea pastorală a 
preotului este viața morală exemplară a lui şi a familiei sale. Fără o viaţă 
curată, model, a preotului, predica sa nu va reuşi să ajungă la inima 
credincioşilor, nici nu va putea câştiga multe suflete pentru Împărăţia 
Cerurilor. 

4 A doua condiţie obligatorie unui preot şi predicator bun este sfânta 
rugăciune. Preotul trebuie să fie un om de rugăciune, să iubească mai mult 
ca orice Biserica, sfintele slujbe, Sfânta Liturghie, cântarea în comun a 
credincioşilor. Rugăciunea stăruitoare a preotului unită cu a credincioşilor 
săi, îi sporeşte credinţa şi dragostea pentru Dumnezeu şi oameni, îl face mai 
înţelept în gândire şi predică, îi deschide inima pentru milostenie şi îi dă 
multă putere şi har în predică. Un preot care se roagă mult este un preot cu 
har în toate şi un bun predicator al cuvântului lui Dumnezeu. 

4 A treia condiţie principală a unui bun preot şi predicator este necesitatea 
cunoaşterii profunde a Sfintei Scripturi, a Sfinţilor Părinţi, a învăţăturii de 
credinţă ortodoxă şi a Canoanelor Bisericii. Un păstor bun trebuie să fie şi 
un teolog bun şi un apărător al dreptei credinţe în faţa prozelitismului sectar. 
Fără cunoaşterea dreptei credinţe, preotul nu poate fi predicator şi apologet. 





Cine nu ştie că un preot bun transformă sufleteşte pe credincioşii săi, prin slujbe 
frumoase, prin catehizare stăruitoare şi prin predici bune şi pline de căldură 
duhovnicească? Cine nu ştie că predica bună umple bisericile şi mânăstirile de 
credincioşi, apără şi sporeşte dreapta credinţă, risipeşte prozelitismul sectar şi 
întoarce la pocăință multe suflete? Iar bisericile fără slujbe frumoase şi fără predici 
pline de duh şi putere se golesc de credincioşi şi nu pot vâna suflete pentru Hristos. 


Sau cine nu ştie cât de mult ajută şi mânăstirile noastre prin slujbele lor atât de 
înălţătoare, prin predică şi prin duhovnicii lor, la întărirea credinţei ortodoxe şi la 
creşterea evlaviei în satele şi oraşele noastre? Pelerinajele locale pe la mânăstiri, în 
sărbători, în posturi şi mai ales la hramuri, sunt o dovadă destul de grăitoare. În 
felul acesta mânăstirile şi duhovnicii lor colaborează cu preoţii de la sate şi oraşe la 
propovăduirea cuvântului lui Dumnezeu, la mărturisirea credinţei ortodoxe şi la 
mântuirea bunilor noştri credincioşi. 


Cu Duminica de astăzi se încheie marile praznice ale Naşterii şi Botezului 
Domnului. Am încheiat cu pace încă un an din viaţa noastră şi am început un 
nou an, pentru care mulțumim lui Dumnezeu de toate darurile Sale şi cerem să 
ne întărească cu har, cu milă şi binecuvântare ca Să trecem întreaga viaţă cu 
pocăință şi fapte bune pe calea mântuirii. 


Am vorbit azi despre datoria preotului de a propovădui cuvântul lui Dumnezeu şi 
condiţiile principale care îl ajută să fie un preot vrednic şi un bun predicator. 


Cunoaştem câţi preoţi buni şi predicatori vestiți sunt în parohiile noastre din 
Moldova, Transilvania şi din alte părţi ale ţării. Însă şi credincioşii sunt datori să-i 
ajute pe preoţi, să-i asculte, să se roage pentru ei şi să nu-i judece, că mare păcat 
fac credincioşii care gândesc şi vorbesc de rău pe slujitorii lui Dumnezeu şi pe 
părinţii lor sufleteşti. Oare nu preoţii vă botează, vă cunună şi vă înmormântează? 
Oare nu preoţii vă spovedesc şi vă unesc cu Hristos prin Sfânta Împărtășanie? Oare 
nu săvârşesc ei Sfânta Liturghie în fiecare Biserică şi se roagă lui Dumnezeu 
pentru pacea, sănătatea, iertarea şi mântuirea sufletelor celor vii şi a celor adormiţi? 
Oare nu ei învaţă dreapta credinţă pe credincioşi? 


Deci să nu-i judecăm, ci mai degrabă să-i ajutăm în misiunea preoțească şi să ne 
rugăm mult pentru ei. Este foarte bine şi necesar ca fiecare preot să aibă şi un mic 
grup de mireni credincioşi, cunoscători ai Sfintei Scripturi şi credinţei ortodoxe. Ei 
îl ajută mult pe preot în desfăşurarea activităților sale misionare, la combaterea şi 
îngrădirea prozelitismului sectar, la vizitarea şi ajutorarea credincioşilor bătrâni, 





orfani, bolnavi şi a celor slabi în credinţă; la înfrumusețarea slujbelor şi înnoirea 
sfintelor noastre biserici. 


Şi acum, fraţii mei, să ascultăm cuvântul Domnului cât mai avem timp de pocăință. 
Iată Hristos Mântuitorul nostru a început să predice Evanghelia în Galileea. Sfântul 
loan Botezătorul propovăduieşte pocăinţa în pustiul Iordanului; Sfinţii toți ne 
vorbesc de Dumnezeu în scrierile lor; preoții, călugării şi ierarhii Bisericii ne 
învaţă calea mântuirii şi apără ortodoxia din amvoanele bisericilor. Fiul lui 
Dumnezeu se jertfeşte zilnic pe Sfintele altare în timpul Sfintei Liturghii, iar 
Domnul ne cheamă acum la început de an la o viaţă nouă în Hristos, zicând: 
Pocăiţi-vă că s-a apropiat Împărăţia Cerurilor! Deci să ne deşteptăm, să venim şi 
să ne pocăim, ca să trăim cu Hristos în veci. Amin. 





Sfântul Ioan Gură de Aur - Cuvânt la Începutul propovăduirii Domnului 


“Auzind lisus că loan a fost prins, S-a dus în Galileea” [Matei 4, 12] 


IL. 
Pentru care pricină S-a dus lisus în Galileea? Iarăşi, ca să ne înveţe să nu 


mergem în întâmpinarea încercărilor, ci să fugim de ele şi să le evităm. Că nu-i o 
crimă să nu te arunci singur în primejdie, ci să nu 1 te împotriveşti cu bărbăţie, când 
ai căzut în ea. 


Deci, după ce ne-a învăţat această şi a potolit invidia iudeilor, a plecat în 
Capernaum [Matei 4, 13], ca în acelaşi timp să împlinească şi profeția şi să Se 
grăbească să pescuiască şi pe dascălii lumii, că acolo trăiau ei, ocupându-se cu 
pescuitul. 


Uită-mi-te că de câte ori lisus vrea să plece la neamuri, ia pricină de la iudei. 
Aşa şi acum: uneltind iudeii împotriva înainte Mergătorului şi aruncându-l în 
închisoare, Îl împing în Galileea neamurilor. 


lată cum profetul determină locul în care S-a dus lisus! Nu vorbeşte numai de o 
parte a poporului iudeu şi nici de toate seminţiile, zicând aşa: 

“Pământul Zabulonului şi pământul Neflalimului, calea mării, dincolo de 
Iordan, Galileea neamurilor; poporul ce şedea în întuneric a văzut lumină 
mare”. | Matei 4, 15-16; Isaia 9, 1-2] 





“Intuneric” aici nu înseamnă întunericul acesta material, ci înşelăciunea şi 
necredinţa. De aceea profetul a şi adăugat: “Celor ce şedeau în latura şi în umbra 
morţii lumină le-a răsărit”.| Matei 4, 16; Isaia 9, 2] 


A adăugat aceste cuvinte, ca să ştii că nu este ceva material nici “întunericul” nici 
“lumină”. Vorbind de lumină, n-a spus numai lumină, ci “lumină mare”, numită în 
altă parte “lumina cea adevărată”| loan 1, 9]; tălmăcind “întunericul”, îl numeşte 
“umbra morții”. Apoi arătând că n-au găsit lumina, căutând-o ei înşişi, ci că 
Dumnezeu de sus li s-a arătat, profetul spune: “lumină le-a răsărit”, cu alte cuvinte 
însăşi lumina li s-a arătat şi a strălucit; n-au alergat ei mai întâi la lumină; că 
omenirea, înainte de venirea lui Hristos, era cu totul decăzută; nu mergea în 
întuneric, ci zăcea în întuneric, semn că nici nu mai nădăjduia să scape de-ntuneric; 
omenirea se aseamănă unor oameni, care, înconjurați din toate părțile de întuneric, 
nu ştiau nici în ce parte să-şi îndrepte paşii şi nici să stea pe loc. 


“De atunci a început lisus să propovăduiască şi să spună: “Pocăiţi-vă, că S-a 
apropiat împărăţia cerurilor”. | Matei 4, 17] 


- “De atunci”. De când? 

- De când a fost aruncat loan în închisoare. 

- Dar pentru ce lisus n-a predicat chiar de la început? Într-un cuvânt, pentru ce 
avea nevoie de Ioan, când mărturia propriilor Sale fapte Îl predicau? 

- Ca să cunoşti şi de aici vrednicia dumnezeiască a lui lisus, că precum Tatăl a avut 
profeţi aşa şi EI — şi aceasta a spus-o Zaharia, zicând: 

“Si tu, pruncule, prooroc al Celui Prea înalt te vei chema”| Luca 1, 76] — şi ca să 
nu dea nici un prilej de hulă neruşinaţilor iudei; iar aceasta a spus-o însuşi Hristos: 
“Că a venit loan nici mâncând, nici bând şi zic: «Are demon». A venit Fiul 
Omului mâncând şi bând şi spun: «lată om mâncăcios şi băutor de vin, prietenul 
vameşilor şi păcătoşilor». Şi înţelepciunea a fost socotită dreaptă de fiii ei”.| 
Matei 11, 18-19] De altfel era chiar nevoie să dea mai întâi altul mărturie despre EI 
şi nu EI însuşi. Dacă şi după atât de mari şi de multe mărturii şi dovezi, iudeii 
spuneau: “Tu mărturiseşti despre Tine; mărturia Ta nu este adevărată”| loan 8, 
13] , ce n-ar fi spus dacă EI primul ar fi mărturisit despre EI când a venit în 
mijlocul lor, fără ca Ioan să fi spus ceva? De aceea Hristos nici n-a propovăduit 
înainte de loan, nici n-a făcut minuni până ce acela n-a fost aruncat în temniţă, ca 
să nu împartă mulțimea. De aceea nici loan n-a făcut vreo minune, ca să-l dea lui 
lisus mulțimile, atrase de minunile făcute de lisus. Dacă după atâtea mărturii — şi 
înainte şi după întemniţare — ucenicii lui loan priveau cu pizmă la lisus, iar mulți 
bănuiau că nu EI, ci loan este Hristos, ce nu s-ar fi întâmplat dacă n-ar fi fost nici o 
mărturie? Aceasta e pricina că Matei însemnează că “de atunci”, adică după 





întemnițarea lui loan, a început lisus să predice. Şi începându-Și predica, învăţa tot 
ceea ce predica şi loan, fără ca în predica Sa să vorbească încă ceva de EI însuşi. 
Este bine să se ştie, deocamdată, că ucenicii lui loan nu aveau încă despre Iisus 
părerea pe care trebuiau s-o aibă. 


II. 
Din pricina aceasta, când a început predica, lisus n-a rostit cuvinte grele şi 
împovărătoare ca loan, vorbind de pildă: de secure, de pom tăiat, de lopată, de arie, 
de focul cel nestins, ci îşi începe predica Sa cu cuvinte plăcute, binevestindu-le 
ascultătorilor Săi cerurile şi împărăția cea cerească. 


“Si umblând pe lingă marea Galileii a văzut doi fraţi, pe Simon ce se numeşte 
Petru şi pe Andrei, fratele lui, aruncându-şi mreaja în mare, că erau pescari. Și 
le-a zis lor: «Veniţi după Mine şi vă voi face pescari de oameni». lar ei lăsându- 
şi mrejele, au mers după ET'.| Matei 4, 18-20] 


Evanghelistul loan istoriseşte în alt chip chemarea lui Petru şi a lui Andrei.| loan 1, 
36-42] Din aceasta se vede că aici, la evanghelistul Matei, este vorba de a doua 
chemare a lor. Mai multe pricini îndreptăţesc aceasta. 


Y loan spune că au fost chemaţi înainte de întemnițarea lui loan; Matei, că au 
fost chemaţi după ce a fost aruncat loan în închisoare. 

Y În Evanghelia lui loan, Andrei îl cheamă pe Petru; aici lisus îi cheamă pe 
amândoi. loan evanghelistul spune: “Văzând lisus pe Simon venind, îi 
spune: «Tu eşti Simon, fiul lui lona; tu te vei chema Chifa, care se 
tâlcuieşte, Petru»”| loan 1, 42]. Matei spune că Petru avea chiar numele 
acesta: “Vădind pe Simon, zice Matei, care se numeşte Petru”.| Matei 4, 
18] Că e vorba de două chemări o poţi vedea şi din locul de unde au fost 
chemaţi şi din alte texte din Scriptură, ca şi din aceea că s-au supus cu 
uşurinţă lui Hristos şi că au părăsit totul. 

În Evanghelia lui Ioan, îl vedem pe Andrei venind în casa în care locuia Iisus 
şi ascultând cuvintele Lui; în Evanghelia lui Matei, Andrei şi Petru L-au 
urmat îndată ce le-a spus câteva cuvinte. 


Se poate, deci, ca ei, după ce L-au urmat pe lisus câtva timp la început, să-L 
părăsească şi să se întoarcă la meseria lor, când au văzut că loan a fost 
întemnițat şi că lisus a plecat. Aşa se explică faptul că lisus îi găseşte la pescuit. 
La început, când au vrut să plece Hristos nu i-a oprit, dar nici nu i-a lăsat până 
în Sfârşit după ce au plecat. Le-a dat voie să plece, dar S-a întors din nou ca să-i 
câştige definitiv. Acesta-i cel mai măiestru mod de pescuire. 





Uită-te la credinţa şi la ascultarea celor doi apostoli! Erau cu totul adânciţi în lucrul 
lor — ştiţi doar cât de atent trebuie să fie un pescar -, dar când au auzit pe lisus că-i 
cheamă, n-au întârziat, n-au zăbovit, n-au spus: “Să ne ducem până acasă să ne 
sfătuim cu rudele!”, ci lăsând totul, L-au urmat, cum făcuse şi Elisei cu Ilie.| II 
Regi 19, 19-21] 


O ascultare ca aceasta cere Hristos de la noi: să nu zăbovim nici o clipă, chiar dacă 
cele mai grabnice treburi ne-ar sili. De aceea când un alt ucenic al Său i-a cerut să- 
L lase să se ducă să-şi îngroape tatăl, lisus nu l-a lăsat [Matei 8, 21-22], arătând că 
urmarea lui Hristos trebuie pusă înaintea tuturor. 


lar dacă îmi spui că este foarte mare făgăduinţa ce a făcut-o Hristos lui Andrei şi 
Petru de a-i face pescari de oameni, îţi răspund că mai cu seamă pentru aceasta îi 
admir, că, fără să fi văzut încă vreo minune, au crezut în măreția făgăduinţei şi au 
pus urmarea lui Hristos mai presus de toate. Au crezut că prin cuvintele cu care ei 
au fost pescuiţi, vor putea, tot cu acelea, pescui şi pe alţii. Lui Andrei şi Petru le-a 
făcut, deci, Hristos această făgăduinţă; lui lacov şi lui loan şi celorlalți apostoli nu 
le-a spus ceva asemenea, că ascultarea celor dintâi chemaţi le deschisese şi lor 
drumul spre aceeaşi făgăduință. De altfel ei auziseră mai înainte multe despre 
Hristos. Uită-te, că şi sărăcia lui lacov şi loan ne-o arată cu precizie evanghelistul: 
“I-a găsit cârpindu-şi mrejele lor”| Matei 4, 21]. 


Atât de mare era sărăcia lor, că îşi cârpeau mrejile, neputând să-şi cumpere altele. 
Nu mică dovadă de virtute este deocamdată şi asta că îndurau cu uşurinţă sărăcia, 
că se hrăneau din munca lor cinstită, că erau uniți unii cu alţii prin puterea 
dragostei, că aveau alături de ei pe tatăl lor şi-i slujeau. 


Aşadar după ce i-a pescuit, lisus începe să facă minuni de față fiind şi ei, 
adeverind, prin cele ce făcea, spusele lui loan. Se ducea des în sinagogi, învăţându- 
i cu asta că nu este un potrivnic al lui Dumnezeu şi un înşelător, ci că a venit fiind 
întru totul de acord cu Tatăl. Când Se ducea în sinagogi nu predica numai, ci făcea 
ŞI minuni. 


III. 
De obicei Dumnezeu face minuni totdeauna atunci când se întâmplă ceva nou şi 
neobişnuit şi când vrea să aducă un nou fel de vieţuire; minunile fiind nişte 
garanţii ale puterii Sale date celor ce aveau să-I primească legile. 


De pildă, 





4 când a fost să facă pe om, a creat mai întâi tot universul şi apoi i-a dat 
omului legea cea din paradis; 

4 când a fost să dea Iui Noe o nouă lege, a făcut iarăşi mari minuni, prin care 
a înnoit întreaga creaţie şi a făcut ca apele acelea înfricoşătoare ale 
potopului să acopere un an întreg faţa pământului, din care a scăpat pe 
dreptul Noe, aflat într-o tulburare atâta de mare. 

4 Şi pe timpul lui Avraam a făcut iarăşi multe semne, de pildă: i-a dat biruinţă 
în război, l-a lovit pe Faraon şi l-a scăpat pe Avraam dintr-o mulţime de 
primejdii. 

+ Când a voit să dea legi iudeilor, Dumnezeu a făcut acele mari minuni şi 
apoi a dat legea. 

4 Tot aşa şi acum, vrând să aducă în lume o înaltă viețuire şi să spună 
omenirii ce nu se mai auzise până atunci, întăreşte prin minuni cuvintele 
Sale. 

+ Şi pentru că împărăţia cerurilor pe care o propovăduia nu se vedea, Hristos 
o face văzută prin minunile săvârşite de EI în văzul tuturora. 


Priveşte cât de scurt vorbeşte evanghelistul! Nu vorbeşte de fiecare bolnav 
vindecat în parte, ci, în puţine cuvinte, ne trece sub ochi un roi de minuni. 
“Și au adus la EI pe toţi cei ce pătimeau de felurite boli şi erau ţinuţi de chinuri, 


pe cei îndrăciţi, pe lunatici, pe slăbănogi, şi-i vindeca”.| Matei 4, 24] 


Se pune, însă, întrebarea: Pentru ce Hristos n-a cerut de la nici unul din aceştia 
credinţă, nici n-a spus nimănui ceea ce mai târziu spunea: “Credeţi că pot face 
aceasta?”| Matei 9, 28]. Pentru ce? Pentru că Hristos nu dăduse încă dovada 
puterii Sale. De altfel nu mică dovadă de credinţă dădeau cei bolnavi când veneau 
sau erau aduşi la El. Dacă n-ar fi avut încredere mare în El, nici n-ar fi venit 
bolnavii de la o atâta depărtare, nici n-ar fi fost aduşi la EI şi nici n-ar fi mers după 
El. 


Să mergem, dar [De aici începe partea morală: Trebuie să avem totdeauna în 
minte păcatele noastre şi să-L rugăm pe Dumnezeu pentru ele; şi despre judecata 
viitoare. ], şi noi după Hristos, că şi noi avem multe boli sufleteşti, pe care vrea să 
ni le vindece înainte de-a I-o cere. Că pentru asta vindecă bolile cele trupeşti, ca să 
izgonească pe cele sufleteşti. Să ne ducem, aşadar, la El! Să nu-l cerem nimic 
pământesc, ci iertare de păcate! De-I cerem cu sârguinţă, ne împlineşte şi acum 
cererea noastră. 


Atunci vestea despre EI s-a răspândit în toată Siria [Matei 4, 24]; acum în toată 
lumea. Sirienii, când au auzit că vindecă pe îndrăciţi, au alergat la EI, dar tu, care 





ştii cu mult mai bine decât sirienii puterea lui Hristos, tu nu te scoli, tu nu alergi? 
Sirienii îşi părăseau ţara, prietenii şi rudele, dar fu nu te înduri nici casa să ţi-o 
părăseşti, ca să te duci la EI şi să primeşti cu mult mai multe daruri? Dar, mai 
bine spus, nici asta nu ţi-o cer, ci-ți cer numai să-ţi laşi răul tău obicei! Chiar 
rămânând acasă poţi uşor să te mântui cu toţi ai tăi! Când ni-i bolnav trupul, facem 
totul şi ne zbatem ca să scăpăm de suferinţe; dar când ni-i bolnav sufletul, amânăm 
şi nu ne sinchisim. De aceea nu scăpăm nici de bolile trupeşti, pentru că pentru noi 
sunt fără importanţă cele necesare, iar cele fără importanţă, necesare. Lăsăm 
izvorul păcatelor şi curăţim râurile. 


Că pricina bolilor trupeşti este păcatul cuibărit în suflet a arătat-o slăbănogul de 
treizeci şi opt de ani [loan 5, 2-15], bolnavul coborât prin acoperiş [Luca 5, 18-25], 
iar înainte de toţi Cain [Facere 4, 8]. Dovezi despre adevărul acesta găseşti câte 
vrei şi unde vrei. Să secăm, dar, izvorul păcatelor şi vom opri toate pâraiele bolilor 
trupeşti. Nu vei pune capăt numai bolilor, ci şi păcatului; şi păcatului mai mult 
decât bolii, pe cât este sufletul mai bun decât trupul. 


Să ne ducem, dar, la Hristos şi acum; să-L rugăm să ne întărească slăbănogitul 
nostru suflet; şi, lăsând la o parte toate cele trupeşti, să-l vorbim numai de cele 
duhovniceşti. lar dacă le vrei neapărat şi pe cele trupeşti, îngrijeşte-te de ele după 


cele duhovniceşti. Nu dispreţui păcatul, pentru că nu simţi dureri când păcătuieşti, 
ci tocmai de aceea mai ales suspină, că nu simţi dureri. Şi nu simţi dureri, nu 
pentru că nu te muşcă păcatul, ci pentru că sufletul, fiind plin de păcate, nu simte 
mușcătura. Gândeşte-te la cei care au conştiinţa propriilor lor păcate, că se vaită 
mai cumplit decât cei tăiaţi şi arşi cu fierul înroşit; şi câte nu fac, câte nu suferă, cât 
nu plâng şi se tânguie, numai ca să scape de chinurile conştiinţei? N-ar face-o, dacă 
nu i-ar durea sufletul! 


IV. 

Deci cel mai bun lucru este să nu păcătuieşti, iar dacă păcătuieşti, să simţi păcatul 
şi să te îndrepţi. Dacă nu simţim păcatele, dacă nu vorbim de ele, cum vom ruga pe 
Dumnezeu, cum îi vom cere iertare de păcate? Când tu, cel ce păcătuieşti, nici asta 
nu vrei să ştii că ai păcătuit, pentru care păcate Îl rogi pe Dumnezeu? Pentru cele 
pe care nu le ştii? lar dacă nu ştii ce păcate îţi iartă Dumnezeu, cum poţi şti măreția 
facerii Lui de bine? Spune-ţi, dar, păcatele tale unul câte unul, ca să ştii pentru 
care păcate iei iertare de la Dumnezeu şi ca astfel să-l fii recunoscător 
Binefăcătorului tău. 


Când superi pe vreun om, rogi pe prietenii lui, pe vecinii lui şi chiar pe slugile lui, 
cheltuieşti bani, pierzi zile întregi, ducându-te la uşa lui rugându-l de iertare; iar 





dacă cel supărat te respinge o dată, de două ori, chiar de mai multe ori, să nu te 
descurajezi, ci, fiind mai neliniştit, să îți măreşti şi mai mult rugămintea; dar când 
supărăm pe Dumnezeu căscăm, ne lenevim, ne desfătăm, ne îmbătăm şi ne căutăm 
de treburile noastre. Când Îl mai putem face milostiv? Şi cum să nu-L supărăm mai 
mult? Că Îl facem să Se supere şi să Se mânie şi mai mult când nu ne doare sufletul 
că păcătuim. De aceea merităm să fim acoperiți de pământ, să nu mai vedem 
soarele, să nu mai respirăm, că având un Stăpân atât de uşor de împăcat, Îl 
mâniem; şi mâniindu-L, nici nu ne pocăim. ȘI totuşi Dumnezeu când Se mânie pe 
noi, n-o face cu ură şi cu dușmănie, ci vrând să ne atragă şi mai mult la EI. Dacă ţi- 
ar face mereu bine, deşi Îl insulţi, L-ai dispreţui mai mult. Dar ca să nu faci asta, îşi 
întoarce câtăva vreme faţa de la tine, ca să te aibă necontenit alături de EL. 


Să avem, deci, încredere în iubirea Sa de oameni şi să ne pocăim cu toată 
purtarea de grijă, înainte de a sosi ziua în care pocăința nu mai este de folos. 
Acum totul stă în puterea noastră; atunci Judecătorul este stăpân pe hotărârea Lui: 
“Să întâmpinăm faţa Lui întru mărturisire”| Psalmul 94, 2], să plângem, să ne 
tânguim. 


De-am putea ruga pe Judecătorul, înainte de ziua cea mare a judecății, să ne ierte 
de păcate, n-ar mai fi nevoie să venim la judecată; dar dacă n-o facem, vom spune 
păcatele în auzul întregii lumi şi nu vom mai avea nici o nădejde de iertare. Nimeni 
din cei care nu şi-au şters aici pe pământ păcatele, nu poate scăpa dincolo de 
pedeapsă; ci, după cum cei din închisori sunt duşi cu lanţurile lor la tribunal, tot aşa 
toate sufletele, când pleacă de aici, sunt duse la înfricoşătorul scaun de judecată, 
având în jurul lor fel de fel de lanţuri de păcate. Viaţa de aici nu-i deloc mai bună 
decât o închisoare; ci după cum atunci când intrăm în locaşul acela îi vedem pe toți 
înlănţuiţi cu lanţuri, tot aşa şi în lume, dacă am îndepărta tot învelişul care 
acoperă faţa lumii şi al oamenilor, am intra în viaţa fiecăruia, în sufletul 
fiecăruia, atunci am vedea că fiecare este înlănţuit cu lanţuri mai grele decât 
cele de fier; dar mai ales, dacă ai intra în sufletele bogătaşilor, ai vedea că sunt cu 
atât mai înlănţuiţi cu cât sunt mai bogaţi. După cum pe un întemnițat îl nefericeşti 
când îl vezi legat la gât şi la mâini, iar adeseori cu cătuşe la picioare, tot aşa şi pe 
bogat, când îl vezi înconjurat de bogății nenumărate, nu-l socoti bogat pentru că are 
bogății, ci nefericit, tocmai din pricina lor! În afară de aceste lanţuri, mai are şi 
crud temnicer: urâta dragoste de bani, care nu-l lasă să treacă pragul închisorii; îi 
pune în butuci picioarele, pune străjeri la poarta temniţei, zideşte alte porţi, pune 
noi zăvoare şi-l aruncă tocmai în fundul temniţei, convingându-l să se bucure chiar 
de aceste lanţuri, ca să nu mai aibă nici o nădejde de scăpare din relele ce l-au 
cuprins. Ce bine ar fi de-ai putea citi gândurile sufletului lui! I-ai vedea sufletul nu 
numai înlănţuit, ci şi murdar, întinat şi plin de stricăciuni! 





Nici plăcerile trupeşti nu sunt mai bune decât dragostea de bani şi de avere, ba 
chiar mai rele, pentru că pângăresc şi trupul împreună cu sufletul şi aduc, şi peste 
unul şi peste altul, nenumărate boli. 


Pentru acestea toate, să rugăm pe Izbăvitorul sufletelor noastre, să sfărâme şi 
lanţurile, să îndepărteze de noi şi pe acest groaznic temnicer şi, liberându-ne de 
greutatea acelor lanţuri de fier, să ne facă mintea mai uşoară decât pasărea. 


Rugându-L acestea, să aducem şi pe cele ale noastre: râvnă, gând curat şi voinţă 
bună. Aşa vom putea, chiar în scurtă vreme, să scăpăm de păcatele care ne 
stăpânesc, să cunoaştem starea fericită în care eram mai înainte şi să primim în 
schimb libertatea cuvenită, pe care facă Dumnezeu să o dobândim cu toţii, cu harul 
şi iubirea de oameni a Domnului nostru lisus Hristos, Căruia slava şi puterea în 
vecii vecilor, Amin. 


(extrase din: Omilia XIV - a Sfântul loan Gură de Aur - PSB 23, Bucureşti, 
1994) 





Sfântul loan Gură de Aur - Cuvânt la Duminica după Botezul Domnului 


„Este mai mic decât toate seminţele, iar dacă creşte, este mai mare decât toate 
buruienele” (Matei 13, 32) 


Hristos zice că ceea ce se întâmplă cu grăuntele de muştar, se întâmplă şi cu 
propovăduirea Evangheliei. Ucenicii Lui erau cei mai slabi dintre toţi, cei mai mici 
dintre toţi, dar, totuşi, lucrând în ei o putere mare, Evanghelia s-a propovăduit în 
toată lumea. 


La pilda grăuntelui de muştar, Domnul adaugă încă şi pe cea a aluatului, pe care l-a 
luat femeia şi l-a ascuns în trei măsuri de făină, până ce a dospit. Adică, precum 
aluatul dospeşte o cantitate mare de făină, aşa Apostolii, zice EI, vor întoarce toată 
lumea. 


Şi vezi înţelepciunea Lui! EI alege pilde de la fire spre a arăta că, precum acelea se 
fac, adică creşterea grăuntelui de muştar şi dospirea întregii frământături, tot aşa va 
fi şi cu propovăduirea Evangheliei la toată lumea. Nici unul dintre Apostoli nu 


puterea lor va străluci mai mult, că ei, amestecându-se cu o mulțime aşa de 
mare, nu se vor nimici. Precum aluatul dospeşte frământătura atunci când se 
apropie de făină, şi nu numai că se apropie, ci se şi amestecă cu ea, aşa şi voi, 





Şi precum aluatul, deşi se ascunde în făină, nu piere acolo, ci în curând face 
totul asemenea lui, în acelaşi chip va fi şi cu propovăduirea Evangheliei. 


Nu te mira că Domnul, vorbind despre împărăția cerului, a întrebuințat pilda 
grăuntelui de muştar şi a aluatului, căci El vorbea către oameni neînvăţaţi, care prin 
acest chip de învăţătură se înţelepţeau. 


Iar cei necredincioşi trebuie să recunoască acum puterea lui Hristos, văzând că, în 
adevăr, aşa s-a făcut, precum El a spus. Ei trebuie să-L cinstească pentru două 
pricini: Pentru că a spus mai înainte, şi a împlinit EI însuşi. 


Incă şi astăzi amestecă pe adevărații Săi ucenici în mulțimea cea mare a lumii, 
pentru ca aceştia să împărtăşească şi altora cunoştinţele lor cele mai bune. 


Nu vă tânguiţi că numărul vostru este prea mic, căci puterea cuvintelor cucernice 
este mare, iar ceea ce o dată a dospit va sluji iarăşi de aluat pentru alţii. Şi precum 
scânteia, aprinzând lemnul, îndată se face o flacără mare, şi prin aceasta aprinde şi 
altele, aşa se întâmplă şi cu vorba cea cucernică, sau predica. 


Dar pentru ce Hristos n-a întrebuințat pilda focului, ci a aluatului? Focul nu 
lucrează totul prin sine, ci prin mijlocirea lemnului aprins; aici, însă, aluatul 
lucrează totul prin sine. lar dacă doisprezece bărbaţi au învăţat toată lumea, 
gândeşte ce mare vinovăţie avem noi, credincioşii, care, fund aşa de mulţi, nu 
putem aduce la calea cea dreaptă pe ceilalţi, pe cei necredincioşi, care stau încă 
afară. Şi noi putem fi aluat pentru mii de oameni. 

Şi apoi, ce? Oare, ei nu erau de aceeaşi 

fire ca şi tine? Nu petreceau şi ei în cetăţi? Nu mâncau şi ei ca noi? Nu lucrau şi 
ei cu mâinile lor? Oare, ei erau îngeri şi au fost pogorâţi din cer? 
Dar zici tu: „Ei puteau Săvârşi minuni!”. Dar nu minunile i-au făcut pe dânşii 
aşa de vrednici de mirare! Şi până când ne vom sluji de minunile lor, spre a 
acoperi propria noastră uşurătate a minţii? lată, sunt o mulţime de sfinţi care n- 
au strălucit prin minuni. Dimpotrivă, sunt unii care izgoneau pe demoni, dar au 
căzut în păcat şi nu au fost cinstiţi, ci, dimpotrivă, au fost pedepsiţi. 


Dar, oare, ce lucruri atât de mari au făcut Apostolii? Au nesocotit toate comorile 
pământeşti, n-au căutat slavă şi s-au lepădat de toate cele vremelnice. Dacă n-ar fi 





făcut acestea, ci ar fi fost robi ai poftelor, atunci chiar de ar fi sculat mii de morţi, 
totuşi nimic nu ar fi folosit. Mai mult, ar fi fost socotiți ca nişte amăgitori. Viza 
cea dreaptă este cea care străluceşte peste toate şi atrage harul Sfântului Duh. 


4 Ce minuni a săvârşit loan Botezătorul de a câştigat atâtea cetăţi? Cum că el 
n-a săvârşit nici o minune, ne spune Evanghelistul loan în cuvintele: „și 
mulți veneau la EI şi ziceau: loan nu a făcut nici o minune, dar toate câte 
d zis loan pentru Acesta au fost adevărate” (loan 10,41). 

4 Şi prin ce, oare, Ilie se făcuse vrednic de mirare? Negreşit, prin îndrăzneala 
lui înaintea împăratului; negreşit, prin râvna lui pentru Dumnezeu; negreşit, 
prin sărăcia lui, prin cojocul lui, prin peştera lui, căci el, după aceea, a făcut 
minuni. 

4 Şi pentru care minune s-a uimit diavolul de lov? Acesta n-a arătat nici o 
minune, ci o viaţă strălucită de fapta bună şi o răbdare mai tare decât oţelul. 

4 Ce morţi au înviat, oare, Avraam, Isaac şi Iacob? Ce leproşi au curăţit? Ba 
încă minunile par a vătăma, dacă nu sunt unite cu privegherea şi cu 
smerenia. 


Și când Hristos a dat povăţuiri ucenicilor Săi, nu le-a zis: „Faceţi minuni, ca să le 
vadă oamenii”, ci le-a zis: „Aşa să strălucească lumina voastră înaintea 
oamenilor, ca să vadă ei faptele voastre cele bune şi să slăvească pe Tatăl vostru 
Cel din ceruri” (Matei 5, 16). Încă şi lui Petru, El nu i-a zis: „De Mă iubeşti, fă 
minuni”, ci: „Paşte oile Mele” (loan 21, 15). Și pentru ce, Hristos, cu deosebire, îl 
alese pe dânsul, pe Iacov şi pe loan? Poate pentru minunile lor? O, nu! Toţi 
Apostolii curăţau leproşi, înviau morţi, şi toți dobândiseră de la Dânsul aceeaşi 
putere. Aşadar, pentru ce aceşti trei erau deosebiți? Pentru iscusinţa sufletului lor. 


Vezi că mai mult decât toate este de trebuinţă viaţa îmbunătățită şi dovada prin 
fapte, căci: „Din roadele lor îi veţi cunoaşte pe dânşii” (Matei 7, 16). 


Dacă te-ar lăsa cineva să alegi: sau morţi să înviezi în numele lui lisus, sau să mori 
pentru numele Lui, tu ce ai alege? Negreşit aceasta din urmă, căci este o faptă 
mântuitoare, iar cealaltă este doar o minune. Şi dacă cineva te-ar lăsa să alegi între 
puterea de a preface fânul în aur şi puterea de a socoti toate bogăţiile ca pe fân, nu 
ai alege, oare, pe aceasta din urmă? Negreşit, numai aceasta ar câştiga pe oameni. 
Dacă ei te-ar vedea făcând aur din fân, ar creşte numai lăcomia lor de avere, şi toți 
ar vrea să înveţe acel meşteşug, ca Simon Magul (Fapte 8, 19); iar dacă te-ar vedea 
dispreţuind bogăţiile, repede s-ar slobozi şi ei de boala lăcomiei lor. 





Vezi că vieţuirea valorează mult şi este un propovăduitor vorbăreţ? Când zic 
vieţuirea, nu înţeleg că cineva trebuie să trăiască în sac şi în cenuşă, ci înţeleg 
nesocotirea comorilor pământeşti, iubirea aproapelui, milostenia, hrănirea celor 
flămânzi, biruirea mâniei, lepădarea de slava deşartă, alungarea pizmei. Hristos 
zice lămurit: „Învăţaţi-vă de la Mine, că sunt blând şi smerit cu inima” (Matei 
1529); 


Aşadar, dacă tu vrei să te asemeni apostolilor, nimic nu te opreşte. Nu ai nevoie de 
darul minunilor. Dacă ai nimicit păcatul din tine, dacă ai sfărâmat puterea satanei, 
ai călcat pe capul lui, ai slăbit puterea lui, i-ai împrăştiat oastea, atunci ai săvârşit 
cea mai mare minune. Prin aceasta s-au făcut mari şi Apostolii, precum spune 
Petru: „Noi am lăsat toate, şi am urmat Ţie” (Matei 19, 27). Întru aceasta să 
urmăm şi noi lor, să ne lepădăm de cele vremelnice, să ne dăruim lui Hristos, 
pentru ca noi, împreună cu Apostolii, să ne facem părtaşi vieţii veşnice, prin harul 
şi bunătatea lui lisus Hristos, Căruia se cuvine slava, în vecii vecilor. Amin. 


(sursa din “Predici la duminici şi sărbători” - Sfântul loan Gură de Aur) 





Sfântul Nicolae Velimirovici - După Bobotează: Evanghelia despre biruinţa 
asupra ispitei (în sâmbăta după Bobotează) 


Atunci lisus a fost dus de Duhul în pustiu, ca să fie ispitit de diavolul. Și după ce 
a postit patruzeci de zile şi patruzeci de nopți, la urmă a flămânzit. Și 
apropiindu-se, ispititorul a zis către EI: De eşti Tu Fiul lui Dumnezeu, zi ca 
pietrele acestea să se facă pâini. lar EL, răspunzând, a zis: Scris este: “Nu numai 
cu pâine va trăi omul, ci cu tot cuvântul care iese din gura lui Dumnezeu” 
Atunci diavolul L-a dus în sfânta cetate, L-a pus în aripa templului şi I-a zis: 
Dacă Tu eşti Fiul lui Dumnezeu, aruncă-Te jos, că scris este: Îngerilor Săi va 
porunci pentru Tine şi Te vor ridica pe mâini, ca nu cumva Să izbeşti de piatră 
piciorul Tău. lisus i-a răspuns: Iarăşi este scris:“Să nu ispiteşti pe Domnul 
Dumnezeul tău” Din nou diavolul L-a dus pe un munte foarte înalt şi I-a arătat 
toate împărăţiile lumii şi slava lor. Şi I-a zis Lui: Acestea toate Ţi le voi da Ţie, 
dacă vei cădea înaintea mea şi te vei închina mie. Atunci lisus i-a zis: Piei, 
Satano, căci scris este: “Domnului Dumnezeului tău să te închini şi Lui Singur 
să-I slujeşti.” Atunci L-a lăsat diavolul şi iată îngerii, venind la EI, Îi slujeau. 
(Matei 4:1-11) 


Nu există nici măcar o singură poruncă dată de Dumnezeu, care să nu fi fost 
încălcată de către oameni şi iarăşi, nu există nici măcar o singură poruncă pe 
care oamenii Să o fi împlinit fără să cârtească sau să se plângă. 





Și iarăşi, nu există nici măcar o singură poruncă dată de Dumnezeu, pe care 
Domnul lisus să o fi încălcat şi nici una pe care să o fi împlinit cu cârteală sau cu 
plângere. Tot ceea ce a trebuit să rabde, să împlinească şi să îndure, EI a făcut în 
desăvârşită smerenie şi ascultare față de Tatăl Său din cer — şi a făcut aceasta 
numai ca să ne înveţe pe noi smerenia şi ascultarea; numai ca să ne încurajeze în 
răbdare; numai ca să ne arate că tot ceea ce porunceşte Cerul este şi posibil şi ne 
este de trebuinţă, ca noi să împlinim sub supravegherea şi îndrumarea 
atotovăzătoare a Dumnezeului Celui viu. 


Oamenii se plâng de sărăcie şi despre faptul că nu-şi cunosc originile, deşi, dacă 
cercetăm trecutul, toţi oamenii sunt împărăteşti prin naşterea de la Dumnezeu 
Împăratul. Şi EI, singurul Fiu al lui Dumnezeu zămislit şi iubit, nu S-a plâns 
niciodată că S-a născut în ieslea oilor dintr-o peşteră sau pentru că nu avea un loc 
unde să-Și plece capul. 


Oamenii îşi blestemă vrăjmaşii, deşi foarte adesea, chiar păcatul lor 1-a schimbat în 
vrăjmaşi pe cei ce le erau aproape. Dar EI, Mielul lui Dumnezeu cel fără de păcat, 
a fost silit, pe când era prunc la sânul maicii Sale, să fugă într-o ţară îndepărtată, 
dinaintea sabiei mânjite de sânge a lui Irod. Aceasta aşa s-a întâmplat, deşi El nu 
Şi-a blestemat vrăjmaşii. 


Cei mai mulți oameni se răzvrătesc adesea împotriva cârmuitorilor şi a legilor, 
când se află în ei tulburare. Dar EI, Dătătorul de lege pentru toată lumea, S-a supus 
puterilor şi legilor care erau, dând Cezarului cele ce sunt ale Cezarului (Marcu 
1217). 


Oamenilor le vine greu să postească, deşi pâinea şi legumele sunt îngăduite în 
zilele cele mai grele de post şi cu toate că postirea este de cea mai mare 
însemnătate pentru curățirea minţii şi a conştiinţei. Dar EI, Preacuratul, cu toate 
că nu avea nimic să curățească, de bunăvoie Şi-a luat post de patruzeci de zile, 
post fără pâine, legume sau apă. 


Rugăciunea este o luptă pentru oameni, atât în biserică, cât şi în singurătate, 
deşi rugăciunea este scara care îl ridică pe om din ţărână şi dintr-o existenţă 
animalică spre Dumnezeu. Dar Cel care, în trup fiind, se afla împreună cu oameni 
la baza scării vieţii, iar în duh se afla în vârful scării, a mers cu bucurie la 
rugăciune în sinagogă şi a petrecut nopţi întregi singur în rugăciune. 


Oamenii nu vor împlini, fără să se plângă, nici măcar un pic Sau o mică parte 
din legea lui Dumnezeu, cu toate că această lege este dată pentru propria lor 





mântuire. Dar EI, Mântuitorul lumii, care nu avea pentru ce să se mântuiască, a 
împlinit cu ascultare poruncile cele mai grele din legea lui Dumnezeu şi cu 
smerenie S-a adus pe Sine jertfă pentru oameni, numai pentru că ştia că era voia 
Tatălui Său cel ceresc şi pentru că era de trebuinţă pentru mântuirea oamenilor. 


Adam şi Eva, care vieţuiau în belşugul Raiului şi erau îndestulaţi de toate bogăţiile 
şi bunătățile dumnezeieşti, nu au fost în stare să se opună unei ispite mici din 
partea diavolului şi să nu se atingă de pomul oprit. Dar EI, în singurătate şi în 
pustiu, fiind flămând şi însetat, fără pâine sau apă, fără prieteni sau o mână de 
ajutor, a rezistat celor mai mari ispite pe care necuratul Satan a fost în stare să 1 le 
pună la cale. 


Cât de măreţe, cât de măreţe în mod tragic, sunt toate întâmplările din viaţa lui 
Hristos! Ele sunt ca un munte ale cărui poale sunt spălate de apele mării fără de 
folos şi al cărui vârf nu este văzut ochiului omenesc. Mulţi dintre cei care citesc 
Sfintele Scripturi cred că învăţătura cea mai importantă se află în Predica Sa de 
pe Munte. Totuşi, în viaţa lui Hristos se află o mare mulţime de întâmplări în 
viața lui Hristos care, prin învăţătura pe care o dau, se aşează pe aceeaşi treaptă 
cu Predica de pe Munte. Este greu de spus ce este de cea mai mare însemnătate şi 
ce este de însemnătate mai mică în învăţătura lui Hristos. Totuşi, este sigur că nu se 
află nimic fără însemnătate în viaţa Sa. Şi mai este de asemenea sigur faptul că, nu 
se poate spune că învăţăturile pe care le dă prin cuvinte au o însemnătate mai mare 
decât învăţătura pe care o arată prin lucrările Sale şi în întâmplări. Mai mult, 
cineva ar putea spune mai degrabă că lucrările lui Hristos şi întâmplările din viaţa 
Sa lasă, pentru majoritatea credincioşilor, o impresie mai profundă şi produc 
simţăminte mai puternice decât învăţătura pe care o dă prin cuvinte. 


La fel, oamenii ar fi mult mai impresionați dacă un doctor ar deschide ochii unui 
orb fără să vorbească despre aceasta, decât unul care explică cu ajutorul cuvintelor 
cum un orb şi-ar putea căpăta vederea. Dar, pe de altă parte, lucrările 
nemaipomenite şi minunate şi întâmplările din viața Eroului Dumnezeiesc 
rămâneau la fel de tăinuite ca tunetele de nepriceput din vârful muntelui, dacă nu 
căpătau viaţă, lămurire şi îndreptare prin învăţătura pe care a dat-o în cuvinte 
Sfântul Învățător. 


Cugetând asupra unui lucru sau altul, omul trebuie să spună, cu frică şi cu umilire 
adâncă şi smerită, că acestea sunt lucruri mari, în chip de negrăit prin cuvânt şi că 
un lucru nu se poate despărți de altul, tot aşa cum răsăritul nu se poate despărți de 
apus. Pentru că, la ce ar folosi cuvintele lui Hristos: “rugaţi-vă neîncetat” dacă 
EI nu ar fi dat o pildă lămurită, de rugăciune neîncetată? Ori, pe de altă parte, 





cum am putea pricepe şi cum ne-ar putea fi de folos pilda Sa de postire 
îndelungată, dacă El nu ne-ar fi desluşit trebuinţa şi chipul mântuitor al 
postirii? La fel, lucrările Sale de dragoste creştinească şi învăţătura Sa despre 
milostivire se întregeşte una pe alta; la fel se întâmplă cu lupta Sa cu Satan şi cu 
învăţătura Sa despre vegherea asupra sufletului şi depăşirea ispitei şi din multe alte 
exemple, atât prin cuvânt, cât şi prin faptă, pe care le-am putea da. Lucrările Sale 
se află în armonie cu cuvintele Sale, tot aşa cum un trup sănătos se află în armonie 
cu un suflet sănătos. 


Doamne, El nu a venit pe pământ numai pentru a-Și îmbrăca sufletul în trup 
omenesc, ci şi pentru a întrupa fiecare cuvânt al Său — ca să îmbrace fiecare 
cuvânt al Său în veşmânt minunat de lucrări şi întâmplări văzute. 


Să vedem acum în ce chip întrupează Domnul cuvintele Sale despre postire, 
priveghere şi biruirea ispitelor printr-un trup minunat de lucrări şi întâmplări. După 
botezul Său în Iordan, EI pleacă în pustie, ca să-Şi asume marea nevoinţă a postirii, 
privegherii şi a luptei cu Satan. 

Atunci lisus a fost dus de Duhul în pustiu, ca să fie ispitit de către diavolul. De 
ce îndată după botez? Ca să ne arate că după botez suntem supuşi ispitei şi că 
aşa va fi până la moartea noastră cea trupească. Prin botez, noi Suntem curăţiţi 


şi întăriţi cu puterea lui Dumnezeu şi atunci suntem trimişi la luptă. 


Înțeleptul loan Gură de Aur spune: “Nu ni S-au dat arme ca să Stăm degeaba, ci 


ca să luptăm.” 


Prin botez, noi am devenit întocmai ca Adam în Rai. Ne întrebăm din nou de ce 
Dumnezeu ne aşează în calea ispitei. 


— Mai întâi, ca să ne arate că suntem liberi, prin botez Dumnezeu ne-a 
înarmat cu puterea Sa şi ne-a lăsat aşa înarmaţi ca noi să alegem: vom 
îndrepta aceste arme către diavol sau către Dumnezeu? 

= În al doilea rând, de cădem, să ne arate ce a însemnat păcatul lui Adam şi 
ca să lămurească de ce l-a izgonit Dumnezeu pe Adam din Rai în valea 
plângerii; sau, dacă suntem biruitori, ca să dezvăluie tăria puterii lui 
Dumnezeu din noi. Fiindcă Noua Zidire ne arată, cu putere nouă, un Rai 
nou, un om nou, birunţă şi slavă nouă, dar şi cădere nouă. 


De ce a fost Hristos dus de Duhul Sfânt ca să fie ispitit? Ca să arate că Hristos a 
fost supus ispitei dinadins, iar nu întâmpător. 





—> Dumnezeu nu l-a dus pe Adam dinadins înaintea lui Satan, ca să fie ispitit, 
dar Dumnezeu a făcut aceasta cu Hristos dinadins, pentru a arăta prin 
aceasta că Adam, în împrejurări mai uşoare, a căzut în ispită, pe când 
Hristos, în împrejurări mai grele, a fost biruitor asupra ispitei. 

—> Aceasta ne mai arată faptul că Adam a căzut pe când se afla în Rai, în 
vreme ce biruinţa lui Hristos împotriva ispitei a avut loc pe pământ, în valea 
plângerii şi în surghiun, în pustiu. Căci se spune că Duhul L-a dus pe lisus 
în pustiu. 


În pustiu, Hristos a postit patruzeci de zile şi patruzeci de nopţi. Ce privelişte 
înspăimântătoare! În timp ce păcătoşii, pentru care Hristos a venit pe pământ, 
trândăvesc petrecând în plăceri pământeşti, cu mâncare şi băutură din belşug, EI, 
Prietenul păcătoşilor, stă în pustiu, singur şi petrece în rugăciune cu lacrimi, zi şi 
noapte, fără pâine şi fără apă, atât ziua, cât şi noaptea, în toată vremea celor 
patruzeci de zile şi nopţi. Domnul a făcut aceasta pentru a-$i arăta dragostea 
nemăsurată pentru oameni, pe care EI i-a curăţit prin postul Său şi i-a învăţat 
prin pilda Sa şi prin aceasta, să arate legătura Sa strânsă cu Tatăl Său Cel 
ceresc şi ascultarea Sa faţă de Acesta. 


Doamne, tot ce spun oamenii că nu pot face, El a făcut şi tot ceea ce oamenii fac 
fără de voie şi cu cârteală, EI a făcut cu ascultare şi cu râvnă. El a împlinit tot 
ceea ce poporul ales a crezut că nu se poate împlini. 


> Poporul ales, în bogăţiile Egiptului, a căzut de la Dumnezeu. A fost şi EL în 
Egipt, dar a rămas neatins de Egipt, aşa cum s-a întâmplat şi cu Iosif. 

> Poporul ales a fost patruzeci de ani în pustiu şi acolo, aceştia s-au simţit 
departe de Dumnezeu, cu toate că Dumnezeu cu voia Lui i-a trimis acolo şi 
i-a hrănit cu mană cerească. Și El a petrecut patruzeci de zile în pustiu fără 
mâncare şi băutură, în smerenie şi ascultare neschimbată faţă de 
Dumnezeu. 

> În cele din urmă, poporul ales, ajungând în Pământul făsăduinței, s-a 
îndepărtat de Dumnezeu, deşi Dumnezeu necontenit le aducea aminte de EI 
prin legi şi prooroci. Şi EI, în Pământul făgăduinţei, când fusese deja 
recunoscut de către unii ca Domnul, Mesia, a rămas credincios, smerit şi 
ascultător faţă de Tatăl Său din cer. 


După patruzeci de zile de priveghere necurmată, de post şi rugăciune, Domnul 
lisus la urmă a flămânzit. Apoi, apropiindu-se ispititorul de El a început să-L 
ispitească. 





Înşelătorul I-a întins prima ispită împotriva trupului, împotriva trupului înfometat 
al Mântuitorului, zicând către EI: ”De eşti Tu Fiul lui Dumnezeu, zi ca pietrele 
acestea să se facă pâini.” De ce nu preface diavolul pietrele în pâini, în loc să-i 
spună aceasta lui lisus? Aceasta ar fi fost o ispită mai mare pentru un om flămând 
— ca să vadă şi să miroasă pâine scoasă din cuptor. De ce nu a făcut diavolul 
aceasta şi să-i aducă pâine gata făcută flămândului lisus? Dintr-un motiv foarte 
simplu: pentru că nu putea. În neputinţa sa, el caută chiar în Hristos mijloacele de 
a pricinui ispita. Dumnezeu este Făcătorul pietrei şi al pâinii. Chiar în facere, 
Dumnezeu face pâine din piatră: adică din pământ. Schimbarea minunată a pietrei 
în pâine este lucrarea pe care Dumnezeu o face în fiecare zi, căci El face în fiecare 
zi minunea de a schimba pâinea în sânge. Dar numai Dumnezeu singur poate să 
facă aceasta şi nimeni altcineva; lisus putea să facă aceasta fără nici un îndemn, 
numai dacă El dorea. 


Nu există post pentru cel care nu are ce mânca şi care nu are nimic, ci post este 
pentru cel care are, care poate avea, dar nu mănâncă. Este clar din cuvintele 
diavolului că, el este îndemnat să-L batjocorească pe Dumnezeu, că spune: 
"Aceasta este puterea lui Dumnezeu şi dragostea lui Dumnezeu pentru oameni! 
Pustiu pietros şi gol peste tot. Nu este pâine nicăieri pentru omul flămând. 
Dumnezeu a făcut omul şi l-a aşezat în loc pustiu, fără pâine, ca el să sufere şi să 
moară de foame. Unde este această putere, unde este această dragoste, unde este 
mila lui Dumnezeu? Aşa că Tu, dacă eşti cu adevărat Fiul lui Dumnezeu şi dacă 
poţi, schimbă aceste pietre în pâini şi mănâncă. Dacă Dumnezeu nu Ţi-a dat 
această putere, ce Te ţine legat de Dumnezeu? Hai cu mine împotriva lui 
Dumnezeu!” 


Doamne, aceste şoptiri şi îndemnări au mare izbândă în oamenii cei mulţi, care 
sunt slabi în credinţă. 


(Zigabenus spune: “Niciodată să nu ai încredere în diavol, chiar dacă ţi-ar spune 
ceva de folos şi trebuincios, căci el ademeneşte prin ceva ce este de folos şi 
sfârşeşte cu ceva ce este rău; să nu faci niciodată voia dracilor, fie din pricina 
foamei sau din vreo altă trebuinţă, ci fugi către Dumnezeu.”) 


Dar, la această ticăloşie şi răutate hulitoare, Hristos rămâne în pace şi dă răspunsul 
care trebuie, la sfârşitul lumii, să slujească drept învăţătură şi mustrare celor lacomi 
din lumea aceasta: E] spune că “Stă scris că nu numai cu pâine trăieşte omul, ci 
că omul trăieşte şi cu tot cuvântul ce iese din gura Domnului. ” (vezi Deuteronom 
8:3). Este mai greu să faci, decât să dai ca hrană, ceea ce este deja făcut.. Şi 
Dumnezeu, prin cuvântul Său, a făcut tot ceea ce există şi poate, prin cuvântul Său, 





să hrănească întreaga Sa zidire. Cum altfel s-ar hrăni puterile şi cetele cereşti, dacă 
nu prin cuvântul dătător de viaţă al lui Dumnezeu? 


Ne-am repezit la hrana făcută din țărână când am părăsit cuvântul lui Dumnezeu, 
deşi viaţa care vine la noi prin această ţărână nu vine din ţărână, ci din cuvântul lui 
Dumnezeu. “Viază-mă după cuvântul Tău” spune psalmistul (Psalm 118:25) şi 
cuvintele Domnului sunt “mai dulci decât mierea şi fagurele” (18:11). Nu se 
spune nicăieri în Sfânta Scriptură că se află viaţă şi lumină în pâinea dobândită din 
țărână, ci se spune aceasta despre cuvâtnul lui Dumnezeu (cf. loan 1:4). Toază 
viața se află în Dumnezeu şi nu există nici un fel de viaţă fără EI. Toate celelalte 
— hrana şi apa şi aerul şi lumina — nu Sunt viaţă Sau izvor al vieții, ci numai căi 
ale vieţii. Şi acestea sunt cuvintele lui Dumnezeu înveşmântate în îmbrăcăminte 
bogată şi ispititoare pentru noi, care suntem făpturi trupeşti. Îngerii, care sunt fără 
de păcat, nu se folosesc de nici un fel de căi, pentru că ei se hrănesc cu viaţă din 
cuvintele pline de viaţă ale lui Dumnezeu. Dar noi nu putem face aceasta, pentru că 
noi am pierdut din putere şi ne-am făcut slabi prin păcat. Noi nu am putea suporta 
cuvântul curat şi deschis al lui Dumnezeu — acesta ar fi pentru noi hrană prea 
bogată. 


Deoarece Apostolul ne învaţă: “Căci cuvântul lui Dumnezeu e viu şi lucrător şi 
mai ascuţit decât orice sabie cu două tăişuri şi pătrunde până la despărțitura 
sufletului şi duhului, dintre încheieturi şi măduvă şi destoinic este să judece 
simţirile şi cugetările inimii.” (Evrei 4:12). lată cât este de puternic şi lucrător 
cuvântul lui Dumnezeu. Ar fi trebuit Hristos, ca plinătatea Cuvântului lui 
Dumnezeu, să vină pe pământ, fără să fie îmbrăcat în veşmânt gros şi cu Simţiri 
trupeşti, care să-l însoţească venirea? Simţindu-l atotputernicia lui Hristos, fiind 
Cuvântul lui Dumnezeu, Proorocul Maleahi a spus cu frică: “Și cine va putea 
îndura ziua venirii Lui şi cine se va putea ţine bine, când EI Se va arăta? Căci El 
este ca focul topitorului şi ca leşia nălbitorului” (3:2). 


Hristos Însuşi este Cuvântul lui Dumnezeu şi Pâinea vieţii, de la care toată pâinea 
primeşte putere şi hrană dătătoare de viaţă. De ce ar schimba EI pietre în pâine? // 
era flămând, nu pentru că aşa trebuia să fie, ci pentru că a fost voia Lui să 
flămânzească, pentru că El de bunăvoie a dorit să împlinească toată legea. 
Aceasta nu era foamea întâmplătoare a omului obişnuit, muritor, ci foamea 
Celui fără de moarte, care prin biruinţa Sa asupra diavolului şi prin învăţătura 
Sa, va mântui toate neamurile până la sfârşitul lumii. 


Cea de-a doua ispită a fost îndreptată către cugetul Său. Artunci diavolul L-a dus în 
sfânta cetate, L-a pus pe aripa templului şi I-a zis: “Dacă Tu eşti Fiul lui 





Dumnezeu aruncă- Te jos, că scris este: Îngerilor Săi va porunci pentru Tine şi 
Te vor ridica pe mâini ca nu cumva Să izbeşti de piatră piciorul Tău.” Diavolul 
începe aici din nou cu cuvinte urâcioase: “Dacă Tu eşti Fiul lui Dumnezeu ”. Dar 
aici, după cum vedem, el începe să se folosească de Sfânta Scriptură (Psalm 90:11- 
12), răsucind cu totul cuvintele pe care le citează, aşa cum fac toţi vrăjmaşi lui 
Dumnezeu şi ai legii Sale. 


Dacă cea dintâi ispită a fost învăţătură pentru cei lacomi şi pentru cei stăpâniţi 
de pofte, cea de-a doua ispită a fost îndreptată către învățații încrezuţi, cei 
mândri şi cărturarii, care află câte ceva din lumea materialnică şi din viaţa 
simțurilor, înălțându-se în mândria lor deasupra Bisericii lui Dumnezeu, până 
când, în clipa când se Simt foarte sătui de ei înşişi, Satan le porunceşte să se 
arunce în propria lor pierzare. Căci, adunând cunoştinţe care nu au nici o legătură 
cu Dumnezeu şi cu Biserica lui Dumnezeu, încrezuţii cred că adună putere, în timp 
ce ei, de fapt, îşi sporesc slăbiciunea. Cel care îşi sporeşte mândria îşi sporeşte 
slăbiciunea. Cel care se îndepărtează de Dumnezeu, se micşorează din ce în ce mai 
mult în duh şi în lucrare (putere), până când, la urmă, el este împrăştiat ca cenuşa 
în vânt. Şi atunci când un om încrezut îşi sporeşte slăbiciunea până la capăt şi 
atunci când se îndepărtează de Dumnezeu până la capăt, el socoteşte că atunci stă 
pe propriile sale picioare, în vârful Bisericii lui Dumnezeu şi astfel L-a aşezat chiar 
pe Dumnezeu sub picioarele sale. Tocmai atunci se apropie de el Satan cu ispita, 
spunând: “Aruncă-te! Îngerii tăi (adică idolii tăi) te vor susţine ca să nu cazi!” 


Şi ce răspunde Domnul lisus ispititorului? lisus i-a răspuns: Iarăşi este scris: 
“Să nu ispiteşti pe Domnul Dumnezeul tău.” Dumnezeu îi iubeşte pe oameni cu 
dragoste de negrăit prin cuvânt şi de aceea, EI nu va fi părtaş la jocurile prosteşti 
ale oamenilor, nici nu va face minuni ca să le împlinească iscodirea. Dumnezeu nu 
d făcut niciodată nici o minune şi nici nu va face nici una, niciodată, pentru a 
împlini iscodirea fără de nici un folos a omului. Toate minunile pe care le-a 
făcut au slujit nevoilor adevărate ale celor în suferinţă: vindecarea celor bolnavi, 
întoarcerea la credinţă a necredincioşilor, care caută adevărata credinţă şi 
lămurirea credincioşilor, atunci când sunt supuşi chinurilor pentru credinţă. 


Noi ÎL ispitim pe Dumnezeu cu fiecare faptă, cu fiecare gând şi cu fiecare dorință 
care nu se sprijină pe smerenie şi ascultare față de El. Cei care s-au înălțat în 
minţile lor prin cunoştinţele pe care le au, calcă peste legea lui Dumnezeu, Îl 
ispitesc pe Dumnezeu, spre propria lor pierzare. Dumnezeu este îndelung răbdător. 
Și în această îndelungă răbdare, El le îndură batjocura, mândria şi toată hula, 
aşteptându-i să-şi smulgă din rădăcini toată iubirea de sine şi cu ruşine, să se 
pocăiască. Dar, până la urmă, dacă aceştia rămân cu inima învârtoşată — care vine 





tot din înălțarea minţii lor — Dumnezeu îi lasă cu totul în puterea diavolului, a 
ispitei. 


Sfântul Isidor, pelusiotul spune în a sa Scrisoare către Diaconul loan (Scrisori, 


nr. 4): “Dumnezeu a făgăduit tărie celui ce se află în primejdie, iar nu celui care 
II ispiteşte; celui care se află în necaz, iar nu celui care face totul pentru a 
dobândi pentru sine o părere înaltă, ca să câştige slavă deşartă. ” 


Și diavolul, ispititorul, îi înalță până în vârful cel mai de sus al mândriei, apoi le 
spune să se arunce jos. Și ei sar, ascultând şi pier. Şi numele lor se şterge pentru 
veşnicie din Cartea Vieţii. 


Diavolul îndreaptă cea de-a treia ispită către inima Lui: Din nou diavolul L-a dus 
pe un munte foarte înalt şi I-a arătat toate împărăţiile lumii şi slava lor. Şi I-a zis 
Lui: acestea toate Ţi le voi da Ţie, dacă vei cădea înaintea mea şi Te vei închina 
mie. Aceasta este ispita bogățiilor, puterii şi măririi. Nu se pot număra cei care cad 
în această prăpastie drăcească. Cum poate să dea diavolul ceea ce nu este al lui? 
Că spune proorocul: “AI Domnului este pământul şi plinirea lui, lumea şi toţi cei 
ce locuiesc în ea.” (Psalm 23:1). Dar diavolul minte, fiind, aşa cum spun cuvintele 
Mântuitorului, mincinos şi tatăl minciunii (loan 8:44). Numai nebunii, care uită 
că Dumnezeul Cel viu şi adevărat este atotmilostiv şi este singurul Domn al lumii, 
intră în cursa acestor minciuni. Ceea ce le dă Dumnezeu oamenilor le este lor de 
folos, dar ceea ce le făgăduieşte diavolul să le dea, şi chiar le dă, este pierzător. 
Fiindcă el nu dă din ceea ce este al lui, ci dă ceea ce a luat, a furat — a furat de 
la Dumnezeu Atotvăzătorul. Aşadar, darurile lui Dumnezeu sunt trainice şi 
binecuvântate, în timp ce cele ale diavolului sunt trecătoare ca vântul şi 
blestemate. 


In vremea acestei ultime ispite, în care diavolul se foloseşte de cea mai mare 
minciună din lume şi în care el cere Domnului ceva ce depăşeşte orice închipuire 
de mândrie, de care numai diavolul este în stare, Domnul lisus, Care pe toate le 


cunoaşte, strigă: “Piei, satano!” (Deşi, ca să luăm învăţăminte, El nu lasă fără 


lămurire şi fără a cita din Sfânta Scriptură şi spune: căci scris este “Domnului 
Dumnezeului tău să te îmchini şi Lui Singur să-I Slujeşti. *) 


O coajă de pâine uscată din mâna lui Dumnezeu este mai dulce decât toate 
împărăţiile lumii, cu tot cu slava lor, primite din mâna diavolului. Omul care este 
legat de Dumnezeu într-un fel oarecare, este mai bogat şi mai slăvit decât diavolul: 
este cu totul nepotrivit pentru cel bogat, să caute şi să primească ceva din mâna 
cerşetorului. Dumnezeu este cu adevărat bogat şi după EI, îngerii sunt cei mai 





bogaţi; apoi omul, apoi animalele, plantele, stelele şi mineralele. Fiecare dintre 
zidirile lui Dumnezeu are ceva, ce a primit din marea bogăţie a lui Dumnezeu. 
Cu toate acestea, diavolul nu are nimic dacă nu fură. 


Probabil că Satan L-a mai ispitit pe Hristos şi cu alte ispite, văzând în faţa lui un 
om fără de asemănare, care niciodată, nici măcar pentru o singură clipă sau cât de 
puţin, nu S-a lăsat în mâna lucrăturii lui. 


Dar Evangheliştii citează aceste trei ispite importante, în care se pot înţelege 
toate celelalte ispite din viaţa oamenilor. 


— Cea dintâi este ispita trupului sau a firii sale îndărătnice; 
— a doua este ispita minţii sau a firii noastre cugetătoare şi 
— cea de-a treia este ispita inimii Sau a firii noastre simţitoare. 


Cea dintăi ispită se arată cel mai adesea înaintea celor împuţinaţi cu anii, cea de a 
doua ispită se arată mai ales înaintea oamenilor adunaţi cu anii şi cea de a treia 
ispită se arată mai ales celor mai trecuţi cu anii. 


Lupta celor împuţinaţi cu anii, este împotriva patimilor trupeşti şi a poftelor; cei 
adunaţi cu anii se luptă împotriva înălțării minţii, împotriva darurilor cunoaşterii şi 
ale minţii; cei mai trecuţi cu anii se luptă împotriva iubirii de arginţi, de putere şi 
de înălţare — şi dintre acestea trei, iubirea de arginţi este cea mai îngrozitoare dintre 
toate patimile. 


Şi astfel cele trei mari ispite ale lui Satan, cu care L-a ispitit pe Domnul lisus şi 
cu care ne ispiteşte pe fiecare dintre noi sunt: iubirea de lenevire, iubirea de 
înălțare şi iubirea de arginți. 


Domnul nostru a ieşit biruitor din toate cele trei de ispite şi aceasta s-a întâmplat în 
împrejurările cele mai grele: foame şi sete, fără nici un acoperiş deasupra capului, 
fără prieteni, în pustiu şi în singurătate. EI a răbdat într-un asemenea chip, încât l-a 
alungat pe diavol de la EI: Atunci L-a lăsat diavolul şi iată îngerii, venind la EL, Î 
slujeau. 


Dar unde fuseseră îngerii până atunci? De ce nu se aflau în preajmă ca să Îl 
ajute? Fără, îndoială, ei s-au retras la porunca Lui, cum este iarăşi fără nici o 
îndoială că, El putea să le ceară ajutorul când şi în măsura în care dorea El. 
Chiar El a dovedit aceasta, când a fost dus în locul numit Ghetsimani pentru 
judecată. 





Un ucenic de-al Său a scos sabia ca să-L apere pe Învățător, dar Hristos l-a oprit 
zicând: “Sau ţi se pare că nu pot să rog pe Tatăl Meu şi să-Mi trimită acum mai 
mult de douăsprezece legiuni de îngeri?” (Matei 26:53). Dar El nu dorea aceasta. 
Ca om, El dorea să fie ispitit de Satan. Fiecare om are cel puţin un înger păzitor, ca 
să-l ajute în lupta lui împotriva ispitei. Hristos a vrut să fie singur, fără nici un 
înger măcar. Prin rânduiala lui Dumnezeu, oamenii obişnuiţi sunt de obicei ispitiți 
de mai puţine duhuri rele, dar EI a vrut să fie ispitit chiar de Satan, căpetenia 
tuturor duhurilor rele. 


Pe scurt, EI a vrut Să lupte, în împrejurările cele mai grele, cu cele mai grele 
ispite şi împotriva celui mai mare înşelător al neamului omenesc, căruia Adam şi 
Eva i S-au Supus în Rai. Și EI a luptat şi a fost biruitor şi ne-a lăsat un exemplu 
de izbândire fără de asemănare, plin de încurajare şi însufleţire. 

Marele Isaia, văzând mai dinainte această luptă şi biruinţă a Domnului, a proorocit 
astfel: “Domnul iese ca un viteaz, ca un războinic Îşi aprinde râvna Lui.” (Isaia 
42:13). Când Eroul eroilor câştigase izbânda, atunci El a îngăduit îngerilor Săi 
să se apropie: Şi iată îngerii, venind la EL, Îi slujeau. 


După ce cel mai mare lubitor al omenirii şi cel mai mare Prieten pe care îl 
putem avea, ne-a dat acest pildă de a fi venit pe acest pământ păcătos, care dintre 
noi ar cuteza să se plângă de vreo suferinţă din această viaţă? Nimeni care are 
ruşine sau conştiinţă. De aceea să ne grăbim cât ne mai aflăm încă în această viaţă 
tulburătoare (care îndată se va scurta); cu grabă mare să ne pocăim de lenevire şi 
de nebăgarea de seamă, în împlinirea legilor lui Dumnezeu. Cu ascultare față de 
Dumnezeu, să ne repezim să ne lepădăm de păcatul de a cârti împotriva voii Lui. 
Cu smerenie şi cu ascultare, să împlinim tot ceea ce ne cere Dumnezeu: post, 
rugăciune, trezvia duhului nostru şi paza atentă asupra vicleşugurilor ispititorului 
celui rău şi ale tuturor slujitorilor lui neputincioşi. 


EI nu caută neapărat Să izbândim, pentru că El ştie că nu putem dobândi 
aceasta. El caută numai evlavie faţă de voia Lui, smerenie şi ascultare. Armele 
sunt ale Lui şi biruinţa este tot a Lui. El va fi totdeauna alături de noi şi îngerii Lui 
ne vor sluji. Minunat este Dumnezeu întru puterea Lui, neasemuit este El întru 
bogăţiile Lui şi de negrăit prin cuvânt întru mila Lui. Mila Lui pentru noi oamenii 
este atât de mare, că ne dăruieşte biruinţa Lui. Lui | se cuvine slava, cinstea şi 
închinăciunea, din partea îngerilor din cer şi a oamenilor de pe pământ, Tatălui, 
Fiului şi Sfântului Duh, Treimea cea de o fiinţă şi nedespărțită, acum şi pururea şi- 
n vecii vecilor. Amin. 





Sfântul Teofan Zăvorâtul - Predică la Duminica după Botezul Domnului (1) 


Tot ce ţine de începerea vieţii creştine în noi ţine de harul lui Dumnezeu, ni se dă 
îndată, şi înnoirea se săvârşeşte în chip haric, iar ceea ce ţine de libertatea noastră 
se amână până la vârsta când omul se încredinţează harului de bunăvoie şi nesilit 
de nimeni. 


Acum este duminica de după Luminare, altfel spus de după Botezul Domnului. Ea 
a fost numită aşa nu față de Botezul Domnului, ci faţă de botezul credincioşilor, 
care în vechime se săvârşea pentru oamenii maturi de praznicul Dumnezeieştii 
Arătări. Aşadar ziua de acum ne aminteşte nemijlocit de propriul nostru botez, şi 
asta, bineînţeles, nu ca să ne dea prilej de cugetare zadarnică, ci ca să ne cheme 
Să dăm răspuns în faţa propriei conştiinţe şi în faţa lui Dumnezeu pentru ceea ce 
am făcut cu harul Sfântului Botez. Eu vă voi ajuta să daţi acest răspuns şi vă voi 
lămuri ce trebuie făcut ca urmare. 


Vă amintiţi cuvântul pe care l-am rostit în duminica dinainte de Botezul Domnului. 
Am văzut atunci că cel ce crede trebuie să iasă din scăldătoarea botezului cu râvnă 
doar pentru a plăcea lui Dumnezeu, fiind gata de orice jertfă în acest scop. Această 
căldură a râvnei după Dumnezeu, dimpreună cu dragostea şi cu lepădarea de sine, 
alcătuieşte o trăsătură atât de nelipsită a vieţii creştine, încât cel în care ea se 
găseşte este viu, iar cel în care ea nu-i fie că este mort, fie că a amorţit şi doarme. 
Aceasta este sămânţa vieţii şi totodată puterea de viaţă! Ea este rodul unirii harului 





cu libertatea. Omul se dăruieşte pe de-a-ntregul atotlucrării lui Dumnezeu; 
harul, venind, îl primeşte, îl umple, se uneşte cu el, şi din această vistierie 
ascunsă a vieţii iese omul înnoirii, râvnitor al faptelor celor bune (v. Lit 2, 14), 
ales să fie sfânt şi neprihănit înaintea lui Dumnezeu întru dragoste (v. Efes. 1,4). 


Când maturii se botează, ei într-adevăr sunt aşa îndată după botez, pentru că ei 
prezintă pe loc toate dispoziţiile inimii de care este neapărată nevoie pentru unirea 
cu harul. lar în privinţa celor ce se botează prunci, dumnezeiasca iconomie a 
mântuirii noastre bine a voit să statornicească o asemenea rânduială, că pentru a 
pune început vieţii creştine în noi totul ţine de harul dumnezeiesc, totul se dă îndată 
şi înnoirea se săvârşeşte în chip haric, iar ceea ce ţine de libertatea noastră se 
amână până la vârsta când omul se încredinţează harului de bunăvoie şi nesilit de 
nimeni - şi atunci înnoirea, care s-a săvârşit mai înainte în chip parcă neatârnător 
de el, numai prin har, este însuşită de către persoana lui şi începe să fie lucrată 
împreună de har şi de libertate. Atunci se şi arată, prin harul lui Dumnezeu, 
râvnitor tare numai şi numai pentru a plăcea creştineşte lui Dumnezeu cu deplină 
lepădare de sine. 


Toţi ştiu că până în acest moment, atât de hotărâtor în viaţă, aproape totul 
depinde de părinţi şi de naşi, după aceea atât de ei, cât şi de libertatea noastră, 
iar mai apoi şi de feluritele situaţii de viaţă în care îl pune pe fiecare complexul 
de nepătruns cu mintea al împrejurărilor. în urma felului cum acţionează asupra 
conştiinţei şi a libertăţii noastre toate aceste înrâuriri şi a felului cum ne folosim de 
ele se ajunge la aceea că la unii e doar lumină, la alţii totul e întuneric, iar la alţii 
nici lumină, nici întuneric. Am în vedere prin aceasta faptul că: 


> unii, după o copilărie şi adolescență minunate, ajungând la vârsta 
responsabilității îndrăgesc creştinismul cu dragoste tare şi capătă râvnă 
neabătută pentru el, urcând din putere în putere şi năzuind să ajungă la 
măsura vârstei deplinătăţii lui Hristos; 

> alţii se abat degrabă de la Domnul pe calea patimilor, în robie la duhul 
lumii şi la stăpânitorul ei, şi trăiesc în uitare de Dumnezeu şi în rânduieli 
potrivnice Lui; 

> alții nu se ştie ai cui sunt - nici ai lui Hristos, nici ai lumii, ei iau parte pe 
dinafară la toate rânduielile vieţii creştineşti, însă cu gândurile şi inima 
umblă pe alt tărâm şi pun în alte lucruri mângâierea, plăcerea şi fericirea 
lor: aceştia sunt creştinii care n-au Duhul lui Hristos. Nu pentru Domnul e 
grija lor, ci pentru cum să-şi facă veacul pe pământ în tihnă şi în plăceri 
indiferent de împrejurările în care îi pun întâmplările vieţii vremelnice, fără 





a se arăta totuşi străini de cinul creştinesc, altfel spus fără a se arăta 
luptători pe faţă împotriva lui Dumnezeu şi a lui Hristos. 


Aşadar, dacă, întorcându-ne acum în timp după cum arată Sfânta Biserică, vom 
vrea să definim de bună credinţă felul în care suntem faţă de Domnul Iisus Hristos, 
Căruia ne-am îndatorat la Sfântul Botez să-l slujim Lui şi numai Lui, 


> unii se vor arăta iubitori plin de râvnă ai Domnului şi ai vieţii creştineşti, 
> alţii - luptători împotriva lui Hristos, devotați lumii şi patimilor, iar 
> alţii - creştini numai pe dinafară, cu inimă iubitoare de lume. 


Către care dintre aceştia să îmi îndrept acum cuvântul? 


Cei dintâi nu au nevoie de cuvinte. Pot doar, privind în urma lor, să dau slavă 
Domnului şi să-i fericesc. Fericiţi sunteţi voi, care aţi luat aminte la chemarea 
Domnului. întru lumina feţei Lui umblaţi şi întru numele Lui vă bucuraţi în tot 
ceasul, strigând: Stinsu-s-a inima mea în Tine, Dumnezeul inimii mele şi 
Dumnezeul meu! (Ps. 72, 25) 


Către cei din a doua tagmă ce să mai vorbesc, de vreme ce ei nu sunt aici acum şi 
îndeobşte niciodată... Aceştia s-au abătut cu totul pe calea cea pierzătoare. Pentru 
ei poate doar să ne doară sufletul şi să ne rugăm. 


Aşadar către voi se îndreaptă cuvântul meu, cei ce sunteţi creştini numai pe 
dinafară, lipsiţi de Duhul lui Hristos, fără inimă dăruită cu totul Domnului, fără 
râvnă pentru a plăcea numai Lui - sau nu numai către voi, ci către noi dimpreună, 
pentru că eu sunt cel dintâi dintre voi. 


Ce ne vom spune, aşadar, nouă înşine? Ah, fraţilor, să ne silim a ne ridica la 
simţământul temerii pentru noi şi pentru soarta noastră din veşnicie! Noi ne punem 
în ceata adevăraţilor iubitori ai lui Dumnezeu - şi a celor care sunt încă aici, pe 
pământ, şi a celor ce sunt deja în cer. De ochii pe care Dumnezeu i-a luminat nu se 
ascunde însă cine suntem noi şi, privindu-ne, ei zic pesemne: „iată nişte oameni 
care par a fi de la noi, dar nu sunt ai noştri”. Cuvinte simple, dar cât de 
înfricoşătoare! Căci dacă noi nu suntem ai lor, nici ei nu sunt ai noştri, şi nimic din 
ce-1 al lor nu este al nostru. Aşadar nu-i al nostru Hristos, toate făgăduinţele Lui nu 
sunt ale noastre, nu e al nostru raiul şi fericirea veşnică nu e nici ea a noastră. lar 
dacă acestea nu sunt ale noastre, ştiţi şi singuri, nu-i aşa, ce se cuvine să fie al 
nostru?! Vedeţi ce necaz? între timp, uitați-vă în Jur: la noi aproape totul e 
creştinesc, rânduieli creştineşti sau pe jumătate creştineşti, concepţii creştineşti, 





discursuri creştineşti, multe reguli şi lucruri creştineşti. Ce hpseşte? /ipseşre inima 
creştinească... Ea nu năzuieşte într-acolo unde trebuie, nu în Dumnezeu vede 
binele său, ci în ea însăşi şi în lume, şi nu în cer este raiul ei, ci pe pământ. 


Lipseşte această râvnă, tare ca moartea, pentru a plăcea lui Dumnezeu şi pentru 
mântuire. Parcă am adormit şi am amorţit, şi ne mişcăm numai aşa cum ne mână 
curgerea vieţii. Haideţi să stârnim tocmai această râvnă, pentru că cine va face asta 
în locul nostru? Singuri ne-am legat de lume, singuri să ne şi rupem de ea. Să 
intrăm, deci, în inima noastră rece, nepăsătoare şi leneşă, şi să începem a o 
îndupleca să se înveţe minte, să lepede lanţurile patimilor lumeşti, în care de 
bunăvoie s-a ferecat, şi să năzuim către Domnul. Să-i vorbim sufletului nostru 
astfel: „Ai fost zidit după chipul şi asemănarea lui Dumnezeu. Dumnezeu, Cel 
nemărginit, bine a voit a te întocmi în aşa fel, ca să lumineze cu desăvârşirile 
Sale în tine aşa cum soarele luminează într-o mică picătură de apă, şi Să fie 
văzut în tine atât ţie, cât şi tuturor celor ce te privesc, atât cereşti, cât şi 
pământeşti. Iar tu I-ai întors lui Dumnezeu spatele şi te-ai îndreptat către lume, 
ai primit chipul ei urâcios şi prin aceasta ai început să porţi asemănarea cea de 
fiară a Sstăpânitorului acestui veac. Adu-ţi aminte de noblețea ta de la început, 
înaltă şi fără seamăn, căieşte-te pentru sluţenia cea de acum şi întoarce-te la 
Domnul, ca să te înnoieşti după chipul Celui ce te-a zidit! 


Dumnezeu te caută şi, căutându-te, te înconjoară cu toate milele şi purtările Sale 
de grijă. Viaţa ta este a Lui şi tot ce îţi trebuie pentru viaţă e tot al Lui. Şi 
lumina, şi văzduhul, şi hrana, şi îmbrăcămintea, şi casa, şi tot ce este în tine şi la 
tine, al Lui este. Şi mai ce? Pentru tine EI S-a pogorât din cer, a pătimit, a murit 
pe cruce, a înviat, S-a suit la cer, L-a trimis pe Duhul Sfânt şi a rânduit pe 
pământ Biserica, în care a cuprins tot ce este de trebuinţă pentru mântuirea 
sufletului tău, şi - lucrul de căpetenie - pe calea naşterii şi a rânduielii vieţii tale 
dinafară te-a adus deja în această vistierie a puterilor duhovniceşti. Vezi câtă 
dragoste?! Şi pentru toate acestea EI cere de la tine numai inima ta. Și picătura 
de apă se înalță atunci când este încălzită de către soare. lar tu de ce întârzii Să 
te întorci la Domnul, de vreme ce eşti încălzit din toate părţile de căldura iubirii 
Lui? 


Oare nu vezi că toţi cei din jurul tău - şi săraci, şi de rând, şi neînvăţaţi -merg 
către Domnul? Tu de ce stai, lăsându-i pe toţi să ţi-o ia înainte pe calea spre 
împărăție? De parcă ai fi mai rău decât toţi, de parcă ţi-ar lipsi ceva din ceea ce 
se dă tuturor... Şi atunci, ce stai? Mişcă-te, grăbeşte-te, atâta timp cât nu s-a 
zăvorât uşa care acum este deschisă spre a-i primi pe toţi cei ce se întorc. 





De ce stai? întoarce-te la Domnul şi începe să-l Slujeşti cu osârdie! Vremea 
trece, puterile îmbătrânesc, îşi pierd subţirimea şi se apropie de nemişcare în 
îndreptarea strâmbă pe care au luat-o; azi-mâine vine moartea: ia seama să nu 
rămâi de tot în această înţepenită răceală faţă de Domnul. Adu-ţi aminte de 
sfârşitul cel înfricoşător, când şi Dumnezeu Se va întoarce cu totul de la cei care 
nu se întorc la EI şi îi va lepăda pe cei ce îl leapădă - şi lasă frica să îţi 
stârnească năzuinţa spre Domnul. 


Caută-L pe Domnul! Dumnezeu sau lumea, cale de mijloc nu-i. Sau nu vezi? 
Acolo este totul, aici nu este nimic; acolo e adevărul, pe când aici numai 
nălucire; acolo este odihna, aici sunt durerea şi grijile; acolo este îndestulare, 
qici este strâmtorare; acolo este bucurie şi veselie, aici sunt doar necazuri şi 
întristare a inimii. Tu ştii toate acestea, ai făcut cunoştinţă cu ele, şi totuşi rămâi 
mereu în aceeaşi deşertăciune a minţii şi a inimii. Vrei să faci raiul pe pământ. 
S-au împlinit deja opt mii de ani de când iubitorii acestei lumi se irosesc căutând 
mijloace de a face raiul pe pământ, şi nu numai că nu reuşesc nimic, ci, 
dimpotrivă, totul spre mai rău merge. Nici tu nu vei reuşi, ci doar te vei chinui 
până la istovire alergând după nălucitele bunătăţi ale acestei lumi cum aleargă 
copiii după curcubeu fără să-l poată prinde”. 


Cu spusele acestea şi cu altele ca acestea să ne înduplecăm sufletul să-L 
îndrăgească pe Domnul, să se întoarcă spre EI cu totul şi să se umple, în fine, de 
râvnă hotărâtoare pentru propria mântuire. Oare nu se va întâmpla şi cu noi ceea ce 
se întâmplă cu aerostatele? Fiind pline de gaz, care este elementul cel mai subtil, 
ele pornesc în sus cu atâta repeziciune! Să ne umplem şi noi sufletul cu adevăruri 
şi convingeri cereşti. Acestea vor pătrunde şi în inimă, vor atrage dorinţele, iar 
atunci vor face toată fiinţa noastră să năzuiască spre cer şi spre tot ce este 


Ceresc. 


Care suflet nu ştie însă toate acestea? Cu toţii ştim că trebuie ca inima noastră să 
fie numai a Domnului şi că suntem datori să întoarcem toate - şi mici, şi mari - spre 
placul Lui şi numai al Lui. însă când trebuie să trecem la fapte, să ne lepădăm de 
toate câte trebuie lepădate, începem să folosim fel şi fel de pretexte ca să rămânem 
în împătimirile noastre. 


„De unde şi până unde să ne apucăm noi de aşa ceva? Această viaţă înaltă este doar 
a celor aleşi. lar noi - de bine, de rău. Cine a fost ales, acela este şi are chemare 
aparte, cum a fost, de pildă, cu Apostolul Pavel". La asta iată ce voi răspunde: 
aleşii cu pricina nu au răspuns oare de bunăvoie chemării Domnului? Oare harul i- 
a tras legaţi? Au auzit cuvântul, s-au supus şi au năzuit către Domnul. Hai să 





zicem, mă rog, că există oameni care au o chemare aparte, la care totul este aparte - 
dar este şi o cale de obşte pentru toţi. Pe această cale de obşte să şi mergem. 


Iar îndeobşte aleşi suntem cu toţii. îndată ce cuvântul adevărului s-a atins de auzul 
nostru, înseamnă că suntem aleşi. Ne cheamă Domnul, şi nu avem nici 0 
îndreptățire dacă nu vom merge în urma Lui. Uitaţi-vă şi voi: cum s-au întors 
alții?! 


*% Unul a auzit: Nu vă adunaţi comori pe pământ! (Mt. 6, 19), şi a lăsat toate, 

+ altul a citit: în zadar se tulbură omul; strânge comori şi nu ştie cui le 
adună pre ele (Ps. 38, 9-10), a lăsat deşertăciunea şi a păşit pe calea tare şi 
de nădejde a facerii celor plăcute lui Dumnezeu. 

* Un al treilea a văzut o Răstignire pe care scria: „lată ce am făcut Eu pentru 
tine - ce faci tu pentru Mine?”, şi s-a dăruit Domnului din toată inima lui. 


Ce, acestea sunt toate chemări de excepţie? Doar auzim şi citim în fiecare zi mii de 
asemenea adevăruri. Oare putem după aceasta să ne mai socotim nechemaţi? Nu, 
fraților, nu în chemare este problema, ci în noi înşine. Cum s-au întors aceştia care 
s-au întors? Şi-au dat seama că nu este viaţă decât în Domnul şi şi-au schimbat 
viaţa necuvioasă. Aşa se întâmplă în această privinţă cu toată lumea. Schimbarea 
sau dacă vreţi cotitura lăuntrică ţine de buna credinţă faţă de adevărul de care 
ne-am dat seama, iar această bună credinţă ţine întotdeauna de noi. Să o punem 
în aplicare, şi ne vom birui pe noi înşine. în altarul cel lăuntric al inimii să nu 
intre nici un Străin. Acolo hotărăşte totul omul însuşi, împreună cu conştiinţa sa. 
Deci să ne punem singuri, în noi înşine, înaintea feţei lui Dumnezeu, să ne 
zugrăvim în culori cât mai vii voia Lui şi, dându-ne seama că pentru a ne mântui 
nu trebuie să mai amânăm cu împlinirea ei, să punem în inima noastră hotărârea 
următoare: „De acum voi începe să fiu al Domnului din toată inima şi să slujesc 
numai lui Dumnezeu din toate puterile mele" - şi se va săvârşi alegerea noastră. 


Pentru că alegerea este tocmai unirea dintre hotărârea noastră şi chemarea lui 
Dumnezeu. Domnul este aproape. Vine la toţi şi bate la uşa inimii, doar-doar o să 
deschidă cineva! Dacă inima este vas închis, cine e vinovat? Pentru toate este 
vinovată reaua noastră voinţă faţă de adevărul pe care l-am cunoscut. Dacă n-ar fi 
această rea voinţă, toţi ar năzui întotdeauna spre Domnul. 


Și mult ni se cere oare? Doar nu suntem cu totul străini de Domnul. Atâta doar că 
săvârşirea a ceea ce-l place Lui nu stă la noi pe primul loc, nu este lucrarea noastră 
de căpetenie, ci doar o trebuşoară „suplimentară", iar lucrarea noastră e să ne 
facem propriul plac, să facem pe placul oamenilor şi al obiceiurilor lumești. Puneţi 





acum pe primul loc facerea a ceea ce este pe placul Domnului şi reorânduiţi toate 
celelalte după cerinţele acestui singur scop - şi aşezarea voastră lăuntrică are să se 
schimbe. Pe dinafară totul va rămâne la fel, doar inima se va face nouă. Asta e tot! 
Este mult, oare? 


Multe aş vrea să vă mai spun despre acelaşi lucru, însă văd că v-am obosit. Să 
spuneţi singuri sufletului vostru ce-ar mai fi de spus, pentru că cine, afară de noi 
înşine, îl va ajuta pe Domnul să pună stăpânire pe sufletele noastre? O, dacă toţi 
ne-am supune Lui şi l-am încredința inimile noastre, şi dacă, văzându-L cu mintea 
față către faţă în noi înşine, ne-am roti toţi în lumina Lui, împrejurul Lui, aşa cum 
se rotesc în jurul soarelui toate planetele, care către EI sunt întoarse şi de EI sunt 
luminate, alcătuind un cor de o armonie aparte! Amin! 





Sfântul Teofan Zăvorâtul - Predică la Duminica după Botezul Domnului (II) 


Societatea creştină are duhul său propriu, principiile sale proprii şi propriile sale 
reguli, şi trebuie să ne împotrivim pătrunderii şi întăririi obiceiurilor păgâne, care îi 


sunt străine, pentru că acestea sunt înjositoare pentru creştini şi jignitoare pentru 
Domnul. 


Data trecută v-am vorbit despre cât de rău au întâmpinat unii la noi Anul Nou. 
După aceea aud că multora nu li s-a părut că aşa ar sta lucrurile, iar unii 
comentează: „Ce să mai vorbeşti împotriva a aceea ce a intrat în obicei? Nu mai 
faci nimic, oricât ai mustra sau felicita". Despre primul fapt, adică faptul că unora 
nu li s-a părut, fiecare face cum vrea, însă adevărul trebuie spus şi ceea ce este 
nedrept trebuie îndreptat. lar pe cel de-al doilea îl propun judecății voastre: oare 
este adevărat că dacă a pătruns un obicei rău nu avem temeiuri pentru a ne înarma 
împotriva lui? Că nu mai putem face nimic? Că nu putem birui, de vreme ce duhul 
societăţii este acesta sau cerința societăţii este aceasta? 


Mi s-a părut că aceasta este o idee foarte ciudată. Reiese că dacă a pătruns un 
obicei rău, nu trebuie să ne mai atingem de el: n-are decât să se întărească şi să 
atragă un număr tot mai mare de creştini, până ce va pune stăpânire pe toţi. Va 
pătrunde un alt obicei rău, nici de acela să nu ne atingem; vine un al treilea, nici de 
el să nu ne atingem. Ce înseamnă asta?! Societatea creştină este, oare, un fel de 
groapă pe care o putem umple cu orice?! Şi în felul acesta ne năpădesc toate 





aiurelile, aşa încât în cele din urmă nici nu mai poţi să îţi dai seama dacă aceasta 
este societate creştină sau te miri ce... 


Nu, nu este aşa. Ca orice societate, şi societatea creştină are duhul său propriu, 
principiile sale proprii, propriile sale reguli, care trebuie să slujească drept măsură 
a relaţiilor reciproce dintre membrii ei şi a relațiilor tuturor acestora cu cei 
dinafară. Ea nu poate şi nu trebuie să primească nimic potrivnic duhului său şi 
regulilor sale fără să se înjosească singură şi să se facă singură de ruşine. 
Asemenea reguli şi obiceiuri proaste nu se pot vâri în ea atâta timp cât ea se 
cunoaşte bine pe sine însăşi şi înţelege bine ce îi este propriu şi ce nu-i este. Mă 
rog, să zicem că din nebăgare de seamă se poate strecura ceva de felul acesta, însă 
îndată ce arăţi că lucrul cutare şi cutare nu se potriveşte creştinilor, toţi creştinii 
sinceri, care au îngăduit anumite lucruri fără să le cerceteze cu de-amănuntul, le 
vor părăsi cu dispreţ, fără întârziere, ca pe ceva care II jigneşte pe Hristos Domnul, 
pe Care ei îl iubesc, şi este înjositor pentru numele de creştin, care pentru ei este 
preţios. în această nădejde m-am şi adresat vouă cu un cuvânt de mustrare, fiind 
încredinţat că toți creştinii de bună credinţă şi cu coloană vertebrală nu vor pune la 
spate cuvintele adevărului. Atunci când vorbim nu vă poruncim, doar, nu vă silim 
la nimic, ci descoperim conştiinţelor voastre voia lui Dumnezeu cea bună, plăcută 
şi sfântă. Și oricine este de la Dumnezeu ne ascultă. Cel care este de partea lui 
Dumnezeu iubeşte tot ce este dumnezeiesc, care îşi pleacă auzul către 
îndemnurile potrivite cuvântului lui Dumnezeu, acela, bineînţeles, îşi va mişca 
voia şi pofta spre împlinirea poveţelor bune. 


Aşadar totul stă în voinţă. Nu vrei, sigur că nu faci nimic. Dumnezeu însuşi nu 
siluieşte libera alegere omenească, ci propune totul voinţei ei. însă cum spune? 
Dacă veţi vrea şi Mă veţi asculta, bunătăţile pământului veţi mânca; iar dacă nu 
veţi vrea şi nu Mă veţi asculta, sabia vă va mânca (Is. 1, 19-20). Trăieşte cum 
doreşti, cine te ţine legat? însă ia seama şi la urmări, şi la roadele vieţii pe care o 
vei alege, şi fii gata să le întâmpini. Din acest punct de vedere, adică în privinţa 
dispoziţiilor sufleteşti, dacă te vei uita la toate voinţele vor ieşi la iveală, 
bineînţeles, o seamă de suflete învârtoşate în obiceiurile lumeşti. Acestora ce să le 
mai spui? 


I-a zis Dumnezeu lui Moisi: „Loveşte cu toiagul în piatră". Moisi a lovit, şi a curs 
apă. lar în acest suflete dacă Dumnezeu însuşi va lovi cu cuvântul Său, şi sabia 
acestui cuvânt va sări din ele într-o parte, cu un zăngănit dureros. Acestea trebuie 
lăsate sorții lor. Sunt însă şi suflete neputincioase, şovăitoare, care şi de 
făgăduinţele creştineşti se tem să se lipsească, şi să se lase de obiceiurile trupești 





nu găsesc putere. Către unii ca aceştia este nevoie de cuvânt, şi cuvântul nu va 
rămâne neroditor pentru ei. 


Ei zic de obicei: “Am vrea, dar sunt multe piedici; aşa s-au împletit împrejurările, 
că ne e greu să ne lăsăm”. 


Greu... Mie mi-e însă greu să înţeleg de ce e aşa de greu. Greu e să faci ceva, iar să 
nu faci - unde-i greutatea? Greu e să împlineşti obiceiurile lumești, şi acestea chiar 
că sunt grele, iar a te lepăda de ele nu este nici o greutate. Doar un cuvânt să zici, şi 
şezi liniştit. De pildă, în noaptea despre care era vorba, câtă osteneală şi câte bătăi 
de cap au fost în casele unde s-a adunat lume, şi la persoanele la care s-a adunat - şi 
asta vreme de două sau de trei zile! Iar cei care s-au lepădat de obiceiul cu pricina 
s-au desfătat de odihnă trupească şi de pace sufletească. La fel şi cu ceea ce a fost 
în unele case în seara şi în noaptea noului an, dinspre 1 spre 2 - cât deranj şi câte 
griji! Am în vedere faptul că unii s-au împopoţonat ca la carnaval şi toată noaptea 
au alergat "pe la casele oamenilor, iar alţii au făcut pregătiri pentru aceasta şi le-au 
deschis casele. Aceasta este culmea nechibzuinţei şi a necuviinţei! Și ce greutate 
era să preîntâmpinaţi una ca aceasta? Tu nu te împopoţona ca la carnaval, iar tu nu 
fă pregătiri ca să primeşti. Doar nu te sileşte nimeni. 


Veţi spune: „Noi nu vorbim despre osteneala aceasta, pe care o cer obiceiurile 
lumeşti, ci despre faptul că ne este greu să renunțăm, ne este greu să încălcăm 
obiceiul. Dacă renunțăm, ce-o să zică lumea?" Dar trebuie, fraţilor, să dovediţi şi 
puţină bărbăţie. Fără tăria aceasta a duhului, fără a fi gata să vă luaţi la luptă cu 
orice piedică întâlniți în calea împlinirii hotărârilor celor bune, nu veţi putea avea 
Nici O reuşită. Asta ar însemna să vă daţi robi împrejurărilor şi să alergaţi încotro vă 
trag ele. Nu! Ci trebuie să vă însuflețiți şi, odată ce v-aţi dat seama care sunt 
cerinţele creştinismului, să renunţaţi cu bărbăţie la tot ce nu se potriveşte cu el. 


în primele timpuri ale creştinismului, când el era încă în curs de răspândire, 
creştinii trebuiau să renunţe nu la te miri ce obiceiuri, cum este cazul la noi, ci 
să se lepede cu hotărâre de tot, pentru că toate obiceiurile păgâneşti erau 
pătrunse de duhul păgânismului, care este potrivnic Duhului lui Hristos. Totuşi, 
în pofida acestui fapt, ei nu stăteau pe gânduri şi nu şovăiau, ci îndată ce gustau 
cât de bun este Domnul, rupeau dintr-o lovitură toate legăturile cu cele dinainte 
şi intrau într-o nouă rânduială de viaţă. Și hotărând aceasta la început, nu îşi 
mai călcau nicicând hotărârea. Erau defăimaţi, prigoniţi, chinuiţi, dar stăteau 
neclintiţi într-ale lor. Nu voiau nicidecum să se încline iarăşi spre cele ce sunt 
potrivnice Domnului lisus, pe Care ei îl iubeau. lată model pentru voi, ca să-l 
urmaţi totdeauna! Că odată ce v-aţi dat seama ce nu se potriveşte cu Duhul lui 





Hristos, să renunţaţi scurt la ele. Lumea n-are decât să zică ce vrea. O să vă 
tiranizeze gurile rele. N-au decât: îndurând asta cu răbdare şi neclintire, vă veţi 
face părtaşi nevoinţei muceniceşti a celor dintâi creştini. Atunci, tirani ai creştinilor 
erau împărații şi căpeteniile, pe când acum postul acesta e ocupat de opinia 
publică... Şi cine nu ştie oare cât de bine îşi face aceasta datoria? Opinia publică de 
acum prigoneşte cu hotărâre tot ce e creştinesc. Şi îndată ce începe cineva să aibă 
râvnă pentru lucrurile dumnezeieşti, ea se ridică împotriva lui şi cu limba, şi cu 
fapta. Lucrul acesta nu e ascuns de noi, şi voi îl cunoaşteţi. Trebuie să pricepeţi 
însă ce reprezintă această opinie şi să vă însuflețiţi cu bărbăţie împotriva ei, ştiind 
că ea nu este corectă, nu e statornică, nu-i de nădejde, că e vremelnică, şi că există 
şi o altă opinie, formată în cercul smeriților robi ai lui Dumnezeu, care circulă lin şi 
fără zarvă printre ei, care se ridică la cer, şi acolo este primită de toţi cei care au 
plăcut lui Dumnezeu şi este pecetluită de însuşi Domnul nostru. Amândouă aceste 
opinii vor sta cândva - una împotriva celeilalte - înaintea întregii făpturi. Şi noi 
ştim dinainte că opinia lumii păcătoase nu va sta în picioare la judecată, pe când 
opinia robilor lui Dumnezeu se va îndreptăţi şi se va arăta biruitoare. 


Aceasta ţinând în cuget, fraţilor, să vă îmbărbătaţi şi să se întărească inima voastră. 
Nu vă lăsaţi pradă fricii şi şovăielii gândindu-vă la ce va spune lumea când veţi lua 
hotărârea cea bună de a renunţa la obiceiurile lumești, ce sunt pătrunse de duhul 
păgânesc şi potrivnice duhului lui Hristos. Spun asta având în vedere nu doar ce s-a 
făcut la noi de Anul Nou, ci toate obiceiurile proaste îndeobşte, atât din straturile 
de sus, cât şi din cele de jos ale societăţii. Nu le mai amintesc acum, însă când va fi 
nevoie nu voi tăcea. Unora doar să le zici, şi vor înceta; alții poate că nu încetează 
deodată, ci se mai luptă, dar tot vor înceta. Tocmai din această pricină nu trebuie să 
las nemustrate obiceiurile voastre rele, pentru că altfel cine ştie unde puteţi ajunge. 
Aşa că răbdaţi-ne, dacă din dragoste de voi rostim câteodată şi cuvânt de mustrare. 
Amin! 


(din: Sfântul Teofan Zăvorâtul - “Predici”, Ed. Sophia, Bucureşti, 2009) 





Sfântul Teofan Zăvorâtul - Să te aștepți la ispite după ce primeşti un dar de la 
Dumnezeu 


Gândiţi-vă cât de mare trebuinţă avem de a lua aminte la noi înşine şi a cerceta din 
fir a păr cele ce se întâmplă cu noi şi înlăuntrul nostru, pentru a vedea de ce se 
întâmplă aceste lucruri şi ce ne îndatorează ele să facem. 


După Botezul Domnului, când Duhul S-a pogorât asupra Lui în chip de porumbel, 
a fost dus de Duhul în pustie să fie ispitit. Aidoma e şi calea fiecăruia. 


Sfântul Isaac Sirul bagă de seamă într-un loc, că de îndată ce guşti dintr-o mân- 
gâiere harică sau primeşti de la Domnul vreun dar oarecare, trebuie să te aştepţi la 
ispite. Ispitele acoperă lumina harului din om de proprii lui ochi, care obişnuiesc să 
nimicească orice virtute prin părere de sine şi trufie. Ispitele acestea vin atât din 
afară - necazuri, umilințe, cât şi dinlăuntru - cugetările pătimaşe, pe care diavolul 
le slobozeşte într-adins asupra noastră, aşa cum slobozeşti nişte fiare din lanţ. Ca 
atare, gândiţi-vă cât de mare trebuință avem de a lua aminte la noi înşine şi a 
cerceta din fir a păr cele ce se întâmplă cu noi şi înlăuntrul nostru, pentru a vedea 
de ce se întâmplă aceste lucruri şi ce ne îndatorează ele să facem. 


(Sfântul Teofan Zăvorâtul, Tâlcuiri din Sfânta Scriptură pentru fiecare zi din 
an, Traducere din limba rusă de Adrian şi Xenia Tănăsescu-Vlas, Editura 
Sophia, 2011, pp. 50-51) 





Sfântul Ignatie Briancianinov, episcopul Caucazului şi Pontului Euxin - 
Cuvânt despre pocăință la Duminica după Botezul Domnului 


“Pocăiţi-vă şi credeţi în Evanghelie! Pocăiţi-vă că s-a apropiat Împărăţia 
Cerurilor” (Mc. 1, 15). Acestea au fost cele dintâi cuvinte ale propovăduirii 
Dumnezeului — Om. Aceleaşi cuvinte ni le grăieşte şi acum prin mijlocirea 
Evangheliei. Atunci când păcatul a prins în lume cea mai mare putere, s-a pogorât 
în ea Doctorul Cel Atotputernic. S-a pogorât pe tărâmul surghiunului, pe tărâmul 
tânjirilor şi pătimirilor noastre — după care urmau muncile cele veşnice în iad -, 
binevestind izbăvirea, bucuria, tămăduirea tuturor oamenilor până la unul. Pocăiţi- 
vă! 


Puterea pocăinţei este întemeiată pe puterea lui Dumnezeu: Doctorul este 
Atotputernic şi doctoria dată de EI este atotputernică. Atunci, în vremea 
propovăduirii Sale pe pământ, Domnul i-a chemat la tămăduire pe toți cei bolnavi 
de păcat şi n-a recunoscut nici un păcat ca fiind de netămăduit. Şi acum continuă 
să-l cheme pe toţi; făgăduieşte şi dăruieşte iertarea oricărui păcat, tămăduirea 
oricărei boli a păcatului. Voi, care pribegiţi pe acest pământ, voi toţi, care năzuiţi 
sau sunteţi traşi spre calea cea largă în zarva care nu mai amuţeşte a grijilor, 
distracţiilor şi veseliilor lumegşti, prin flori amestecate cu spini, care grăbiţi pe acest 





drum către un sfârşit pe care toţi îl cunosc şi pe care toţi îl uită, către mormântul 
întunecos, către o veşnicie şi mai întunecoasă şi cumplită, opriți-vă! Dezmeticiţi-vă 
din vraja lumii, care va ţine fără contenire în robie! Plecaţi-vă urechea la ceea ce 
grăieşte Mântuitorul, luaţi aminte cum se cuvine la cuvintele Lui! 


Pocăiţi-vă şi credeți în Evanghelie, va spune El, pocăiți-vă că s-a apropiat 
Împărăţia Cerurilor. Foarte mare nevoie aveţi voi, care pribegiţi pe pământ, să luaţi 
deplin aminte la acest îndemn cu adevărat folositor, mântuitor; altminteri, veţi 
ajunge la mormânt, veţi ajunge la pragul şi la porțile veşniciei fără a fi dobândit 
nici o fărâmă de înţelegere adevărată nici despre veşnicie, nici despre îndatoririle 
celui ce intră în ea, pregătindu-vă în ea doar îndreptăţitele pedepse pentru păcatele 
voastre. 


Cel mai greu păcat e nepăsarea față de cuvintele Mântuitorului, dispreţuirea 
Mântuitorului. Pocăiţi-vă! 


Amăgitoare, înşelătoare calea vieţii pământeşti: pentru cei care o încep, ea pare o 
arenă fără sfârşit, plină de adevăruri, iar celui ce o termină îi pare calea cea mai 
scurtă cu putinţă, plină de vise deşarte. Pocăiţi-vă! 


Păcătosul orbit, care îşi întrebuinţează întreaga viață pământească, toate puterile 
sufletului şi ale trupului pentru a dobândi slavă, bogăţie şi toate celelalte agoniseli 
şi întâietăţi supuse stricăciunii va trebui să părăsească toate acestea în clipele când 
de pe suflet cu sila se va dezbrăca haina sa — trupul — atunci când sufletul va fi dus 
de îngeri neînduplecaţi la judeţul Dreptului Dumnezeu, judeţ pe care el nu-l ştie, 
judeţ pe care îl dispreţuieşte. Pocăiţi-vă! 


Se ostenesc, se grăbesc oamenii să se îmbogăţească în cunoştinţe — însă numai cu 
cele de puţin preţ, potrivite numai pentru vremelnicie, care sunt bune doar pentru a 
plini nevoile, înlesnirile şi poftele vieţii pământeşti. Cwnoaşrerea şi lucrarea cu 
adevărat trebuincioase, singurele pentru care ne-a fost dăruită viaţa 
pământească — cunoaşterea lui Dumnezeu şi împăcarea cu EI prin mijlocirea 
Răscumpărătorului — le dispreţuim cu desăvârşire. Pocăiţi-vă! 


Fraților! Să aruncăm fără patimă, în lumina Evangheliei, o privire în viaţa noastră. 
Deşartă e ea! Toate bunătăţile îi sunt luate prin moarte — şi adeseori, prin felurite 
întâmplări neaşteptate, chiar înainte de moarte. Nevrednice sunt aceste bunătăți 
stricăcioase, aşa degrabă pieritoare, a fi numite “bunătăţi”! Ele sunt, mai degrabă, 
amăgiri şi curse. Cei ce se poticnesc în aceste curse şi se încurcă în ele se lipsesc 
de adevăratele, veşnicile, cereştile, duhovniceştile bunătăţi, care se dobândesc prin 





credință în Hristos şi urmarea Lui pe calea cea de taină a trăirii evanghelice. 
Pocăiţi-vă! 


În ce orbire cumplită ne aflăm! Cât de limpede dovedeşte această orbire căderea 
noastră! Vedem moartea fraţilor noştri; ştim că nu vom scăpa de ea nici noi, ba 
poate că foarte degrabă ni se va înfățişa, fiindcă niciunul dintre oameni n-a rămas 
pentru totdeauna pe pământ, vedem că multora şi înainte de moarte li se destramă 
pământeasca bunăstare, că adeseori ea se preschimbă într-o restrişte asemenea unei 
gustări a morţii în fiecare zi. În ciuda acestei mărturii atât de vădite a faptelor, 
alergăm numai după bunătăţile cele vremelnice ca şi cum ele ar fi statornice şi 
veşnice. Doar asupra acestora se îndreaptă toată luarea noastră aminte! Dumnezeu 
e uitat! Uitată este veşnicia cea măreaţă şi totodată înfricoşătoare! Pocăiţi-vă! 


Ne vor trăda, fraților, negreşit ne vor trăda toate bunătăţile stricăcioase: pe bogaţi îi 
va trăda bogăţia lor, pe cei slăviţi, slava lor, pe cei tineri, tinereţea lor, pe cei 
înţelepţi, înţelepciunea lor. Numai un singur bun veşnic şi nemincinos poate 
omul să dobândească pe pământ: adevărata cunoştinţă a lui Dumnezeu, 
împăcarea şi unirea cu Dumnezeu care ne sunt dăruite de Hristos; însă pentru 
primirea acestor bunătăţi neîntrecute trebuie să lăsăm viaţa păcătoasă, trebuie s- 
o urăm. Pocăiţi-vă! Pocăiţi-vă! 


Ce înseamnă a te pocăi? Înseamnă a-ţi da seama de păcatele tale, a te mâhni 
pentru ele, a le părăsi — iată răspunsul dat de un mare sfânt părinte la această 
întrebare — şi a nu te mai întoarce la ele. În acest chip mulţi păcătoşi s-au prefăcut 
în sfinți, mulți nelegiuiţi au devenit drepţi. Pocăiţi-vă! 


Lepădaţi de la voi nu doar păcatele învederate — omorul, furtul, desfrânarea, 
clevetirea, minciuna -, ci şi distracţiile cele pierzătoare, ci şi închipuirile nelegiuite, 
ci şi gândurile cele fără de lege — tot, tot ce este oprit de Evanghelie. 


Viaţa păcătoasă dinainte spălaţi-o cu lacrimile pocăinţei nefăţarnice. Nu-ţi spune 


Aceste cugete întunecate ţi le insuflă vrăjmaşul tău, pe care tu încă nu l-ai 

priceput: el ştie puterea pocăinţei, se teme că pocăinţa te va scoate de sub 

puterea lui şi se străduieşte să te rupă de pocăință, punând o neputinţă născocită 

de el pe seama doctoriei atotputernice a lui Dumnezeu. Cel Ce a rânduit 
ocăinţă e Făcătorul tău, Cel Ce te-a zidit din nimic. 





Fraților! Să cunoaştem negrăita iubire a lui Dumnezeu faţă de firea omenească ce 
a căzut. Domnul s-a înomenit ca prin înomenirea Sa să poate lua asupra Sa 
pedepsele meritate de oameni şi prin pătimirea Celui Atotsfant să-l răscumpere de 
pedeapsă pe cei vinovaţi. Ce L-a atras la noi, aici pe pământ, în ţara 
surghiunului nostru? Dreptăţile noastre, oare? Nu! L-a atras la noi starea jalnică 
în care ne aruncase păcătoşenia noastră. Păcătoşilor! Să prindem curaj. Pentru noi, 
anume pentru noi a săvârşit Domnul marea Sa lucrare a înomenirii Sale; la 
suferinţele noastre a căutat El cu nepătrunsă milă. Să încetăm a şovăi! Să 
încetăm a ne îndoi cu puţinătate de suflet! Umplându-ne de credinţă, de râvnă şi 
recunoştinţă, să ne apropiem de pocăință: prin mijlocirea ei să ne împăcăm cu 
Dumnezeu. Cel fără de lege, dacă se va întoarce de la toate fărădelegile sale, pe 
care le-a făcut şi va păzi toate poruncile Mele, şi va face judecata, dreptate şi 
milă, cu viaţa va trăi şi nu va muri: toate nedreptăţile lui, câte le-a făcut, nu se 
vor pomeni, ci intru dreptatea sa, pe care a făcut-o, va fi viu (lez.XVIII, 21-22). 
Aceasta e făgăduinţa pe care Dumnezeu i-o face păcătosului prin gura marelui 
Său proroc. Să răspundem, după măsura slabelor noastre puteri, marii iubiri pe 
care o are Domnul faţă de noi, aşa cum pot răspunde iubirii Ziditorului zidirile lui, 
şi încă nişte zidiri căzute: să ne pocăim! 


Să ne pocăim nu numai cu gura; să dovedim pocăinţa noastră nu doar prin câteva 
lacrimi vremelnice, nu doar luând parte de ochii oamenilor la slujbele Bisericii, 
împlinind rânduielile bisericeşti din afară — lucru cu care se mulţumeau fariseii. Să 
aducem împreună cu lacrimile, cu evlavia cea din afară, şi roadă vrednică de 
pocăință: să ne schimbăm viaţa păcătoasă cu o viaţă evanghelică. De ce muriţi, 
casa lui Israel? (ez. XVIII, 31). De ce pieriţi, creştinilor, cu moarte veşnică, din 
pricina păcatelor voastre? De ce se umple de voi iadul, ca şi cum n-ar fi fost 
rânduită în Biserica lui Hristos atotputernica pocăință? Acest dar este un dar 
nesfârşit de bun pentru casa lui Israel — creştinii -, şi în orice vreme a vieţii, asupra 
oricăror păcate, el lucrează cu aceeaşi putere: curăță orice păcat, mântuieşte pe 
oricine aleargă la Dumnezeu, chiar dacă asta s-ar întâmpla în ultimele clipe 
dinainte de moarte. De ce muriţi, casa lui Israel? Creștinii mor pentru totdeauna cu 
moarte veşnică fiindcă în toată vremea vieţii pământeşti nu se îndeletnicesc cu 
altceva decât cu încălcarea făgăduințelor de la botez, cu slujirea păcatului; pier 
fiindcă nu iau aminte câtuşi de puţin la Cuvântul lui Dumnezeu, ce le vestește 
despre pocăință. Nici în clipele dinaintea morții nu sunt în stare să se folosească de 
ea fiindcă nu şi-au făcut nici cea mai mică idee despre creştinism sau şi-au făcut 





cea mai neîndestulătoare şi greşită părere despre el, care poate fi numită deplină 
neştiinţa, mai degrabă decât cunoştinţa de vreun fel oarecare. 


Viu sunt Eu, zice Domnul — ca şi cum ar fi silit să-l încredinţeze mai cu tărie pe cei 
necredincioşi — viu sunt Eu, zice Domnul: nu voiesc moartea păcătosului, ci ca 
să se întoarcă păcătosul de la calea sa şi să fie viu...(XXXIII, 11). De ce muriţi, 
casa lui Israel? 


Cunoştea Dumnezeu neputinţa oamenilor, ştia că ei şi după botez vor cădea în 
păcat: din această pricină a rânduit în Biserică taina pocăinţei, prin care se 
curăţă păcatele săvârşite după botez. Pocăinţa trebuie să însoţească credinţa în 
Hristos, să premeargă botezului în Hristos; iar după botez, ea îndreaptă încălcarea 
de către cel ce a crezut în Hristos şi s-a botezat în Hristos a îndatoririlor sale. 


Atunci când din Ierusalim şi din toată Iudeea oamenii veneau în număr mare la 
Ioan, propovăduitorul pocăinţei, ca să se boteze în Iordan, îşi mărturiseau păcatele 
— le mărturiseau, spune unul dintre sfinții scriitori, nu fiindcă Sfântul Botezător ar 
fi avut nevoie să afle păcatele celor ce veneau la el, ci fiindcă era nevoie ca ei, 
pentru a face o pocăință temeinică, să unească părerea de rău pentru căderea în 
păcat cu mărturisirea păcatelor. 


Păcatele nemărturisite, săvârşite ca în întuneric, cu înlesnire se întâmplă iarăşi. 


Prin mărturisirea păcatelor se strică prietenia cu păcatele. Ura față de păcate este 
semn al adevăratei pocăinţe, al hotărârii de a trăi intru virtute. Dacă ai dobândit 
deprindere cu păcatul, mărturiseşte-te des şi degrabă vei fi slobozit din robia 
păcatului, cu uşurinţă şi cu bucurie vei urma Domnului lisus Hristos. Cel care îşi 
trădează iar şi iar prietenii va fi vrăjmăşit de ei; aceştia se vor îndepărta de el ca de 
un trădător, care caută desăvârşita lor pierzanie; de la cel ce-şi mărturiseşte 
păcatele, acestea se depărtează, fiindcă păcatele se întemeiază şi se întăresc pe 
trufia firii căzute, nesuferind să fie date în vileag şi ruşinate. Cel care îşi îngăduie 
să păcătuiască de bunăvoie şi într-adins în nădejdea că se va pocăi, acela vicleneşte 
față de Dumnezeu. Pe cel care păcătuieşte de bunăvoie şi într-adins, în nădejdea că 
se va pocăi, îl va lovi fără de veste moartea, fără să-i lase vremea pe care socotea el 
că o va închina faptei bune. Prin taina mărturisirii se curăţă cu desăvârşire toate 
păcatele făcute prin cuvânt, prin faptă şi prin gând. Pentru a şterge din inimă 
deprinderile păcătoase care s-au înrădăcinat în el prin îndelunga adăstare e nevoie 
de timp, e nevoie de pocăință stăruitoare. înseamnă a avea 
mereu duhul înfrânt, a lupta necontenit cu patimile şi simţirile cu care te 
împresoară patima păcătoasă ascunsă în inimă, a-ţi înfrâna simţurile trupeşti şi 
pântecele, a te ruga cu smerenie, a te mărturisi des. 





Fraților! Păcătuind de bunăvoie, am pierdut sfânta neprihănire — neprihănirea care 
nu numai că este neatinsă de fapta păcătoasă, dar nu are nici măcar cunoştinţa 
răului; neprihănirea întru a cărei strălucire duhovnicească am venit la ființă din 
mâinile Ziditorului. Am pierdut şi acea neprihănire pe care am dobândit-o rezidiți 
fiind prin botez; în calea vieţii noastre, ne-am întinat prin feluritele păcate 
veşmintele albite de Răscumpărătorul. Ne-a mai rămas o apă pentru a ne spăla: apa 
pocăinţei. Ce se va întâmpla cu noi dacă vom fi nepăsători şi faţă de această 
spălare? Va trebui să ne înfățişăm lui Dumnezeu cu sufletele sluțite de păcat — şi 
cumplit va privi El la sufletul spurcat, la focul gheenei îl va osândi. Spălaţi-vă, 
curățiți-vă, ştergeţi răutăţile din sufletele voastre dinaintea ochilor Mei, părăsiţi-vă 
răutățile voastre... şi veniţi să ne judecăm. Cu ce se va sfârşi însă această 
judecată a lui Dumnezeu — judecata pocăinţei, la care Dumnezeu îl cheamă 
neîncetat pe păcătos în timpul vieţii sale pământeşti? Când omul îşi recunoaşte 
păcatele sale, când se hotărăşte să se pocăiască şi să se îndrepte cu adevărat, 
Dumnezeu încheie judecata Sa cu omul prin următoarea hotărâre: De vor fi 
păcatele voastre precum purpura, ca zăpada le voi albi; şi de vor fi precum 
cârmâzul, ca lâna le voi albi (is. 1, 16-18). Iar de va fi nepăsător creştinul faţă de 
această ultimă chemare a multmilostivului Dumnezeu, i se vesteşte din partea Lui 
pierzania veşnică. 

Bunătatea lui Dumnezeu, grăieşte Apostolul, te îndeamnă la pocăință (Rom .II, 


4). Dumnezeu vede păcatele tale: cu îndelungă-răbdare priveşte păcatele pe care 
le faci înaintea Lui, la şirul de păcate care alcătuieşte viaţa ta; El aşteaptă 
pocăinţa ta şi totodată lasă la libera ta voie să alegi mântuirea sau pierzania. Şi 
tu foloseşti în chip rău bunătatea şi indelungă-răbdarea lui Dumnezeu! Nu e în tine 
îndreptare! Trândăvirea ta este din ce în ce mai mare! Creşte în tine nepăsarea atât 
față de Dumnezeu, cât şi față de soarta ta veşnică! Singura ta grijă este să-ți 
înmulțeşti păcatele, adaugi la păcatele tale de mai înainte păcate noi şi îndoite! 


“După învârtoşarea ta şi după inima ta nepocaită îţi aduni mânie în ziua mâniei 
şi arătării dreptei judecăţi a lui Dumnezeu, care va răsplăti fiecăruia după 
faptele lui: celor ce prin răbdarea în faptă bună caută Slavă, cinste şi 
nestricăciune — viaţa veşnică; iar celor ce din îndârjire se împotrivesc adevărului 
şi se supun nedreptăţii — mânie şi urgie, necaz şi Strâmtorare veşnică peste tot 
sufletul omului făcător de rău (Rom.II, 5-9)”. 


(sursa Sfântul Ignatie Briancianinov, Experienţe ascetice, Editura Sophia, 
Bucureşti, 2008) 





Arhimandrit loil Konstantaros — Predică la Duminica de după Botezul 
Domnului 


Lectura apostolică din Duminica de după Botezul Domnului 


(Efeseni 4: 7-13) 


Fraţii mei, lectura apostolică pe care o vom auzi duminică în sfintele noastre 
biserici, este plină de importanţă şi înalte înţelesuri. De aceea, este nevoie să 
privim această lectură şi într-o scurtă traducere şi apoi să ne oprim asupra a două 
puncte foarte importante, pe care le subliniază Apostolul neamurilor: 


Iar fiecăruia dintre noi, i S-a dat harul după măsura darului lui Hristos. Pentru 
aceea zice: „Suindu-se la înălţime, a robit robime şi a dat daruri oamenilor”. lar 
aceea că: „S-a suit” — ce înseamnă decât că S-a pogorât în părţile cele mai de jos 
ale pământului? Cel ce S-a pogorât, Acela este care S-a suit mai presus de toate 
cerurile, ca pe toate să le umple. Şi i-a dat pe unii apostoli, pe alţii prooroci, pe 
alții evanghelişti, pe alții păstori şi învăţători, spre desăvârşirea sfinţilor, la 
lucrul slujirii, la zidirea Trupului lui Hristos, până vom ajunge toţi la unitatea 
credinţei şi a cunoaşterii Fiului lui Dumnezeu, la starea bărbatului desăvârşit, la 
măsura vârstei deplinătăţii lui Hristos. 





a) Din atâtea înţelesuri revelatoare, să luăm aminte pentru început la acela pe care- 

| subliniază apostolul iniţial, că s-au împărțit diferite harisme duhovniceşti „după 
măsura darului lui Hristos”. Şi subliniază că s-au oferit „fiecăruia”. Adică fiecărui 
credincios. Nu există credincios care să nu fi primit măcar o harismă. Şi aceste 
harisme Domnul le-a împărțit potrivit Înţelepciunii şi Dreptăţii Lui, în asemenea 
mod, încât fiecărui om să i se potrivească harismele, analog cu puterea şi 
rezistența lui. 


Aceasta înseamnă, pe de-o parte, că absolut nimeni nu are dreptul să se laude în 
mod egoist cu harismele sale, deoarece toate sunt daruri ale lui Dumnezeu, iar pe 
de altă parte, nu trebuie niciodată să-i invidieze pe aceia care au primit harisme mai 
multe sau mai înalte. 


Toate, dar toate, sunt darurile Domnului pe care în Atotînţelepciunea Sa a 
considerat că trebuia să le dăruiască. 


Acum, care sunt aceste harisme şi daruri ale lui Dumnezeu? Deja apostolul le-a 
prezentat tuturor credincioşilor. 


> Unul, de pildă, poate să dispună de credinţă, iar altul să formuleze şi să 
exprime cu acrivie dogmatică această „credinţă predată sfinţilor o dată” 
(Iuda 3). 

> Unul poate că a primit harisma rugăciunii şi desigur a rugăciunii inimii. 

> Altuia poate că i s-a dat rara harismă misionară şi râvna de a răspândi 
cuvântul lui Dumnezeu la alte popoare, care nu L-au cunoscut încă pe 
Hristos. 

> De asemenea, la altul poate că există harisma administrativă, de care atâta 
nevoie are Biserica noastră luptătoare, 

> iar altul poate că drept-învaţă Cuvântul Adevărului, fără a se teme de 
amenințările mai marilor săi şi aceasta, deoarece propovăduieşte Adevărul 
exact (cu acrivie) şi nu are a se teme de nimic, încât să i se găsească ceva şi 
pentru asta să fie „legat”. 


Și, în general, există atât de multe harisme, încât ar fi necesar foarte mult spaţiu 
numai pentru a le enumera cineva. 


b) După această constatare atât de importantă ajungem la al doilea punct 
principal. Care este scopul pentru care Dumnezeu ne dăruieşte aceste importante 
harisme? 





La această întrebare răspunde din închisoare marele apostol şi ne subliniază: 

„12. spre desăvârşirea sfinţilor, la lucrul slujirii, la zidirea Trupului lui Hristos, 
13. până vom ajunge toți la unitatea credinţei şi a cunoaşterii Fiului lui 
Dumnezeu, la starea bărbatului desăvârşit, la măsura vârstei deplinătăţii lui 
Hristos”, 


Aşadar, scopul harismelor noastre este în mod deosebit vrednic de luare aminte. 
Eleste pentru a le folosi în înaintarea noastră duhovnicească şi la 
„desăvârşirea ” noastră. Fireşte, nu numai a noastră, ci şi pentru folosul şi zidirea 
celorlalți frați ai noştri. Adică fiecare din noi trebuie să valorifice talanţii şi 
harismele lui. Să le cultive pe cât mai mult posibil, pentru că în ultimă instanţă, 
acest dar al harurilor este cel care ne duce la ceea ce numim „după asemănare” şi 
ne deschide drumul către Biserica triumfătoare, „împreună cu toţi sfinții”. 


Într-adevăr, cât ar putea să ajute la „zidirea Trupului lui Hristos” cel care dispune 
de harisma de a învăţa-drept şi de a mărturisi astăzi, când toate arată că râvna 
pentru tradițiile strămoşeşti se veştejeşte? Cât ar fi de întăriți simpli credincioşi ai 
Bisericii noastre, când cei care sunt puşi să păzească Termopilele cel 
duhovnicesc s-ar ridica împreună împotriva,,barbariilor” blestematului ecumenism 
ŞI a cancerigenului sincretism religios? Şi cât de mult ar ajuta apoi atâtea suflete, în 
multe altele nobile, însă aflate în înşelare şi erezie, suflete care însetează de adevăr, 
ca să afle harul lui Dumnezeu, care se află doar în Biserica noastră Ortodoxă? Şi, 
fireşte, în aceste condiţii putem să vorbim în continuare şi despre actele de 
binefacere şi de iubire, care sunt atât de necesare societăţii noastre, însă fapte care 
trebuie să fie întemeiate nu doar pe un simplu sentimentalism sau pe orice tip de 
umanism, ci pe unicul Adevăr pe care îl deține, îl păstrează şi îl propovăduieşte 
Biserica noastră. 


Însă un singur lucru este sigur: În fiecare epocă, însuşi Conducătorul nostru, 
Domnul lisus Hristos, arată aceste diamante ale harului — adică pe sfinţii, care 
drept-învaţă cu orice preţ şi consecinţă — şi continuă să călăuzească Trupul 
Bisericii la adevărata unitate a Sfinţeniei, departe de variatele „folcloruri 
religioase”, care pe toți cei neştiutori îi lasă să persiste în înşelare, iar tuturor celor 
care cunosc teologia şi cunosc şi persoane şi lucruri, şi fapte, le creează o mare 
amărăciune, dar şi o dreaptă indignare. 


Fraţii mei, este vrednic de multă cinste şi răsplată creştinul care prin darurile 
harului aduce ca roadă virtutea spre Slava sa, dar în acelaşi timp se interesează 
şi de desăvârşirea şi creşterea credincioşilor. Dimpotrivă, e vrednic de pedeapsă, 
iar dacă nu există pocăință o va primi nu mai decât, cel care, deşi are harisme „spre 





zidire”, fie le lasă necultivate, sau — mai rău — le foloseşte spre scandalizarea 
credincioşilor şi spre necăjirea Bisericii noastre luptătoare. 





Cuv. Paisie Aghioritul - Despre pocăință, făţărnicie şi îndreptăţirile legaliste 


“Pocăiţi-vă, că s-a apropiat Împărăția Cerurilor!” sunt cuvintele tunet cu care atât 


Inaintemergătorul Domnului, cât şi Mântuitorul Însuşi şi-au început propovăduirea 
în lume. Sunt cuvinte care şi astăzi răsună cu aceeaşi forță pentru aceia dintre noi 
care mai caută Viaţa. 


Faptul că şi Sfântul loan, şi Domnul nostru lisus Hristos au folosit anume la 
începutul misiunii lor această chemare, exprimată în cuvinte identice nu poate fi şi 
nu este întâmplător; pentru că tocmai pocăinţa este începutul a toate. Pocăinţa este 
“anticamera” Împărăției Cerurilor, singura cale prin care putem intra... acolo unde 
“niciodată nimic întinat nu va intra” (Apocalipsa 21, 27) sau mult mai bine zis, aşa 
cum reiese din imaginea conținută în însăşi cuvintele dumnezeieşti despre care 
vorbim: dacă Împărăţia este cea care “se apropie de noi“, atunci înţelegem că fără 
pocăință, Sfânta Treime nu are cum să-şi facă sălaş în noi. Fără baia pocăinţei 
adevărate, ne asigură şi toți Sfinţii Părinţi, nici unul din cei care am trădat şi am 
întinat prin viaţa noastră Sfântul Botez, nu vom putea sub nici o formă să 
redobândim “haina de nuntă” adevărată, adică nu ne putem îmbrăca în Sfântul 
Duh, ci ne pregătim să fim “aruncaţi în întunericul cel mai din afară” (Matei 22, 
13). 


Dacă propovăduirea Mântuitorului şi Sfântul loan a început la fel, cu îndemnul 
trezitor către pocăință, întâmpinarea cu care îi “cinstesc” fariseii este şi ea 





asemănătoare. Pe Sfântul loan Botezătorul, intrigați de cuvântul şi de botezul 
pocăinţei săvârşit de el, îl întreabă “Cine eşti”? şi “De ce botezi”? spre deosebire 
de vameşi, de poporul cel “de rând” şi soldaţi, care îl întrebau “Ce să facem?” Iar 
când lisus Hristos a venit în Templul din Ierusalim, izgonind cu biciul pe cei ce 
transformaseră în bâlci Casa Tatălui Său şi ca să propovăduiască mântuirea, fariseii 
Îl întrebau: “Cu ce putere faci acestea? Şi cine Ţi-a dat puterea aceasta?” Iată, deci, 
grija de căpetenie a fariseilor - nu care cumva să le fie vădită răutatea, nu care 
cumva să vină cineva să le conteste lor autoritatea absolută şi abuzivă pe care au 
răpit-o de Singurul Stăpân - lisus Hristos. 


lisus era, pentru unii dintre iudei, dar mai ales pentru farisei, saduchei şi cărturari, 
doar “fiul teslarului“, un oarecare nazarinean ai cărui “frați” erau cunoscuţi de 
toată lumea. Prin urmare, cine era El să-şi permită să vorbească în numele lui 
Dumnezeu Însuşi şi mai ales, să-i biciuiască atât de aspru prin cuvânt? Orbul din 
naştere este şi el tratat în acelaşi mod de aceiaşi fii ai minciunii, deranjaţi de 
mărturisirea stăruitoare pe care o făcea în favoarea lui Hristos şi îi închid gura prin 
reducerea la condiţia sa de păcătos iremediabil, care nu ar avea vreun drept la 
cuvânt: “În păcate te-ai născut tot, şi tu ne înveţi pe noi? Şi l-au dat afară” (loan 9, 
34). 


Când adevărul doare, orice pretext la îndemână e bun ca să-l discreditezi, să-l faci 
“de două parale” pe cel care-l rosteşte, să ştergi cu el pe jos. La fel, când nu ai ce 
cusururi să-i găseşti unui om, te legi fie de vârsta lui, fie de numele lui, îi cauţi 
noduri în papură, îi vânezi cele mai mici greşeli în cuvânt sau în maniere, îi pui o 
etichetă compromiţătoare sau îi scormoneşti în trecutul lui doar-doar vei găsi vreun 
“dosar” care să-i murdărească reputaţia. Sau creezi o diversiune, arunci informaţii 
false pentru a semăna derută şi confuzie. Tot ceea ce contează este ca tu să fugi cât 
mai tare de adevărul care îți apasă conştiinţa, să nu ţi se trezească mustrările 
acesteia şi să nu laşi ca realitatea să fie mărturisită şi cunoscută. 


Mărturisirea adevărului stârneşte cele mai violente furtuni acolo unde minciuna 
este prinsă cu picioare scurte şi unde degetul este pus pe rana care doare mai tare: 
“Că oricine face rele urăşte Lumina şi nu vine la Lumină, pentru ca faptele lui să 
nu se vădească” (loan 3, 20). “Pe voi lumea nu poate să vă urască, dar pe Mine Mă 
urăşte, pentru că Eu mărturisesc despre ea că lucrurile ei sunt rele“ (loan 7, 7). 


“De ce nu înţelegeţi vorbirea Mea? Fiindcă nu puteţi să daţi ascultare cuvântului 
Meu. Voi sunteţi din tatăl vostru diavolul şi vreţi să faceţi poftele tatălui vostru. EI, 
de la început, a fost ucigător de oameni şi nu a stat intru adevăr, pentru că nu este 
adevăr întru el. Când grăieşte minciună, grăieşte dintru ale sale, căci este mincinos 





şi tatăl minciunii. Dar pe Mine, fiindcă spun adevărul, nu Mă credeţi. Cine dintre 
voi Mă vădeşte de păcat? Dacă spun adevărul, de ce voi nu Mă credeţi? Cel care 
este de la Dumnezeu ascultă cuvintele lui Dumnezeu; de aceea voi nu ascultați 
pentru că nu sunteţi de la Dumnezeu ” (loan 8, 43-47). 


Ne gândim şi că, deşi în Biserică se cunoaşte şi se vorbeşte atât de mult despre 
pocăință, nu ştim dacă este vreo noțiune mai ignorată, mai dispreţuită, mai prost 
înţeleasă şi mai pervertită - deşi astăzi cam toate noţiunile creştine fundamentale 
sunt incredibil de răstălmăcite şi de falsificate - şi nici vreo realitate mai puţin 
practicată, mai puţin trăită efectiv decât pocăinţa... De ce? Pentru că toţi cei intraţi 
în Biserică căutăm cât se poate (măcar de la un timp, dacă nu de la început) mai 
mult să ne justificam şi să ne confirmăm pe noi înşine, în omul nostru cel vechi, 
mai mult să “ne odihnim” şi mângâiem patimile în spaţiul liniştitor al Bisericii, 
decât să ne schimbăm întru Hristos! Dar despre denaturări vom vorbi niţel mai 
încolo... 


Pocăinţa nu se reduce la un simplu act exterior, formal, de recunoaştere a unor 
păcate, dar ea nu este nici măcar remuşcarea sau regretul pentru nişte fapte rele 
săvârşite, ci trebuie înţeleasă ca o transformare a întregii perspective din care 
privim viaţa, ca o re-centrare a întregii noastre vieţi pe Hristos-Dumnezeu şi pe 


Cuvântul Evangheliei Sale. Nu ni se cere doar să ne recunoaştem nişte greşeli, nici 
numai să renunțăm la a mai săvârşi nişte păcate, ci suntem chemaţi să asumăm 
(Dumnezeu nu obligă, ci cheamă!) ceva mult mai important şi mai de profunzime: 
să începem un proces lăuntric - care nu se va sfârşi niciodată în această viaţă - de 
înnoire a minţii şi a inimii noastre, de schimbare în plenitudinea fiinţei noastre, 
începând cu gândirea noastră (care are de renunţat la concepţii, prejudecăţi, teorii 
lumeşti sau personale pentru a le înlocui cu adevărurile de credință), cu simţirile 
inimii, cu atitudinile şi mergând până la cele din afară, la “exterioare” care trebuie 
să le mărturisească pe cele dinăuntru. Pocăinţa include neapărat şi căinţa, dar o 
depăşeşte, merge mult mai departe şi mai adânc. Pocăinţa este, cum spune părintele 
Rafail, “dinamica vieţii vecinice”, este întreaga noastră luptă, de fiecare zi şi 
fiecare clipă, de omorâre în noi “a mădularelor omului vechi” şi de cerere 
stăruitoare ca Dumnezeu să ne dăruiască... ceea ce noi niciodată nu vom putea 
dobândi prin noi înşine: haina cea nouă a harului Duhului Sfânt, a omului celui nou 
duhovniceşte. 


Aşadar, pocăinţa este o atitudine permanentă şi o lucrare de înnoire, care ea 
însăşi... se înnoieşte în fiecare zi. Pocăinţa înseamnă angajarea existenţială 
radicală de a trăi pentru Hristos şi a muri pentru satana, noi înşine şi pentru lume, 
aşa cum am făgăduit la Botez. E nevoie de o re-amintire şi de o re-asumare a 





făgăduinţelor şi a crezului mărturisite atunci: “Mă unesc cu Hristos şi cred Lui, ca 
unui Împărat şi Dumnezeu“. Dumnezeu este “Împăratul“, “Domnul şi Stăpânul” 
vieţii noastre, EI este Centrul şi Sensul ei, iar nu doar un aspect colateral, secundar. 
Da, noi aşa ne-am cam obişnuit să-L socotim pe Făcătorul şi Salvatorul nostru din 
moartea veşnică: să-L tratăm ca pe un “segment” printre altele din existenţa 
noastră (“capitolul” distinct religie), căruia îi vine rândul numai rareori, după alte 
şi alte priorităţi şi valori în care credem şi pe care le iubim mult mai mult, ne-am 
obişnuit să nu ne interesăm de EI decât când ajungem la disperare sau cel mult, să- 
L “vizităm” periodic, protocolar şi interesat, “la ocazii festive”....; prin toate 
acestea dispreţuind şi batjocorind pe Cel Care S-a făcut ca noi, a venit în mijlocul 
nostru, a luat asupra lui toată murdăria şi răutatea noastră, a suferit şi a murit 
pentru noi! Pocăinţă nu este nimic altceva, până la urmă, decât minima noastră 
recunoştinţă faţă de jertfa copleşitoare a unui Dumnezeu atât de iubitor, care ni S-a 
dăruit pe Sine gratuit şi a făcut absolut totul ca să ne mântuim, numai să-L primim 
cu adevărat în adâncul inimii. 


Am văzut deci că pocăinţa este supremul act de sinceritate al fiinţei, pentru că ea 
este definită tocmai ca lucrare lăuntrică de prefacere şi de reorientare din temelii a 
vieţii. Dar oamenii, “inspirați” de duhul viclean, au încercat şi încearcă mereu “să 
scape“, să găsească şi căi mai facile, căi ocolite, care să nu-i solicite major, 
integral, dar prin care, în nesăbuinţa lor, să creadă că Îl pot “păcăli” pe Dumnezeu 
şi se pot achita de “datoriile” faţă de conştiinţă. 


Aşa se întâmplă şi în vremea când boteza Sfântul loan, Înaintemergătorul, iar mulţi 
farisei şi saduchei veneau cu făţărnicie să se boteze la el, mai mult de frică şi de 
ochii lumii, fără să iasă din învârtoşarea inimii lor. lar Botezătorul, cunoscându-le 
inimile viclene, le-a strigat aceste cuvinte usturătoare: “Pui de vipere, cine v-a 
arătat să fugiți de mânia ce va să fie? Faceţi deci roadă, vrednică de pocăință şi să 
nu credeţi că puteţi zice în voi înşivă: <<Părinte avem pe Avraam>>, căci vă spun 
că Dumnezeu poate şi din pietrele acestea să ridice fii lui Avraam. lată securea stă 
la rădăcina pomilor şi tot pomul care nu face roadă bună se taie şi se aruncă în 
foc“. (Matei 3, 7-10). 


Pocăinţa autentică se cunoaşte, prin urmare, după roadele ei, iar nu după aparenţă, 
după mimarea ei! Dar cum se fățărniceşte pocăinţa astăzi? Cum putem ajunge şi 
noi să ne asemănăm “puilor de vipere” osândiți de Sfântul Prooroc loan? 


Întâlnim adesea în Biserică acest fenomen, poate mai mult inconştient, de 
imitare/"mimare” a comportamentului creştinesc, în lipsa unui conţinut interior 
(dat de sinceritatea conştiinţei şi de harul Duhului Sfânt), o strădanie îndreptată 





spre a “arăta” că ai o virtute pe care n-o ai, doar pentru că “aşa trebuie“. Dar gravă 
nu e numai îndeplinirea pur formală, “din datorie” a unor rânduieli şi porunci, ci şi 
închipuirea, părerea care se instalează cu timpul că tu într-adevăr le îndeplineşti, că 
tu chiar “faci” ce trebuie, că “ai” virtuţi, că “faci poruncile“, că eşti “bun creştin“. 
Aşa începe înşelarea şi aşa intră viclenia în suflet: prin părerea de sine. Treptat 
riscă să se instaleze o conştiinţă fariseică, care ajunge pur şi simplu să nici nu mai 
ştie(!) sub nici o formă de Duh, orbită fiind de literă, de forma pe care se amăgeşte 
că o respectă ori de legitimitatea/îndreptățirea pe care şi-o ia din lucruri corecte 
numai în mod exterior sau oficial. 


Aşa cum fariseii credeau că “se îndreptăţesc” prin faptul că erau, după neam, fiii 
lui Avraam sau prin aceea că ţineau foarte strict prevederile cele mai minuţioase 
ale Legii, şi astăzi creştinii caută, prin felurite mijloace, să-şi mintă şi să-şi calce în 
picioare conştiinţa, dar să se şi simtă “în regulă”, “împăcaţi”, pentru că au ... 
“acoperire” regulamentară. 


Creştinul şi preotul “legalist” țin numai la cele care se văd, judecă după 
conformitatea cu regulile, observă numai încălcările de ordin moral şi disciplinar şi 
sunt foarte vigilenţi la a nu “leza” cu nimic orice ţine de autoritatea oficială. Nu-l 
preocupă ceea ce este în inima sa sau a fratelui său, nu este interesat de motivaţia 
reală, sinceră, de scopul şi de duhul unor acţiuni, ci numai şi numai de “acoperirea” 
lor “legală”, de obţinerea unor “parafe” (simbolice sau chiar scrise) - care să 
aprobe şi ceea ce nu poate fi aprobat - sau dimpotrivă, de ieşirea (altora) din litera 
unor prevederi “canonice”. 


Aşa cum descria, dramatic de exact, şi Vlădică Averchie: “Îndreptându-şi atenţia 
spre lumea exterioară, omul caută “poziția acceptată oficial” - ce este bine şi ce 
este rău în ochii celorlalți - mai mult decât să fie bine în interior cu Dumnezeu şi 
propria conştiinţă. A idealiza şi a te conforma la ceva numai pentru că e “drept” 
sau “recunoscut” din punct de vedere oficial înseamnă să ceri să “fii înşelat”, 
pentru că satana poate să facă uşor - mai ales în vremea noastră - să coexiste 
“oficialitatea” exterioară cu falsitatea interioară“. 


Fariseismul se manifestă atunci când invocăm orice pretext şi orice justificare 
aparent “corecte”, “legale”, dar în realitate nesincere, pentru actele noastre 
“evlavioase”. De exemplu, când ni se pare suficient că “avem bine- 
cuvântare/ascultare” (de la duhovnic sau de la episcop) să facem ceva, dar prin care 
ştim, dacă suntem sinceri cu noi, că încălcăm poruncile Duhul Evangheliei, prin 
care ne înşelăm propria conştiinţă şi lucrăm împotriva voii lui Dumnezeu şi 
împotriva slujitorilor Săi sinceri. De fapt, adesea acea “binecuvântare” nu poartă 





atât pecetea Duhului, cât este o “aprobare” sau un “ordin” administrativ sau 
omenesc... 


Ce mai facem încă? “Decupăm” textele şi exemplele care ne convin şi par să ne 
confirme în patimile noastre, alegem să urmăm pe aceia care nu ne cer să ne 
schimbăm defel viaţa, pentru că le scoatem din contextul şi din Duhul lor, 
producem interpretări arbitrare, reluăm clişee, scoatem “ca din joben” canoane sau 
citate din Scriptură, toate numai pentru “a avea dreptate” şi a ne strecura patimile 
sau slăbiciunile pe uşa din dos a Bisericii, făcându-le să apară (inclusiv pentru noi 
înşine!) ca virtuţi! 


Se creează astfel în spaţiul eclezial un duh făţarnic, de artificialitate, de imitație, de 
ipocrizie, de formalism, care pentru foarte mulți este smintitor. Se imită pacea, 
bucuria, iubirea, evlavia, smerenia, ne-judecarea, ascultarea, dar şi râvna pentru 
adevăr, “mărturisirea”, curajul, grija pentru ceilalți, etc. şi pentru cine ştie gustul 
autentic al lor, surogatele acestea lasă un gust amar. 

Să dăm câteva exemple mai des întâlnite: disciplina cazonă şi slugărnicia se dau 
drept ascultare duhovnicească, manierele elegante sau “dragostea siropoasă” 
mimează iubirea, actele de caritate calculate meschin sau exploatate pentru 
imaginea proprie “pastişează” milostenia, gesturile şi cuvintele mieroase “joacă” 
smerenia, optimismul orb are aparenţa nădejdii, nepăsarea este echivalată cu 
“lăsarea în voia lui Dumnezeu”, achitarea regulată, expeditivă (sau, din contră, 
foarte scrupuloasă la tipic) şi formală de Spovedanie ţine locul căinței inimii (1), 
pravila ţinută ultra-conştiincios, rigid şi mecanic face inutilă relația vie a inimii cu 
Domnul, moliciunea şi slăbiciunea iau masca blândeţii, laşitatea sau indiferența se 
ascund sub “nejudecare”, linguşirea, prostia sau orbirea se dau drept supunere, 
suficientă şi superficialitatea înlocuiesc “liniştea” duhovnicească, micile necazuri 
suferite sunt luate drept mari “prigoniri pentru dreptate”, desfătarea mai mult sau 
mai puţin lumească sau nepăsarea provenită din iubirea de sine sunt confundate cu 
Bucuria Învierii ş.a.m.d. 


Prin toate acestea şi prin multe altele vrăjmaşul induce ideea că, de bine de rău, 
mergem pe calea cea dreaptă, că împlinim poruncile, că slujim Biserica, că facem 
cele bune ale mântuirii. Dar... “Nu vă amăgiţi: Dumnezeu nu Se lasă batjocorit“, 
ne previne Apostolul cu asprime. Şi vine atunci întrebarea bubuitoare şi şocantă pe 
care o pune acelaşi Arhiepiscop Averchie: “De unde ştii că tu eşti în Biserică în 
mod real, cu duhul? Ce te face să crezi că tu eşti creştin-ortodox cu adevărat?“ 


E o întrebare care ar trebui să ne pună pe toţi într-o criză fertilă, să provoace 

“neliniştea cea bună“. Dar oamenii “cuminţi” fug de “crize” şi de neliniști, pentru 





că fug rupând pământul de conştiinţa lor! Părerea de sine nu ne dă voie să fim 
vreodată în criză, nu ne lasă a ieşi din suficiența noastră “căldicică”. Şi astfel ne 
refuzăm şansa de a ajunge la acel punct zero, şi totuşi, în acelaşi timp prima treaptă 
a scării evanghelice, care este sărăcia cu duhul. Smerenia se vădeşte ca adevărată 
în această “sărăcie cu duhul”, opusă suficienţei, iar nu în “smerenia” construită 
artificial şi teatralizată. Este criză, disperarea bună de tine însuţi, conştiinţa nudă, 
ne-fabricată, ne-împrumutată, naturală că nu eşti nimic, că nu ai nimic bun în tine, 
conştiinţa că nu numai că nu eşti creştin, dar şi că este cu neputinţă să fu (!), nu 
numai că tu nu ai pus început ascultării, smereniei, păcii, bucuriei, dragostei, 
blândeţii, ne-judecării, etc..., ci că este cu neputinţă să împlineşti omeneşte, cu 
puterile şi mijloacele tale poruncile lui Dumnezeu cele dincolo de lume, străine, 
duhovniceşti... 


“Fiindcă ştim că Legea e duhovnicească; dar eu sunt trupesc, vândut sub păcat. 
(...) Nenorocit ce sunt, cine mă va izbăvi de trupul morţii acesteia?” (Romani 7:14, 
24). 

De la această deznădejde de noi înşine, de la deşertarea din noi a părerii de sine, 
care este o nădejde deşartă, abia de aici începe creştinismul şi ortodoxia... De aici 
începe pocăinţa. Acolo unde sfârşeşte minciuna, deghizarea, formalismul şi 
amăgirea că putem cumva “fugi de mânia ce va să fie” numai dacă “bifăm” actele 
“binecuvântate” la arătare, cu aparență duhovnicească, dar găunoase sau chiar 
otrăvite pe dinăuntru. Nu, nu avem unde fugi, nu putem scăpa nicăieri! Numai la 
Hristos, Cel blând, smerit şi milostiv, care “S-a apropiat” de noi mai mult ca 
oricând şi ne cheamă în fiecare zi: “Pocăiţi-vă!”. 


Notă: (1). “Pocăinţa cea adevărată este ca mai întâi omul să-şi simtă greşeala sa, 
să-l doară, să ceară iertare de la Dumnezeu şi după aceea să se mărturisească. În 
felul acesta va veni mângâierea dumnezeiască. De aceea totdeauna recomand 
pocăinţa şi mărturisirea. Numai mărturisire [fără pocăință] nu recomand niciodată”. 


(Cuv. Paisie Aghioritul, “Nevoinţa duhovnicească”) 





Părintele Constantin Galeriu - Predică la Duminica după Botezul Domnului 


În numele Tatălui şi al Fiului şi al Sfântului Duh. Amin. 


Vrednicilor de iubire şi dreptmăritorilor creştini în Sfânta Biserică a Domnului 
nostru lisus Hristos, acum, ca o încununare a sărbătorilor, dumnezeiasca 
Evanghelie ne împărtăşeşte cuvânt negrăit de adânc. Şi orice cuvânt, când sufletul 
nostru smerit, dar luminat, încearcă adâncimile, e revelator. Dar, pentru că în 
fiecare duminică avem un asemenea cuvânt al dumnezeieştii Evanghelii, din el să 
ne împărtăşim. Aşa cum e întotdeauna rânduiala sfântă a Bisericii, creştinul se 
împărtăşeşte întâi din cuvântul lui Dumnezeu, al Evangheliei, şi apoi din Trupul şi 
Sângele Lui. 


Acum, dar, ascultând cuvântul lui Dumnezeu, în Duhul Sfânt, căci “cuvântul Meu 
este duh şi viaţă”, zice Domnul, deci ascultând cuvântul şi taina cuvântului, duhul 
cuvântului, adevărul cuvântului, să luăm aminte. Ne vorbeşte Evanghelia, Vestea 
cea Bună: 


“Și lisus, auzind că loan a fost întemnițat, a plecat în Galileea. Şi părăsind 
Nazaretul, a venit de a locuit în Capernaum, lângă mare, în hotarele lui Zabulon 
şi Neftali, ca să se plinească ce s-a zis prin Isaia proorocul care zice: “Pământul 





lui Zabulon şi pământul lui Neftali spre mare, dincolo de Iordan, Galileea 
neamurilor; poporul care stătea în întuneric a văzut lumină mare şi celor ce 
şedeau în latura şi în umbra morţii lumină le-a răsărit”. De atunci a început 
Iisus să propovăduiască şi să spună: Pocăiţi-vă, căci s-a apropiat împărăţia 
cerurilor. ” (Matei 4, 12-17). 


Acest cuvânt final — “pocăiţi-vă căci s-a apropiat împărăţia cerurilor”, ne stă cu o 
deosebită lumină şi putere inimii, ca astăzi să încercăm a tâlcui din acest adânc al 
cuvântului dumnezeiesc. Nu înainte, însă, de a înfăţişa inimilor dumneavoastră 
tâlcul cuvintelor dintru începutul zicerii de astăzi a Sfintei Evanghelii. Deci lisus 
ne spune că a auzit ca loan a fost întemnițat. Pentru noi este şi un moment deosebit 
ca anul acesta, început de secol, de mileniu, pomenirea Sfântului loan, 
Înaintemergătorul şi Botezătorul Domnului, se sărbătoreşte deodată cu zi de 
duminică. De aceea am şi citit amândouă cuvintele din Evanghelie — pentru ziua de 
astăzi, la vremea cuvenită şi pentru ziua Sfântului loan. Şi să nu uităm, şi loan aşa 
îşi încheia predica: “pocăiţi-vă că s-a apropiat împărăţia cerurilor”. 


Deci propovăduitorul pocăinţei, loan, a fost întemnițat de Irod. Şi ştim cum şi-a 
încheiat, încununând prin martiriu, petrecerea lui în pământul oamenilor. Al 
oamenilor tot după chipul lui Dumnezeu, nefericiţii (unii dintre ei). Şi a fost 
întemnițat loan, care propovăduia, precum ştiţi, la Iordan, la răsărit de Ierusalim, în 
ținutul Iudeii, deci în partea de sud a pământului lui Israel, către capitala, către 
Ierusalim. Acolo a propovăduit loan Botezătorul, acolo S-a şi botezat Mântuitorul, 
cu botezul de la loan, acolo unde se adunau mulțimile şi ascultau cuvântul 
pocăinţei. lar dacă loan a propovăduit în pământul Iudeii, în zona Ierusalimului, 
unde era centrul spiritual şi politic, mai bine zis, căci erau sub conducerea 
Imperiului Roman lisus, cu taină a proniei dumnezeieşti, a mers în Galileea să 
propovăduiască, şi a încheiat misiunea la Ierusalim. 


De aceea spune sfântul Evanghelist Matei, luminat de Duhul Sfânt, că lisus, auzind 
că loan a fost întemnițat, a plecat în Galileea. Galileea, partea de nord a pământului 
lui Israel. Şi părăsind Nazaretul, acolo unde îşi petrecuse copilăria cu maica Sa 
sfântă, a plecat lisus mai spre nord, în Capernaum (localitatea, satul lui Naum), 
lângă mare (marea Galileii sau lacul, iezerul, ceva mai mare decât un iezer), tot 
partea de nord a Israelului, anume în hotarele lui Zabulon şi Neftali. Aceştia erau 
dintre cele douăsprezece neamuri ale lui Israel. “Ca să se plinească ce s-a zis prin 
Isaia proorocul (cu opt sute de ani aproape, înainte), care zice: pământul lui 
Zabulon, pământul lui Neftali, spre mare, Galileea neamurilor”. Acolo unde erau 
nu numai evrei, ci şi din alte popoare. 





Dacă loan a propovăduit numai în Ierusalim, numai în ţinutul, am zice, pur al lui 
Israel, acest cuvânt profetic al lui Isaia dezvăluie că Mântuitorul merge în Galileea 
neamurilor, deci şi către celelalte neamuri, şi către noi, către toate neamurile 
acestui pământ. El a venit pentru toţi şi pentru toate. Aşa grăise Isaia, în lumina 
Duhului Sfânt, în care pentru un prooroc şi cele de departe sunt ca şi cum ar fi de 
față. Aceasta este taina lucrării lui Dumnezeu cu adevărat, care are privirea către 
întreaga lui creaţie şi existenţă. Căci, aşa cum orice creator poartă în inimă 
proiectul operei sale (când cineva construieşte o catedrală, nu are în mintea şi în 
inima lui în toate dimensiunile ei, când face proiectul? Chiar dacă nu e în clipa 
aceea împlinită, dar o poartă toată. Sau un artist, când face o icoană, are imaginea 
ei, de asemenea, şi se gândeşte dacă să o facă icoană, şi nu ţine atât de mult la 
estetică, la frumuseţea omenească, ci ţine la chemarea, la sfințenia ei. Adică o 
icoană să ne împărtăşească lumină divină, cutremurul sacru, în chemarea de a ne 
înălța după chipul ei. Nu o frumuseţe de-a noastră, mai mult senzuală, apelând la 
simţuri. Sau unul care întocmeşte o simfonie. Fiecare sunet al ei îl poartă, nu-i aşa, 
creatorul în inimă, în spirit), la fel, Dumnezeu, cum să nu înţelegem, poartă toată 
Creaţia în desfăşurarea ei. Și grăind prin profeți, apoi apostoli... 


Aşa ni s-a descoperit Dumnezeu, am zice prin trei cete: 


+ ceata profeților, până la venirea Mântuitorului, care priveau şi călăuzeau 
lumea spre Hristos, apoi 
ceata apostolilor, pe care Mântuitorul i-a pregătit direct, şi de la care lumea 
pleacă din Hristos, mai departe, în chemarea ei în istorie, am spune. 

4 Şi mai e a treia ceată, prin care grăieşte Dumnezeu Bisericii, ceata Sfinţilor 
Părinţi ai Bisericii. 


Și atunci, Isaia face parte din ceata profeților. Şi, luminat de Duhul Sfânt, 
Dumnezeu care cuprinde şi vede tot, şi profetul a putut spune, cu sute de ani mai 
înainte, cum a zis Isaia: Ținutul lui Neftali şi Zabulon, Galileea neamurilor, acolo 
va veni şi va vorbi Fiul lui Dumnezeu făcut Om, lisus Hristos. Şi atunci, citez din 
dumnezeiasca Evanghelie, “a fost să se plinească ceea ce s-a zis prin Isaia 
proorocul, care spune: Pământul lui Zabulon, pământul lui Neftali, dincolo de 
Iordan, Galileea neamurilor (neamurile de pretutindeni), poporul care stătea în 
întuneric a văzut lumină mare. Și celor ce şedeau în latura şi în umbra morții 
lumină le-a răsărit”. 


Lumină mare, lumina le-a răsărit... Ce era acea lumină? De atâtea ori noi am 


vorbit despre lumină, iubiţilor. Dumnezeu este Lumină şi lubire. Cel dintâi act 


ziditor pe care l-a săvârşit a fost: să fie lumină! Şi lumina luminează în întuneric, 





spune Scriptura, străbate. A adus Dumnezeu totul de la neființă la fiinţă. Şi neființă 
e întuneric. lar zidirea lui Dumnezeu este lumină. 


Ne-a dat lumină... în scurt mai evocăm: a dat lumina fizică, pentru care ne-a dat 
ochiul trupesc, apoi lumina minţii, a înţelegerii rosturilor lucrurilor, legilor care 
călăuzesc existenţa, pentru care ne-a dat ochiul minţii. Dar aici spune: lumină 
mare a dat, lumină mare ca să strălucească, atunci, pentru popoarele, neamurile 
acelea care zăceau în întuneric. Și poporul acela a văzut lumină mare. 


Lumină le-a răsărit lor. Şi adăugă: lisus de atunci a început să propovăduiască şi 
Să spună: pocăiţi-vă, s-a apropiat împărăţia cerurilor. Leagă imediat lumina 
aceea de EI, de lisus. Lumina pe care a adus-o El. Şi se înţelege, cum 
dumnezeiasca noastră Ortodoxie mărturiseşte, că lumina pe care o aduce 
Dumnezeu e din Dumnezeu, nu din lumea aceasta. Tot lumina, într-un fel, ca un 
simbol. Lumină divină, cerească, necreată, dumnezeiască. Ne dă ceva din El, ca 
să-L putem cunoaşte. Când spui cuiva un cuvânt, dacă nu eşti în acest duh cu el, îți 
poate pricepe cuvântul? Nu. Atunci, Dumnezeu, dacă ne-ar vorbi nouă fără să ne 
împărtăşească lumina dumnezeiască a cuvântului Lui, nu L-am putea înţelege. 


Noi Îl cunoaştem pe Dumnezeu, cum zice Grigorie Palama, din Dumnezeu, cu 


lumina Lui. Această lumină divină, al cărei ochi este credinţa. Și, deschizând 

iată, îşi deschide aripile şi privim şi dintru începutul 
descoperirii lui Dumnezeu şi înainte, în toate laturile. Privim spre cuvântul 
profetului şi-l înţelegem, cum spune tot Părintele nostru Grigorie Palama, că 
profeţii vedeau în lumina divină şi îmbrăţişau de departe făgăduinţele lui 
Dumnezeu. Aşa cum ţi-ai îmbrăţişa un ideal, o dorință pe care ţi-o făgăduieşte 
Dumnezeu. Şi un ideal al tău, de departe îl îmbrăţişezi. Aşa îmbrăţişau profeţii. lar 
aceasta o înţelegi când deschizi ochii credinţei, lumina asta lăuntrică. Atunci când 
auzi cuvântul profetului, dar mai ales când auzi cuvântul Celui profețit de profet, 
cuvântul Mântuitorului, deodată se deschid din adânc ochii tăi, vederea străbătută 
de lumina Duhului Sfânt. Cum spuneam şi altă dată, cuvântul pe care-l auzim la 
strană: “Deschide-voi gura mea şi mă voi umple de Duhul” — deschizi gura şi 
grăieşti, şi se umple atunci cuvântul de duh, de lumină, de înţelegere, de credinţă, 
de adevăr. Şi acest adevăr, crezând în el, te înalţă. 


Şi o să vedem imediat, când auzim cuvânt rostit de Mântuitorul: “Pocăiţi-vă, că s-a 
apropiat împărăţia cerurilor”. Cu acest cuvânt negrăit de adânc, cu care a început 
Mântuitorul propovăduirea, a început şi sfântul loan, dar cu oarecare deosebire, 
rost. loan, când a început propovăduirea a spus: “Acum securea stă la rădăcina 
pomilor; deci orice pom care nu face roadă bună se taie şi se aruncă în foc” 





(Luca 3, 9). Deci propovăduirea lui loan aşa a fost, deschizând conştiinţa către 
judecata lui Dumnezeu. De aceea se adresa şi ostaşilor, şi fariseilor, şi întregului 
popor. Şi dacă cuvântul Botezătorului se îndrepta către judecata lui Dumnezeu 
pentru tot cel care săvârşeşte nedreptatea, se adresa 
tuturor neamurilor, către întemeierea credinţei, nădejdii şi dragostei; în final, 
către iubire îndreptează Mântuitorul pocăinţa. 


Dar ce înseamnă pocăință? Unul dintre cele mai adânci cuvinte ale Scripturii, 
iubiților. Luat din limba greacă, meta-noia. Cuvinte formate cu meta- 
dumneavoastră ştiţi: metamorfoză (schimbare de formă), metafizică (dincolo de 
ceea ce e fizic, sensibil). Latina a tradus pe meta cu trans (peste). În Sfânta 
Împărtășanie e cuvântul acesta, luat tot din greceşte: metaboli şi tradus în cărţile 
noastre de slujbă prefacere. Dar , tradus la noi în româneşte prin 

, înseamnă „ Meta — dincolo, peste, prefacere, 
schimbare, iar noia este gândire (medicii spun de o boală psihică — paranoia, alături 
de gândire). Dar metanoia, schimbarea gândirii... Ce-au înţeles profeţii încă din 
Vechiul Testament, care se ocupau de misterul acesta, al păcatului. Ce zice profetul 
lezechiel, bunăoară? La capitolui 18, îndemn la pocăință: “De aceea vă voi judeca 
pe voi din casa lui Israel, pe fiecare după căile sale, zice Domnul Dumnezeu; 
pocăiţi-vă şi vă întoarceţi de la toate nelegiuirile voastre, că necredinţa să nu vă 


fie piedică” (lezechiel 18, 30). Şi, mai apoi, “Căci Eu nu voiesc moartea 
păcătosului, zice Domnul Dumnezeu; întoarceţi-vă deci şi trăiţi!” (lezechiel 18, 
32). 


Cuvântul este de-a dreptul grav. Căci altfel, fără această întoarcere, e primejdia 
morții însăşi. Observaţi legătura între pocăință şi viaţă. Atunci, în adânc: 
Intoarceţi-vă la Dumnezeu şi Eu mă voi întoarce către voi, zice iarăşi profetul. 


Ce-a însemnat, atunci, păcatul? Şi aici trebuie spus cu tărie şi de neclintit: păcatul 
a însemnat schimbarea sensului existenţei noastre. Dacă vreţi, cu un termen folosit 
în ştiinţă, schimbarea gravitației. Căderea a însemnat schimbarea sensului 
existenței noastre; în loc de gravitația către originea noastră, către Ziditorul 
nostru... şi Părinţii au tâlcuit adânc: a nu-ţi cunoaşte originea şi sensul 
existenţei tale, aceasta înseamnă păcat, Stricăciune şi moarte. De aceea a zis 
Profetul: întoarceţi-vă ca să trăiţi. 


E un adevăr de neclintit iubiţilor; îl spunem cu atâta tărie pentru că e adevărul 
tuturor adevărurilor. Omul, prin păcat, şi orice formă de necredinţă, de ateism, a 
mutat “originea” existenţei în natură, în om, până acolo, sărmanii de ei: “omul, 
măsura tuturor lucrurilor”. Omul îşi este luişi măsură supremă. Homo homini deus 





— omul dumnezeu omului. Gândiţi-vă numai la aceasta: când omul, aşa cum s-a 
spus, îşi este el luişi dumnezeu. Or, adânc şi grav, înspăimântător de grav, când 
ştiau că Dumnezeu este Realitatea supremă, absolută, şi atunci, să spui că omul îşi 
este luişi Dumnezeu, faci din om dumnezeu, realitatea supremă, absolută. Şi 
atunci, ce-a fost dictatorul? Tu, filosofule, i-ai încredinţat dictatorului această idee, 
bolnavă conştiinţă, că el este dumnezeu, el are autoritate absolută, tăgăduind totul. 


Și aşa cum mărturiseam adesea, când un sărman om de ştiinţă — bietul Darwin — a 
făcut din lupta pentru existenţă şi selecție naturală un fel de adevăr — aşa-i evoluția, 
atunci a dat în mâna dictatorului arma aceasta — să facă selecţie naturală, prin luptă 
pentru existență. A selectat sus noi ştim pe cine... lată, adevărul Scripturilor. Una 
din întrebările capitale este şi aceasta: va să zică, omul — fiinţa spirituală; unde să 
graviteze pentru construirea lui? Către materie? Şi atunci, ce-a însemnat căderea? 
Tocmai asta: schimbarea sensului gravitaţiei adevărate a omului. 


Or, pocăinţa, înțelegem, e restaurarea ordinii noastre. Acesta e adevărul 
fundamental al pocăinţei: întoarceţi-vă la Ziditorul, la Dumnezeul care ne-a dat 
existenţa şi viaţa. Şi, observăm, predica Mântuitorului când începe? Începe, 
iubiților, după ispită, după ce a fost ispitit de demon şi tocmai cele trei ispite ale 
demonului — le reamintim în scurt, din vistieria memoriei noastre sfinte. Când 
Mântuitorul, postind patruzeci de zile, demonul ÎI ispiteşte. Şi, în pustia 
Carantaniei, pustiu populat cu pietre, Îi spune: “Dacă eşti Fiul lui Dumnezeu, zi 
acestei pietre să se facă pâine (să-Ţi saturi foamea Ta — deci ispita trupului). Și 
a răspuns lisus către el: Scris este că nu numai cu pâine va trăi omul, ci cu orice 
cuvânt al lui Dumnezeu”. 


Tot cuvântul ziditor. Şi aici este iarăşi o taină a tainelor. Să nu uităm o clipă: 
“cuvântul lui Dumnezeu”, cum spune Evanghelia: “La început era Cuvântul; 
Cuvântul era la Dumnezeu şi Dumnezeu era Cuvântul. Acesta era dintru început 
la Dumnezeu şi toate printr-Însul S-au făcut. Şi fără de EI nimic nu s-a făcut din 
ce s-a făcut”. Cuvântul lui Dumnezeu e ziditor. Acel cuvânt e adevărat, care 
zideşte şi bine săvârşeşte. 


Şi, iarăşi, care dă viaţă; pentru că poţi crea ceva care distruge viaţa. În adevărul 
cuvântului lui Dumnezeu, “cuvântul Meu este adevărul înseamnă” a rosti acel 
cuvânt şi a săvârşi acel act al tău care să fie binefăcător şi de viaţă făcător şi 
ziditor, negreşit, nu pustiu, nu gol. 


A doua ispită: “Și suindu-L diavolul pe un munte înalt, I-a arătat într-o clipă 
toate împărăţiile lumii. Și I-a zis diavolul: Ţie îţi voi da toată stăpânirea aceasta 





şi strălucirea lor, căci mi-a fost dată mie şi eu o dau cui voiesc; Deci dacă Tu Te 
vei închina înaintea mea, toată va fi a Ta”. Împărăţiile lumii, începând cu 
Babilonul şi alte împărații, pentru care va spune un domnitor al nostru, smerit şi 
credincios, Neagoe Basarab: multe împărăţii ale lumu au fost întemeiate de 
dictatori şi toate s-au măcinat şi se vor mai măcina. Una singură va rămâne: 
împărăția lui Dumnezeu. De aceea predica Mântuitorului astăzi aşa şi începe: s-a 
apropiat împărăţia cerurilor. 


Aşa 1-a arătat demonul împărăţiile lumii şi slava lor — poleiala lor. 


“Și răspunzând, lisus i-a zis: Mergi înapoia Mea, Satano, căci scris este: 
«Domnului Dumnezeului tău să te închini şi numai Lui Unuia să-I Slujeşti»”. 


Şi, în sfârşit, a treia ispită (după Luca; după Matei e pusă ca a doua): “Și L-a dus 
în Ierusalim şi L-a aşezat pe aripa templului...”. Templul, aşa cum lui Israel în 
pustie i-a poruncit Dumnezeu să facă acel cort al mărturiei, care purta în el Legea 
lui Dumnezeu, apoi Solomon, templul, Fiul lui Dumnezeu Însuşi a luat trup, 
templu, ca şi trupurile noastre să fie temple ale Duhului Sfânt. 


“Şi I-a zis: Dacă eşti Fiul lui Dumnezeu, aruncă- Te de aici jos; Căci scris este: 
«Că îngerilor Săi va porunci pentru Tine, ca să Te păzească»; Şi te vor ridica pe 
mâini, ca nu cumva Să loveşti de piatră piciorul Tău”. Fă o minune! Minune în 
sensul demonic: aruncă-te de la înălțimea templului. Templul este suiş. Tu, 
împotriva suişului lui Dumnezeu. 


Fă o minune împotriva înălțării. Şi, aruncându-Te jos, drumul invers. Şi toate 
minunile lumii au fost un fel de întoarcere în Jos, din nefericire împotriva noastră. 
Pentru că, real, drumul e în sus. Templul e în înălțimi. Totdeauna, templele, 
bisericile erau pe înălțimi, vestind omului înălțimea. lar lui lisus: aruncă-te jos! 
Coboară! Mută, deci, centrul de gravitație, cum am spus adineauri. Mută-l în tine, 
în om, în lume; nu în înălțare. A ucide, propriu-zis, cea mai umană dintre toate 
căutările umane -— înălțarea. Cum spune un psihiatru de astăzi — psihologia 
înălțimilor spirituale, cea mai umană dintre nevoile umane; propriu-zis, care îl 
defineşte pe om. 


Şi aceste trei ispite, tocmai descopereau misterul tragic al păcatului, al căderii, al 
schimbării sensului existenţei, al patologicului uman, iubiţilor. “Şi răspunzând, 
Iisus i-a zis: S-a spus: "Să nu ispiteşti pe Domnul Dumnezeul tău "(Luca 4, 3- 
12). 





Și atunci, măcar acest cuvânt smerit al sensului pocăinţei, de astăzi, dacă-l 
înţelegem:  Pocăiți-vă! — întoarcerea, restaurarea, reaşezarea sufletului, 
conştiinţei mele, în adevărul existenţei, în adevărul în care între Dumnezeu şi 
făptură, Ziditorul meu şi eu, făptura Lui, între veşnicia Lui şi vremelnicia mea, 
dar vremelnicie care e însetată de adevăr, de nemurire, de viaţă. Reaşezarea 
gândirii în adevărul ei, prefacerea ei. 


Întoarceţi-vă către Mine, ca să trăiţi, cum a zis proorocul lezechiil, iar Ieremia: 
întoarceţi-vă către Mine şi Eu mă voi întoarce către voi. Atunci, pocăinţa, 
întoarcerea la Dumnezeu şi o neîncetată chemare a noastră. Când privim, la Sfânta 
Împărtăşanie, având în faţă la altar şi ne rugăm: “Şi fă adică pâinea aceasta 
cinstit Trupul Hristosului Tău, iar ce este în potirul acesta cinstit sângele 
Hristosului Tău, prefăcându-le cu Duhul Tău cel Sfânt”, deodată ne cuprinde 
un cutremur, înțelegând şi aici misterul pocăinţei. 


Cum adică? lată, pâinea şi vinul devin trup şi sânge dumnezeiesc. Deci se petrece 
acolo o prefacere, o înălţare. Pâinea, lumea aceasta se înalță. Făptura e chemată — 
nu numai omul, toată creaţia — la pocăință, la transformare, la transfigurare. Aici e 
taina religiei însăşi, iubiților. Care a fost adeseori neînţeleasă şi batjocorită. Deci 
neîncetata ei transfigurare, şi pe care lisus o rosteşte. Când lisus a spus: pocăiți- 


vă, întoarceţi-vă, schimbaţi-vă gândirea, priviţi-Mă, că s-a apropiat împărăţia 
cerurilor. lar în lisus împărăţia era de faţă; o lume în care Dumnezeu e Impărat. 
Impăratul meu şi Dumnezeul meu; şi Mântuitorul meu. EL. 


Atunci, în esenţă, pocăință — întoarcerea la Hristos, cunoaşterea Lui şi iubirea Lui. 
Iubirea Lui, mai ales: “N-am venit să judec lumea, ci s-o mântuiesc” (loan 12, 
47). S-o mântuiesc cum? Prin întruparea Mea, trimis de Tatăl ceresc. Prin jertfa 
Mea, prin Crucea Mea, prin răstignirea Mea. Să răstignesc răul acestei lumi, 
gândirea rătăcită a acestei lumi, căderea acestei lumi; din orice stare a ei. ŞI s-o 
înalț la înviere. 


Atunci, pocăință înseamnă deschiderea feţei mele către lisus Hristos, către tot 
ceea ce este El. Și, mai precis, prin Crucea şi Invierea Lui, eu însumi Simt în 
adâncul meu învierea din păcat, din stricăciune, din moarte, în iubire. Cum 
adică? 


La spovedanie, totdeauna, când vin creştinii, şi spun fiecare, bieţii oameni, cu o 
silă de sine, cu o tristeţe, tot ceea ce simt ei că i-a încărcat veninos, murdar şi 
sordid, şi vor să se spele: Oare mă iartă Dumnezeu? Atunci, noi îndrăznim a 
spune, după cuvânt dumnezeiesc: Vezi, noi suntem în lumea aceasta a 





schimbării. Şi ne-am mişcat până acolo că am uitat de Dumnezeu şi am zis că 
noi Suntem dumnezeu. Cât ar trebui, fiecare, de sus până jos, să aibă conştiinţa 
adevărului şi să apeleze: Luminează-mă, Doamne. Toţi. 


cu faţă deschisă către EL, şi, 


În clipa aceea în faţa lui 
Dumnezeu, al cărui timp este astăzi: “Astăzi de vei auzi glasul Meu, nu-ţi 
împietri inima”. Atunci, în faţa lui Dumnezeu, în acest Astăzi al lui, care este 
numai iubire, tu te întâlneşti cu iubirea. Nu cu osânda, cu blestemul. Cu lumina, 
în care vezi că răul din tine e rău şi adevărul e adevăr şi iubire. Și în clipa aceea 
tu Simţi cuvântul pe care l-a rostit profetul: Celor care petreceau în latura şi în 
umbra morţii lumină le-a răsărit. Aşa îi întâmpină lisus: în lumina adevărului, a 
credinţei, a iubirii, a vieții. 


E 
aşezarea noastră în ordinea adevărului iubirii. A Ta, Doamne lisuse Hristoase, Care 
eşti Viaţa cea adevărată. 





Pr. lect univ. dr. Constantin Necula - Predică la Duminica după Botezul 
Domnului 


"Pocăiţi-vă, că s-a apropiat Impărăţia Cerurilor!” 


Trecut-au sărbătorile. Se-aude încă în cupola de cer a Ţării glasul de colind pe care 
ne urcă Neamul spre Altarul cel nevăzut al împărăției. A fost Naşterea. A fost 
Tăierea împrejur. A fost şi Botezul cel teofanic, arătându-ni-L pe Hristos, în Duhul 
Sfânt, Fiu iubit, întru Care Tatăl a binevoit. Au trecut sărbătorile, dar Sărbătoarea 
ne stă mereu înainte. Căci ce altceva este Biserica, dacă nu o trecere din sărbătoare 
în sărbătoare, din slava unei sărbători în slava altei sărbători, până în ziua în care 
ne este dat să ne împărtăşim "mai cu adevărat" de slava cea veşnică? Cu aspră 
condiţie ca din Sărbătoare să nu facem sărbătorire, diminuând bucuria slujirii lui 
Dumnezeu cu slujirea pântecului sau a altor patimi, atât de exacerbate de conştiinţă 
modernă a sărbătorii. 


Nouă să nu ne fie altfel a ne lăuda decât în plinirea purtării în creştinească 
demnitate - cu duh şi smerenie - a crucii de har şi de lumina ce ne este 
Sărbătoarea cu Hristos. 


Îndată dar după pragul acesta, aşa-zis, al sărbătorilor, Sfinţii care au alcătuit ritmul 
liturgic al Bisericii au rânduit o Duminică pe care o numim "de după Botezul 
Domnului" (deşi toate duminicile pe care le prăznuim sunt "după Bobotează”, 
poarta de har ce-L face pe Hristos văzut lumii). Am putea-o numi, ţinând în 
inimă cântarea Bisericii, Duminica din zorii luminoşi ai Paştelui, căci zice corul 
Bobotezei: "Lui Adam, celui ce orbise în Eden, i s-a arătat soarele în Betleem şi 
i-a deschis ochii, spălându-i pe ei în apele Iordanului. Și celui înnegrit şi 
întunecat i-a răsărit Lumina cea neapusă: nu-i va mai fi lui noapte mai mult, ci 
pururea ziua. Ca nişte zori de zi spre dimineaţă S-a născut pentru el, căci în 
după-amiază S-a ascuns, precum se scrie. Aflat-a Răsăritul de soare, care l-a 





ridicat pe el, cel ce a căzut către seară; s-a scuturat de întuneric şi a ajuns la 
Lumina Care S-a arătat şi a luminat toate" (Icosul Praznicului Bobotezei, Sfântul 
loan, în 7 ianuarie). Orbitul din Eden, omul cel dintâi, se vădeşte a fi aşadar 
restaurat în Hristos, prin Duhul cel Sfânt. lar Boboteaza marca "zorii" acestei 
aşezări intru lumină. 


Duminica aceasta, având ca lectură liturgică Evanghelia de la Matei (4, 12-17), 
este prefațată de sâmbăta zisă "după Botezul Domnului" (Mt 4,1-11); şi în acest din 
urmă context - al ispitirii Domnului de către diavol în pustie, după postirea cea de 
patruzeci de zile - trebuie citită această "1eşire la propovăduire" a Domnului nostru 
lisus Hristos. Lui I s-a dat dintâi biruinţa asupra trupului, cărnii şi sângelui şi 
asupra duşmanului celui înfricoşător, care este diavolul, tatăl minciunii şi al 
ispitirii, pentru ca mai apoi să continue glasul lui loan, întemniţatul şi ucisul pentru 
Adevăr. loan, cel căruia 1 se potrivesc cu prisosinţă cuvintele cântării liturgice: "De 
venirea Ta cea trupească temându-se Iordanul, cu cutremur S-a întors, şi slujba 
cea duhovnicească plinind-o loan, cu frică s-a tras înapoi..." (condacul Sfântului 
loan) - aceasta "tragere înapoi" de teamă şi smerire fiind definitorie în contextul 
mântuirii noastre - nu uitâ nici o clipă să aminteascâ-n toate ale sale că el scade 
pentru ca EI, Hristosul Slavei, să crească (În 3, 30). 


Pe măsură ce Sfântul loan, propovăduitorul venirii Mirelui celui Care ridică 
păcatele lumii, se-ascunde vederii (nu doar la figurat), Hristos creşte vederii 
noastre. Când loan este dus în temniţă (Mt 4, 12; Mc 1, 16; Le 5, 1l) este 
momentul pe care Domnul îl alege să-i ducă mai departe propovăduirea. Pecetea 
proorocilor, care mijloceşte Legea Veche şi Legea Nouă, loan Botezătorul, 
asemeni unui luceafăr de dimineaţă, vesteşte sosirea Soarelui Hristos. lar Hristos 
Domnul preia cuvântul omenesc de-acolo de unde se oprise îngereasca 
propovăduire a Botezătorului. Cuvântul dintâi, cuvântul de ordine al Legii celei 
Noi se-adaugâ Legii celei Vechi în chip firesc, desăvârşind-o. Acest "Pocăiţi-vă, 
că s-a apropiat Împărăţia Cerurilor!" (Mt 4, 17) era, dacă vreţi, trecerea în plan 
personal, în planul fiecărei persoane în parte, a mesajului general, pe care, de 
veacuri, Dumnezeul lui Avraam şi Moise, Dumnezeul Cel viu al Patriarhilor şi al 
Profeţilor îl lansase, cerând lui Israel întoarcerea (acel Shema, Israel!, Ascultă, 
Israele! care preceda orice cuvânt al proorocilor către neamul cel ales). O 
"întoarcere" către chipul slavei lui Dumnezeu, care subzista în Adamul cel vechi şi 
pe care Adamul cel Nou - Hristos Domnul -, curăţindu-l de zgura păcatului ce 
făcuse crustă din apropierea de focul iadului şi al morţii, avea să-l izbăvească prin 
faptele Sale cele mântuitoare, începând cu Naşterea Sa şi culminând cu învierea 
cea din morţi, Botezul Său la Iordan fiind - cum am mai spus - poartă de har 
prin care Domnul lisus S-a făcut, mai luminat, vedere lumii întregi. Căci 





Botezul Domnului nu este indiferent mântuirii noastre, după cum teologia cântată a 
Stihirilor Praznicului ne arată: "Cum Te vom cinsti, Hristoase, noi, robii Tăi, pe 
Tine, Stăpânul, după vrednicie? Că pe noi, pe toţi, în ape ne-ai înnoit." Sau: 
"Lumina cea adevărată S-a arătat şi luminare tuturor Se dăruieşte. Se botează 
cu noi Hristos, Cel Ce este mai presus de toată curăţia. Pune sfinţenie în apă şi 
curăţire sufletelor se face aceasta. Pământesc lucru este ceea ce se vede şi mai 
presus de ceruri ceea ce se înţelege; prin baie este mântuirea, prin apă Duhul şi 
prin afundare se face suirea noastră la Dumnezeu. Minunate sunt lucrurile 
Tale, Doamne, slavă ie!" lar mai apoi: "Cel Ce îmbracă cerul cu nori Se 
îmbracă astăzi cu repejunile Iordanului şi Se curăţeşte cu a mea curăţie Cel Ce 
ridică păcatele lumii" (Stihirile Praznicului Botezului, glas 1). 


Aici stă cheia tâlcuirii - fie şi măcar în parte - a lucrului pocăinţei celei ce se cere 
de la noi şi, odinioară, de la cei ce-l ascultau pe Sfântul loan şi-apoi pe Hristos 
Domnul, în pocăința cea după chipul lui Hristos, aceea pe care o dă spre 
"rumegare" duhovnicească în Duminica aceasta Apostolul pe care-l citim la Sfânta 
Liturghie. Căci zice Sfântul Apostol Pavel efesenilor: "Dar fiecăruia dintre noi i 
s-a dat harul după măsura darului lui Hristos. Pentru aceea zice: "'Suindu-Se la 
înălțime, robit-a robia şi daruri datu-le-a oamenilor". lar aceca că S-a suit ce 
înseamnă decât că El mai întâi S-a pogorât în părțile cele mai de jos ale 


pământului? Şi tot EI este şi Cel Ce S-a suit mai presus de toate cerurile, pentru ca 
să umple totul. 


Şi EI i-a dat pe unii apostoli, pe alţii profeţi, pe alţii binevestitori, pe alţii păstori şi 
învăţători, ca să-i pregătească pe sfinți pentru lucrarea slujirii, spre zidirea 
templului lui Hristos, până ce toţi vom ajunge la unitatea credinţei şi a cunoaşterii 
Fiului lui Dumnezeu, la starea de bărbat desăvârşit, la măsura vârstei deplinătăţii 
lui Hristos" (Ef 4, 7-13). Toată această creştere n-are alt scop şi altă râvnă decât 
creşterea întru EI, Hristos Domnul, "Care este şi Capul" (Ef 4, 15), iar împlinirea 
nu poate veni decât printr-o autentică "viaţă în Hristos”, aşa cum o defineşte 
Sfântul Nicolae Cabasila, iar după el, teologia neopatristică. Se arată dar veridică 
asumarea pocăinţei ca fiind trăirea "intru iubire, după adevăr" (Ef 4, 15), 
fundamentele care dau viață comunităţii, care este Biserica. Biserica pe care 

(în "Spicul viu”) o arată ca fiind "adunarea celor 
care cred în Tine, Doamne, fără făţărnicie”. 


Iată cum Domnul, luând parcă vorbă din buzele lui loan, arată dintru început că 
întoarcerea spre El, "Calea, Adevărul şi Viaţa”, este fundamentul desăvârşirii, 
umplerii de harul împărăției, care toate le ţine. lar dintâi în pocăință, EI, 
Dumnezeul Cel Viu, făcutu-S-a icoană, Cel Care "a sfințit apele Iordanului, 





botezându-Se, sub palma slugii plecându-Se", "tămăduind patimile lumii" 
(Stihirile Inaintemergătorului, glas 1, Utrenia din 7 ianuarie). 


Şi, ca un ecou de duh, cântarea liturgică mereu şi mereu aduce aminte - nu ca să nu 
uităm, ci pentru a trăi mereu astfel - că prăznuirea Stăpânului se face cu 
binecuvântat amestec de praznic, îngerii cu oamenii adunându-se, Biserica 
luptătoare şi Biserica triumfătoare, într-una, sfântă, sobornicească şi apostolească 
Biserică. Biserica pocăinţei. Biserica slujitoare. Ortodoxia cea plină de dar. 


(Extras din cartea: Pr. lect univ. dr. Constantin Necula - Iubesc, Doamne, ajută 
neiubirii mele...) 





Pr. Constantin Necula - Pocăiţi-vă, căci s-a apropiat Împărăţia cerurilor 
(Matei 4. 12-17) 


Motivația pocăinţei adusă de Domnul Hristos este valabilă până astăzi. Răsună în 
urechile noastre mereu. Pentru participantul la Liturghie - cum ar trebui să fie 
mereu un creștin autentic - deschiderea acesteia se face prin aceste cuvinte, izvo- 
râte parcă exact din punctul de întâlnire între loan întemnițatul şi Hristos, Dumne- 
zeu cel Întrupat. 


Ioan întemnițat. În planul timpului nostru cotidian a trecut o săptămână de la 
Botez. E cert că în planul timpului istoric, în care se petrec faptele mântuirii 
Domnului Hristos, nu de o săptămână e vorba. Dovadă că pe 29 august pomenim 
Tăierea capului Sfântului loan Botezătorul. Timpul nostru nu-i tot una cu timpul 
acela. Doar că timpul liturgic, ritmul Bisericii, le acordează pentru a ne învăţa taina 
Împărăției. 


Arestarea Înaintemergătorului vine dintr-un conflict cu un dictator. Abuziv cu 
legea ca orice dictator. Care trăia cu soţia fratelui său. O femeie la fel de semeaţă şi 
nedemnă ca Izabela, fiica lui Etbaal - regele Sidonului, regina de odinioară, opo- 
nenta profetului Ilie, cea al cărui sânge îl vor linge câinii la poalele zidurilor 
Izreelului. Soţie lui Ahab, aceasta va întoarce spre idolatrie pe israeliți, va ucide pe 
Nabot, pentru a-i lua puţina vie, va fi într-un permanent abuz de putere politică. Pe 
măsura păcatului, moartea. Cartea a Ill-a a Regilor (16.31; 18.4.13;, 192; 





21.5.7.11.14.15.23.25) şi a IV-a a Regilor (9.10.30.37) ne aduc mărturia acestei 
relaţii mereu tensionate între profet şi regalitate, atunci când aceasta din urmă 
aduce lezare Legii lui Dumnezeu. 


Ceea ce împacă regele cu Dumnezeu este ceea ce împacă mereu firea umană cu 
firea umană. Sau ceea ce vădește diferența între om şi animal. Pocăinţa. O părere 
de rău care se transformă în raţiunea de a fi a firii umane. În mod de viaţă. Din 
acest punct pleacă propovăduirea Domnului Hristos. 


Un ecou al strigătului de pocăință al Sfântului loan Botezătorul: Pocăiţi-vă! 
Apropierea lui Dumnezeu de oameni devine însă și prilejul completării acestei 
chemări la pocăință, determinând sensul propovăduirii Domnului Hristos. Nu este 
doar o pocăință de împăcare cu Dumnezeu, ci una care descoperă Împărăţia Ceru- 
rilor. O pocăință care determină o împărăție. 


E sensul profund al aşezării acestei Evanghelii îndată după Botezul Domnului la 
Iordan. Face diferenţa. Între chemarea la pocăință a lui Ioan şi chemarea lui lisus 
Hristos la Împărăţia Cerurilor, care prin Venirea Sa la Iordan nu este doar vizibilă, 
ci posibilă deplin. 


Chemarea aceasta o realizează Domnul Hristos după ce înfrun-tase, ne spune 
același evanghelist Matei (4. 1-11), în chiar fragmentul anterior lecturii din această 
Duminică, pe diavol. Cel care se închipuia regele lumii, Baalul de neînvins al unei 
societăţi care se depărta tot mai mult de Dumnezeu. În ciuda contraforţilor 
construcției sale sociale, lege-Templu-ierarhie-cultură, poporul se depărta de Acela 
care, Viu fiind, nu locuia în faceri de mână omenească şi nici nu se lăsa ademenit 
în conflictuala gândire a școlilor teologice ale vremii. 


Motivația pocăinţei adusă de Domnul Hristos este valabilă până astăzi. Răsună în 
urechile noastre mereu. Pentru participantul la Liturghie - cum ar trebui să fie 
mereu un creştin autentic - deschiderea acesteia se face prin aceste cuvinte, izvo- 
râte parcă exact din punctul de întâlnire între loan întemnițatul și Hristos, 
Dumnezeu cel Întrupat. Căci cuvintele prin care Liturghia îşi începe curgerea sunt: 
Binecuvântată este Împărăţia Tatălui şi a Fiului şi a Sfântului Duh, totdeauna, 
acum și pururea şi în vecii vecilor. Arătând conţinutul Împărăției: Treimea cea de o 
ființă şi nedespărţită. Căci pocăinţa, pentru a fi ducătoare la Împărăţie, trebuie să 
aibă drept conţinut Treimea. Arătarea Acesteia în faptele tale, în trăirile tale, în via- 
ţa ta. 





E sensul Bisericii. De a apropia oamenii de înţelegerea unor astfel de valori care 
leagă pe om de dumnezeire. Am ascultat, deseori, comentariile unor mari absenţi la 
orele de cultură ale Ortodoxiei, comentatori sarcastici asupra conținuturilor ei de 
credinţă, cum erau deranjaţi - oripilați de-a dreptul - de faptul că Biserica pome- 
neşte conducătorii ării, mai marii oraşelor şi ai satelor... Ba transformaseră 
aceasta într-o acuză de aliniere la politici de stat ori aşezarea Bisericii în robia 
politicului. Am tot vorbit pe seama unor astfel de comentarii. 

Dar am aflat, în viaţa unuia dintre Părinţii mărturisitori ai Ortodoxiei moderne, 
părintele Adrian Făgeţeanu, numit mult pătimitorul pentru multa pătimire nu doar 
din temniţele comunismului, un episod care m-a pus pe gânduri. Obligându-mă, 
parcă, să scriu aceste rânduri. După mulţi ani de temniţă, eliberat prin amnistia lui 
Ceauşescu, 1 s-a cerut să meargă la mănăstirea unde a fost arestat - în cazul său 
Crasna (jud. Gorj). Nu e bineprimit, ba chiar alungat de stareţul cu simpatii de 
stânga, fiind socotit un pericol de destabilizare al echilibrului cu organele de partid 
din zonă. Îndemnat de un ţăran luminos - semn că profet poate fi oricine iubeşte pe 
Dumnezeu - părintele ajunge la Lainici. Stareţ acolo era vrednicul de pomenire 
părinte Calinic (Caravan), o lumină de om. Îl sprijină să se facă bine, îl creşte în 
rugăciune. Îl învaţă să se roage şi pentru dușmanii săi, spunându-i: „Toţi sunt fraţii 

noştri! Dragostea noastră o să le înmoaie inima. Roagă-te şi tu pentru ei 


După cât pătimise de la comunişti, părintele Adrian refuza în forul său cel mai 
intim ideea că ar putea să se roage vreodată pentru comunişti. O spune şi Avvei 
Calinic. Care zâmbește. Reiau, de-acum, cuvintele părintelui Adrian: „Nu a trecut 
mult timp și în fața mănăstirii a oprit un alai de maşini negre şi luxoase. Era mare 
agitaţie grozavă la poartă şi din maşină a coborât Nicolae Ceaușescu. Îndreptându- 
se spre mine, m-a întrebat: „Dumneata eşti preot?... Am venit cu părinții mei şi aş 
vrea să le citeşti niște rugăciuni pentru sănătate”. Cine ar fi putut crede așa ceva? 
Căutând a nu mă pierde cu firea, am intrat în biserică împreună cu ei şi mi-am 
împlinit menirea de preot. M-am rugat pentru Ceauşescu și, deci, pentru comuniști. 
Atunci am înțeles zâmbetul părintelui Calinic. Avea rugăciunea văzătoare” ( vol. 
Sfinţii Închisorilor, Mănăstirea Petru- Vodă, 2019, pp. 46-47). 

A împlini duhul profetic al Bisericii ţine și de tăierea voii tale personale în ce pri- 
veşte antipatiile ori simpatiile tale, ca preot, așezându-te în linia Împărăției lui 
Dumnezeu. Asta nu va scuza niciodată excesele, inclusiv de tăcere când trebuie 
rostit adevărul în ce priveşte o situație gravă în mijlocul unei naţiuni. Dar 





rugăciunea, în ordinea logicii Împărăției lui Dumnezeu, nu poate fi motiv de acuză 
decât pentru prietenii lui Baal, idolul care le înghite pe toate. 


O pocăință vie față de Dumnezeul nostru care refuză să fie idol. Care refuză să fie 
idolatrizat. De aceea intră în lume, trăieşte între noi, asemeni nouă, afară de păcat. 
Și înceracă să ne facă oameni. Nu doar după chip, ci şi după asemănare. Aşa cum 
ne-a creat Treimea dintru început. Refuzând dictaturile, ideologiile şi fracturile de 
sens. Apropiindu-ne de Împărăţie. Prin pocăință şi rugăciune. Prin trăire și asu- 
marea morții în Hristos. 


Sursa: tribuna.ro 





Pr. Constantin Necula - Pocăiţi-vă, căci s-a apropiat Împărăţia cerurilor 
(Matei 4.12-17) 


Pocăiţi-vă, căci s-a apropiat Împărăţia cerurilor (Matei 4.12-17) 


Începe o nouă derulare duhovnicească a vieții Mântuitorului. An după an Biserica 
spune aceleași „poveşti”- după spusa câte unora. De fapt e o singură Poveste. 
Povestea Prezenţei pentru 33 de ani a Mântuitorului Hristos-Domnul şi Dumnezeul 
nostru- în mijlocul suferinţei şi bucuriei umane deopotrivă, în mijlocul oamenilor 
preocupaţi de ei înşiși şi foarte rar de Dumnezeu şi Împărăţia cerurilor. 


Nu. Împărăţia cerurilor nu era un construct ieftin. Nici măcar fariseii şi cărturarii 
ori preoții marelui Templu de la Ierusalim nu ştiau care este conţinutul acestei 
Împărăţii. Citim Vechiul Testament și nu descoperim în paginile sale promisiunea 
Împărăției cât mai ales promisiunea unui Împărat, Mesia. Nu e vorba de versete şi 
citări din Vechiul Testament - unde nu apare nici un verset privitor la Împărăţia 
cerurilor la o căutare minimală - pentru că acolo se construieşte atmosfera şi cul- 
tura duhovnicească pentru a putea să fie identificat Cel ce vine în Numele Domnu- 
lui. Adică mesagerul care Întrupează Împărăţia. 


Profeţiile ce vizau împărăția de mii și mii de mii de ani- profetul Daniel vorbeşte 
amplu despre aceasta - dovedesc că e vorba despre o schimbare, o remodelare a 
lumii în care omenii trăiau. Nu doar despre împlinirea profeților - cum insistă 
inspirat Matei - e vorba aici. Ci despre întruparea tuturor profețiilor într-o singură 
Persoană. lisus Hristos. Provocarea aceasta, de a ne descoperi mereu şi mereu că 





Hristos Domnul este Dumnezeu Întrupat, Mesia venit în mijlocul poporului este 
fundamentală înţelegerii misiunii Sale despre care vom vorbi, de acum, un an 
liturgic întreg. 


O viaţă întreagă vom asculta, an după an, aceleaşi propuneri de lectură de 
Scriptură, de rugăciune şi trăire liturgică. Pentru a creşte. Pentru a înţelege. 


Aud pe câte unii că ne spun că Ortodoxia nu ţine în ea Scriptura - pe care, fie vorba 
între noi , tocmai de la Ortodoxie au cam luat-o - că nu propune naşterea din nou 
ori naşterea de sus. Sigur. Ca orice şcoală dacă o faci la fără frecvenţă şi ceri să afli 
doar ce spun corigenţii clasei despre cele învăţate nu prea ai cum să afli adevărul 
despre valoarea școlii. Premianţii - în cazul Bisericii sfinții, desigur - nu-i prea bagi 
în seamă pentru că sunt greu de atins performanţele lor, dacă le cunoşti ori dacă 
admiţi că ele s-au petrecut precum a şi fost. 


Poate nu e lipsit de interes, de exemplu, să vă uitaţi la „reacţionarii” la moaște. La 
calitatea lor umană, la mediocritatea limbajului și vieţii lor cotidiene, la produsele 
de media pe care le propun - unii zilnic, cu obsesie. Veţi recunoaște desigur că 
mediocritatea sufletească e fericirea lor şi că același produs încearcă să ni-l 
prezinte ca fericire și nouă. 


Faceţi, de exemplu, o listă a ştirilor care n-au fost manipulate anul acesta în jurul 
Crăciunului. Nu ni s-au mai dat ştiri despre sarmale mâncate şi aglomeraţii pe 
îmbuibări la spital, nu ni s-au mai oferit reţete de preparate de porc iar apărătorii 
brazilor şi porcilor n-au mai fost așa de vocali. Cozile la hypermarket și 
împingerile de cărucioare nu au mai fost subiect de discuții aprinse. Vai, nu am 
mai avut vox-uri cu oameni cu coşuri pline şi nici nu ne-a mai atins damful ţuicii 
prin ecran la vreun interviu ad-hoc. Și, slavă lui Dumnezeu, nu ne-au lipsit şi nici 
nu ne-au periclitat sărbătoarea. 


Ce a câștigat lumea din suferința pandemică? Poate un pic de decenţă? Şi desco- 
perirea falselor produse de ştiri care altădată ne sufocau sfârșitul de an. Mar- 
ketingul slăbiciunii omeneşti. Ori, dintr-o dată, în fața morții și suferinței pare că 
ne-am câştigat adevăratele întrebări asupra vieţii. Cu preţul prostirii a generații şi 
generații de oameni am constatat că anatomia umană nu este negociabilă, că firea 
umană poate fi educată prost dar nu poate fi mințită la nesfârşit. Ori dacă o 
manipulezi la nesfârşit o transformi în fire animală şi atât. Fără valori în care să 
sădeşti educaţia pentru sănătate ori democraţie, fără ca din stratul de umanism 
existent în ea să mai poată fi activate ca vii artefactele luminoase ale Împărăției 





cerurilor. Care nu, nu se opune decenţei cotidiene şi nici nu sporește acrele de 
atotştiutori ale credincioşilor. 


Întreg capitolul 4 al Evangheliei de la Matei ţine în miez Evanghelia Duminicii 
acesteia. lar capitolul se deschide (Matei 4. 1-11) cu ispitirea Domnului de către 
diavol. Nu e un joc. Este realitatea unei întâlniri din care diavolul nu învaţă nimic. 
Numai lui îi este specific să nu înveţe nimic din întâlnirile cu Dumnezeu. Lui şi 
celor care-i cântă în struna letargiei cunoașterii. Postind patruzeci de zile - începea 
o misiune nouă - Domnul Hristos aproape că-l provoacă pe diavol. Și acesta vine. 
Face pe cunoscătorul - după citările dese din Scriptură, în acest episod evanghelic, 
s-a şi născut ideea că ştie oarecare teologie dar nu trăieşte teologia - şi promite 
lucruri mincinoase: îngeri de protecție şi pâine pe săturate. Care nu era oricum în 
puterea lui. Şi toată puterea împărăției, el dându-se „importantul” deţinător al 
acelei lumii şi stăpânul ei. Un soi de iluzie a democrației moderne. Pune însă şi o 
condiție „nevinovată”. Ca orice slugă linguşitoare din sistemul de slugărire a 
oamenilor. Să i se închine lui. 


Ori Hristos Dumnezeu nu doar intuieşte nemernicia diavolului ci știe necurăția 
gândirii lui. La fiecare cuvânt citat, Dumnezeu răspunde cu un adevăr trăit. Nici o 
clipă Hristos Domnul nu răspunde cu o promisiune. De aceea credem că Împărăţia 
cerurilor nu este o promisiune ci un adevăr, o realitate de atins. 


In fond, nu-i așa, în pustia Carantani nu avem de a face cu alegeri democratice. 
Avem de a face, vai, cu perpetua luptă între minciuna cu sclipici și adevărul sobru, 
imediat. 


Părăsind zona ispitirii, care era foarte aproape de Ierihon, la rândul său foarte 
aproape de locul unde Domnul fusese botezat de loan Botezătorul, Hristos o face 
pentru că aude de întemnițarea lui loan (Matei 4.12). Care era dat temniţei - moarte 
tocmai pentru adevărul ce-l rostea pe seama unui rege - tetrarh (Luca 3.19-20) ce-şi 
lăsase de mult tare sufletul în acceptarea propunerilor drăcești din care lisus 
Hristos se desprinsese. Fără a posti şi ispiti pe diavol, Irod primise tot ce 1 se 
propusese lui Hristos - putere, slavă omenească şi seducţie politică - iar acum 
năpârleau promisiunile prin el. Îşi plătea taxa Carantani, taxa pe falsa închinare. 


În acest context, al iminentei morţi a lui loan, Domnul preia cuvintele omenești din 
propovăduirea aceluia. Pentru a arăta acceptarea misiunii aceluia de către Dumne- 
zeu. Căci primele cuvinte ale Domnului Întrupat sunt cele ale Omului care atinsese 
cel mai înalt grad de îndumnezeire dintre cei ce-L aşteptau pe Mesia, Mielul lui 
Dumnezeu cel ce ridică păcatele lumii (loan 1.29) . Vede, aude, pipăie pe Dumne- 





zeu în apele Iordanului. Se cutremură dinaintea marelui act de smerire la care 
Dumnezeu se supune punându-se la îndemâna lui în apele Râului prin apele căruia 
trecând - condus de losua - poporul sfânt atinsese Ţara Făgăduinței. 


Forma primară , promisă şi pământească a Împărăției cerurilor. Nu. Nu cred că noi 
mai avem conştiinţa acelui moment. Al clipei în care Dumnezeu, prin mână ome- 
nească, se scufundă în creația Sa pentru a restarta lumea. Suntem prea sătui şi prea 
plini de jocul politic al Irodiadelor ori jocul ieftin al Salomeelor. Prea neatenți din 
prea marea atenție acordată nimicurilor. De aceea, an după an, Biserica ne aduce 
aminte - prin programul ei de lectură biblică, propovăduire și slujire - punctele 
centrale ale programului de înveşnicire la care ne cheamă Hristos. Mare năpastă pe 
noi uitarea duhovnicească, ştergerea mereu şi mereu a datelor duhovniceşti din 
hardul nostru sufletesc. Încăpăţânarea absurdă de a crede că toată viaţa noastră stă 
pe ifose de Irod, sforării de Irodiadă şi balansuri de Salomee. 


Nu întâmplător după Evanghelia Duminicii, care consemnează începutul propo- 
văduirii (Matei 4.12-17), în capitolul scris de Matei aflăm cum s-a făcut chemarea 
apostolilor - prin cuvânt (Matei 4.19) şi a celorlalți- prin minuni şi vindecări (Matei 
4. 23-25). Hristos ştie, an după an, că nu e timp de pierdut. Că firea omului e 
marcată de demisia din omenie și fuga după spectacular. Că pentru a-i vorbi despre 


Împărăţia cerurilor e nevoie să o aduci mereu în mijlocul lor. Pentru aceea ne-a 
lăsat dumnezeiasca Liturghie. Pentru ca să-L vedem, să-L mâncăm şi să-l bem, să 
ne hrănim din Viaţa Lui. De care însă nu putem să ne bucurăm fără pocăință. Fără 
smerenia înțelegerii şi asumării greşelilor săvârşite. Și fără îndreptarea lor prin 
sporirea în virtuți. 


Uitaţi-vă atent. Celor care credeți că lisus Hristos este un Dumnezeu al maselor 
anonime, al sentimentelor generalizate: cheamă apostolii şi vindecă neputinţele! 
Se simte diferența? Dacă da, pocăiţi-vă, s-a apropiat Împărăţia cerurilor. Dacă nu, 
pocăiţi-vă, s-a apropiat Împărăţia cerurilor. Inaccesibilă în alt fel. 





lerodiacon Visarion lugulescu - Predică la Duminica după Botezul Domnului 


S-a împlinit vremea şi împărăţia lui Dumnezeu este aproape! (Matei IV, 17) 


Fraţi creştini, Domnul nostru lisus Hristos, după ce a fost botezat în râul Iordan de 
sfântul loan, acesta L-a arătat poporului zicând: "Jară Mieluşelul lui Dumnezeu 
care ridică păcatele lumii!” Apoi însuşi Tatăl Ceresc L-a descoperit zicând: 
"Acesta este Fiul Meu Cel iubit în care îmi găsesc plăcerea!”; iar Duhul Sfânt în 
chip de porumbel s-a arătat deasupra capului Domnului Hristos. 


După Sfântul Botez Mântuitorul lumii a mers în pustie unde a Stat patruzeci de 
zile împreună cu fiarele sălbatice şi unde a fost ispitit de satana. De aici s-a 
arătat iarăşi în lume şi a început să propovăduiască, zicând: "Pocăiţi-vă şi 
credeți în Evanghelie!” Domnul lisus Hristos s-a arătat pe Sine pildă de împlinire 
a pocăinţei, căci a postit patruzeci de zile, rugându-se Tatălui Ceresc să biruiască 
toate ispitele. 


Sfântul loan Botezătorul în predicile sale mai spunea: "Gătiţi calea Domnului, 
drepte faceţi cărările Lui, opriți-vă de la păcate, îndreptaţi-vă, căiți-vă şi curăţiți-vă, 
se apropie Mielul lui Dumnezeu, care ridică păcatele lumii, vine Mesia!” 
Cuvântul, pocăiţi-vă, este trâmbiţa de deşteptare, primul tunet prin care S-a trezit 
omenirea din iadul păcatelor şi din umbra morții. 


Omul care vrea să se pocăiască de păcate trebuie: 
» să se oprească hotărât, de a mai păcătui, în primul rând, 
> în al doilea rând, să meargă la biserică şi să se spovedească de toate 
păcatele sale, 
> altreilea să facă un canon potrivit cu păcatele sale; 





> al patrulea, să se căiască din inimă mereu pentru ce a făcut şi să regrete 
toată viaţa, 

» iar în al cincilea să se curăţească prin lacrimile vărsate la rugăciune, căci 
numai aşa se poate apropia de Mielul lui Dumnezeu ca să-L primească prin 
Taina Sfintei Împărtăşanii. 


Nu există iertarea păcatelor fără spovedanie la un preot duhovnic iscusit şi fără 
împlinirea unui canon. Sfântul loan spune: "Faceți fapte vrednice de pocăinţa 
voastră!” Auziţi, fapte vrednice de pocăința voastră. Cuvântul "Pocăinţă!” era 
strigătul adresat trufiei din lume, era o chemare adresată cărturarilor şi fariseilor 
vremii care îngropaseră legea lui Moise şi cuvintele profeților în nişte vorbe fără 
suflet şi în forme fără viaţă. 


Fariseii şi cărturarii erau robii de lux, desfrâu şi risipă. Aceştia ocupaseră scaunul 
lui Moise şi al profeților. Ei erau nişte conducători orbi ai poporului de atunci şi îi 
vorbeau numai în interesul lor putred, plin de făţărnicie şi fărădelege; de aceea se 
poticneau şi cădeau în toate păcatele şi viciile. Poporul era împărțit în tabere, o 
mare parte îşi căuta mângâierea când dădea de necazuri prin vrăji şi ducea jertfe 
scumpe ca să i se ierte păcatele, însă era fără de folos. Alţii alergau la jocurile de la 
circ, la luptele dintre oameni şi animale şi făceau o bucurie şi desfătare din aceste 
drăceşti nelegiuiri. 


Învăţaţii şi conducătorii de atunci erau orbi şi nu învățau poporul să se lepede de 
aceste blestemăţii, fiindcă trăiau cu toţii în acest mare întuneric. În mijlocul acestor 
amăgiri şi rătăciri, apare Sfântul loan Botezătorul, apare Mântuitorul Hristos cu 
sfinții apostoli şi strigă acest zguduitor cuvânt: "Pocăiţi-vă!”; şi lumea s-a 
cutremurat. 


Pocăinţa după cum o predică Sfântul loan este o virtute şi o şcoală, care trebuie 
practicată în toată viaţa omului, 


“+ e virtutea naşterii şi şcoala smereniei, 

4 e lupta morală de a face totdeauna fapte după voia şi legea lui 
Dumnezeu; 

+ este taina care-l renaşte pe om, înnoindu-i botezul cel dintâi, pe care |- 
a întunecat cu păcatele lui. 


In casa unde nu se face pocăință intră mânia lui Dumnezeu şi securea stă la 
rădăcina pomilor. De aceea vedem necazuri care mai de care mai grele, fiindcă 
securea taie şi aruncă la focul suferințelor pe oameni, până când se pocăiesc. Taie 





şi aruncă la închisoare, taie şi aruncă la spitale, taie şi aruncă în mizerie, taie şi 
aruncă pe unii soţi, unii într-o parte şi altul în alta până se pocăiesc, până încetează 
a mai păcătui, până când se spovedesc şi fac pocăință. 


Cei care nu se pocăiesc nici în aceste suferinţe şi-i ajunge moartea în păcate vor 
merge şi dincolo în suferinţele iadului pe veci. Să fim cu luare-aminte că securea 
stă la rădăcina întregului pământ. E gata să taie Dumnezeu toată uscătura şi s-o 
arunce la foc, e gata să ia foc pământul, căci lumea nu vrea să se pocăiască, nu vrea 
să se întoarcă la Dumnezeu. 


Plânsul înăbuşit al pustiului se aude pretutindeni. Cuvântul lui Dumnezeu nu este 
ascultat, pilda şi predica despre pocăință nu vrea să le urmeze nimeni. Lumea se 
depărtează mereu, şi în loc să se întoarcă la pocăință se leapădă de Dumnezeu, 
scufundându-se din nou în păcate şi în barbarii. 


Dumnezeu vrea să se lumineze tot globul pământesc şi să-l facă fericit prin Fiul 
Său, prin învăţătura cea adevărată a Evangheliei, dar oamenii stau ca într-o tristă 
închisoare. Lumea este robită de păcate şi nu simte grozăvia păcatelor, s-a obişnuit 
cu plăcerile ticăloase, pierzând libertatea sufletească. Dacă ar fi mai multă voinţă 
de a scăpa de păcate, ar căuta toate metodele posibile ca să se libereze din această 
robie, dar nu voieşte nimeni. 


Ca să ne slujească, de pildă, îmi amintesc de o întâmplare pe care am citit-o mai 
demult. Într-o temniţă din Germania, un puşcăriaş era condamnat pe viață 10 ani la 
rând a ros la gratia de fier a temniţei cu un mic metal ascuţit, că până la urmă a 
reuşit să rupă gratia şi să scape în libertate. O, ce mare dar este libertatea de la 
Dumnezeu, şi cât de mult o doresc cei ce au pierdut-o! Câţi nu stau la puşcărie 
zece, cincisprezece ani, toată viaţa, pentru nişte păcate, pentru rele, asta este robia 
păcatelor. "Tor cel ce păcătuieşte este rob al păcatului şi al diavolului”, zice 
Domnul. 


Să ne gândim câtă răbdare a avut acel om, ca timp de zece ani să frece la gratia 
aceea de fier. Eu cred că omul stăpânit de patimă, devenit rob al acestei patimi, 
dacă are răbdare şi mai ales dacă se stăpâneşte de la acea patimă cu pocăință 
sinceră, cu lacrimi fierbinţi, cu rugăciuni şi cu post, dacă se înfrânează de la chefuri 
cu băuturi alcoolice, dacă strică prietenia cu tovarăşii care-l duc la aceste drumuri 
păcătoase, nu se poate să nu scape de acea patimă, mai ales dacă se împrieteneşte 
cu persoane care cunosc bine adevărata credinţă ortodoxă. 





Vrăjmaşul neamului omenesc este diavolul care a ispitit pe vrăjmaşii noştri Adam 
şi Eva în Rai; el şi astăzi se ţine de capul nostru să ne dezbrace de haina botezului 
şi să ne golească de toate darurile primite la botez. Ce a zis ispititorul, în grădina 
Raiului, Evei? "Când veţi mânca din pom vi se vor deschide ochii şi veţi fi ca 
Dumnezeu, cunoscând binele şi răul?” Dar după ce au mâncat au văzut că sunt 
goi; în loc să fie ca Dumnezeu cum le spusese diavolul, s-au văzut dezbrăcaţi de 
darurile cereşti, dumnezeieşti şi se ascundeau de Dumnezeu că le era ruşine. lată ce 
au văzut Adam şi Eva din acele făgăduinţe ale satanei; au văzut că erau goi. 


lată noua cunoştinţă produsă de păcat, care totodată era şi o pedeapsă pentru păcat. 
Ei dacă nu ştiau că sunt goi, acesta era unul din binele lor de nevinovăție. Cum li s- 
au deschis ochii cei trupeşti, li s-au întunecat ochii cei duhovniceşti; ei de acum 
fugeau să se ascundă de Dumnezeu, de făcătorul şi văzătorul a toate, dar zadarnic. 


Aşa de repede se întunecă la suflet şi omul care păcătuieşte. lată mincinosul cum 1- 
a înşelat. 


Judecaţi singuri ce fel de ştiinţă este aceasta, cât de ticăloasă şi dezgustătoare este 
ea! Dar ceea ce este şi mai dureros: întunericul acesta care vine în urma păcatului 
nu îngăduie omului să vadă ceea ce e nevoie pentru el şi pentru sufletul lui, să vadă 
lămurit cine e făcătorul şi stăpânul soartei lui. Ba nu-i îngăduie să vadă de unde 
este el, ce valoare mare are sufletul lui şi pentru ce este aici pe pământ. Nu-l lasă 
necuratul pe om nici să se pregătească de moarte, el se ascunde de ochii lui şi-i 
ascunde şi moartea care-l pândeşte la tot pasul. Toate acestea ar fi de o mare 
însemnătate pentru ştiinţa oamenilor, dar tocmai ele sunt acoperite de un mare 
întuneric din partea demonilor iadului. 


Toate descoperirile ce s-au făcut în lume, toți oamenii învăţaţi au descoperit o 
mulțime de lucruri folositoare lor şi lumii întregi, dar toate acestea sunt numai 
pentru viaţa aceasta vremelnică, trecătoare; ele vor ajuta la mântuirea numai a 
acelora care au ajuns să-L cunoască pe Domnul lisus Hristos, înţelepciunea cea de 
sus. Numai aceia care au descoperit şi calea mântuirii, calea vieţii veşnice sunt 
fericiţi. Iată ce spunea un mare învăţat care a făcut multe descoperiri: "Cea mai 
mare descoperire, cea mai importantă, a fost aceea că am descoperit pe Domnul 
şi Mântuitorul meu lisus Hristos; abia acum cunosc rostul meu pe lume, acum 
ştiu că am un suflet nemuritor şi mă aşteaptă viaţa veşnică!” 


lată un învăţat care a prețuit mai mult înţelepciunea care vine de sus, descoperită 
de sfânta Evanghelie de care ne spune Domnul să ascultăm şi să credem în Ea. Dar 
învățații necredincioşi din toate timpurile au ştiut ei ceva despre originea şi soarta 





omului? E cu putinţă oare ca acest întuneric să fie firesc omului? Înțeleptul Creator 
să nu-i fi spus omului de la început menirea lui, să nu-i fi arătat încotro merge şi pe 
ce cale trebuie să apuce? Care tată pământesc ar face aşa cu fiul său, să-l trimită 
cale lungă şi să nu-i spună nici locul nici ce să facă pe cale?!” 


Dar cine ne-a lipsit pe noi de această lumină firească şi ne-a afundat în întuneric, 
cine? Nimeni altul decât diavolul şi păcatul. Păcatul, căci strămoşii noştri Adam şi 
Eva erau curaţi şi aveau însuşirea prevederii, ei pătrundeau în adâncul lucrurilor; 
de aceea au fost în stare să pună nume tuturor animalelor, păsărilor şi la toate 
lucrurile, după o singură privire asupra lor. Astfel de nume au fost puse şi aprobate 
de însuşi Dumnezeu şi se întrebuinţează şi astăzi fiindcă sunt foarte potrivite. 


Aceasta au făcut-o ei înainte de înşelăciune, înainte de căderea în păcat; dar după 
căderea în păcat acelaşi strămoş a orbit sufleteşte încât sărmanul credea că se poate 
ascunde de Dumnezeu, de Acela care este pretutindeni. lată deci că păcatul este 
pricina tuturor relelor din lume. Păcatul este periculos, el vine în om printr-un glas 
de sirenă care prin cântec omoară, el se naşte în inimă din poftă prin gânduri, în 
urma ispitei duhului rău şi-l vrăjeşte pe om cu cântecul lui, până ce-l omoară. 


De la Adam toţi oamenii se zămislesc în păcat, toți moştenesc păcatul, de aceea toţi 
gem şi suspină pentru că moştenesc şi otrava păcatului. Unul singur a fost fără de 
păcat. Acesta este lisus Hristos Mântuitorul. EI vine în lume să mântuiască pe 
păcătoşi. Păcatul a adus în lume blestemul lui Dumnezeu, lisus a adus 
binecuvântarea, păcatul a adus robia, lisus libertatea. Păcatul a adus neliniştea, 
mustrarea conştiinţei, păcatul aduce bolile trupului, moartea şi pierderea 
Împărăției cereşti. Păcatul aduce ura şi întunericul, păcatul aduce ruşinea. 


După formele şi felurile lor, păcatele sunt multe şi nenumărate, dar, după greutatea 
lor păcatele cele mari se împart în trei grupe: păcate împotriva Duhului Sfânt, 
păcate strigătoare la cer şi păcatele de moarte. 


4 Păcatele împotriva Duhului Sfânt nu se iartă nici pe pământ, nici în cer, 
pentru că sunt făcute împotriva Adevărului şi a Darului Duhului Sfânt. Cei 
ce se luptă împotriva Adevărului şi pun minciuna ca adevăr, cei ce cad în 
deznădejde şi cei ce se încred prea tare în bunătatea lui Dumnezeu şi fac 
păcate trăind în necredinţă şi nepăsare, ca şi cei ce se leapădă de dreapta 
credinţă ortodoxă, aceştia au terminat-o cu iertarea. lar dacă mor în astfel de 
păcate nu le sunt primite nici slujbele, nici pomenile care li se fac după 
moarte. 





4 Păcatele strigătoare la cer sunt: uciderea, oprirea plăţii lucrătorilor, a 
slujitorilor, a servitorilor, asuprirea văduvelor şi orfanilor, batjocorirea şi 
asuprirea părinţilor. Sodomia şi toate păcatele trupeşti făcute în multe feluri 
în afara firii înnebunesc şi îmbolnăvesc pe oameni. Din cauza acestor păcate 
şi a altora asemenea, vine mânia lui Dumnezeu peste oamenii neascultării. 
Aşa ajung oameni mulţi la despărțire şi se ruinează toată familia. 

“+ Păcatele cele de moarte, care sunt tot atât de grele, sunt acestea: primul 
păcat care l-a făcut întâi diavolul, adică mândria, fala cea lumească, trufia, 
fariseismul; al doilea iubirea de bani, prin care mulţi s-au vândut diavolului, 
cumpărând pe duhul cel necurat ca să-i îmbogăţească; al treilea 
desfrânarea; al patrulea lăcomia, beţia; al cincilea pizma sau invidia; al 
şaselea mânia; al şaptelea lenea sau trândăvia. 


Aceste păcate nu se iartă fără spovedanie şi fără canon. Canonul trebuie dat de 
duhovnic atunci când se face spovedania. Să ştim că nu primim iertare fără o 
pocăință serioasă, căci una este să păcătuieşti şi alta este să greşeşti. Greşelile se 
iartă prin rugăciuni puternice cu lacrimi; de aceea zicem în Tatăl nostru, "şi iartă 
nouă greşalele noastre”, nu păcatele noastre. Greşelile se mai iartă şi prin fapte 
bune, prin metanii şi prin milostenii, prin împlinirea în ce spune în Tatăl nostru: 
"şi ne iartă nouă greşalele noastre, precum şi noi iertăm greşiților noştri...” 


Când am fost botezați ni s-au iertat păcatele strămoşeşti de la Adam şi Eva şi am 
fost curaţi până la etatea de şapte ani, iar de la şapte ani în sus, orice păcat am 
făcut, dacă nu-l spovedim şi nu primim canon, acel păcat nu s-a iertat, se află scris 
în catastiful diavolilor. De aceea ne-a lăsat Domnul Hristos sfânta taină a 
spovedaniei cu pocăință, ca să reînnoim botezul pe care l-am primit în copilărie. 


Această baie curățitoare spală, nimiceşte şi stinge păcatul, cum stinge apa focul şi 
cum spală toate murdăriile. Să nu ascundem nimic la sfânta spovedanie, oricât ar fi 
de greu păcatul, ca duhovnicul să ştie ce canon să dea. Primejdia păcatului cu atât 
este mai mare, cu cât omul nu-şi dă seama de otrava lui, fiindcă la început păcatul 
este dulce ca mierea, dar pe urmă e amar ca fierea şi te ucide. De aceea omul care 
păcătuieşte mult, orbeşte, surzeşte, acesta moare în dulceaţa păcatelor întocmai ca 
cei îmbătaţi de mirosul florilor de crin. Pe astfel de suflete greu le trezeşti ca să se 
întoarcă la viaţa cea nouă, să se curăţească prin focul pocăinţei. Ele se înrăiesc, se 
răzvrătesc pe cei ce le vorbesc despre pocăință. Aceştia ar fi în stare să răstignească 
pe cei ce le vorbesc despre spovedanie şi pocăință. 


Aceasta este lumea de acum, nu se îndură de dulceaţa păcatului, şi foarte mulți au 
murit îmbătaţi de aceste rele. Imi amintesc un caz: un bărbat s-a dus după obicei la 





o femeie cu care era combinat mai demult, trăind în desfrânare; fiind bolnav de 
inimă, a murit nenorocitul acolo; cu multă ruşine l-a luat soţia lui să-l îngroape. Şi 
multe de felul acesta pe care le mai ştiţi şi dumneavoastră. Se face omul de râsul 
lumii, de râsul demonilor şi al vrăjmaşilor văzuţi şi nevăzuţi. De aceea sunt 
bisericile goale, temniţele şi tribunalele pline, războaiele şi toate nelegiuirile, din 
cauza răzvrătirii omului împotriva adevărului. 


Tot pământul se răzvrăteşte împotriva lui Dumnezeu, pentru că tot pământul 
păcătuieşte. Oamenii beau păcatul ca apa, preferă să se tăvălească în mocirla 
păcatelor ca porcii, decât să umble în căile adevărului. Păcatul este foarte periculos 
şi pentru faptul că se întinde repede, se înmulţeşte întocmai ca microbii sau ca 
sămânţa de buruiană o singură sămânță este de ajuns într-o grădină şi în curând 
umple totul. Aşa de repede se răspândește şi neghina diavolului, sămânţa păcatului. 
Păcatul prinde rădăcini foarte uşor în inima omului chiar de la cea mai fragedă 
vârstă. Sunt copilaşi care nu ştiu Tatăl nostru, Tatăl Cel ceresc care ne hrăneşte cu 
de toate, dar câte vorbe urâte le ies din gură, o iau la întrecere cu cei mari. Sunt 
copii care cad în desfrânare, alţii şi-au omorât părinţii. 


Iată isprăvile diavolului, iată bucuria demonilor, tot prăpădul şi toată nenorocirea o 
aduce pe faţa pământului, păcatul. 


Un credincios a întrebat pe duhovnicul său: "Cum aş putea, părinte, să scap de 
murdăria păcatelor?” Și duhovnicul îi dădu pilda aceasta: "Ai văzut, fiule, 
cărbunele cât este de negru, poţi să-l speli pe deasupra cu orice fel de săpun, el 
tot negru rămâne, când însă îl bagi în foc el îşi pierde negreala. Aşa e, dragul 
meu, şi cu murdăria păcatelor”. "Cum părinte?”, a întrebat creştinul. Părintele 
răspunse: "Ca să scăpăm de murdăria păcatelor trebuie să ne lăsăm sufletul şi 
trupul cuprinse de focul pocăinţei, suferinţa postului, a metaniilor, durerilor şi 
ostenelilor de tot felul, lacrimi cu căinţă, acestea ne vor pregăti şi curăţi, ne vor 
înroşi negreala păcatelor de pe sufletul şi trupul nostru şi ne vor înflăcăra, 
făcându-ne ca un jăratec şi vrednici de a primi Sfântul Trup şi Sânge al 
Mielului lui Dumnezeu”. Numai aşa sufletul se albeşte şi se înfrumuseţează. 
Creştinul mulțumi părintelui şi luă hotărârea să-i urmeze sfatul. 


Canonul dat la sfânta spovedanie de un părinte iscusit are o mare valoare pentru 
iertarea păcatelor. Să ne intre adânc la suflet aceste cuvinte şi să începem cât mai 
serios să reparăm trecutul nostru, să ne împăcăm cu Dumnezeu ca să fim gata în 
toată clipa de plecarea noastră în veşnicie, fiindcă nu ştim ziua şi ceasul când ne va 
chema Stăpânul să dăm socoteală de toată avuţia pe care ne-a dat-o în primire şi 
noi am cheltuit-o în lumea aceasta fie la bune, fie la rele. 





Rugăciune 


Doamne, lisuse Hristoase, Fiul lui Dumnezeu, Cel proslăvit şi propovăduit şi arătat 
de Sfântul loan Botezătorul, Tu eşti Mielul lui Dumnezeu care ai venit să ridici 
păcatele lumii, să vină şi peste poporul acesta lumina Ta cea mare, care a venit şi 
peste cei din ţinutul Zabulonului şi Neftalimului, care şedeau în întuneric şi în 
umbra morţii. Să vină lumina Ta şi să lumineze pe toţi ca să înţeleagă ce urmări 
grele are păcatul în viaţa omului şi dă-ne putere, Doamne, ca toți să ne izbăvim de 
cursele diavolilor şi să ne mântuim, şi să Te slăvim pe Tine, Părintele nostru Cel 
Ceresc. Tatăl, Fiul şi Sfântul Duh, în vecii vecilor. Amin. 





Pr. Dorin Picioruş - Predică la Duminica după Botezul Domnului 


lubiţi frați şi surori întru Domnul, dacă în duminica dinaintea Botezului 


Domnului...şi prima din an...Evanghelia zilei a vorbit despre pocăință...în 
duminica de după Botez [Mt. 4, 12-17]...pocăinţa e mărturisită, de Insuşi Domnul, 
ca pregătire pentru Impărăţia Cerurilor [v. 17]. 


Şi cel care vrea să simtă şi să înţeleagă lucrarea lui Hristos Dumnezeu în 
persoana sa, ieri şi azi, are nevoie de pocăință, de curăţire de sine...pentru ca să 
fie iradiat de slava Lui. 


Aşa stând lucrurile...pocăinţa, pentru un ortodox, nu e ceva anost...nu e ceva 
mohorât, lipsit de bucurie...ci, dimpotrivă, e o sinceritate din toată inima, o 
descărcare a durerilor şi a  neîmplinirilor în fața  Lui...care 
înseninează. ..întremează...bucură...luminează mintea şi inima... 


Și acolo unde bucuria nu se naşte din pocăinţă...e semn că nu există pocăință 
reală... 


Dar unde pocăinţa, vederea de sine şi osândirea de sine...văd lucrurile aşa cum 
sunt în ființa noastră...şi în faţa lui Dumnezeu nu căutăm să ne îndreptăţim în nici 
un fel pentru ce am făcut...Dumnezeu coboară lina Sa iertare, bucurie, 
milostivire. ..care ne face să fim duioşi cu alţii... înţelegători... 





Simţirea curată faţă de alţii, adică duioşia, e consecinţa directă a duioşiei cu 
care ne iartă Dumnezeu. 


Și dacă Dumnezeu nu ne învaţă ce înseamnă iertarea... .prin iertările Lui cele multe 
şi prea prea prea milostive, făcute în taina fiinţei noastre....nici Scriptura, nici 
Sfinții Părinţi, nici mersul la Biserică, nici faptele noastre bune nu ne pot învăţa 
iertarea şi mila...aşa cum mila Lui ne învaţă în mod direct... 


Ci, dimpotrivă, ne poate înfumura foarte mult viaţa noastră cuvioasă...care nu are 
în ea milă, îndurare, frumuseţe, umilinţă, frică de Dumnezeu... 


Și semnul că mulţi nu cunosc iertarea Lui...e aceea că transformă cărțile Lui, 
cărţile scrise cu harul Lui...în săbii de tăiat capete...sau în motive de ceartă...sau 
în motive de păcătuire...când ele sunt medicamente ale vindecării, luminări ale 
minţii, introduceri în tainele Lui cele prea înalte. 


Dar, după cum ştim, medicamentul neadministrat cum trebuie sau luat la 
întâmplare. ..viciază şi mai mult sănătatea noastră. 


De aceea pocăinţa care se apropie de Impărăţie...sau pocăinţa care deschide uşa 
Impărăției, adică a venirii Lui la noi, se termină într-o bucurie fără seamăn...şi nu 
în marasm. 


Ortodoxia este promotoarea bucuriei duhovniceşti, a bucuriei care izvorăşte din 
pocăință şi din cunoaşterea profundă a lui Dumnezeu. 


Cunoaşterea experențială a Ortodoxiei este continuă învăţare a noastră de către 
Dumnezeu. 


Nu noi li spunem Lui cum este...ci El ne spune nouă...cum este să stăm în faţa Lui. 
Şi starea în faţa lui Dumnezeu are date clare: EI Se revelează continuu celui cu 
care e în relaţie...şi îl învaţă duioşia, sinceritatea, curăţia, frumuseţea Lui. 


Viaţa duhovnicească e academia la care suntem învăţaţi de Dumnezeu teologie si 
viață curată. E o continuă verificare a gândurilor, a simţirilor, a crezurilor...şi a 
stării noastre de bucurie. 


Pentru că există bucuria celui care minte...bucuria celui care fură...bucuria celui 
care se crede sfânt dar nu e...bucuria celui care se iubeşte pe sine mai presus de 





orice...şi bucuria celui care se umple de bucurie dumnezeiască pentru că e sincer 
cu Dumnezeu. 


Tu poţi să negi adevărata bucurie...Dar dacă ea există în cineva...negarea şi 
împotrivirea ta nu strivesc/ nu elimină bucuria din celălalt, pentru că bucuria lui e 
odihnirea lui Dumnezeu în acela. 


Și am spus toate acestea...pentru ca să nu facem greşeala de a considera 
pocăinţa... drept starea în care facem rugăciuni, metanii, avem dureri de 
inimă. ..care ne îmbolnăvesc...dar nu devenim senini la inimă...şi nici nu scăpăm 
de durerea din suflet. 


Ci, dimpotrivă: pocăința te înseninează...pentru că e iertare care te umple de 
bucurie...şi îţi ridică toată povara de pe inimă şi mustrările conştiinţei. 


Pocăinţa e recunoaşterea a ceea ce am făcut şi a ceea ce suntem. 


Adică: să fim cinstiţi cu noi în faţa lui Dumnezeu. Să fim cinstiţi, de fiecare dată, 
după fiecare păcat, cu EI...şi cu noi...recunoscând că am păcătuit...pentru că 
am vrut...şi că doar noi suntem de vină pentru asta. 


Însă, în acelaşi timp, să Îi mărturisim Domnului că suntem slabi...şi că nu putem 
să ne ridicăm din această tristeţe a păcatului, din amărăciunea noastră, din ruşinea 
noastră...fără iertarea Lui...fără înseninarea Lui...şi că toată religiozitatea noastră 
devine sumbră...dacă EI nu ne întinde mâna... .iar şi iar...de fiecare dată... 


Trebuie să ştiţi însă şi faptul...că demonii au creat o pocăință falsă...în locul celei 
adevărate (care te duce la Dumnezeu şi te înseninează)...şi care se manifestă prin 
scrupulozitate extremă la lucrurile mici dar nu şi la cele mari, printr-o tăiere a 
firului în patru la fiecare păcătuire...în loc să acceptăm evidenţa păcătuirii şi să ne 
aruncăm înaintea Domnului...pentru ca să ne ierte... 


Persecutarea de sine...pentru ca să obţinem iertarea...care duce până la schilodiri 
de sine şi privațiuni extreme...vine din înţelegerea că trebuie să compensăm, din 
punct de vedere uman, prin durerile şi nefericirea noastră, păcatele făcute. 


Însă pocăinţa nu înseamnă să îţi striveşti fiinţa pe măsura păcatelor făcute...ci 
să îți umileşti sufletul în faţa lui Dumnezeu, recunoscându-ţi starea ta căzută 
înaintea Lui... şi cerând mila Lui...care vine în Scurt timp...pe măsura 
sincerităţii noastre faţă de EI... 





Și demonii au ticluit falsa pocăinţă...tocmai pe baza vieților Sfinţilor. Pentru că 
mulți citesc viețile Sfinţilor, din cei care se nevoiesc...şi văd acolo că Sfinţii 
Părinţi s-au nevoit atât de mult până când trupurile lor s-au micşorat foarte mult, s- 
au făcut duhovnicești. 


Însă nu din cauza pocăinţei înţeleasă ca echivalentă pentru păcate s-au subţiat 
trupurile lor...ci din cauza iubirii de Dumnezeu şi a trăirii în slava Lui...care i-a 
făcut să se nevoiască în diverse feluri...pentru că, întotdeauna, se simțeau făcând 
tot mai puţin. ..în comparaţie cu mila Lui... 


Adică înduhovnicirea trupului vine dintr-o pozitivitate a sufletului, din umplerea 
lui de bucurie şi de frumuseţe duhovnicească...şi nu dintr-o stare negativă, de 
slăbire a trupului...pentru ca să compenseze păcatele trecute şi prezente. 


Asceza fără simţirea harului e una demonică şi are sfârşit rău. Şi aceasta merge 
mână în mână cu pocăinţa ca scrupulozitate la detalii. ..dar care nu ne arată oameni 
cu dreaptă înţelegere şi cu dreaptă cumpănire a lucrurilor. 


Pentru că nu putem să trăim cuvios, nu putem înţelege teologia Bisericii, nu putem 
să facem fapte bune, nu putem să li slujim lui Dumnezeu şi oamenilor fără ca 
Dumnezeu să ne ajute în mod efectiv, direct, clipă de clipă... 


Căci ieşim din schia tanatu/ din umbra morții [ef. GNT, Mt. 4, 16] numai când 
răsare în noi lumina/ slava Lui [Ibidem]. 


lar moartea ne umbreşte în orice păcat, pentru că orice păcat e spre moarte 
veşnică. ..pe când orice răsărire/ ivire în noi a luminii Sale, a harului Său e ridicare 
din moarte...la viaţa veşnică... 


ŞI apropierea/ inghichen Împărăției de la v. 17 e sinonimă cu anetilen, cu răsărirea 
luminii în noi de la v. 16. Căci Domnul e aproape de noi numai în comuniune cu 
EI, numai când EI răsare în noi ca Lumină spre viaţa veşnică. 


Astfel înţelegem de ce după Botezul Domnului, după adeverirea Treimii si 
zdrobirea capetelor balaurilor în apa lordanului...Evanghelia duminicii de față 
vorbeşte despre pocăinţa care ţâşneşte în noi slava Sa. 


Pentru că Biserica se îngrijeşte de binele nostru real, existențial, de renaşterea 
noastră ontologică şi nu ne oferă doar o cunoaştere intelectuală a evenimentelor 
fondatoare ale creştinismului. 





Biserică ne dă apa plină de slava Lui...pentru că omul nu e doar minte ci şi 
trup...Dar prin apa plină cu har se luminează atât trupul cât şi sufletul nostru. 


lar pocăinţa e o lucrare a întregii fiinţe umane...şi consecinţele ei sunt umplerea de 
slava Lui, de bucuria Lui, adică o revărsare personală a slavei lui Dumnezeu în 
viaţa noastră, o comuniune continuă cu Sine. 


Căci Ortodoxia e soluția divino-umană pentru mântuirea integrală a omului...şi nu 
doar pentru o parte din om. 


Acolo unde partea luptă împotriva întregului sau întregul sufocă partea e semn că 
pocăinţa nu e o stare reală şi continuă. 


Dar unde se trăieşte duhovniceşte există într-ajutorarea celor care nu cunosc sau au 
nevoie, după cum şi dorinţa de creştere a tuturora în bucurie şi sfinţenie. 


Dumnezeu să ne dăruiască tuturor să gândim binele unii fată de alţii şi să ne 
vedem unii pe alții prin pocăinţa personală, cea care ne curăţeşte simţirile şi ni le 
umple de slava lui Dumnezeu. Amin! 





Pr. Dorin Picioruş - Predică la Duminica posterioară Teofaniei Domnului 


Iubiţii mei !, după Botezul Domnului, cel pentru noi și pentru mântuirea noastră, au 
urmat ispitirea Lui de către diavolul, postirea Lui cea de 40 de zile și flămânzirea 
Lui de după postire [Mt. 4, 1-2; Lc. 4, 2, BYZ], cele pentru noi şi pentru mântuirea 
noastră. Botezul Său a fost urmat de asceza Sa, pentru că şi Botezul nostru e urmat 
de toată lupta noastră cea pentru sfințenie. Căci noi, în Botez, primim puterea Lui 
cea dumnezeiască, adică slava Lui, puterea de a putea lupta cu demonii, dar şi cu 
noi înșine. De a lupta cu neputinţele noastre, cu obiceiurile noastre cele rele, cu 
conformismul nostru, cu iubirea noastre de sine și cu toată insinuarea diavolească 
cea venită la poarta inimii noastre. 


Botezul, asceza, apoi propovăduirea Lui cea pentru noi! Şi când a început să pro- 
povăduiască, Domnul a unit vestirea Împărăției Sale cu începutul mântuirii noastre 
personale. Pentru că EI ne-a vorbit despre pocăință - şi, implicit, despre iertarea lui 
Dumnezeu faţă de noi - ca despre ușa prin care intrăm în Împărăţia Lui. Pentru că 
Domnul ne-a spus şi ne spune continuu: „Pocăiţi-vă [Meravosire]! Căci s-a apro- 
piat Împărăţia cerurilor [iyypucev yăp 1 Bocieio râv obpavâv]” [Mt. 4, 17, BYZ]. 


Orice om conștient de sine, de viaţa pe care a avut-o şi o are, e un om al pocăinţei. 
Pentru că păcatele tale te fac să ai conştiinţa de om păcătos înaintea lui Dumnezeu. 
Și orice om păcătos se roagă pentru iertarea lui. Cerem în continuu iertarea lui 


' Începută la 11. 34, în zi de vineri, pe 8 ianuarie 2021. Cer înnorat, 5 grade, vânt de 16 km! h. 





Dumnezeu, iar venirea Lui la noi, prin care ne iartă pe noi de păcatele noastre, e 
venirea Lui împreună cu toată Împărăţia Sa la noi. 


Pentru că mesajul Său cel dintâi pentru noi, într-o înţelegere explicită, e acesta: 
„Pocăiţi-vă, pentru ca să trăiţi în adâncul vostru venirea Mea în voi! Căci Eu vin în 
voi cu toată Împărăţia Mea!”. De aceea, când Domnul ne-a atenționat: „Căci 
[1500], iată [y&p], Împărăţia lui Dumnezeu este înăuntru vostru [i] Boosia 705 
Qgod £vroc vuâv £oriv]!” [Le. 17, 21, BYZ], El ne-a reîntors la adevărata cale a 
mântuirii: la coborârea noastră cu mintea în inimă pentru a ne închina Domnului 
întru slava Lui. 


Mulţi merg în pelerinaj la Locurile Sfinte, așteptând ca sfințenia acelor locuri să îi 
ajute, să îi odihnească, să îi mântuie. Şi îi ajută într-o anume măsură! Însă ade- 
văratul pelerinaj, adevărata mergere spre Dumnezeu, nu este exterioară, ci inte- 
rioară. Pentru că noi trebuie să coborâm mereu în noi înşine prin pocăință şi prin 
totala renunțare la gânduri și imagini și griji, pentru a ne ruga în tăcerea deplină a 
inimii noastre. Pentru că acolo, în rugăciunea plină de slava lui Dumnezeu, ni Se 
revelează El, Dumnezeul mântuirii noastre! 


Iar pocăinţa e începutul cunoaşterii lui Dumnezeu, pe când vederea Lui întru slava 
Sa e împlinirea acestei cunoaşteri. Pentru că noi plecăm în asceza mântuirii noastre 
de la recunoașterea de sine, de la recunoașterea păcătoşeniei noastre, cerând mila şi 
iertarea Lui, pe când EI ne ridică din păcatele noastre, ne curăţeşte de ele, ne lumi- 
nează prin slava Lui şi ne umple mereu de sfințenie. Noi vrem doar iertarea Lui la 
început, pe când EI, Dumnezeul nostru, ne duce pe calea cea veșnică a sfinţeniei 
Lui. Căci începutul pocăinţei nu are drept scop un bine relativ, o calmare de sine, 
un câştig terestru, ci o schimbare radicală a ontologiei noastre, adică o creştere 
continuă în sfinţenie. 


Aşa se face, că cine vine la Biserică doar pentru un examen, doar pentru o căsă- 
torie, doar pentru o boală, nu prea înţelege ce rost are nevoinţa de toată viaţa. Dar 
adevăratul convertit la viața cu Dumnezeu, adevăratul om care se pocăiește, înţe- 
lege că viaţa creştină nu e pentru binele de acum, oricât de mare ni s-ar părea nouă 
acest bine, ci pentru binele veşnic al comuniunii veşnice cu Dumnezeu. 


Asceza e pentru veşnicie şi nu pentru siluetă! Pentru că asceza omoară patimile 
cele omorâtoare de suflet pentru ca să sădească în locul lor virtuțile cele dumne- 
zeieşti, care trebuie să crească şi să rodească în noi multă sfinţenie. Asceza e dalta 
care ne transformă în operă de artă dumnezeiască. Dar dalta nu ia niciodată locul 
focului dumnezeiesc din noi, a slavei Sale, pentru că suntem dăltuiți de asceză 





tocmai pentru ca să fim focuri vii ale lui Dumnezeu. Ne curățim și stăm în curăţie 
nu pentru curăţie, ci pentru ca să ţinem slava lui Dumnezeu în noi, care stă în toată 
curăția şi sfințenia. 


Căci asceza dăltuieşte minuţios adâncul nostru, însă el e umplut de slava cea 
veşnică a lui Dumnezeu. Şi noi ne pregătim toată viaţa pentru a fi şi a rămâne 
locașuri vii, duhovniceşti ale lui Dumnezeu, în care El locuiește prin slava Lui. 
Toată asceza noastră e pentru păstrarea focului lui Dumnezeu în noi. Pentru că 
atunci când Dumnezeu ni Se revelează și ne învaţă cele ale Lui, acelea nu mai sunt 
rodul ascezei noastre, ci al bunătăţii celei negrăite a lui Dumnezeu. 


ȘI când oamenii lui Dumnezeu se umplu de luminări sfinte, de vederi dumne- 
zeieşti, de harisme mari și prea sfinte, atunci ei au conștiința că toate acestea sunt 
darurile cele prea mari ale lui Dumnezeu față de ei. Tocmai de aceea, ei nu se simt 
în stare de lucruri mari, pentru că ştiu că toate lucrurile mari din ei şi pe care 
Dumnezeu le lucrează prin ei sunt darurile Lui. lar noi, cei care ne bucurăm de 
marile lor daruri și minuni, slăvim prin ei pe Dumnezeul Cel adevărat, care face 
toate acestea spre mântuirea lor şi a noastră. 


Primim harul Lui la Botez şi puterea dumnezeiască de a ne nevoi duhovniceşte toa- 
tă viaţa. Asceza noastră e posibilă, tocmai pentru că Dumnezeu ne întăreşte con- 
tinuu. Și EI ne întăreşte mereu în viața sfântă, pentru că dorește ca noi să ne 
împlinim în mod deplin în relația cu EI. De aceea, veşnicia trăită cu Dumnezeu e 
continuarea şi permanentizarea veşnică a sfințeniei începută aici. 


Noi nu dorim să murim! Moartea nu are de-a face cu realitatea noastră personală! 
Pentru că moartea e consecința păcatului şi nu o realitate zidită de Dumnezeu. 
Tocmai de aceea, „vrăjmașul cel din urmă ["Eoxaros exOpoc]lal nostru], [care va 
fi] nimicit [karapyeirou], [va fi] moartea [o B&varog]” [I Cor. 15, 26, BYZ]. Pentru 
că atât Sfinţii, cât şi păcătoşii, vor fi veşnic vii. Numai că Sfinţii vor fi veşnic vii 
pentru comuniunea veşnică cu Dumnezeu, cu Sfinţii şi cu Îngerii Lui, pe când cei 
păcătoşi vor fi veşnic vii pentru chinurile cele veşnice şi pentru singurătatea cea 
veşnică a iadului. 


Coborâm prin pocăință şi asceză în adâncul vieţii noastre duhovniceşti, pentru că 
intrăm în Împărăţia lui Dumnezeu încă de aici. Şi câţi suntem duhovnicești, suntem 
trăitori încă de acum în Împărăţia lui Dumnezeu. Iar în Împărăţia lui Dumnezeu 
sunt toți Sfinţii, cei din toate secolele şi din toate locurile. Tocmai de aceea, câți îi 
iubim pe Sfinţii lui Dumnezeu, îi iubim pe cei lângă care vrem să fim pentru 





veșnicie. Insă, când îi iubeşti pe Sfinţi, atunci faci lucruri concrete pentru ei, așa 
după cum facem pentru familia, pentru prietenii şi cunoscuţii noştri. 


Dar când Sfinţii lui Dumnezeu n-au slujbe, n-au icoane, n-au Biserici îngrijite, n-au 
bine întreţinute locurile unde ei au trăit, ce evlavie avem noi faţă de Dumnezeu și 
de Sfinții Lui?! Ce înseamnă, cu adevărat, a ajuta Biserica lui Dumnezeu, când noi 
dăm câţiva lei pe an pentru Biserică? 


Vilele şi blocurile sunt ditamai, iar Bisericile sunt mici, reci și afumate de lumâ- 
nări. Pentru că facem mai nimic pentru Biserica lui Dumnezeu, dar facem totul 
pentru confortul nostru. Asta e marea problemă a Creştinătăţii de azi: e indolentă! 
Nu îi pasă de lucrurile cu adevărat importante, ci de lucruri colaterale. Însă oamenii 
se nasc duhovniceşte în Biserică şi au nevoie de hrană duhovnicească! Ei au nevoie 
de exemplul viu de viaţă creştină și de teologia Bisericii şi de slujirea evlavioasă a 
Bisericii. 


Dacă nu mai văd cum se închină oamenii, dacă nu mai văd cum citesc, cum cântă, 
cum slujesc lui Dumnezeu, tinerii nu au ce să înveţe. Ei privesc spre noi şi se 
umplu de răceala şi de indiferența noastră. Sufletul lor tânăr, plin de aspirații, 
îngheaţă pe zi ce trece, pentru că nu văd entuziasm dumnezeiesc la noi. 


Şi de aceea, mulți vor veni din altă parte şi ne vor da lecţii de duhovnicie, pentru că 
îşi vor lua în serios viața creștină. Căci Dumnezeu îl umple de daruri pe cel care e 
plin de dor pentru EI şi de râvnă pentru adevărul Său. 


Şi noi trebuie să învăţăm continuu, să citim continuu, să ne schimbăm continuu. 
Pentru că viaţa creştină e un continuu azi şi nu o repetiţie fără sens. Viaţa creştină e 
plină de înţelegeri şi de bucurii noi, de schimbări dumnezeiești abisale în fiinţa 
noastră. Ea nu are de-a face cu anchilozarea! Când devenim oamenii rutinei, de 
fapt suntem oamenii păcatului, pentru că am pactizat cu el. 


Nu ne mai zbatem pentru mântuirea altora, pentru că nu ne mai zbatem nici pentru 
noi. Şi ne uităm doar la ziua salariului, la ce să ne mai facem prin casă, la unde ne 
vom petrece concediul...şi nu la binele Bisericii. Căci binele Bisericii e ascetic, e 
numai slujire şi muncă, multă muncă şi oboseală, pentru că pocăinţa și slujirea sunt 
o sleire profundă a ființei noastre. 


Viaţa creştină e un martiriu. E oboseală peste oboseală și chin peste chin, nu pentru 
ca să convingi pe cineva, ci pentru ca să fii pe linia de plutire a vieţii duhovniceşti. 
Pentru că răsplata noastră e de la Domnul şi ea e slava Lui ce rămâne în noi şi e cu 





noi. Şi e acum, dar şi pentru veşnicie în noi. Pentru că ea e pecetea şi haina de 
nuntă şi slava noastră cea veşnică. 


De aceea, iubiții mei, predica nu e o corvoadă, ci e vestea mântuirii! E grija mea 
părintească față de dumnevoastră. E iubirea mea pentru dumneavoastră. Şi ar trebui 
să iubiţi predicile Bisericii cu atât nesaţ, încât să le învăţaţi pe de rost. Să le ştiţi, să 
le rostiți cu voce tare, să le trăiţi tot timpul, pentru că de ele ţine mântuirea dum- 
neavoastră. 


Predica Bisericii e adevărul Bisericii. Şi adevărul e cel care trebuie întrupat! Pentru 
că minciuna este cădere din adevăr. Este schilodire a fiinţei noastre. Dar cine 
iubește tot adevărul Bisericii, fără să nege ceva din el, acela e o câmpie plină de 
dogmele cele veşnice ale lui Dumnezeu. 


E mult de lucru în Biserica lui Dumnezeu! Sunt multe guri de hrănit și multe minţi 
de luminat. Nu îi cunoaştem pe Sfinţii lui Dumnezeu! Ei n-au slujbe şi Sfinte 
icoane. Scriptura trebuie tradusă cu adevărat şi la fel și Sfinţii părinți. Avem nevoie 
de cărțile de cult ale Bisericii, cele traduse cu adevărat după originalele greceşti. 
Avem nevoie să ne trezim! Avem nevoie să fim noi înşine! 


Pentru că nu trebuie să copiem pe cineva, ci trebuie să ne nevoim după puterea 
noastră. Şi dacă facem după cât putem noi, atunci ne vom împlini cu adevărat. 
Amin! 





Părintele Ion Cârciuleanu - Predică la Duminica după Botezul Domnului - 
Inceputul propovăduirii Domnului 


“Poporul ce şedea în întuneric a văzut lumină mare şi celor ce şedeau în laturea 
şi în umbra morţii lumină le-a răsărit” (Mat. 4, 16). 


Cu aceste cuvinte ale proorocului Isaia arată Sfântul evanghelist Matei ceea ce au 
însemnat venirea Mântuitorului din Nazaret şi aşezarea lui în Capernaum, lângă 
mare, în Galileea neamurilor. 


Într-adevăr, cei din Galileea erau priviţi de cei din Iudeia ca fiind “în întuneric”, 
întrucât ludeea se socotea purtătoarea legii date de Dumnezeu lui Moisi şi se 
mândrea cu profeţii ei, cu templul din Ierusalim, pe când despre Galileea sinedriştii 
îi spuneau lui Nicodim “Nu cumva şi tu eşti din Galileea? Cercetează şi vezi că 
prooroc din Galileea nu se ridică” (loan 7, 52) şi despre galileeni ziceau că nu 
cunosc Legea. 


Dar iată că lisus Hristos, profetul profeților, tocmai aici în Galileea neamurilor a 
venit să-şi înceapă propovăduirea şi lucrarea, răspândind peste toate întinderile ei 
ca o “lumină mare”. 


Aici pune Domnul început misiunii Sale, propovăduind şi zicând: “Pocăiţi-vă că s- 
a apropiat Împărăţia Cerurilor” (Mat. 4, 17). Ecoul poruncii sale s-a prelungit 





peste veacuri. Prin cuvântul Evangheliei, Mântuitorul ne cheamă şi pe noi la 
pocăință. Pocăinţa este reînnoirea vieţii prin curăţire de păcate şi practicarea 
virtuţilor. Fericirea veşnică este condiționată de felul cum se achită fiecare 
credincios de această îndatorire de a-şi îmbunătăţi continuu, din punct de vedere 
moral-spiritual, propria viaţă. 


Poate unii dintre noi îşi pun întrebarea: ce este împărăţia lui Dumnezeu? În ce 
constă această împărăție? Răspunsul ni-l dă Sf. Apostol Pavel care zice: 
“Împărăţia lui Dumnezeu nu e mâncare, nici băutură, ci sfinţenie şi pace şi 
bucurie în Duhul Sfânt” (Rom. 14, 17). 


Împărăţia lui Dumnezeu este viaţa trăită în Hristos. El este lumina noastră, 
învățătorul nostru, iar viaţa Lui e modelul vieţii noastre, ca să trăim cu El în veci. 
Pentru aceea a venit lisus Hristos pe pământ, ca să dea lumii viaţă, mai multă viaţă 
(loan 10, 10). Fiecare cuvânt al învăţăturii Lui, nu este decât un îndemn pentru 
a transforma pe omul lăuntric, a-l spiritualiza, a-l împăca cu Dumnezeu şi a-l 
face să ducă o viaţă duhovnicească plăcută lui Dumnezeu. 


Domnul lisus Hristos este Modelul şi Energia unei noi ere: era creştină, era 
propovăduirii Împărăției lui Dumnezeu. Cuvântul Său este lumină. Viaţa Sa este 


sfinţenie şi izvor de sfinţenie. 


Prezenţa Sa este putere şi adevăr. 


În vreme ce profeţii Vechiului Testament acționau în numele lui Dumnezeu, 
chemau şi implorau, în diferite situații, numele Creatorului, lisus Hristos Domnul 
vorbeşte şi săvârşeşte minuni în numele Său. Dacă toți profeţii se considerau 
slujitori ai lui Dumnezeu, lisus Hristos se declară pe Sine egalul Părintelui ceresc. 
“Eu şi Tatăl Meu una suntem” (loan 10, 30). 


În această conştiinţă El porunceşte slăbănogului: “Ridică-te! Ia-ţi patul tău şi 


umblă” (loan 5, 8), şi slăbănogul se face sănătos. 


Celui orb îi spune: “Vezi!” (Luca 18, 42), şi orbul primeşte vederea. Ca un stăpân 
al vieţii şi morţii, El porunceşte morților să se ridice din sicriu. Aşa ceva nu se mai 
văzuse şi nu se mai auzise între oameni. Cuvântul Său este menit Să înnoiască 
viaţa oamenilor, să o lumineze. 


De aceea Domnului isus împlinind nădejdea patriarhilor şi profeților reconsideră 
felul de a simţi şi de a cugeta al omului în actualitate şi în viitor. 





In era creştină se cultivă capacitatea de interpretare mai în adânc a istoriei lumii. 


Din începuturile ei istoria este mers de la primul sau vechiul Adam, spre Adam cel 
nou (Rom. 5, 14), lisus Hristos. În această interpretare istoria nu mai este apreciată 
doar ca o înlănţuire de conflicte, de războaie în urma cărora apar şi dispar popoare 
pe arena ei. În Adam cel nou, viaţa oamenilor este ridicată pe culmea unor valori 
spirituale infinite. Istoria este mers al omului spre Dumnezeu, în veşnicie. 


Spre acest sens superior al existenţei noastre pe pământ, ne călăuzeşte şi ne 
hrăneşte Biserica din puterile tainice ale sfinţeniei. 


De fapt, omul începe viaţa cu sfinţenie. Încă de la naştere, prin Sfânta Taină a 
Botezului, omul este trecut din umbra morţii veşnice în lumina mântuirii. “Câţi în 
Hristos ne-am botezat, în Hristos ne-am şi îmbrăcat” (Gal. 3, 27). În Taina 
Botezului am făgăduit să lepădăm lucrurile întunericului şi-am jurat credinţă şi 
iubire Împăratului luminii. Cuvântul dat la botez suntem datori să-l păstrăm şi să-l 
valorificăm toată viaţa. În Taina Spovedaniei, ca într-un necontenit botez, 
Mântuitorul ne spală de păcate. Prin harurile ce se revarsă din jertfa Sa, El ne 
ajută să biruim ispitele diavolului şi să ne sfinţim viaţa. Hristos Domnul este, şi 
astăzi şi în veci, lumina lumii pentru că El este “Dumnezeu adevărat din 
Dumnezeu adevărat, lumină din lumină”, pentru că El ne-a revelat adevărul 
despre Dumnezeu, despre voia Lui cea sfântă, învățătura cea dreaptă despre 
mântuire, despre viaţa veşnică. 


Domnul lisus Hristos este lumina nu numai ca învăţător, ci şi ca model moral 
desăvârşit pentru noi toți. 

Într-adevăr, fapta bună, virtutea, bunătatea apar ca o “lumină”, o lumină 
lăuntrică în primul rând . Dar şi pe faţa şi în privirea celui ce face binele se 
răsfrânge această lumină spirituală care îi dă seninătatea, îi dă frumuseţea. EI 
răspândeşte în jurul lui lumina bunătăţii. Domnul lisus Hristos însă n-a fost 
numai Om, ci El este Dumnezeu întrupat, Dumnezeu şi Om. În EI este nu numai 
o rază a bunătaţii, cum e în fiecare din noi, ci El este “Soarele dreptăţii”, 
Sfinţenia însăşi, bunătatea divină, din care izvorăşte bogăţia razelor tuturor 
virtuţilor creştine. 


In El sunt concentrate toate virtuțile şi fiecare virtute ce înfloreşte în viaţa 
credinciosului este o rază din “soarele nespus” al Bunătaţii divine. 





Pentru aceasta, trebuie să ştim că nu este deajuns numai a vedea lumina lui Hristos 
pentru a ne bucura exterior de ea. 


Trebuie să şi voim a realiza această lumină a vieţii în viaţa noastră. Drept aceea, să 
ne străduim a ne dovedi capabili şi vrednici de Idealul — Hristos, Lumina lumii. Să 
ne identificăm, pe cât este omeneşte posibil, cu învăţătura şi simţirea Lui. Să-l 
iubim pe EI, slujind oamenilor ca unor fraţi. În acest fel suntem şi vom fi, cu 
adevărat “fii ai luminii”... “oameni cereşti” şi putem nădăjdui dobândirea luminii 
ŞI în veşnicie. 


Domnul lisus Hristos e prezent şi azi în Biserica Sa, în viaţa credincioşilor Lui. 


4 EI este lumină pentru noi, pentru că noi urmăm dreapta învăţătură a 
Bisericii Sale şi poruncile Lui ne sunt “făclie picioarelor noastre”. 

4 EI este lumină pentru noi pentru că prin Sfintele Taine sălăşluieşte în noi, ne 
face părtaşi ai sfințeniei Lui, ai iubirii Lui, ai bunătăţii Lui şi ne ajută prin 
lumina harului divin să avem şi noi simțămintele Lui, să ne asemănăm Lui, 
să iubim aşa cum a iubit EI, să fim buni şi blânzi ca EI, smeriţi cum a fost 
EI, jertfelnici şi răbdători ca EI. 

+ EI este lumină şi prin sfinţii Bisericii, în care străluceşte “lumina lui 
Hristos ” şi care ne sunt pilde şi călăuze spre Hristos. 


De aceea Sfânta Evanghelie de azi ne cheamă - de vreme ce Hristos a venit la noi 
ca “lumină mare”, ca soare al dreptăţii - să umblăm ca “fii ai luminii” (loan 12, 
36), adică să răspândim în jurul nostru lumina iubirii, a păcii, a dreptăţii, a 
facerii de bine, ca viaţa să fie tot mai frumoasă, mai luminoasă — şi ca să ne 
învrednicească Domnul nostru lisus Hristos şi de lumina vieţii veşnice, de care 
se bucură Sfinţii în Noul Ierusalim, în Biserică, în “cetatea” luminată de 
mărirea lui Dumnezeu (Apoc. 21,23), de lisus Hristos — “lumina cea neînserată”, 
Amin. 





Părintele Iosif Trifa — Tâlcuirea Evangheliei din Duminica după Botezul 
Domnului 


lisus Mantuitorul e alungat cu pietre din patria Lui 


„În vremea aceea, auzind lisus că loan a fostprins, S-a dus în Galileea; şi, 
lăsând Nazaretul, a venit şi a locuit în Capernaum, lângă mare, în hotarele 
Zabulonului şi ale Neftalimului. Ca să se plinească ceea ce s-a zis prin Isaia, 
proorocul, care zice: Pământul Zabulonului şi pământul Neftalimului, spre 
mare, dincolo de Iordan, Galileea neamurilor; norodul cel ce şedea întru 
întuneric a văzut lumină mare, şi celor ce şedeau în latura şi în umbra morţii 
lumină a răsărit lor. De atunci a început lisus a propovădui şi a zice: Pocăiţi-vă, 
că s-a apropiat Împărăţia Cerurilor!” (Matei 4, 12-17) 


Evanghelia de duminică, de după Botez, e puţin cunoscută şi ar trebui să o 
cunoască tot omul, căci cuprinde o adâncă învăţătură sufletească. 


Evanghelia aceasta ne spune numai pe scurt că a ieşit lisus din Nazaret, patria Lui, 
dar nu spune de ce şi cum a ieşit. Aceste amănunte le aflăm dintr-o altă evanghelie, 
de la Luca; (citiţi această evanghelie la Luca, în cap. 4, vers. 16-32). 


In această evanghelie se spune pe larg cum a început lisus să înveţe şi în ţara Lui şi 
„toţi îl mărturiseau pe EI şi se mirau de cuvintele darului care ieşeau din gura 





Lui”, dar când a început a-i mustra pentru păcate „s-au umplut toţi de mânie şi, 
sculându-se, L-au scos pe El afară din cetate”. 


Să luăm aminte că această evanghelie se petrece şi azi printre noi şi sub ochii 
noştri. 


Noi ne mirăm de nazarinenii cei nebuni care L-au scos pe lisus din cetatea lor şi L- 
au alungat cu pietre, dar tot aşa facem şi noi când, cu păcatele şi fărădelegile 
noastre, Il alungăm pe lisus dintre noi şi din hotarele vieţii noastre. 


Iisus Mântuitorul rămâne şi locuieşte numai acolo unde este iubire, pace şi viaţă 
curată între oameni şi prin casele lor. 


Când noi stăruim în păcate şi fărădelegi, Îl alungăm pe Mântuitorul din cetatea 
vieţii noastre. 


În multe locuri şi în multe feluri şi chipuri se poate vedea şi azi evanghelia de mai 
sus. Eu am văzut-o şi ieri în piaţa Sibiului. Era marţi, zi de târg, şi un om beat 
striga şi înjura de cele sfinte, de te luau fiorii. 


Mi s-a părut atunci că înaintea acestui om mergea Mântuitorul şi el Îl alunga cu 
pietre. 


Da, da, iubite cititorule, toţi suduitorii sunt în chipul oamenilor din evanghelie, 
care aruncă cu pietre după Mântuitorul, după Dumnezeu, Care le-a dat viaţa. 
Şi nu numai suduitorii sunt aşa, ci toţi desfrânaţii, pizmuitorii, înşelătorii etc. Îl 
alungă pe Mântuitorul cu pietrele păcatelor. Tot ca pe vremea evangheliei, aşa e 
alungat lisus din viața omului, din viaţa oamenilor, din viaţa satelor şi din viaţa 
oraşelor. 


Cercetaţi şi veţi afla viaţa satelor încărcată cu vrajbe,împerecheri şi alte păcate, în 
semnul că lisus e alungat de acolo; cercetaţi viaţa oraşelor şi le veţi afla în chipul 
Sodomei şi Gomorei. 


Cercetaţi în politică şi veţi afla că lisus a fost alungat de mult şi de acolo. 
O, Mântuitorule Doamne! Tu eşti şi azi un om fără de patrie şi fără de ţară! 
Tu eşti şi azi un alungat şi fugărit din hotarele sufleteşti ale oamenilor şi 
popoarelor de azi! 





Pe lisus L-au alungat nazarinenii pentru că le-a mustrat păcatele. Cam aşa e şi azi. 
Le place oamenilor Cuvântul lui Dumnezeu, dar din starea lor păcătoasă să nu-i 
scorneşti şi de scăderile lor să nu te prea atingi. 


Când eram preot nou la sat, mi-aduc aminte că, odată, am predicat pentru Ziua 
Domnului şi am spus oamenilor că nu se cade să facă în duminici jocuri şi 
petreceri. 


A doua zi tot satul era în capul meu, cu vorbele: „Da” ce vrea popa ăsta? Noi aşa 
ne-am trezit din bătrâni cu joc şi petrecere duminica... Da” el vrea să ne strice 
datinile noastre?”... Adică le plăcea oamenilor o predică din aceea care să nu le 
strice „datinile”. 


Dragă cititorule!Eu te întreb, ÎI! ai tu pe Domnul lisus în cetatea vieţii tale sau L- 
ai alungat cu fărădelegile tale? 


Într-un loc, ne spune o Evanghelie că lisus a plâns asupra cetăţii Ierusalimului (Le 
19, 41), pentru că nu-L primise pe El. Tot aşa plânge şi azi Mântuitorul pentru 
cetatea vieţii tale că nu vrei să-L primeşti pe El. 


Auzi tu, dragă cititorule, lisus plânge pentru tine şi pentru mântuirea ta şi tu nu te 


Un rămăşag... 


Într-un Sat, trăia odată un om foarte suduitor. La toată vorba înjura de cele 
sfinte. Celor ce-l rugau să lase hula de cele sfinte, le spunea că nu se poate 
dezbăra de acest nărav. 

Într-o dimineaţă, un creştin cu râvnă pentru îndreptarea deaproapelui s-apropie 
de suduitor, scoate din pungă un galben şi, arătându-i-l, zice: Frate dragă, dacă 
te vei putea răbda să nu înjuri azi toată ziua, iată aici, acest galben va fi al tău. 
Chemară şi martori, şi rămăşagul se făcu. Suduitorul se răbda. 

Mai târziu, prietenii lui începură a-l necăji, doar va pierde galbenul. Suduitorul 
se înfuria, însă creştinul ce pusese rămăşagul îi arăta mereu galbenul, şi 
suduitorul, văzându-l cum străluceşte, iar se domolea. 

Răbdă toată ziua şi seara câştigă galbenul. Când i l-a dat, creştinul care pusese 
acest rămăşag îi zise: Vezi, dragă frate, pentru un galben te-ai putut răbda să nu 
sudui, dar pentru Bunul Dumnezeu ba. Iată, ai ajuns să prețuieşti mai mult un 
galben netrebnic decât pe Dumnezeu, Făcătorul tău. 





Tatăl Ceresc a Stat mereu în faţa ta şi te-a rugat să nu-L huleşti prin sudalmă; pe 
Dumnezeu n-ai vrut Să-L asculţi, însă pe acest galben l-ai putut asculta. Lasă-te, 
frate dragă, lasă-te de sudalmă, căci altcum, acest galben va sta în Ziua 
Judecăţii ca cel mai mare pârâş în contra ta şi a sufletului tău. 

Această întâmplare şi aceste vorbe l-au înfiorat atât de mult pe suduitor încât din 
acea clipă n-a mai suduit. 


Cămila îşi tulbură apa... 


Când am fost la Ierusalim, în ţara cămilei, am văzut un nărav ciudat ce-l are 
cămila. Când ajunge la atare apă limpede, o tulbură îndată şi apoi bea din ea. 
Am căutat să aflu ce înseamnă aceasta şi am aflat că acest lucru îl face cămila 
fiindcă îşi vede în oglinda apei chipul ei urât şi, neplăcându-i această urâciune, 
s-apucă îndată şi tulbură apa. 


În chipul cămilei sunt şi oamenii cei păcătoşi. Ei nu suferă oglinda Evangheliei, 
pentru că în ea îşi văd urâciunea vieţii lor. Păcătoşii nu suferă nici pe cei 
credincioşi, pentru că şi viaţa credincioşilor este o oglindă curată în care păcătoşii 
îşi văd urâciunea vieţii lor şi a faptelor lor. Din această pricină, păcătoşii au 
batjocorit şi prigonit şi vor prigoni totdeauna pe cei drepți şi credincioşi, ca să se 


împlinească spusele Mântuitorului: „Pe Mine M-au urât, şi pe voi vă vor urî”... 
„Fericiţi veți fi când vă vor ocări pe voi şi vă vor prigoni”... 





Traian Dorz — Numai cuvântul Tău mă face 


Numai Cuvântul Tău mă face 
să-mi pot vedea păcatul meu, 
ca să-mi "nnoiesc mărturisirea 
şi pocăinţa mea mereu. 


Numai Cuvântul Tău mă poate 
sub Cruce-ngenunchea plângând, 
să-mi pot afla despovărarea 

şi pacea inimii-ascultând. 


Numai Cuvântul Tău mă creşte 
senin, puternic şi smerit, 
de-orice păcat şi neascultare 

şi de-orice rătăciri ferit. 


Numai Cuvântul Tău mă poartă 
curat prin orişice noroi, 

dând luptei mele spre sfințire 
mereu puteri şi trepte noi. 





Numai Cuvântul Tău cel dulce 
alină sufletul meu când, 

chiar de la cei mai dragi, se-ntoarce 
îndurerat şi sângerând. 


Numai Cuvântul Tău îmi face 
dreptate-atunci când, prea lovit, 
mă-ntorc mereu din orice parte 
mai întristat şi mai zdrobit. 


Numai Cuvântul Tău, lisuse, 
mă mângâie pe orice drum, 
să-ndur spre slava viitoare 
oricâte nedreptăți de-acum. 





Pr. Anthony M. Coniaris - Duminica după Botezul Domnului - “Poporul care 
stătea în întuneric a văzut lumină mare” 


Cu sute de ani înainte să se nască Mântuitorul, Isaia, trăind într-un timp întunecat 
de tiranie şi cruzime, a proorocit venirea unei mari lumini: “Poporul care locuia 
întru întuneric va vedea lumină mare şi voi cei ce locuiaţi în latura umbrei 
morţii lumină va străluci peste voi” (Isaia 9,1). 


“Lumină mare” 


“Lumina mare” prevestită de Isaia cu secole înainte nu a fost alta decât Domnul 
nostru lisus. El a venit ca lumină într-o lume întunecată. Apostolul loan scrie: 
“Lumina luminează în întuneric şi întunericul nu a cuprins-o” (loan 1,5). Când 
Dumnezeu a creat lumea, a spus: “Să fie lumină”. Şi a fost lumină. Ceea ce trebuie 
să observăm aici este că atunci când Dumnezeu a vorbit, a fost lumină. Psalmistul 
cântă: “Domnul este luminarea mea şi mântuirea mea; de cine mă voi teme?” 


Întunericul a venit din cauza păcatului omului. Totuşi, în întuneric Dumnezeu a 
ţinut aprinsă lampa prezenţei Sale şi a harului Său. În întreg Vechiul Testament 
Dumnezeu a promis că într-o zi legătura întunericului va fi ruptă. Profetul Isaia a 
spus: “Luminează-te, luminează-te, lerusalime, că vine lumina ta, şi Slava 
Domnului peste tine a răsărit!... Şi vor umbla regi întru lumina ta şi neamuri 
întru strălucirea ta” (Isaia 60,1-3). 


Astfel era logic ca atunci când s-a născut lisus magii să vină spunând: “am văzut la 
Răsărit Steaua Lui şi am venit să ne închinăm Lui” (Matei 2,2). lar când bătrânul 





profet Simeon i-a văzut pe Maria şi pe Iosif venind la templu pentru a-l prezenta 
Domnului pe Hristos Prunc, el i-a spus lui Dumnezeu: “Acum slobozeşte pe robul 
Tău, după cuvântul Tău, în pace, că ochii mei văzură mântuirea Ta, pe care ai 
gătit-o înaintea feţei tuturor popoarelor, Lumină spre descoperirea neamurilor şi 
slavă poporului Tău Israel” (Luca 2,29-32). 


Urmărind această succesiune măreaţă, de la lumina creaţiei la lumina întrupării, 
Dumnezeu coborându-se ca lumină pentru a deveni om în Persoana Fiului Său, 
Sfântul loan scrie: “La început era Cuvântul şi Cuvântul era la Dumnezeu şi 
Dumnezeu era Cuvântul... Toate prin EI s-au făcut; şi fără EI nimic nu s-a 
făcut din ce s-a făcut. Întru EL era viaţă şi viaţa era lumina oamenilor. Și lumina 
luminează în întuneric şi întunericul nu a cuprins-o” (loan 1,1-5). Oricât de 
frumoasă şi adevărată este această afirmaţie, nu e decât o reflectare a ceea ce lisus 
a spus: “Eu sunt Lumina lumii; cel ce Îmi urmează Mie nu va umbla în 
întuneric, ci va avea lumina vieţii” (loan 8,12). Şi mai apoi: “Eu Lumină am 
venit în lume, ca tot cel ce crede în Mine să nu rămână în întuneric” (loan 
12,46). 


Cel care “crede în Mine” şi “Imi urmează Mie”, spune lisus, “nu rămâne în 
întuneric” ci deja “are lumina vieţii”. Ce este această lumină? 


Y În Hristos ştim cine este Dumnezeu. Aceasta este lumina. 

Y În Hristos ştim cine suntem noi. Aceasta este lumina. 

Y În Hristos ştim calea vieții pentru care a fost creat omul. Aceasta este 
lumina. 

Y În Hristos avem răspunsul la enigma morţii. Aceasta este lumina. 


Toate acestea ne-au fost revelate de către Hristos care este Lumina lumii. 
Dumnezeu “a strălucit în inimile noastre, ca să strălucească cunoştinţa slavei lui 
Dumnezeu, pe faţa lui Hristos” (2Cor 4,6). 


Planeta vizitată 
J. B. Phillips a scris o minunată povestire intitulată “Planeta vizitată”, în al doilea 
capitol al cărții sale “Creştinismul Noului Testament”. 


Este povestea unui înger cu experienţă care îi arată unuia mai tânăr vastele 
galaxii ale cerului. În timpul acestui tur al universului, îngerul mai mare explică 
faptul că mica planetă, pe care celălalt o privea ca pe o “minge murdară de 

tenis”, era “planeta vizitată 





Cu mare pricepere, îngerul mai mare întoarce timpul înapoi şi spune: “Acum 
priveşte, se va întâmpla ceva pe acea mică minge murdară”. Şi deodată a 
strălucit o lumină puternică. 

Îngerul mai mic a spus: “Acesta este vizita?” 

“Da, aceasta este vizita. S-a întâmplat atunci când Fiul Gloriei, marele nostru 
Prinţ, a mers pe pământ pentru a deveni om”. Imediat lumina S-a micşorat şi în 
scurt timp totul s-a întunecat. 

“Ce s-a întâmplat? ”, a întrebat mirat micul înger. 

Cel mai mare i-a răspuns: “Nu l-au înţeles. L-au respins. Și astfel l-au omorât. 
Dar priveşte acum cu atenţie”. 

Dintr-odată a strălucit din nou o lumină, atât de puternică încât micul înger a 
fost aproape orbit, şi a spus: “Ce a fost aceasta?” “Învierea. Vezi, EI a înviat din 
morţi, şi s-a înălțat la cer. Astfel acum este aici în glorie.” 

Îngerul mai mare a tăcut o clipă, şi apoi a continuat: “Priveşte acum cu atenţie, 
micule înger, şi vei vedea ceva interesant”. O altă lumină a strălucit. “Aceasta a 
fost coborârea Spiritului Sfânt la Rusalii”, a spus el. După strălucirea acelei 
lumini, alte lumini mai mici au început să apară peste tot pe acea mică minge. 
Îngerul mai mare a spus: “Aceea este Evanghelia dusă de martori în diferite 
părţi ale lumii. Acolo unde oamenii îl primesc pe Prinţul nostru ca Mântuitorul 
lor se aprind lumini”. 


Îngerul mai mic a întrebat atunci: “Se vor uni toate luminile? Când vor deveni 
toate o mare lumină?” 

Îngerul cel mare i-a răspuns: “Nu ne este dat nouă să ştim aceasta. Numai Tatăl 
ştie. Însă într-o zi, când Prinţul se va reîntoarce pe acea planetă, va deveni toată 
lumină, pentru totdeauna”. 


Marele Dătător de lumină 


Iisus a venit ca o “mare lumină” la aceia care zăceau în întuneric. El a fost — şi este 
— cel mai mare Dătător de lumină al lumii. “In EI era viaţă şi viaţa era lumina 
oamenilor”. 


Poate nici un alt cuvânt nu îl descrie pe Hristos atât de bine ca şi cuvântul lumină. 
A venit ca lumină la aceia care zăceau în întunericul disperării. El aprinde 
lumânările iubirii, ale bucuriei, ale iertării, ale păcii în vieţile oamenilor de astăzi. 


Atunci când creştinii merg duminica la biserică, ei aprind o lumânare. Ce este 
aceasta decât o aducere aminte a faptului că am primit lumina de la Hristos şi că, 
asemenea Lui, şi noi trebuie să fim lumânări care să lumineze în vieţile oamenilor. 





Sărbătoarea luminilor 


În Biserica primară, Epifania — ziua Botezului lui Hristos — a devenit ziua în care 
păgânii convertiți la creştinism erau primiţi în Biserică prin botez. Fiecare convertit 
nou botezat ţinea o lumânare baptismală în timpul liturgiei. Pe lângă aceasta, 
creştinii care fuseseră deja botezați îşi aduceau în această zi lumânările lor 
baptismale la biserică, pentru a-şi reînnoi promisiunile de la botez; pentru a-şi 
reînnoi angajamentul față de Hristos pe care l-au făcut la botez. Aşadar, în 
sărbătoarea Epifaniei, toţi cei din adunare ţineau în mână o lumină aprinsă. 
Biserica devenea o mare de lumini. Astfel, această zi a ajuns să fie numită în 

greacă “ta Fota”, sau Sărbătoarea Luminilor. 


Lumânarea baptismală 


În Biserica primară, lumânarea baptismală era un simbol al faptului că cel botezat 
l-a primit pe Hristos care este Lumina lumii. Păstrată de către cel botezat, 
lumânarea era adusă la biserică în zilele de sărbătoare, la aniversarea botezului şi 
pentru liturgia de Paşti de la miezul nopții. Dacă persoana se căsătorea, aceeaşi 
lumânare se folosea la nuntă. Dacă se făcea preot, bărbatul o aprindea la 


hirotonirea sa. La sfârşitul vieţii, era aprinsă din nou când sufletul pleca să îşi 
întâlnească Judecătorul. Lumânarea baptismală îi amintea în mod constant 
creştinului să trăiască şi să moară în lumina lui Hristos. 


Lumânarea baptismală poate fi comparată cu lămpile folosite în parabola 
fecioarelor care aşteptau sosirea mirelui în întunericul nopţii. Când neofitului i se 
dădea lumânarea aprinsă, era îndemnat să o păstreze pentru a-l întâlni pe Hristos la 
a doua sa venire, asemenea fecioarelor înțelepte care şi-au păstrat lămpile arzând 
pentru venirea mirelui. Astfel, lumânarea devine un simbol al perseverenţei 
sufletului botezat până la revenirea lui Hristos. La străvechii greci, alergătorul care 
câştiga cursa nu era cel care trecea linia de sosire în cel mai scurt timp, ci acela 
care o trecea într-un timp cât mai scurt şi cu lumânarea sa încă aprinsă. Scopul 
nostru ca şi creştini este acela de a trece linia în eternitate cu lumina credinţei 
noastre baptismale strălucind puternic. 


Lumina a venit 
“Iar aceasta este judecata”, scrie Sfântul loan, “că Lumina a venit în lume şi 


oamenii au iubit întunericul mai mult decât Lumina. Căci faptele lor erau rele” 
(loan 3,19). Omul a încercat să stingă lumina. Insă ea nu s-a stins. Pentru că 





Dumnezeu Însuşi este lumina. Lumina lui străluceşte astăzi vestindu-le celor care 
trăiesc “în latura umbrei morţii”: “Eu sunt Lumina lumii; cel ce Imi urmează Mie 
nu va umbla în întuneric, ci va avea lumina vieţii”. 


lisus s-a născut noaptea pentru a ne arăta că atunci când este întuneric în viaţa 
noastră, când umblăm în penumbră, când suntem copleşiţi de disperare, El va veni 
ca să fie Lumina noastră, şi ne va permite să spunem: 


Am auzit glasul lui lisus spunând: 

Eu sunt lumina acestei lumi întunecate; 
Priveşte la mine; zorii tăi vor răsări; 
Şi toate zilele tale vor străluci. 

Am privit la lisus, şi am găsit 
În EI Steaua mea, Soarele meu; 

Şi în acea lumină a vieţii voi umbla 
Până când zilele călătoriei se vor încheia. 


Lumina lui Dumnezeu dată pentru întunericul în care ne aflăm noi acum, în special 
când suntem la începutul unui nou an, a fost atât de bine exprimată de Louise 
Raskins: 


I-am Spus omului care stătea la poarta anului: 

Dă-mi o lumină pentru ca să pot păşi în Siguranţă prin necunoscut. 

Şi el mi-a răspuns: Intră în întuneric şi pune-ţi mâna în mâna lui Dumnezeu. 
Aceasta va fi pentru tine mai bună decât o lumină şi mai sigură decât o cărare 
cunoscută. 


(Traducere: Oana Capan) 





Pr. Mihai Tegzeş - Duminica după Botezul Domnului - Convertiţi-vă, că s-a 
apropiat Împărăţia cerurilor 


& 


Iubiţi credincioşi la începutul Evangheliei de astăzi observăm cum lisus a lăsat 
Nazaretul pentru a se îndrepta spre Capernaum, semn pentru apostolul Matei al 
faptului că EI împlineşte voinţa lui Dumnezeu exprimată cu mult timp înainte prin 
profeția făcută de Isaia: trecerea de la un timp de asuprire la unul de mântuire (Is 
8, 23-24). Mai precis, poporului din ținutul Galileii — zonă populată de multe 
naţiuni păgâne, în urma ocupaţiei asiriene din sec. VIII î. Cr. -, şi care zăcea în 
întuneric şi în păcate, lumină mare i-a răsărit. În sens biblic “lumina” este semnul 
lui Dumnezeu care mântuieşte; lumina este cea care biruie întunericul care este 
cauza păcatului şi a morții omului. 


Imediat după Botez, Mântuitorul nostru începe să predice; intră în perioada Sa de 

viaţă definită “viaţa publică”. Începutul vieţii publice a lui Iisus nu este caracterizat 

de săvârşirea vreunei minuni, ci de o întâlnire cu persoane pe care le va invita să-L 

urmeze şi pe care, în urma unei pregătiri, le va trimite să propovăduiască lumii 
e 


întregi. Acest fapt ne arată cum Evanghelia a “călătorit” de-a lungul istoriei, pentru 
a întâlni bărbaţi şi femei pe care să-i cheme la mântuire (la moştenirea Împărăției). 


Acţiunea lui lisus este hotărâtă, nu este caracterizată de răzgândire sau de vreo 
pauză, iar acest lucru reiese cu certitudine din faptul că EI, “imediat” întâlneşte alți 
doi fraţi şi-i cheamă şi pe ei. Aceştia “repede” (imediat) ÎL urmează: credinţa îi 
determină să renunţe la obiceiurile lor de-o viaţă şi să apuce pe calea capabilă să le 
de-a un răspuns clar şi un sens deplin legat de scopul vieţii lor. 


Este important că predicarea începută de lisus nu se va mai întrerupe, ci va fi 
continuată de-a lungul istoriei de către apostoli, iar mai apoi de episcopi, preoţi şi 
credincioşi. Acest lucru este un semn clar al faptului că toţi oamenii sunt chemaţi 





să-L urmeze pe Dumnezeu, să se convertească. “Convertirea” este primul pas pe 
care este chemat să-l facă fiecare creştin, iar Evanghelia — pe care abia am ascultat- 
O -, ne învaţă că ea se realizează prin urmarea lui Hristos. În acest sens, imediat, 
apostolul Matei, în Evanghelia sa relatează despre “predica de pe munte”, tocmai 

pentru a sublinia că “mulțime multă de oameni mergea la lisus ca să se vindece”. 


De unde a avut lisus atâta putere de convingere? Alegerea Sa de a cobori în 
mijlocul nostru şi empatia Sa, capacitatea Sa de a simţi şi de a participa la 
suferinţele şi la necazurile oamenilor cu care s-a întâlnit: faptul că, “Predica... 
şi vindeca toată boala”, i-a determinat pe oameni să alerge la EI, să creadă în EI 
şi să-L urmeze. La urma urmei, acesta este felul în care lisus s-a arătat acelor 
oameni — dar şi nouă creştinilor din mileniul trei — ca fiind lumina cea adevărată 
ce a pătruns în Suflete pentru a alunga întunericul păcatului din viaţa noastră. 
Dumnezeul nostru, lumina lumii, şi lumina care străluceşte în întuneric, este un 
Dumnezeu care se întâlneşte cu toată mizeria oamenilor, pentru a o lua asupra Sa 
şi, astfel, a-i purifica pe oameni, a-i vindeca şi a-i conduce la sfinţenie. De fapt, 
Matei evidențiază cum Dumnezeu, prin lisus, împlineşte mântuirea oamenilor. 


lată cum, în această zonă a Galileii (a păgânilor), zonă considerată întunecată şi 
păcătoasă de către poporul ales, răsare lumina. lată cum lisus — chiar de la 
începutul misiunii Sale -, vine ca “lumină” care se opune, şi care înlătură 
întunericul răului şi al păcatului. EI a venit, a intrat în istorie, a cumpărat-o cu preţ 
scump pentru a o mântui. 


Un alt element important care se poate desprinde din Evanghelia de astăzi este 
constituit de faptul că lisus a început să predice: prin pieţele şi prin sinagogile lor. 
Acest lucru arată cum lisus doreşte ca mesajul Său să ajungă la toţi oamenii. De 
astăzi înainte, pentru noi dorinţa lui lisus implică să nu ne limităm la a predica doar 
în Biserică, ci peste tot pe unde trăim; nu doar cu vorba, ci înainte de toate cu 
fapta. Fiecare trebuie să ne întrebăm dacă am primit lumina cea adevărată. Dacă 
am primit-o, o ţinem doar pentru noi, în mod egoist, sau îi învăţăm şi pe copiii şi 
pe nepoţii noştri cum să devină adevăraţi creştini şi persoane curajoase care nu se 
tem să răspândească adevărul şi dreptatea în lume. Îi încurajăm pe cei de lângă noi 
să-L urmeze pe Dumnezeu, sau noi dorim să-i luăm locul lui Dumnezeu astfel 
încât lumea să ne urmeze pe noi şi ideile noastre limitate? 

Cum de Domnul şi-a început misiunea chiar în mijlocul “întunericului”, într-o zonă 
în care avea cea mai scăzută probabilitate de succes deoarece auditoriul era format 
în marea lui parte din păgâni? Putem să înţelegem că aşa este Domnul; EI nu se dă 
înapoi de la ceea ce este mai greu: începe să predice în zona unde majoritatea 





oamenilor erau păgâni; oameni care nici nu-L aşteptau şi nici nu-L doreau. Ce 
poate să însemne pentru noi acest lucru? Oare comportamentul Mântuitorului nu ar 
trebui imitat de oricare dintre comunitățile noastre creştine? Oare nu suntem 
chemaţi să alergăm după cei “rătăciţi” şi “atei”? Oare nu trebuie să ieşim dintre 
zidurile Bisericii pentru a-L re-dărui pe Dumnezeu oamenilor? 


lisus s-a hotărât să viziteze aceşti păgâni, EI le dăruieşte lumina şi exemplul Său. 
După exemplul lui lisus, cu toţii trebuie să răspândim credinţa în Dumnezeu, 
începând chiar de la inimile noastre, de multe ori, “necredincioase”: oare nu s-a 
plictisit Domnul să fie “mult-adorat” în Biserici dar, în acelaşi timp, să fie mereu 
alungat din inimile şi din viaţa noastră şi uitat şi chiar eliminat din viaţa politică, 
economică, culturală şi chiar din viaţa de familie. 


Fraţilor! Faptul că ne adunăm — duminică de duminică — în jurul lui lisus în 
Biserică, automat implică să-i facem loc în viaţa noastră de zi cu zi: la locul de 
muncă şi în familie. Să nu uităm de faptul că noi am primit credinţa de la părinţii 
noştri, şi, prin urmare, avem datoria să o transmitem copiilor şi nepoților noştri, iar 
substanţa mesajului este: “Convertiţi-vă că s-a apropiat Împărăţia cerurilor”. 


Din Evanghelia de astăzi mai putem nota şi faptul că inițiativa îi aparţine lui 
Dumnezeu, iar noi suntem chemaţi să înţelegem ceea ce EI a făcut pentru noi şi să- 
L urmăm. Trebuie să ştim că înainte de-a ne cere ceva, înainte de-a ne judeca, 
Dumnezeul nostru se dă pe Sine ca exemplu. El este Cel care se dăruieşte primul, 
EI suferă, EI riscă în relaţia Sa cu noi oamenii. Parcă ne spune prin ceea ce a făcut: 
“M-am apropiat de voi, înţelegeţi acest lucru”? “A înţelege” înseamnă pentru noi 
să lăsăm totul (preocupările, afacerile, rivalităţile) pentru a re-descoperi esenţialul 
vieţii, precum ucenicii din evanghelie, ca să devenim pescari de oameni. 


Faptul că s-a apropiat “Împărăţia” poate fi văzut fie în sensul că Dumnezeu s-a 
apropiat şi mai mult de om, coborând în mijlocul nostru cu iubirea Sa; dar şi 
faptul că Împărăţia este acolo unde Dumnezeu împărăţeşte şi unde oamenii 
respectă poruncile Sale. Expresia “Împărăţia cerurilor” este folosită doar de către 
apostolul Matei, ea arată, nu un loc, ci acţiunea lui Dumnezeu, adică faptul că EI 
este Cel care împărăţeşte peste oameni, dorind să-i facă pe toți părtaşi ai păcii, 
dreptăţii şi iubirii Sale. Pentru a participa la această Împărăţie este obligatorie 
convertirea: omul este chemat să întoarcă spatele păcatului pentru a-L urma pe 
Dumnezeu. Amin. 





Pr. Gheorghe Neamţiu - Duminica după Botezul Domnului - Despre răutatea 
păcatului 


“Pocăiţi-vă, căci s-a apropiat Împărăţia cerurilor.” (Matei IV,17) 


lisus, după ce a primit botezul pocăinţei, de la loan, se retrase în pustiu, unde, după 
un ajun de patruzeci de zile, a fost ispitit de Satana. Deşi Mântuitorul este 
desăvârşit nu numai ca Dumnezeu, ci şi ca om, El a permis să fie supus acelei 
întreite ispite externe, pentru a ne arăta că este om întru toate asemenea nouă, afară 
de păcat, şi pentru ca, prin exemplul pe care EI ni l-a dat biruind ispita, să ne dea 
curaj şi tărie în lupta contra ispitelor pe care le avem de înfruntat zi de zi. 


După biruinţa împotriva diavolului, lisus, auzind că loan a fost închis de către Irod 
Antipa, s-a dus în Galileea şi, lăsând Nazaretul, a venit în Capernaum, în hotarele 
lui Zabulon şi Neftalim, unde şi-a început predicarea cu aceleaşi cuvinte cu care şi- 
o începuse şi loan Botezătorul şi cu care şi-o va începe, mai târziu, Sfântul Apostol 
Petru: “Pocăiţi-vă, căci s-a apropiat Împărăţia cerurilor”. 


Fără îndoială, nu poate exista mântuire fără pocăință, căci lisus o spune 
categoric:"Ci de nu vă veţi pocăi, toţi asemenea veţi pieri” (Luca XIII,5). 


Cum am mai spus, cuvântul pocăință este împrumutat din limba greacă unde 
metanoia înseamnă prefacerea, transformarea gândirii, a sufletului, în sens de 
reînnoire, aşa după cum metamorfoză înseamnă prefacerea, schimbarea formei. 
Pocăinţa este sinonimă cu convertirea, cu întoarcerea de la păcat la Dumnezeu; 
adică ea înseamnă a ur? ceea ce mai înainte ai iubit, adică păcatul, şi a iubi ceea ce 
mai înainte ai urât, adică virtutea, în ultimă analiză, pe Dumnezeu. Când în adâncul 
sufletului tău s-a petrecut această prefacere înnoitoare, în tine s-a stabilit împărăţia 
lui Dumnezeu, însuşi Dumnezeu, întreaga Sfântă Treime. 





Procesul acestei prefaceri, transfigurări adânci, operate în suflet prin virtutea 
pocăinţei, cuprinde patru momente, patru acte interioare: 


> Întâi, noi, ca păcătoşi, examinându-ne în lumina credinţei, ne dăm seama că 
păcatul este un rău, şi încă răul cel mai mare, deoarece Îl ofensează pe 
Dumnezeu, binele nostru suprem; 

> în momentul imediat următor, văzând aceasta, noi urâm păcatul şi, fiindcă 
el a provocat în noi o răsturnare a ordinii prin faptul că am preferat voinţei 
lui Dumnezeu pofta noastră egoistă, în noi se naşte un sentiment de durere 
şi părere de rău, care, 

> în momentul imediat următor, ne dispune să luăm o hotărâre fermă de a 
evita orice prilej care ne-ar putea duce din nou la păcat, precum şi Să 
folosim toate mijloacele spre a birui ispitele. 

> În sfârşit, în al patrulea moment, dându-ne seama că păcatul este o 
nedreptate pricinuită lui Dumnezeu prin faptul că, nesupunându-ne voinţei 
Sale preasfinte, l-am despuiat de slava externă pe care i-o datorăm, ne 
hotărâm s-o reparăm şi s-o ispăşim prin rugăciuni şi fapte bune. 


Și, acum, după ce am analizat virtutea pocăinţei, vom considera, în lumina 
credinţei, în partea a doua a meditaţiei, răutatea păcatului, deoarece de ideea ce ne- 


o facem despre păcat depinde nu numai părerea de rău, ci şi propunerea de 
îndreptare, precum şi repararea şi ispăşirea din partea noastră. În acest scop, vom 
încerca să vedem: ce gândeşte Dumnezeu despre păcatul de moarte şi ce este în 
sine păcatul de moarte. 


Ce gândeşte Dumnezeu despre păcatul de moarte ne-o arată felul cum a pedepsit EI 
păcatul în îngeri, în primii oameni şi în Insuşi Fiul Său preaiubit, cel fără de păcat. 


Pentru un singur păcat, acela al trufiei, Dumnezeu izgoneşte pe îngeri din cer în 
iad, unde sunt separați de El şi osândiţi pentru veşnicie. Dacă EI, care este 
preadrept şi, în acelaşi timp, preamilostiv, a trebuit să aplice o sentință atât de 
aspră, înseamnă că păcatul este de o răutate infinită. Sau ar putea, oare, presupune 
cineva că Dumnezeu nu a iubit aceste fiinţe pur spirituale, cele mai asemănătoare 
fiinţei Sale preasfinte? 


Dar în primii oameni, cum a pedepsit păcatul? O, ce monstruos poate fi păcatul, 
dacă Creatorul, după ce l-a copleşit pe om cu toate darurile fireşti şi suprafireşti, 
după ce l-a înfiat insuflându-i viaţă divină şi destinându-l astfel la o viaţă 
nemuritoare în împărtăşire cu EI în Cer, s-a văzut nevoit să-şi calce pe inima Sa de 





Părinte , infinit de miloasă, şi, pentru un singur gest de nesupunere, să-l despoaie 
de toată zestrea hărăzită cu atâta generozitate, lăsându-l pradă suferinţei şi morţii! 


Dar păcatul în toată atrocitatea lui apare abia pe lemnul Crucii, în persoana 
răstignită a Fiului lui Dumnezeu. Fiindcă de bunăvoie a luat asupra Sa păcatele 
omenirii ca să le ispăşească şi, astfel, să-l împace pe om cu Tatăl ceresc, lisus 
trebuie să moară, şi, până la această supremă Jertfă, să îndure treizeci şi trei de ani 
de privaţiuni şi suferinţe fizice şi morale. 


Dacă vrem Să ştim ce este păcatul în ochii lui Dumnezeu, Să-L urmăm pe 
Mântuitorul pas cu pas, de la iesle până sus pe Calvar. 


4 Î] vedem în viaţa ascunsă din Nazaret, deprinzând smerenia şi ascultarea 
cea mai desăvârşită, suportând săracia, truda şi alergarea de fiecare zi; 

4 Î] vedem, în viaţa de evanghelizare, îndurând ura, disprețul, batjocora, 
calomniile din partea duşmanilor şi neînţelegerea din partea prietenilor; 

4 Î] vedem, în patima Sa, suportând să fie trădat din partea unui prieten pe 
care-l hrănise cu propriul sânge; 

+ Î] vedem în agonia fizică şi spirituală din Grădina Măslinilor şi, în fine , 
după un proces calomnios şi criminal, primind pedeapsa cea mai ruşinoasă: 
moartea prin crucificare, între doi tâlhari, părăsit până şi de Tatăl; toate 
acestea pentru păcatele noastre. 


lată cum vede Dumnezeu păcatul de moarte. 


Să încercăm acum să privim păcatul în sine. 


Fiind Dumnezeu Creatorul şi deci Stăpânul nostru absolut, Lui îi datorăm tot ce 
avem şi ce suntem, deci supunere necondiționată, totală. Or, când îmi satisfac 
imboldurile firii împotriva ordinii stabilite de Creatorul şi Stăpânul meu, eu resping 
autoritatea Lui, mă revolt contra voinţei Sale preasfinte, deşi bine ştiu că în această 
voinţă se află nu numai slava Lui, ci şi fericirea mea. Deci păcatul este, mai întâi, o 
revoltă contra lui Dumnezeu. 


Dar, deoarece Dumnezeu este nu numai Creatorul şi Stăpânul meu, ci şi scopul 
meu ultim, eu trebuie să tind spre EI cu toate facultăţile, cu fiinţa mea întreagă. Să- 
L cunosc, să-L iubesc slujindu-L în starea socială în care m-a pus EI, astfel încât în 
viaţa mea să se oglindească desăvârşirile Lui, descoperite mie prin cuvântul şi viaţa 
lui lisus, astfel încât, cine-mi vede faptele să-L preamărească pe Dumnezeu. Or, 
când, prin tot ce gândesc, vorbesc şi fac, în loc să tind spre Dumnezeu, cu mă am 





în vedere pe mine însumi cu capriciile, pornirile mele pe care mi le satisfac în mod 
dezordonat, contra voinţei Lui, eu comit un act de nedreptate, punându-mă pe mine 
ca scop ultim în locul lui Dumnezeu, satisfăcându-mi eul meu, nu pe Dumnezeu; 
astfel, punând creatura în locul Creatorului, comit o idolatrie. 


Dar Dumnezeu mai este şi Părintele nostru, care se îngrijeşte de cele de lipsă spre a 
ne atinge destinul nostru vremelnic şi cel veşnic. Or, prin păcatul de moarte, noi 
săvârşim cea mai crasă nerecunoştinţă, pentru că, în loc ca simţurile, sentimentele, 
mintea, voinţa şi toate darurile primite de la Dumnezeu să le folosim în scopul 
pentru care ne-au fost dăruite, adică spre slava Lui şi spre mântuirea noastră, noi le 
folosim împotriva Lui, ofensându-L, pe EI, Binefăcătorul nostru suprem. 


În sfârşit, Dumnezeu, prin Fiul Său, este nu numai Creatorul, Stăpânul, scopul 
nostru ultim şi Părintele nostru, ci şi Răscumpărătorul şi Mântuitorul nostru. Şi, 
privit sub acest unghi, păcatul de moarte este un deicid, o ucidere a lui Dumnezeu, 
căci ce altceva a fost pricina morții Lui, dacă nu păcatul? Acolo pe lemnul Crucii 
au fost prezente şi păcatele mele. Şi eu am partea mea de contribuţie la 
schingiuirile şi moartea Mântuitorului. Şi cu l-am dat, poate nu o dată, sărutul 
trădării; şi eu am fost prezent în gloata care striga: “Răstigneşte-L! ” “Răstigneşte- 
L!”, preferând eliberarea tâlharului Baraba, în locul aceleia a lui lisus; şi cu L-am 
biciuit când m-am complăcut în dezmierdările simţurilor; şi eu I-am apăsat pe cap 
cununa de spini când m-am complăcut în gânduri de trufie, dispreţ şi necurăţie; şi 
eu I-am pus pe umeri crucea; şi eu L-am pironit pe ea când am refuzat să sufăr, mai 
bucuros decât să mă lepăd de Dumnezeu prin păcat. 


Da, toate păcatele mele au fost prezente în Spiritul şi Inima Mântuitorului meu, în 
orele Patimilor, şi, pentru fiecare în parte, EI a suferit în locul meu. 


În faţa acestei realităţi dramatice, mă mai pot îndoi încă, pe de o parte, de 
nemărginita răutate şi mostruozitate a păcatului, iar, pe de alta, de infinita iubire cu 
care m-a iubit Dumnezeu, dându-Se pe Sine pentru mine, în locul meu? “Tantum 
me amasti, ut 'Te odisse videaris”. “Atât de mult m-ai iubit, Doamne, încât se pare 
că Te-ai urât pe Tine însuţi”. 


Ura faţă de păcat şi iubirea faţă de Iubirea răstignită pentru noi, unul fiecare, să ne 
fie dominanta întregii vieţi. Ele să ne călăuzească în tot ce gândim, dorim şi facem. 
Să privim păcatul cu ochii Răstignitului şi să-l urâm cu Inima Lui, iar pe EI să-L 
iubim cu iubirea cu care EI ne-a iubit, fiind gata să murim bucuros, decât să-L 
răstignim din nou. “Potius mori uam foedari.” (Mai bine să mor decât să mă 
pângăresc). Pentru că cine este nerecunoscător pentru creare merită iadul, dar cine 





este nerecunoscător pentru cea de a doua creare, pentru răscumpărare, merită un al 
doilea iad. Amin. 





Pr. Leonardo Sapienza - Duminica după Botezul Domnului - Lumină în 
întuneric 


Ar putea să pară momentul greşit, dar lisus începe să predice tocmai când loan 
Botezătorul fusese arestat. Conducătorii se gândeau că au făcut să tacă, că au 
neutralizat o voce supărătoare; dar iată că o altă voce reîncepe. Unul a fost ucis, şi 
un altul începe să vorbească mai puternic. Noroc că imitându-l pe Hristos, există 
mereu cineva care în ciuda tentativelor de descurajarea oricărei inițiative, nu se 
lasă înfricoşat, chiar dacă ştie că îl va ajunge aceiaşi soartă cu a Învăţătorului. 
Stagiunea martirilor nu s-a sfârşit. În 2002, 26 de preoţi, seminarişti, religioşi, 
călugăriţe, laici cateheţi au fost ucişi datorită credinţei. În 2003 au fost 29, între 
care chiar şi Nunţiul Apostolic din Burundi, iar în 2004 cifra a crescut la 33. 


Ar putea părea locul greşit. Ilsus nu începe să predice la Ierusalim, centru religios 
al evreilor. Ci porneşte tocmai de la periferie, ba mai mult din locul cel mai 
disprețuit: Zabulon şi Neftali, “Galilea neamurilor“. O regiune cu riscuri, unde era 
conglomeraţie de popoare, rase, religii, culturi diferite. 


Lumina nu merge să caute lumină, ci caută întunericul. Unde există boală, moarte, 
suferinţă, disperare, acolo este Hristos! Ar putea să pară că misiunea lui începe de 
la oameni aleşi greşit. Ar fi putut să cheme oameni puternici şi înţelepţi, experţi... 
în schimb se adresează la nişte pescari. La oameni normali, simpli. Nu le cere 
nimic, le spune doar un simplu “urmaţi-mă“. Dar din aceea zi, viaţa acelor oameni 
este schimbată complet! Şi aceasta se întâmplă deoarece, Dumnezeu nu se lasă 
învins de generozitate față de cei care îl urmează! Şi pe unde trece el nimic nu 
rămâne ca înainte! Doar că, atunci când oamenii se adună, chiar dacă sunt religioşi 


GGA. . 


sau oameni ai Bisericii, încep diviziunile. O subliniază chiar Sfântul Pavel “îmi 





spun că în mijlocul vostru sunt certuri şi discordie...” (ICorinteni 1,11), cum 
spunea cineva: “se pare că creştinii au vocaţia irezistibilă a fragmentării“. Şi astfel 
chiar în Biserică, într-o parohie, ca şi în societate sau într-o familie, se creează 
particularităţi,  personalisme, rivalități, antagonisme, rivalități,  sectarisme, 
exclusivisme... Toate, mai puţin unitate, caritate... Dar aceasta nu era voinţa lui 
Hristos! Putem spune cu nostalgie: ce păcat. Am ruinat trupul unit pe care Hristos 
l-a gândit. Ca şi creştini de multe ori dăm un trist spectacol de diviziune. În aceste 
condiţii este necesar şi urgent să înţelegem ce înseamnă acest scandal şi să ne unim 
în rugăciune şi în eforturile noastre, pentru ca să dăm o mărturisire de adevăraţi 
creştini a adevăratei iubiri, a unităţii sincere şi de comuniune fraternă! 


Chiar şi noi trăim precum locuitorii din Zabulon şi Neftali într-o stare de 
promiscuitate. Până nu demult societatea noastră era omogenă şi compactă, era 
creştină. Existau desigur păgâni. Existau şi musulmani. Dar îi simțeam departe. 
Acum sunt în mijlocul nostru. Trebuie să ne schimbăm mentalitate! Trebuie să ne 
educăm în spiritul carităţii. Trebuie să ne deschidem ospitalităţii, înţelegerii, 
fraternității. Nu putem să rămânem indiferenți! Hristos ne-a dat exemplu cel mai 
mare! 


Spune un faimos scriitor libanez “Tu eşti orb şi eu sunt surd şi mut: dacă mâna ta 


se întâlneşte cu a mea ne vom înţelege” (Gibran). 


(Traducere: Mons. Angelo-Narcis Pop) 





Pr. Olimpiu 'Todorean - Duminica după Botezul Domnului - Împărăţia 
Cerurilor este aproape 


“Împărăţia Cerurilor este aproape“, răsună până în zilele noastre, iubiţi credincioşi, 
cuvintele lui lisus Hristos. Învins diavolul, soseşte Împărăţia şi nu orice fel de 
împărăție ci împărăţia lui Dumnezeu. Există o contradicție între împărăţiile 
diavolului şi cea voită de Domnul; aceeaşi contradicție ce există între cer şi 


pământ, între om şi Dumnezeu. Impărăţiile de pe pământ sunt cele ale lui Avraam, 
care au ca şi principiu de viaţă temerile proprii, pe când Impărăția cerurilor este 
lisus, care are ca principiu pe Tatăl şi Cuvântul său. 


Pericopa Evangheliei de astăzi propusă spre meditare de Biserică, semnalează 
momentul trecerii de la activitatea Înaintemergătorului la cea a lui Mesia. După 
retragerea în deşert, pentru meditații şi după arestarea lui loan, lisus se reîntoarce 
în Galileia, nu în ţinutul său, ci la Capernaum unde începutul ministerului său este 
văzut ca răsăritul soarelui, aurora unei zile noi. lisus este lumina promisă lui 
Israel şi prin Israel ajunge la toţi oamenii. Prin lisus se realizează trecerea 
noastră de la noapte la zi, la ziua Domnului, de la moarte la viaţă de la diferitele 
împărăţii lumeşti care ucid, la unica împărăție a cerurilor care ne face Să fim vii. 


Cu toate că loan era arestat, mărturia sa nu încetează, dimpotrivă, el merge până la 
capăt: ajunge la destinaţie, devine un martir. Odată cu sfârşitul existenţei sale 
pământeşti, loan nu este terminat, ci doar ajunge la ceea ce trebuia să ajungă: 
devine martir, adică plăteşte cu viaţa despre crezul său, care a vorbit. Martirul nu 
moare niciodată, el poate fi doar ucis. Şi loan nu este singurul martir, căci lisus 
este precedat, şi va fi urmat de “un nor de mărturisitori” în credință (Evrei 12,1). 





lisus trece de la deşertul lui Iuda în Galileia, unde începe ministerul său, care va 
sfârşi la Ierusalim. Arestarea lui Ioan este doar începutul: Împărăţia care se va 
realiza pe Cruce se împlineşte şi se răspândeşte numai prin persecuții (Fapte Ap. 
8,4; 11,9). După ce lisus lasă Nazaretul, vine să locuiască la Capernaum, localitate 
aflată pe ţărmul lacului din Galileia, chemat şi mare, fiind şi centrul activităţii lui 
lisus. Aici el se găseşte pe un teren fertil, Capernaumul devenind a doua patrie a 
Sa, locul unde îi va chema pe discipoli şi unde va locui până la călătoria spre 
Ierusalim (19,1). Această mişcare a lui lisus, făcută din prudenţă, corespunde unui 
proiect providenţial (vezi cf. 2,22). Ceea ce părea a fi o fugă, este împlinirea 
profeţiei lui Isaia, care a vorbit despre eliberarea acestui pământ, ocupat de Tiglat- 
Pileser III în anul 733. De ce era un loc fertil? Pentru că poporul din Galileia era un 
popor păgân, Galileia fiind un nod comercial şi un loc unde se încrucişau multe 
popoare, un ţinut în afara controlului ortodox al Iudeii şi al controlului Templului, 
o zonă de frontiere, plină de păgâni, ce făcea o punte naturală între Israel şi restul 
lumii. Acesta este locul fertil, care va da roadă, locul ideal pentru răspândirea 
credinţei mesianice care, plecând de la iudei se adresează tuturor, până în zilele 
noastre. Galileia (ca o paranteză care pentru Matei, ce era un iudeu creştin, are 
aceeaşi valoare teologică pe care o are drumul spre Ierusalim al lui lisus, pentru 
Luca, un creştin de origine păgână, iudeul se adresează poporului pentru că 
salvarea este pentru toată lumea). 


În profeția lui Isaia se vorbeşte de galileieni sub opresiunea sclaviei. Aceştia 
închipuie pe toți fii lui Adam, evrei sau nu, cu sau fără lege, ce sunt sclavi ai 
răului, lipsiţi de gloria lui Dumnezeu (Rm 3,23). Dar acum tuturor acestora le este 
dăruită lumina. Întunericul este haosul primordial din care Dumnezeu a făcut 
cosmosul prin cuvântul său, întunericul Egiptului din care Dumnezeu a făcut să 
vină la lumina libertăţii poporul său. Răul a făcut să se reîntoarcă la creația, dar 
acum cuvântul lui lisus readuce creaţia la viață, căci ministerul lui lisus este 
chemat lumină, principiul creației. Venirea Sa este “ziua Domnului”, prevăzută de 
profeţi, este ziua care pune capăt nopţii lumii. Chiar şi păgânii au văzut lumina 
stelei sale (2,2) care i-a pus pe drum spre lerusalim. Aşa cum întunericul este 
simbolul răului şi al morţii, tot aşa lumina este simbolul binelui şi al vieţii. Lumina 
este mare şi înlătură din inimi întunericul. Lupta dintre lumină şi întuneric este 
duelul dintre adevăr şi minciună, libertate şi sclavie, viaţă şi moarte. 


Ei bine, tocmai în acest teritoriu începe Iisus să proclame cuvântul său. EI nu face 
predici morale şi nu dă explicaţii filozofico-teologice. Proclamă public, şi spune 
fiecăruia în particular, un fapt aşteptat de multă vreme: a sosit ziua Domnului, ziua 
lumini, zi prefigurată de Botezătorul şi alți profeţi, ei care au fost doar stelele 
dimineţii acestei zile. 





Convertiţi-vă, îndreptaţi-vă spre lumină, deschideţi ochii: De-acum înainte aceasta 
este singura condiţie pentru a intra în ziua care a şi ajuns până la noi. Este vorba de 
o schimbare a mentalităţii, a sufletului, a vederi şi a vieţi. “Srrăjerule cât a trecut 
din noapte” întrebăm neliniştiţi împreună cu (Isaia 21,11). Nu mai rămâne decât 
timpul ca doar noi să ne trezim din somn (cfr. Romani 13,11: “fiindcă ştiţi în ce 
timp ne găsim, căci este chiar ceasul să vă treziţi din somn, căci acum mântuirea 
este mai aproape de noi”. şi “Întoarce-mă şi mă voi întoarce” Ieremia 31,18. 
Acesta este planul cel mare a lui Dumnezeu, din totdeauna adresat nouă, EI 
aşteptând doar ca noi să ne întoarcem către El. Este actul maxim pe care l-am putea 
face având această libertate primită în dar de la Dumnezeu căci convertirea nu este 
un gest irațional, un gest nebunesc, ci are o motivaţie: darul libertăţii pe care 
Dumnezeu ni l-a făcut. Dacă Dumnezeu împărăţeşte pe pământ atunci de aici 
începe şi libertatea omului, Împărăţia cerurilor, de mult aşteptată şi acum prezentă 
prin lisus, fiind aceea a Tatălui în care trebuie să trăim ca fii şi fraţi. 


În general, noi trăim din amintiri şi cu speranţa în viitor, în “deja” care nu mai este 
sau în “va fi” care nu a sosit. Însă, lisus ne cheamă să trăim “ceasul”, timpul 
dintre “deja” şi “va fi”, adică prezentul: acesta este unicul moment în care îl 
putem întâlni pe EI, Cel ce Este, Începutul şi Sfârşitul. De fapt, iubiţi credincioşi, 
ceea ce ne dorim sau ceea ce ar trebui să ne dorim este “aici” şi nu în altă parte. Nu 
trebuie decât să ne convertim schimbând direcția privirii şi a picioarelor noastre. 
Amin. 





Pr. Vasile Rob - Duminica după Botezul Domnului - Pocăiţi-vă că s-a apropiat 
Impărăţia cerurilor 


Aşa după cum am arătat şi în ziua de Bobotează, lisus începe predicarea veşti bune 
după primirea Botezului de la loan şi pentru aceasta merge în hotarele lui Neftalin 
şi Zabulon la poporul de aici ce “stătea în întuneric” şi care avea mare nevoie de 
lumină. 


Fericirea omului depinde de modul în care acesta ştie sau doreşte să aplice în 
viața sa curățirea de păcate — spovada — şi apoi îmbunătăţirea continuă a stări 
astfel dobândite. 


Prin Botez, omul este trecut din umbra morți la viaţa veşnică şi astfel ajunge la 
lumina mântuiri şi haina lui Hristos, după cum spune şi sfântul apostol Pavel în 
Gal. 3/21: “câți în Hristos v-aţi botezat, în Hristos v-aţi şi îmbrăcat!” Şi, omul 
care ajunge să îmbrace această haină a lui Hristos este luminat de virtuţi şi fapte 
bune: smerenie, bunătate, ajutorarea celor necăjiţi, rugăciune pentru tine şi 
pentru aproapele tău şi alte veşnice comori creştineşti. 


Fiecare creştin are datoria, nu numai de a păstra aceste fapte, dar şi de a le spori 
pentru a reuşi să “umblăm ca fiii luminii” lo. 12/36, imitând în toate clipele vieți 
noastre viaţa pământeană a lui Hristos. 


Sigur, nu odată, avem impresia că venim la sfânta spovada nepregătiţi, cam cu 
aceleaşi păcate mărturisite şi data trecută, având sentimentul că nu ne-am rugat şi 





nu ne-am căit destul, ca Dumnezeu să ne ierte păcatele şi să putem produce o 
schimbare a vieţi noastre. 


4 Dar, faptul că am venit la spovadă, că mi-am mărturisit păcatele, că mi-am 
cerut sincer iertare şi canon, este primul pas. 

+ Al doilea pas este cel prin care suntem hotărâți să fim mai atenţi cu clipele 
vieți noastre, cu cauzele care ne trag spre păcat şi cu ispitele noastre zilnice 
pentru a reuşi să le putem contracara mai uşor. 

4 Al treilea pas este cel al rugăciuni sincere, prin care cerem lui Dumnezeu 
ajutorul pentru a reuşi să ne ferim de ispită, de păcat. 

+ Al patrulea pas este părerea de rău sinceră şi perfectă pentru că l-am 
supărat pe Dumnezeu, cu voia sau fără voia noastră. 


În Biserica lui Hristos, cei care sunt autorizaţi să propage Cuvântul lui Dumnezeu 
sunt preoți. Ei sunt martori vieţi noastre care ne întâmpină cu crucea lui Hristos 
încă de la naştere, ne îmbracă în hainele lumini lui Hristos, la Botez, ne 
binecuvântează căsătoria şi apoi, când ne-am încheiat misiunea pe acest pământ şi 
Dumnezeu ne cheamă sufletul la el, ne aşează trupul sub umbra crucii. De felul în 
care se achită ei de această apostolică misiune şi de modul în care, prin viaţa lor, 
dau exemplul sacerdoțiului primit depinde mântuirea lor şi a oilor date în păstorire. 


Cea mai importantă condiţie în atingerea scopului misiuni lor este viața morală, 
exemplară, în familie şi societate. 


Cea de a doua condiţie a unui bun semănător al Cuvântului lui Dumnezeu este 
aplecarea sa spre rugăciune şi meditaţie. 


lar, cea de a treia este, de departe, pregătirea prin studiu pentru cunoaşterea foarte 
bine a Sfintei Scripturi, a sfintei Tradiţii şi a Canoanelor Biserici. 


Cu această duminică se încheie praznicul sărbătorilor pricinuite de Naşterea şi Bo- 
tezul Domnului. 





Pr. loan Abadi şi Pr. Alexandru Buzalic - Duminica după Botezul Domnului 


După botezul în râul Iordanului, lisus Hristos «a venit, de a locuit în Capernaum» 
(Matei 4, 13) şi a început să predice fericirea cerească. Atunci poporul, a văzut 
pentru prima oară “lumina cea mare”. 


În Sfânta Scriptură cuvântul “lumină” poate fi întâlnit de 263 de ori. Încă de la 
începutul cărții Facerii citim: «Și a spus Dumnezeu: “Să fie lumină” şi s-a făcut 
lumină» (Facere 1, 3). 


La profetul Isaia citim cuvintele: «Domnul va fi lumina ta cea veşnică» (Isaia 60, 
19). 


Apostolul loan scrie: «Aceasta este vestirea, pe care am auzit-o de la El şi v-o 
vestim: că Dumnezeu este lumină şi nici un întuneric nu este întru El» (| loan |, 
5). 


Ioan Botezătorul a venit «Să mărturisească despre lumină» (loan 1, 7). 
«Cuvântul era lumina, care luminează pe tot omul ce vine în lume» (loan 1, 9). 


În Simbolul Credinței rostim cuvintele: “Lumină din Lumină, Dumnezeu 


”, pentru a arăta modul cum dumnezeirea lui 


Dumnezeu se împarte fără să se despartă în lisus, ca lumina lumânării ce se aprinde 
de la alta, fără să se micşoreze sau să se împărțească, rămânând acceaşi flacără 
aprinsă. Această lumină este şi lisus Hristos, Dumnezeu adevărat şi om adevărat. 


<ATât cât sunt în lume, Lumină a lumii sunt» - spune lisus Hristos (loan 9, 5). Şi 
din nou spune: «Eu, lumină, am venit în lume, ca tot cel ce crede în Mine să nu 





rămână în întuneric» (loan 12, 46). Când Hristos, Lumina cea adevărată a murit 
pe Cruce, pământul s-a întunecat, pentru că răul a biruit peste Soarele dreptăţii. Cu 
ocazia Sărbătorii Arătării Domnului, cântăm condacul: “Arăratu- Te-ai astăzi 
lumii, şi lumina Ta, Doamne, S-a însemnat peste noi, cei ce cu cunoştinţă Te 
lăudăm. Venit-ai şi Te-ai arătat, lumina cea neapropiată”. În cadrul Oficiilor 
noastre spirtuale zilnice, de dimineaţă (La sfârşitul Orei 1), Biserica noastră se 
roagă: “Hristoase, Lumina cea adevărată, care luminează pe tot omul ce vine în 
lume...” 


opinii pita Inainte de venirea pe pământ a Fiului lui Dumnezeu 


oamenii locuiau în întuneric. Popoarele păgâne ofereau venerarea care 1 se cuvenea 
numai lui Dumnezeu, idolilor. Unii păgâni aduceau idoliolor ca sacrificiu pe 
proprii lor copii nevinovaţi şi pentru aceste crime aşteptau de la idoli binefaceri. 


De aceea, oamenii aşteptau ajutorul, salvarea şi lumina din Cer. Înfeleptul Seneca, 
care a trăit în perioada, în care Apostolul Pavel predica Evanghelia lui Hristos, 
scria că oamenii îndureraţi tind spre acea zi în care din înălțimile cereşti “se va 
cobori în jos o mână ajutătoare şi îi va ridica în sus”. 


Într-una din lucrările lui Platon (în Fedon), este consemnat cuvântul lui 
Socrate: “Trebuie să aşteptăm atât de mult, până ce Fiinţa Cea mai Înaltă, ne va 
trimite din cer învățătorul, care ne va învăţa cum trebuie să-L înţelegem pe 
Dumnezeu. * 


Lumea era neputincioasă. Când Hristos, Lumina cea adevărată, a început să 
predice învăţătura cerească, atunci s-a înfăptuit profeția lui Isaia: «Poporul care 
locuia întru întuneric va vedea lumină mare şi voi cei ce locuiţi în latura umbrei 
morţii lumină va străluci peste voi» (Isaia 9, 1). Lumina lui Hristos a luminat 
mintea şi inima omului. «Ce poate da omul în schimbul sufletului său?» (Marcu 
8, 37). Mântuitorul ne învaţă prin cuvintele: «Adunaţi-vă comori în cer, unde nici 
molia, nici rugina, nu le strică, unde furii nu le sapă şi nu le fură» (Matei 6, 20- 
21); 


lisus Hristos, a făcut cunoscut oamenilor binecuvântatul adevăr, că noi suntem 
copiii lui Dumnezeu. Avem un Tată Ceresc, care ne iubeşte cu o iubire nemărginită 
din veşnicie şi care cunoaşte nevoile noastre. «Căci Dumnezeu aşa a iubit lumea, 
încât pe Fiul Său Unul născut L-a oferit, ca tot, cel care crede în EI, să nu piară, 
ci să aibă viaţa cea veşnică» (loan 3, 16). Copiii care se pregătesc pentru primirea 
Primei Sfinte Împărtăşanii cunosc răspunsul întrebărilor, la care filozofii păgâni nu 





au putut să răspundă. Dacă Aristotel, Platon şi Seneca sau oricare alt filozof păgân, 
s-ar ridica din mormânt şi ar trece prin şcolile catolice la lecţiile de religie, ar afla 
răspunsul la principalele întrebări existențiale, pe care numai Dumnezeu le poate 
cuprinde prin Fiinţa Sa şi prin Revelația care descoperă ceea ce omului este de 
nepătruns. Păgânii nu au ştiut că există doar un singur Dumnezeu adevărat, că 
omul are suflet nemuritor, că există obligația de a-i iubi pe semeni chiar şi pe 
duşmani, nu au cunoscut Poruncile lui Dumnezeu. Hristos, Lumina noastră, toate 
acestea ni le-a arătat şi a făcut ca “jugul credinţei” să fie uşor şi plăcut de purtat. 


Într-unul din oraşele Statelor Unite ale Americii, există un spital unde se află 
oameni nevăzători şi alţii care văd foarte slab, dar care sunt ameninţaţi de 
orbire. Într-o zi, un episcop a vizitat aceşti oameni nefericiţi şi trecând prin 
camere a auzit cum unul dintre aceştia se ruga: “Te rog, Doamne, nu-mi lua 
lumina ochilor mei”. Dar, dacă voinţa Ta este ca să fiu privat de vedere, atunci 
lasă-mi măcar lumina minţii. Dacă doreşti să-mi iei şi lumina minţii, atunci 
lasă-mi măcar lumina credinţei”. Profundă rugăciune! 


Suntem fericiți că aparţinem lui Hristos, Bisericii Lui. Mulţumim lui Dumnezeu 
pentru darul nepreţuit al sfintei credinţe! Suntem recunosători lui Hristos că ne-a 
luminat, cu lumina adevărului Său ceresc! Ni se potrivesc cuvintele lui Hristos: 
«Fericiţi Sunt ochii care văd cele ce vedeţi voi. Căci zic vouă, Mulţi profeți şi regi 
au voit să vadă ceea ce vedeţi voi, dar n-au văzut şi să audă ceea ce auziţi dar n- 
au auzit» (Luca 10, 24). În timpul Liturghiei, după Sfânta Cuminecare, rostim 
cuvintele: “Văzut-am lumina cea adevărată, luat-am Spirit ceresc, aflat-am 
credinţa cea adevărată, nedespărţitei Sfintei Treimi închinându-ne, că aceea ne- 
a mântuit”. Această lumină este dată de Hristos: «Eu, Lumină am venit în lume, 
ca tot cel ce crede în Mine să nu rămână în întuneric.» (loan 12,46). 


Rugăciune 


O, lisuse, Domnul meu, mă consfinţesc Ţie şi mă ofer sub conducerea Ta cea 
mai înaltă, pe care nu o împarți nici unei creaturi, mă ofer puterii Tale, 
minunate şi nesfârşite, care cuprinde toată creatura. 


Ție mă ofer şi mă consfinţesc cu totul..., doresc să ai o putere aparte asupra 
sufletului meu şi asupra întregii mele fiinţe, asupra vieţii şi faptelor mele, ca 
asupra unui lucru care-i aparţine în puterea dreptului precum şi a actului 
liberei voințe, prin care vreau Să aparţin pentru totdeauna puterii Tale sfinte. 





Pentru că puterea Ta cea infinită o întrece pe a noastră, Te rog, lisuse, fă să fiu 
cuprins de ea. Te rog, primeşte-mă, ca pe un servitor al Tău şi fie ca aceasta, să 
se petreacă în modul, pe care eu nu pot să-l cunosc, dar pe care Tu îl ştii foarte 
bine. Amin. (După P. de Berulle) 





Pr. Gh. Holbea - Predică la Duminica după Botezul Domnului - Chemare în 
casa părintească 


Chemarea în casa părintească este chemarea în adevărata casă, a Bisericii, şi la 
părinţii care ne-au născut în Duh: Sfinţii Părinţi. Acesta este firul roşu al predicii 
de mai Jos, o predică ce cheamă la reamintirea faptului că suntem mădulare ale 
Bisericii, fiecare dintre noi în parte, şi, în această calitate ființială, avem o 
răspundere: 


“Adevărul trebuie asumat ca împărtăşire prin sfinți. Adevărul trebuie asumat şi ca 
mărturisire. De aceea, în împărăţia lui Dumnezeu Adevărul nu se spune, nu se zice 
pur şi simplu! Adevărul se mărturiseşte! Şi vocaţia fiecărui creştin încă de la 
Botezul său este aceea de mărturisitor. Dar această mărturisire, iubiţi credincioşi, 
după cum vedem din istoria Bisericii, este o mărturisire care merge până la ultima 
picătură de jertfă”. 


“ Pocăiţi-vă, că S-a apropiat împărăţia Cerurilor!” 


Împărăţia lui Dumnezeu ca împărtăşire cu Sfinţii şi 
ca mărturisire a cuvântului 


lubiți credinicioşi, Duminica aceasta, numită în calendarul liturgic Duminică de 
după Botezul Domnului lisus Hristos aduce în discuţie o temă pe care am început 
încă de la Bobotează să o “desfoliem” şi anume această chemare: “Pocăiţi-vă, că s- 
a apropiat Împărăţia Cerurilor!” Dacă la Botezul Domnului sau mai precis în 





această perioadă de pregătire a Botezului Domnului, aceste cuvinte erau rostite de 
către Sf Ioan Proorocul Înaintemergătorul, în Evanghelia de astăzi vedem că 
propovăduirea Mântuitorului lisus Hristos începe prin aceleaşi cuvinte: “Pocăiţi- 
vă, că s-a apropiat împărăţia Cerurilor!” Aşa cum arătăm la Sărbătoarea 
Bobotezei sau Botezului Domnului, Împărăţia lui Dumnezeu este o împărăție a 
prezenţei lui Dumnezeu în lumea aceasta şi, pentru a putea fi simțită ca realitate 
plenară a vieţii, trebuie să-şi facă loc mai întâi înlăuntrul nostru. 


Trebuie să-şi facă mai întâi loc înlăuntrul nostru pentru ca, după aceea omul, 
această măreaţă făptură chemată la viaţă după chipul şi asemănarea lui Dumnezeu, 
să înceapă să vadă, să înceapă să se împărtăşească de această realitate a vieţii 
veşnice. Aşadar, trăim în această Împărăţie a lui Dumnezeu, fie că suntem 
conştienţi, fie că suntem mai puţin conştienţi, trăim în această Împărăţie a Vieţii şi 
nu a morţii, trăim în această Împărăţie a luminii, şi nu a întunericului. De altfel, la 
fiecare Sfântă Liturghie vedem că nu începem decât după ce am binecuvântat 
această Împărăţie. La marile Taine pe care noi le săvârşim în Biserica 
Mântuitorului lisus Hristos rostim această binecuvântare, pe care o numim 
binecuvântarea mare şi anume: 


şi este binecuvântată, cum spun Sfinţii Părinţi, 


Acest lucru ne arată că împărăţia lui Dumnezeu este o împărăție veşnică. Pentru a 
putea simţi, însă, această împărăție a lui Dumnezeu trebuie să înţelegem că în 
împărăția lui Dumnezeu orice cuvânt pe care noi îl rostim, orice cuvânt care ni se 
adresează este un cuvânt-ofrandă. Noi, de fapt, în această împărăție a lui 
Dumnezeu oferim şi, ca să oferim, trebuie să jertfim. De asemenea, noi, în această 
împărăție a lui Dumnezeu ne împărtăşim. Aşadar, împărăţia lui Dumnezeu nu este 
altceva decât împărtăşire. Fiecare cuvânt şi fiecare persoană ne transmite bucuria 
împărăției lui Dumnezeu prin împărtăşire. Împărtăşire de la cine şi prin cine? Fără 
îndoială că împărtăşire de la Dumnezeu prin aleşii Săi. 


În primul rând, împărăţia lui Dumnezeu coboară la noi prin Sfânta şi pururea 
Fecioara Maria care este “mai Slăvită decât heruvimii şi mai marită fără de 
asemănare decât serafimii“. Și apoi împărăţia lui Dumnezeu care ni se 
împărtăşeşte prin... minunăţia aceasta de oameni care sunt Sfinţii Părinţi! 
Spunem noi într-unul din ecfonise: “Sfânt eşti, Dumnezeu nostru...”. Dar în mod 
concret cum noi simţim că e sfânt? “... şi intru sfinţi te odihneşti“. “Că Sfânt eşti, 
Dumnezeul nostru şi intru Sfinţi te odihneşti“. lată că, în mod concret, Împărăţia 
lui Dumnezeu se împărtăşeşte prin aceste mari daruri duhovniceşti care sunt 


sfinţii. 





Şi aici trebuie să-mi mărturisesc marea nedumerire pe care am avut-o, participând 
la o conferinţă intitulată “Ortodoxie şi ecumenism” în care unul, nu ştiu dacă era 
scriitor sau intelectual, a spus că noi, românii, am intra în Europa, dar ştiţi cine ne 
împiedică? A spus-o foarte tranşant: Sfinţii Părinți. Şi atunci m-am cutremurat. 
Pentru că noi, fără Sfinţii Părinţi, nu avem identitate. Noi, fără Sfinții Părinţi, nu 
facem altceva decât propovăduim o ideologie a lui Hristos aşa cum fac şi 
protestanții şi neoprotestanţii şi nu mă feresc să spun acest lucru pentru, că fără 
sfinți, religia aceasta, mai precis Revelația aceasta este doar o ideologie 
omenească. Fără sfinţi nu este altceva decât fixarea într-un cuvânt, în înţelesul unui 
cuvânt care devine idolatru, şi de aceea se ajunge nu la cuvântul-împărtăşire, ci la 
cuvântul care este secătuit de seva vieţii şi de aurul învierii, cum spunea un Sfânt 
Părinte. Aşadar în împărăţia lui Dumnezeu, Adevărul trebuie asumat ca împărtăşire 
prin sfinţi. Adevărul trebuie asumat şi că mărturisire. De aceea, în împărăţia lui 
Dumnezeu Adevărul nu se spune, nu se zice pur şi simplu! Adevărul se 
mărturiseşte! Şi vocaţia fiecărui creştin încă de la Botezul său este aceea de 
mărturisitor. 


Dar această mărturisire, iubiţi credincioşi, după cum vedem din istoria Bisericii, 
este o mărturisire care merge până la ultima picătură de jertfă. Şi de aceea, vedem 
în istoria Bisericii noastre că Adevărul lisus Hristos, Fiul lui Dumnezeu, Cel care 


Se întrupează şi ni-L luminează pe Însuşi Dumnezeu în Sfânta Treime, Adevărul se 
mărturiseşte şi este mărturisit chiar din primele veacuri creştine cu propria viaţă, cu 
sângele acela care a devenit sămânţa creştinismului. Aşadar, în Împărăţia lui 
Dumnezeu Adevărul trebuie mărturisit! Adevărul nu trebuie doar pur şi simplu 
spus ca orice cuvânt, Adevărul trebuie mărturisit şi în lumina acestui Adevăr noi 
nu vom face niciodată confuzie. Pentru că foarte mulţi se întreabă: “Ce relevanţă 
mai are, oare, astăzi, adevărul de credinţă, când ne-am putea uni foarte uşor?“ 


Lăsăm, aşa cum spunea intelectualul respectiv, pe Sfinţii Părinţi, lăsăm pe Maica 
Domnului, lăsăm icoanele, pentru a intra fără îndoială în Europa şi vom cânta acele 
versuri ale lui Schiller puse pe note de titanul muzicii, Beethoven şi anume: 
“Îmbrăţişaţi-vă, milioane, că toţi pe lume fraţi noi suntem!” Şi ne întrebăm în 
numele cui ne-am putea înfrăţi. De ce? Pentru că, aşa cum spun Sfinţii Părinţi, ce 
înseamnă a ne uni în Împărăţia lui Dumnezeu? Spunea un Sfânt Părinte că 
Mântuitorul lisus Hristos nu a avut drept scop să lase în urma lui un grup de 
indivizi care să conlucreze bine între ei, pentru că şi păcătoşii fac acest lucru, şi 
păcătoşii conlucrează între ei. Ci Mântuitorul lisus Hristos a venit să ne nască 
din nou, să aducă o unitate nouă, unitatea treimică. lar pacea pe care El o 
dăruieşte este pacea care covârşeşte toată mintea. Cum spune Mântuitorul: 
“Pacea Mea dau vouă, nu cum dă lumea vă dau Eu pacea“. Aşadar, pacea pe 





care Mântuitorul lisus Hristos o împărtăşeşte nu este nicidecum un mesaj pacifist; 
dimpotrivă, mesajul Lui, în lumina acestei mărturisiri pe care noi ne-o asumăm în 
calitate de creştini, este atât de radical diferit de ideile şi acţiunile celor care se 
înţeleg între ei, într-un cuget, dar în chip rău, încât pentru Mântuitorul lisus Hristos 
acest fel de pace este de fapt dezbinare. 


De aceea (sunt) cuvintele Sale paradoxale în Evanghelie — “N-am venit să aduc 
pace, ci am venit să aduc sabie!” Am venit să dezbin pe om... de cine? — să-l 
dezbin pe om de rău. Adică în această cale pe care creştinul şi-o asumă prin 
Taina Sfântului Botez şi prin Taina Mirungerii, în această cale el depune, are o 
devoțiune clară. El este cu Dumnezeu şi niciodată nu-L va confunda pe 
Dumnezeu cu altcineva. 


> Niciodată nu va spune că Adevărul este în afara lui Dumnezeu. 

> Niciodată nu va spune că Adevărul este în afara lui lisus Hristos, Fiul lui 
Dumnezeu. 

> Niciodată nu va spune că Adevărul este abstract şi el va mărturisi Adevărul, 
întrucât Adevărul este întrupat în lisus Hristos Fiul lui Dumnezeu, 
dezvăluindu-ne, de fapt, comuniunea supremă care este în Taina Sfintei 
Treimi, a împărăției a Tatălui, a Fiului şi a Sfântului Duh pe care o 
mărturisim. 


Aşadar, iubiţi credincioşi, ne cheamă Mântuitorul lisus Hristos în această împărăție 
a lui Dumnezeu, ne cheamă să ne împărtăşim şi să mărturisim. Aceasta este 
dimensiunea împărăției lui Dumnezeu. Ce înseamnă această împărtăşire? Pentru că 
noi am uitat sensul împărtăşirii. Când te împărtăşeşti nu poţi să te împărtăşeşti 
singur, te împărtăşeşti împreună cu ceilalți şi noi ne împărtăşim de Dumnezeu prin 
cuvintele sfinţilor. De aceea duhovnicii recomandă: „Când vă rugaţi, să vă rugaţi 
cu rugăciunile sfinţilor, cu cuvintele sfinţilor”, pe care le aveţi în cartea de 
rugăciuni, în ceaslov, în care noi descoperim dulceaţa rugăciunii. Sunt unii care 
sunt mai “inteligenţi” şi spun că aceste cuvinte din cărțile de rugăciuni sunt cuvinte 
naive, ba unora chiar le provoacă râsul. Este cutremurător, iubiţi credincioşi! 
Tocmai acest lucru ne arată cât de goi suntem pe dinăuntru. De ce? Pentru că în 
momentul în care noi rostim aceste rugăciuni ale sfinţilor şi le rostim în Duhul 
lui Dumnezeu, atunci noi nu facem altceva decât ne împărtăşim de experienţa 
sfinţilor pe care Dumnezeu o revarsă prin cuvintele sfinţilor. Aşadar, înainte de a 
crede noi că am pătruns înţelesul cuvintelor rugăciunii sfinţilor, trebuie să ne 
pregătim de împărtăşire, trebuie să ne pregătim să ne apropiem de cuvintele 
sfinților cu multă smerenie, lăsând “deşteptăciunea” noastră, a unui intelect care s- 
a înstrăinat de sine însuşi, lăsând mândria şi pretenţiile de elevaţie intelectuală şi 





smerindu-ne la aceste cuvinte ale sfinților care cad asupra noastră ca o 
împărtăşanie, care vine în sufletul nostru ca o împărtăşanie. 


Aşadar, (pe) cei care vreodată au tendinţa de a socoti naive cuvintele rugăciunii 
sfinților, vă îndemn (este îndemnul nostru, al duhovnicilor): rugați-vă mai întâi cu 
rugăciunile sfinţilor, pentru că nu înţelesul cuvintelor este cel care primează, 
înţelesul superficial al cuvintelor niciodată nu ne va duce la împărtăşire. Rugaţi-vă 
prin cuvintele sfinţilor pentru că prin ele ne vom împărtăşi de harul rugăciunii. 


Ne vom împărtăşi de această experienţă pe care noi o primim de la Dumnezeu prin 
aleşii Săi, prin sfinţii Săi. Mai mult decât atât, ce înseamnă această împărtăşire cu 
sfinții? Lubiţi credincioşi, pentru a înţelege această împărtăşire cu sfinţii, trebuie să 
conştientizăm o dimensiune a vieţii noastre duhovniceşti, şi anume: ce săvârşim 
noi în fiecare zi, în împărăția lui Dumnezeu, în această împărăție binecuvântată a 
Tatălui, Fiului şi Sfântului Duh? Noi săvârşim această aducere aminte 
duhovnicească, această anamneză, cum spun Sfinţii Părinţi, o săvârşim împreună 
cu Sfinţii Părinţi. lată şi astăzi, spre exemplu, avem pe Sf. Cuvios Gheorghe 
Hozevitul, pe Sf. Cuvios Emilian, pe Sf. Cuvioasa Domnica, ce facem noi 
împreună cu ei? Noi astăzi ne rugăm împreună cu ei, ei nu sunt cei care au trăit 
numai în secolele în care au trăit, ci sunt cei care trăiesc împreună cu noi şi se 
roagă împreună cu noi. Şi în împărăţia aceasta a lui Dumnezeu, foarte mulţi dintre 
noi se întreabă „Cum aş putea să mă întorc în timp?” Singura posibilitate de a ne 
întoarce în timp în împărăţia lui Dumnezeu este aceasta: rugăciunea împreună 
cu Sfinţii Părinţi. Rugăciunea cu Sfinţii veacului de aur — Vasile cel Mare, Grigore 
Cuvântătorul de Dumnezeu şi loan Gură de Aur-, rugăciunea cu Sf. Maxim 
Mărturisitorul, al sec. al VII lea, cu Sf. loan Damaschinul în sec. al VIII lea sau Sf. 
Grigore de Palama în sec. al XIII-lea şi aşa mai departe. Aceasta este întoarcerea 
noastră în timp, pentru că, de fapt, împărăţia lui Dumnezeu nu ne cere să ne 
răsucim într-un timp care a trecut. Împărăţia lui Dumnezeu ne cere să petrecem 
un timp nu care a trecut, ci un timp care este un continuu prezent. Pentru că 
Sfinții Părinţi, după cum vedeţi în împărăția lui Dumnezeu sunt o prezenţă. Sfinţii 
Părinţi sunt o prezenţă! Fără ei nu mai putem să ne împărtăşim, pentru că 
împărtăşirea nu vine prin cuvinte goale. 


Noi luăm cuvintele şi le golim de sensul lor, le golim de sevă, de aceea de fiecare 
dată simţim nevoia să le înnoim, le schimbăm, le stâlcim şi ajungem la această 
beţie de cuvinte, de care ne săturăm de fiecare dată. Dacă deschide cineva radioul, 
sunt aceste programe cu tineri teribilişti care vorbesc, vorbesc, vorbesc la nesfârşit. 
De ce? Pentru că ei nu ştiu ce înseamnă a te împărtăşi de cuvânt. Împărtăşirea 
aceasta de cuvânt ne-o dăruieşte Dumnezeu prin oameni concreţi, ne-o dăruieşte 





prin Sfinţii Părinţi, nu întorcându-ne noi în secolul IV, ci sărbătorind aici şi acum, 
la început de secol XXI şi rugându-ne împreună cu ei, nu ca unii care au trăit 
numai în secolul IV sau V, ci ca unii care trăiesc în împărăţia lui Dumnezeu şi fără 
de care noi nu ne putem împărtăşi. Repet şi trebuie să repetăm de fiecare dată că 
noi, Sfânta Liturghie nu o putem săvârşi, nu ne putem împărtăşi, decât dacă avem 
lângă Sfântul Agneţ pe Sfânta Fecioară Maria în dreapta — “Stătut-a Împărateasa 
de-a dreapta Ta în haină aurită îmbrăcată şi înfrumuseţată “- şi cetele sfinților, 
sfinţii de la prooroci şi apostoli, mărturisitori, cuvioşi, doctori fără de arginţi, toate 
cetele sfinților sunt împreună cu noi. Ce înseamnă întoarcerea în timp pentru noi, 
creştinii? Înseamnă o veşnică pomenire a moşilor şi a strămoşilor noştri. 
Înseamnă şi nu o încercare de a ne detaşa de moşii şi strămoşii noştri, fie 
ignorându-i, fie considerând că erau înapoiaţi şi, vai! noi, ce avansați suntem (când 
ne-am înstrăinat până şi de noi înşine), ci dimpotrivă, fiind în comuniune cu ei şi 
împărtăşind, aşa cum spuneam şi altădată, împărtăşind dragoste împreună cu ei şi 
în numele lor, în aceste agape care sunt şi se constituie într-o veşnică pomenire... 


Pentru că la întrebarea “Unde sunt cei care nu mai sunt?“, cum spune Nichifor 
Crainic, răspunsul acesta este: ei sunt împreună cu noi, dar sunt în viaţa veacului ce 
va să fie. Ei sunt în acel dincolo, pe care şi noi îl aşteptăm şi pe care îl mărturisim 
şi pentru care ne rugăm, dar anticipând această viaţă de dincolo, anticipând-o încă 


de aici. Chiar dacă noi ne rugăm în rugăciunea “Tatăl nostru”: “Vie Împărăţia Ta“, 
această Impărăție nu este numai o aşteptare. 


Această împărăție a lui Dumnezeu este, după cum vedem în viețile Sfinţilor 
Părinţi, de la Învierea, Înălţarea Domnului lisus Hristos şi Pogorârea Duhului Sfânt 
şi până la sfârşitul veacurilor, această Împărăţie a lui Dumnezeu este dăruită într-un 
mod concret prin sfinţii Săi. Şi dacă Dumnezeu este minunat, dacă această lume 
este minunată, dacă această lume este cu adevărat în lumina binelui şi a adevărului, 
această lume este minunată, după cum Dumnezeu este minunat. Minunat este 
Dumnezeu, spunem noi, întru sfinții Săi. Sfinții sunt dovadă concretă, sunt 
documentele vii ale unei credinţe care se împărtăşeşte. De aceea nu mai avem timp, 
iubiţi credincioşi, nu mai avem timp cu fantasmagorii, nu mai avem timp cu Codul 
lui Da Vinci, de care vai, tinerii sunt foarte atraşi, ca şi cum Sfinţii Părinţi ar fi fost 
nişte ignoranți şi n-au ştiut, ei au crezut într-o fantasmă şi vin iar cei care se 
consideră elevaţi în intelect..., amestecând icoana lui lisus Hristos Fiul lui 
Dumnezeu cu obsesiile proprii, cu aceste obsesii psihanalitice, aceste obsesii ale 
subconştientului care este înrobit de patimi. Noi nu putem merge nicăieri ca 
ortodocşi, nici în Europa şi nicăieri nu putem merge fără sfinţi. Nu suntem credibili 
şi nu putem ortodocşi fără ei. De ce? Pentru că ei sunt documentele vii ale unei 
experienţe care se împărtăşeşte din generaţie în generaţie până la sfârşitul veacului. 





Prin ei Împărăţia lui Dumnezeu se scrie - Mântuitorul lisus Hristos, mai precis, 
scrie o Evanghelie în trupurile noastre şi în fiinţa noastră lăuntrică. 


Şi de aceea marele teolog sârb, Părintele Iustin Popovici, spune la un moment 
dat că, după Evanghelii urmează Faptele Sfinţilor Apostoli şi, în continuitate, 
Vieţile Sfinţilor, care nu sunt altceva decât o continuare a Evangheliei, de fapt o 
scriere a Evangheliei într-un mod concret, în persoană. Pentru că în această 
Împărăţie a lui Dumnezeu, cel prin care ţi se dăruieşte credință de la Dumnezeu 
este “apostolos”, este trimisul lui Dumnezeu. Şi acest trimis al lui Dumnezeu nu 
este întotdeauna foarte elevat din punct de vedere intelectual, dar are în sine, în 
fiinţa sa are cultura dumnezeiască. ŞI aici întrebarea este următoarea: prin cine s-a 
răspândit adevărul Patimilor, Morţii, Învierii şi Înălţării Mântuitorului lisus Hristos 
până la marginile pământului? Nişte oameni chiar atât de elevaţi erau Petru, Andrei 
şi ceilalți Sfinți Apostoli? Să nu uităm că erau pescari. Să nu uităm că însuşi 
Sfântul Apostol Pavel, care era, într-adevăr, mai pregătit fiindcă făcuse şcoala 
rabinică, şi el a exclamat la un moment dat că ceea ce convinge neamurile este 
omul lăuntric, este omul acesta pătruns de smerenia lui lisus Hristos, pătruns de 
duhul acesta al jertfei lui lisus Hristos, care ni se prezintă nu cu presiunea aceea 
cu care Suntem obişnuiţi, a răului, a împărăției răului cu care suntem 
constrânşi, ci, dimpotrivă, ni se prezintă atât de discret şi atât de tainic. De aceea 


Împărăţia lui Dumnezeu, iubiţi credincioşi, este o împărăție tainică. Viaţa este o 
realitate tainică. Moartea este o realitate tainică şi ea trebuie asumată, fără îndoială, 
dar are sens numai în lumina Învierii lui lisus Hristos. Şi îmi amintesc aici, chiar 
mi-am notat cuvintele unui poet, un poet care este şi mărturisitor în acelaşi timp, ce 
se întâmplă cu noi, cei care încercăm să-L prindem pe lisus Hristos, cei care 
încercăm să prindem Adevărul cu cuvintele acestea golite de sensul Învierii, golite 


de sensul vieţii. Spune INI: 


“Sunt sterp ca ţintirimul 

Ferecat în neagră buche a vieţii. 

Am ucis în mine solii şi profeţii. 

Dar o bucurie, sora cu vecia 

Îmi surpă-ngrădirea şi-mi mistui urgia 


Azi deschid cetatea paşilor asinii: 

Intră, te întâmpin, Doamne al Luminii, 
N-am stâlpari, nici straie să-ţi întind la poale 
Zădreanţa unei inimi îţi aştern în cale” 





lată cât de frumos: “Zdreanţa unei inimi îți aştern în cale” Aşadar, iubiți 
credincioşi, ne cere lisus Hristos Fiul lui Dumnezeu să nu fim în această trecere a 
timpului — care uneori ne obsedează, care uneori ne înfricoşează — să nu fim 
asemenea stâncilor în pustie. Vine Mântuitorul lisus Hristos — şi acesta este sensul- 
şi zice: “Poporul care stătea în întuneric a văzut lumină mare!” Este reluată 
profeția în Evanghelia de astăzi. Aşadar, poporul care stătea în întuneric a văzut 
lumină mare şi stânca aceea care stătea în pustiul lumii acesteia, în momentul în 
care Dumnezeu a irumpt în această lume şi în această viaţă şi prin toate faptele pe 
care EI le-a săvârşit, omul, care era o stâncă în pustiu a fost lovit — aşa cum Moise 
a lovit stânca pentru un popor însetat de apă — şi din el a ţâşnit acel izvor de apă, 
care ne transformă şi care înmoaie această pietrificare a sufletului nostru — prin 
care nu Îl mai vedem nici pe Dumnezeu şi nu mai vedem pe nimeni, în care ne 
împătimim în acest egoism feroce al nostru, vecin cu deznădejdea, vecin cu 
necredinţa. 


Aşadar, iubiţi credinicioşi, împărăţia lui Dumnezeu ne cheamă să transformăm 
această realitate în altceva. Şi aici iarăşi vreau să vă dau experienţa — că trebuie să 
vorbim din experienţa celor care ne sunt modele — iarăşi, medicul fără de arginţi, aş 
îndrăzni să îl numesc, şi POI spunea la un moment dat ce 
înseamnă această experienţă în împărăţia lui Dumnezeu trăită ca realitate plenară în 


viaţa aceasta pământească: 


“Sunt născut la ţară, ceea ce socotesc că e cel mai mare dar din viaţa mea. 
Părinţii mei, oameni Simpli, au fost pioşi, de o credinţă neabătută de nici o clipă 
de şovăire sau de îndoială. Practicanţi fără habotnicie, religia a fost însă pravilţ, 
enciclopedia vieţii lor practice. În casa noastră s-a citit mult, mai ales cărţile 
religioase şi rituale. Sfânta Scriptură cu Vechiul şi Noul Testament, Vieţile 
Sfinţilor, Mineiele pe care le împrumutam lunar de la Biserică. Păstrez şi acum 
psaltiri şi ceasloave de atunci, cu litere chirilice al căror rost l-am deprins 
buchisind bucoavnele sfinte. Și mama şi tată, ca toţi oamenii de la ţară, erau 
mari pasionaţi ai cititului, mai ales ai cititului cu glas tare, ca la strană. Şi când 
ne-am mai înălțat puţin, am trecut şi noi, copiii, la rând, să le citim lor. Trăiam, 
însă, 0 viaţă autentic creştină, ritmată de anotimpuri, poruncită de Dumnezeu, 
înseilată pe datini şi străvechi obiceiuri. Trebuie să vă mai spun că nu am avut 
preoţi în familie. Dar datinile care se împleteau pe cununa anului şi pe care le 
aşteptam şi le practicam ca pe nişte mari şi de preț spectacole; teatrul nostru cel 
mai Scump erau Sfânta Liturghie şi serviciul religios din fiecare Duminică” [Și 
când spune "teatru" bineînţeles, nu se referă la teatrul acesta cu care suntem 
obişnuiţi, este vorba despre această reprezentare în comuniune]. Aşadar “teatrul 
nostru cel mai scump erau Liturghia şi serviciul religios din fiecare Duminică şi 





sărbătoare, mai ales după ce descoperisem sensul ascuns al tuturor gesturilor şi 
aluziilor liturgice. Mai desfătătoare decât orice gală de operă din câte am văzut 
de atunci încolo, mi-au rămas pentru totdeauna Deniile Paştilor, cu marea şi 
minunată Vinere, când cântam Prohodul. Cu luni de zile înainte îl învăţam 
împreună cu mamă fără greşeală. Ocolirea Bisericii, slujba triumfală a Învierii 
au pus peceţi indelebile pe o amintire ce n-aş vrea s-o pierd niciodată. Sunt 
emoții neştirbite, a căror intensitate o simt la fel acolo, în amintire, şi astăzi. 
Sufletul nostru, măcar în copilărie, prinde, fără să ştie, în placa lui sensibilă pe 
Dumnezeu. Faptele religioase, cultul fac să se contureze şi să se fixeze în 
conştiinţă chipul Domnului, aşa cum diverşii reactivi ajută să iasă pe placa 
fotografică diversele chipuri prinse“. 


După aceea, spune Vasile Voiculescu, după ce a peregrinat pe la diferite sisteme 
religioase, spune că s-a întors acasă, la credinţa aceea pe care a primit-o în 
copilăria sa. Aşadar, iubiţi credincioşi, în această Împărăţie lui Dumnezeu, care nu 
este neapărat... Vedeţi, foarte mulţi sunt tentaţi să spună că această credinţă este o 
credinţă ţărănească. Nu, iubiţi credincioşi! Şi aici trebuie să fac din nou o remarcă 
şi anume: ascultând o discuţie între doi scriitori şi filosofi, să spunem aşa, despre 
satul românesc, au spus despre că este un univers. Dar nu s-a amintit nimic despre 
această credinţă creştină, nu s-a amintit nimic de acest ritm pe care ţăranul îl are — 
şi nu numai ţăranul. 


Pentru că, într-adevăr, viaţa creştină este trăită în felul ei la sat, într-un spaţiu 
anume, ea nu ignoră niciodată spaţiul, viaţa creştină e trăită în alt fel decât la oraş, 
dar în esenţă viaţa creştină este aceeaşi, adică ritm! Ritm în Împărăţia lui 
Dumnezeu cu Maica Domnului şi cu sfinţii. De aceea, iubiţi credincioşi trebuie să 
spunem: chemarea Mântuitorului lisus Hristos “Pocăiţi-vă că s-a apropiat 


p> 


împărăţia Cerurilor!” este o chemare a noastră, a celor botezați creştini, o 
chemare acasă. Ne cheamă Dumnezeu acasă precum fiul cel rătăcit. Ne cheamă 
Dumnezeu acasă, să întemeiem cu fiecare generaţie o împărăție lăuntrică, o 
împărăție a pocăinţei, a înnoirii noastre, o împărăție în care nu trebuie să ne rupem, 
nu trebuie să vorbim de conflictul dintre generaţii, de conflictul cu moşii şi 
strămoşii noştri, de ruptură cu trecutul nostru, trebuie să ni-i asumăm pe moşii şi 
strămoşii noştri în această continuă veşnică pomenire pe care noi o săvârşim. În 
încheiere, pentru a nu lungi prea mult- şi îmi cer iertare pentru acest lung cuvânt — 
aş vrea să ilustrez tot prin cuvintele unui poet ce înseamnă împărăția lui 
Dumnezeu, ce înseamnă a trăi în ritmul Împărăției lui Dumnezeu în casa 
părintească... 


Casa părintească 





“Poarta străveche în satul părintesc, 
Simbol curat, fără zăvor. 

De-o parte te vegheza ţintirimul 

De alta şopoteşte un izvor. 


Acolo-i casa noastră, din lemn şi din pământ, 
Clădită anevoie în sudoare 

Pe dealul nostru molcom transilvan, 

Sărac în dobitoace şi grânare. 


Săracii oamenii, seara de pe câmp 
Rămân oleacă în ocol la tine 

Se-aşază istoviţi pe jgheaburi de-adăpat 
Şi-ntreabă ce mai facem şi de bine... 


Mama-i de-acum bătrână şi tata alb de tot. 
ŞI cumpăna fântânii — o povară, 

Când bivolii-nsetaţi şi oile se strâng 

Să fie adăpate către seară. 


Dumineca, măicuţa, în veşmânt cernut, 
Cu busuioc în mână şi-ntr-o năframă 
Duce din brumă cât avem de grâu 

O prescură de jertfă la icoană. 


Atâta-i casa noastră: o vatră de sălaş 
Unde se-ncinge focul şi se coace pane 
O parte pentru prunci şi alta la altar, 
Spre pomenirea numelor străbune. 


Sfânt obicei, părinți din părinți, 
O mână sapă, alta se închină 

ŞI Domnul picură din mila Lui 
Ulei în graiul lămpi pe colină. 


Dealuri sărace, pământul transilvan 
Sfinţit cu lacrimi şi zvântat de soare, 
Un clopot stins ne cheamă luminat 
În zorii blânzi, la sărbătoare. 





Acelaşi grai de clopot, într-un amurg târziu 
Strânge făptura stinsă într-o raclă. 

Un pumn de oase mirosind a har 

loan de lemn, groparul, ne îngroapă. 


O cruce noduroasă de stejar 

Pe care se numeşte răposatul, 

De-o parte şi de alta pe braţul ei săpat: 
lisus Nazarineanul Împăratul. 


Apoi sunt nunțile. Din când în când 

Vin chemători frumoşi cu clopote pe sate 
Şi cu năframi pe boltă de stejari 

Încinşi cruciş, cu prime colorate. 


Şi intră-n casă bunii vestitori 

Cu “Doamne-ajută!” şi cu “Ziua bună!” 
Şi-ncep din prag cântând pe glas înalt 
Ce va să fie-anume peste-o lună, 


Că Domnul a binevoit ca Petre al loanului cutare 
Şi fata Mariei din satul celălalt 

Să calce pragul sfânt 

Spre cununare. 


Vor fi atâţia şi atâţia miei tăiaţi 
Anume la această nuntă. 
Şi-atâta şi-atâta vin păstrat 

Ca leacul pentru ziua sfântă. 


Să zicem, dar, Domnul să le dea 
Domoală bucurie şi pace-n vieţuire 
Și dumneavoastră mulţi ani să trăiţi 
Şi să poftiți cu toţi la prăznuire. 


Apoi Botezul. Se naşte câte-un prunc 

Şi iarăşi se adună neamurile toate, 

Şi vin cu daruri — câte un miel sugaci, în zori 
Pe cai, departe, peste sate. 





Pruncu-nfăşat de mumă şi de moşi 
Trimes cu dar şi cele cuvenite, 
Biserica e plină şi preotul slăvit 
Cufundă pruncul în apele sfințite. 


Aşa sunt sărbătorile şi pruncii cresc 
Şi iarăşi şi se toarnă peste lume 

Şi unii sunt şi unii au pierit 

ŞI unii par vestiți şi unii-s fără nume. 


Şi zilele şi nopţile la rând 

Trec şi se sting uşor ca o făclie 
Şi iarăşi Paştile împărăteşti 

Ne umplu casele de bucurie, 


Când vitele şi caii şi turmele de oi 
Şi holdele şi apa din fântână 
Învie în lumină şi sărutăm pe bot 
Toţi mieii şi copacii din grădină. 


Sat transilvan, căsuțe de pământ, 
Muşcate la fereastră, busuioc la grindă, 
Ştergar curat, icoane pe pereţi, 
Ziua-nvierii şi noaptea de colindă, 


Rusalii, Bobotează, postul către Paşti 
Și Maica Domnului în plină vară, 
Holdele-s coapte, secerători puţini, 
Viaţa noastră-n ţară milenară”. 


(NB: Rugăm pe cei care găsesc poezia într-o carte, să ne semnaleze erorile de 
transcriere a ei!) 


Aceasta este mărturia unui poet ardelean, pot să-i spun numele, Dumnezeu să-l 
odihnească, este acelaşi loan Alexandru — bănuiesc că nu v-am plictisit, că l-am 
citat de fiecare dată. Este o experienţă şi un ritm de viaţă împărtăşit de la moşii şi 
strămoşii noştri, este un ritm de viață pe care îl avem, care ne defineşte ca 
identitate şi fără de care nu vom fi nici europeni, nu vom fi nimic în acest concert 
al popoarelor fără Dumnezeu. Aşadar, iubiţi credincioşi, spunem noi la troparul 
acesta al Botezului, spunem şi mărturisim Teofania: “Cel ce Te-ai arătat, 





Hristoase Dumnezeule şi lumea ai luminat, slavă Ţie“, acum şi pururea şi în vecii 
vecilor. Amin. 





Ora de religie - Duminica după Botezul Domnului 


“Adevărat, adevărat zic vouă: Cel ce crede în Mine are viaţa veşnică ” loan 6:47 


lubiți credincioşi, astăzi, Biserica noastră sărbătoreşte începutul propovăduirii 
Domnului lisus. 


EI a fost anunţat şi aşteptat timp de mii de ani de prooroci şi de poporul evreu. 
Ultimul dintre proorocii care i-au anunţat venirea, şi care i-a şi pregătit calea a fost 
loan Botezătorul. 


După ce acesta a fost închis de Irod, Mântuitorul venit să locuiască în oraşul 
Capernaum (oraşul mângâierii), totodată începând să-i înveţe pe oameni. 


Sfânta Scriptură spune foarte frumos că, până să ne înveţe lisus, ne aflam în 
întuneric, în întunericul păcatelor, ignoranței şi necunoaşterii: “Poporul care stătea 
în întuneric a văzut lumină mare şi celor ce şedeau în latura şi în umbra morții 
lumină le-a răsărit "(Matei 4:16). Evident că lumina despre care se vorbeşte aici 
este Domnul lisus, care ne aduce vestea cea bună ce ne luminează sufletele şi 
mintea dacă o urmăm, şi ne eliberează de sub stăpânirea diavolului. 


Dar oare în ce consta predica Domnului lisus, ce le spunea oamenilor? În 
versetul 17, vedem că Iisus îi îndemna pe oameni să-şi schimbe vieţile, pentru a- 
L putea primi pe Dumnezeu în sufletele lor, pentru a se putea apropia de EI: 
“Pocăiţi-vă că s-a apropiat împărăţia cerurilor"(Matei 4:17). 





Învățăturile Mântuitorului sau Evanghelia se păstrează şi în ziua de azi, la aproape 
2000 de ani de la moartea Sa. 


Cu ajutorul scrierilor Apostolilor cuprinse în Sfânta Scriptură şi a Sfintei Tradiţii, 
ne-au fost transmise şi nouă învăţăturile lui lisus. 


Biblia sau Sfânta Scriptură este o colecție de scrieri redactate sub insuflarea 
Duhului Sfânt. Aceasta are două părţi: Vechiul Testament şi Noul Testament. 


+ Vechiul Testament a servit la pregătirea omenirii pentru venirea lui lisus, de 
aceea Sf.Pavel îl numeşte “pedagog către Hristos” (Galateni 3:24). EI 
cuprinde istoria omenirii de la Facerea lumii până la Naşterea Domnului. 

+ Noul Testament cuprinde scrierile Sfinţilor Apostoli ce descriu viaţa lui lisus 
şi a Bisericii Sale. 


Este de datoria noastră să citim Sfânta Scriptură, şi mai ales Noul Testament, însă 
nu putem să interpretăm după bunul plac textele Sfinte: “unele lucruri sunt cu 
anevoie de înţeles, pe care cei neştiutori şi neîntăriţi le răstălmăcesc... spre a lor 
pierzare” UI Petru 3:16). Sau “Cum voi putea să înţeleg dacă nu mă va povăţui 
cineva?” (Fapte 8:31) spune un famen egiptean, Apostolului Filip. Dacă în acele 


timpuri, la câţiva ani doar după moartea Domnului, aveau nevoie de călăuzire 
pentru a înţelege, dacă şi Apostolii aveau nevoie de fiecare dată când lisus spunea 
pilde de explicarea lor, cu atât mai mult noi. 


Din păcate, mulți nu au înțeles acest lucru, şi din mândrie, încercând să 
demonstreze că ei pot înţelege Scripturile singuri, s-au depărtat de dreapta credință 
a Domnului, şi mai grav este că au atras cu ei şi pe alţi creştini neştiutori. 


Din fericire pentru noi, Biserica noastră este singura care a păstrat neschimbată 
învăţătura Domnului lisus, pe care a primit-o direct de la Apostoli, şi anume de 
la Sfinţii Andrei şi Filip, strămoşilor noştri. 


Dar Biblia nu cuprinde întreaga învăţătura a Domnului: “sunt şi multe alte lucruri 
pe care le-a făcut lisus şi care, dacă s-ar fi scris cu de-amănuntul, lumea aceasta 
n-ar cuprinde cărţile ce s-ar fi scris”(loan 21:25). 


De la bun început Evanghelia a fost transmisă prin viu grai: “Mergând învăţaţi 
toate neamurile botezându-le în numele Tatălui şi al Fiului şi al Sfântului 
Duh"(Matei 28:19-20), “fraţilor staţi neclintiţi şi ţineţi predaniile pe care le-aţi 
învăţat, fie prin cuvânt, fie prin epistola noastră”(Il Tesaloniceni 2:15). 





Sfânta Tradiţie cuprinde toate adevărurile pe care ni le-a descoperit Dumnezeu şi 
care au fost predate pe cale orală de către Mântuitorul şi Apostoli, fiind apoi 
consemnate şi păstrate de Biserică până în zilele noastre în: 

Simbolul de credinţă 

Canoanele apostolice 

Învățăturile celor 7 Sinoade ecumenice 

Scrierile Sfinţilor Părinţi 

Cărţile de slujbă 

Mărturiile istorice şi arheologice. 


Aceste mărturii rămase neschimbate, ne ajută pe noi să distingem acum între 
tradiţiile autentice şi cele false. 


Iubiţi credincioşi, în încheiere aş vrea să îl citez pe IBIS care spune “Ieri 
înțelegeai puţin, azi înţelegi mai mult, mâine cu mult mai mult. Fă să crească în 
tine lumina lui Dumnezeu cel de-a pururi desăvârşit”. 


Amin! 





Predici la Duminica după Botezul Domnului: Ispitirile diavolului, chemarea la 
pocăință, Duminica — prima zi a săptămânii 


Predici ale părintelui Ciprian Negreanu (Cluj, Biserica studenţească) la 
Duminica după Botezul Domnului (extras): 


- Cei ce erau în întuneric şi legaţi în legături grele, s-au dezlegat şi au văzut lumină 
mare, pentru că din acel moment, de la botez, Hristos a început să propovăduiască 
pretutindeni. 


- Lumina aceea mare nu era lumina fizică, ci era lumina duhovnicească pe care 
aceştia au văzut-o. 


- Auzind Mântuitorul că a fost arestat loan, nu a stat împotriva răutăţii, nu a 
“întărâtat-o”, ci a plecat, dar nu de frică, ci pentru că încă nu era vremea să se 
împlinească Scripturile, învăţându-ne astfel că rostul omului nu este să întărate 
răutatea, să stea în calea ei. 


- Dumnezeu nu dorea moartea, nu dorea cu orice preţ să fie martirizat. Uneori ne 
închipuim un Dumnezeu care-şi doreşte neapărat asta, care doreşte neapărat să 
împlinească Scripturile, or nu este aşa. Scripturile vorbeau de un adevăr pe care 
Dumnezeu îl vedea peste veacuri, din veşnicie şi vedeau cum omul, în ciuda 
bunătăţii pe care i-a arătat-o Dumnezeu şi în ciuda tuturor minunilor săvârşite, ÎL va 





ucide. Şi atunci au venit aceste proorociri ca atunci când se vor împlini, cei care 
vor crede să nu se tulbure cu totul. Nu erau nişte proorociri care trebuiau magic 
împlinite, ca şi cum Mântuitorul se supunea unui destin care era scris de Sus. 


- Dumnezeu nu împlineşte Scripturile pentru că trebuiau împlinite, ci Scripturile 
deja se împlinesc în EI: “Avraam M-a văzut peste veacuri şi s-a bucurat.” 


- Imediat după Botez, Mântuitorul a fost luat de Duhul şi dus în pustie şi acolo a 
fost ispitit. Şi a postit 40 de zile. 


- A se descoperi pe Sine ca Fiu al lui Dumnezeu a însemnat o redeschidere a 
Impărăției Cerurilor. Dumnezeu a început această lucrare mare prin rugăciune şi 
post şi astfel ne-a învăţat şi pe noi cum să ne pregătim pentru lucrurile importante. 


- Când începi să faci ceva să te pregăteşti întâi sufleteşte, să încerci cumva ca lupta 
aceasta să o faci pentru Dumnezeu, spre cinstirea lui Dumnezeu, spre folos cu 
Dumnezeu, împreună cu Dumnezeu fără de care nimic nu are folos. 


- Când era mai greu pentru Omul Hristos, atunci s-a apropiat diavolul şi a început 
să-L ispitească. E mult mai uşor să te ispitească diavolul atunci când ţi-e mai greu, 


când te tulburi, când vin asupra ta necazuri, când eşti flămând, însetat, când te 
gândeşti unde e ajutorul lui Dumnezeu că parcă nu l-ai simţit de mult timp. In 
astfel de condiţii e cel mai greu să rabzi ispita. 


- Diavolul L-a ispitit pe Mântuitorul lisus Hristos prin aceste trei mari registre: al 
trupului, al minţii şi al patimii inimii. 


- Mintea diavolului nu putea închipui smerenia lui Dumnezeu. De aceea L-a ispitit, 
pentru a vedea dacă este într-adevăr Fiul lui Dumnezeu şi mai târziu, L-a ispitit ca 
om, pentru a-L face să cadă. A fost a doua mare încercare a diavolului peste 
veacuri, după cea din Rai, prin care voia să batjocorească firea umană, pentru că 
Dumnezeu luase asupra Sa firea umană cu tot ce are ea pentru a o educa în mod 
tainic şi pentru a îndumnezei. 


- Lupta omului cu diavolul se dă tot în aceste trei registre şi tot în scara aceasta. 


- Despre ispitirea lui Dumnezeu. 





Predica părintelui Nectarie, stareţul Mănăstirii Sihăstria Putnei (2010) 


- Singurul lucru pe care Dumnezeu nu-l poate face [nu doreşte să-l facă], este să 
treacă peste voia omului. De aceea, omul trebuie să conlucreze cu Dumnezeu 
(exemplul lui Zaheu vameşul). 


- Simpla prezenţă la biserică nu reprezintă certitudinea faptului că suntem pe calea 
mântuirii. De multe ori, după ce părăsim spaţiul bisericii ne întoarcem la lucruri 
care nu sunt plăcute lui Dumnezeu, iar acest lucru arată că în timpul slujbei şi după 
slujbă nu ne-am rugat lui Dumnezeu cu toată tăria. Nu se poate ca omul să ceară 
ceva de la Dumnezeu şi să nu primească ceea ce a cerut dacă acel lucru este plăcut 
lui Dumnezeu şi dacă este spre folosul omului aceluia. 


- “În lume oamenii doresc multe şi ceea ce doresc aceea ei şi caută. Creştine, tu să 
doreşti să cauţi ale tale, ceea ce ţi se cuvine şi ceea ce-ţi este ţie de trebuinţă. 
Oamenii se străduiesc şi se silesc să aibă fericirea şi bunăstarea în lumea aceasta. 
Tu să te străduieşti şi să doreşti să ai în inima ta evlavie sinceră. lată care este 
adevărata dorinţă creştină!” (Sfântul Tihon din Zadonsk) 


- Mântuitorul lisus Hristos a început propovăduirea Evangheliei cu următoarele 
cuvinte: “Pocăiţi-vă, că s-a apropiat Impărăţia Cerurilor!” 


- Cuvântul lui Dumnezeu este un cuvânt al adevărului, nu al minciunii. 


- Fie că stăm în față sau mai în spate în biserică, să aducem pocăinţa noastră 
sinceră lui Dumnezeu. 





- Harul şi binecuvântarea lui Dumnezeu, starea aceasta de umilință, de pocăință, de 
trezvie, de căldură, de curaj, de putere, de întărire, de alungare a duhurilor rele, 
starea aceasta se manifestă în biserică în măsura în care omul vine cu evlavie şi cu 
credinţă în biserică. 


- Dumnezeu îl răsplăteşte pe cel care se osteneşte să ajungă devreme la sfintele 
slujbe ale bisericii. 


- “Fiecăruia dintre noi i s-a dat harul după măsura darului lui Hristos”, adică după 
măsura a ceea ce şi noi îi dăm lui Hristos. 


- Fără Duhul Sfânt şi fără harul lui Dumnezeu, omul nu poate înţelege ce este viaţa 
duhovnicească, ce se întâmplă cu el şi cum ar trebui să fie el. 


- Credinţa noastră este oscilantă. 
- Fiecare om are o chemare de la Dumnezeu. 


- Un Domn, o credinţă şi un singur botez. Sunt mulți oameni care s-au îndepărtat 
de la adevărata credinţă. Adevărul nu poate fi divizat, împărțit. 


- Unde nu este Duhul lui Dumnezeu nu este nici înţelepciune, pentra că omul face 
după mintea lui. 


- “Oamenii doresc să scape de ostenelile trupeşti şi să fie liberi. Tu, să doreşti să te 
eliberezi de lucrarea păcătoasă şi să fii slobod de păcate. lată dorinţa creştinească! 
Iată adevărata libertate!” (Sfântul Tihon) 


- Prin pocăință, prin întoarcere de la calea păcatului, omul devine liber, bucuros, 
liniştit şi împăcat cu sine însuşi dar şi cu cei din jur. 





Predica părintelui Damaschin de la Sihăstria Putnei (2011) 


“Care este locul duminicii într-o săptămână din calendar?” 


- Creştinii care păstrează cu fidelitate învăţătura Bisericii, de 2000 de ani cinstesc 
ziua de duminică, drept zi de laudă adusă lui Dumnezeu şi ca zi de odihnă. 


- In Vechiul Testament, poporul evreu a primit poruncă de la Dumnezeu să se 
odihnească să serbeze şi să cinstească o altă zi, ziua de sâmbătă. 


- Odihna lui Dumnezeu înseamnă că Dumnezeu a încetat a mai crea lucruri din 
nimic. Activitatea lui Dumnezeu, însă, a continuat. Toată grija pe care Dumnezeu o 
poartă lumii acesteia nu este odihnă, ci este neodihnă, este o activitate pe care 
Dumnezeu o întreprinde până în zilele noastre. Odihna lui Dumnezeu nu este 
repaus, nu este aşezare, nu este răgaz de timp în care Dumnezeu “stă degeaba”. 


- Soarele, luna, stelele, au fost create abia în ziua a patra, deci cel puţin până atunci 
zilele nu erau de 24h. Sfinţii Părinţi spun că zilele creației nu sunt zile solare, sunt 
doar nişte etape şi numai Dumnezeu ştie cât a durat fiecare. Cele şase zile ale 
creaţiei sunt nişte zile speciale pe care Moise le-a numit zile ca să înţeleagă 
poporul că a fost o creație făcută în etape, nu dintr-o dată. Aşa a voit Dumnezeu, 
probabil ca să ne înveţe şi pe noi bună rânduială. Deci, după această tâlcuire, cea 
de-a şaptea zi a creaţiei nu înseamnă neapărat că a fost sâmbătă, dar Moise a făcut 
această legătură între ziua de sâmbătă pe care o ştia poporul evreu, atunci când a 
primit Legea pe Sinai şi ziua a şaptea de sfârşit sau ziua de încheiere a creaţiei şi a 
pus ziua de odihnă a poporului evreu, legând-o de “ziua de odihnă” a lui 
Dumnezeu. Este dată în acest context, în care Moise aduce aminte poporului să nu 
uite niciodată că a fost rob în ţara Egiptului. 





- De la prima menţiune a zilei a şaptea, din cartea Facerii de care am amintit şi 
până la Moise, nicăieri în Sfânta Scriptură nu se menţionează de zi de odihnă. De 
aceea, înţelegem că porunca aceasta de cinstire a Sabatului, adică a celei de-a 
şaptea zi, este porunca pe care Dumnezeu a dat-o pe Sinai, special pentru poporul 
lui Israel, în amintirea acelei odihne a lui Dumnezeu şi în amintirea ieşirii 
poporului lui Israel din Egipt. Deci, adevăr este, că ziua cea de-a şaptea a 
săptămânii este sâmbătă. Ştim asta şi din Noul Testament. În toate cele patru 
Evanghelii unde ni se relatează despre Învierea Mântuitorului nostru lisus Hristos, 
aşa se zice: “După ce a trecut sâmbăta, când se lumina de ziua întâi a săptămânii, a 
venit Maria Magdalena...” 


- Denumirea zilelor săptămânii pe care noi o avem astăzi este de la romani, care au 
numit zilele săptămânii folosindu-se de astre. 


- Din punct de vedere bisericesc şi teologic, prima zi a săptămânii este duminică. 


- Dumnezeu n-a tăgăduit nimic din ceea ce a poruncit prin Moise poporului evreu, 
dar EI a venit şi a adus ceva mai mult decât avea poporul evreu. În primul secol 
creştin s-a făcut treptat trecerea de la Sabat ca zi de odihnă a poporului Israel, la 
duminică, zi de cinstire şi apoi de odihnă a Israelului celui nou, adică a poporului 
creştin. 


- În ziua de duminică a avut loc cel mai mare eveniment din lumea aceasta: 
Învierea Mântuitorului nostru lisus Hristos, prin care noi oamenii am fost ridicaţi 
din întunericul în care zăceam, la viaţa cea nouă. De aceea, este numită ca o a doua 
naştere, o a doua creaţie. Deci ziua de duminică este ziua în care ne aducem aminte 
de Învierea Mântuitorului, pentru că aşa ne-au învăţat Sfinţii Apostoli şi pentru că 
aşa i-a învăţat Mântuitorul pe Sfinţii Apostoli. 


- Din Evanghelia după loan, ştim că Mântuitorul s-a arătat de două ori, la interval 
de 8 zile, spre seară, sfinților Săi ucenici şi apostoli, vrând prin aceasta să sugereze 
idea unei comemorări săptămânale a Invierii Sale. 


- Pogorârea Sfântului Duh a avut loc tot într-o zi de duminică, la 50 de zile după 
Inviere. Atunci, s-a instituit Biserica, deci Biserica noastră creştină a fost 
întemeiată într-o zi de duminică. 


- Sfinţii Părinţi spun că dacă Dumnezeu s-a odihnit în ziua a şaptea, atunci prima zi 
a creaţiei ar fi duminică. 





- Aşadar, ziua de duminică este ziua în care s-a preaslăvit întreaga Sfânta Treime: 
Dumnezeu Tatăl, că a început creaţia lumii, Dumnezeu Fiul, că a înviat şi Duhul 
Sfânt că S-a pogorât în zi de duminică. 


- Mai există şi alte mărturii: frângerea pâinii a avut loc tot în zi de duminică, 
porunca lui Pavel dată creştinilor din Corint de a strânge ajutoare tot în zi de 
duminică. 


- Sfântul Ignatie Teoforul: “Cei care au trăit în rânduielile cele vechi şi au venit la 
nădejdea cea nouă, să nu mai ţină sâmbăta, ci duminica, în care şi viaţa noastră a 
răsărit prin EI şi prin moartea Lui.” 


- La început, ziua de duminică era doar zi de cult, în care creştinii se adunau pentru 
a săvârşi Sfânta Liturghie, pentru a lua masa împreună şi mai apoi, în timp, a 
devenit şi zi de odihnă. Ea a fost legiferată şi de împăratul Constantin cel mare în 
anul 321, dar el n-a făcut decât să instituţionalizeze, să dea mărturie scrisă a unei 
practici care exista deja. De aceea, este lipsă de bun simţ din partea creştinilor 
adventişti de ziua a şaptea, care spun că ziua de duminică a fost instituită de 
Împăratul Constantin în sec. al IV-lea şi că de atunci a fost impusă ca zi de odihnă 
în tot imperiul. Este lipsă de bun simţ şi lipsa de onestitate istorică şi teologică, 


pentru că ei sunt foarte buni cunoscători ai istoriei şi ştiu prea bine aceste mărturii. 


- Prima zi a săptămânii este ziua de duminică şi noi întâi o cinstim şi apoi ne 
odihnim. 





Părintele Aldea - Predică la Duminica după Botezul Domnului - Despre 
lumina adusă de Hristos faţă cu minciuna sincretismului, globalizării şi 
relativismului religios 


A 


Avem acelaşi Dumnezeu cu necreştinii? Toate religiile sunt egale şi duc către 
acelaşi scop? 


Predica Pr. Mihai-Andrei Aldea (9 ianuarie 2011): 
“Poporul care stătea în întuneric a văzut lumină mare...” 


“Tubiţi credincioşi, iată, după duhovniceasca şi sfânta bucurie a praznicelor care au 
fost până acum, ne pregătim de astăzi să ne aşezăm bine în sufletele noastre 
lucrarea şi înţelesul lucrării săvârşite de Hristos de când a ieşit la propovăduire şi 
până când S-a răstignit, a înviat şi S-a înălţat la ceruri, şi Evangheliile care s-au 
citit astăzi de la Marcu şi de la Matei despre aceasta vorbesc, despre începutul 
propovăduirii lui Hristos. 


Pentru mine, mai ales, această Evanghelie de la Matei care s-a citit astăzi înseamnă 
foarte mult, pentru că în vremea când abia veneam către Dumnezeu, abia înţele- 
sesem că Scriptura este Cuvântul lui Dumnezeu, citind aceste cuvinte m-am regăsit 
în ele pe deplin, şi cred că ne pot fi de mare folos. Dacă ne gândim la ele aşa cum 
se cuvine şi le aşezăm aşa cum se cuvine în sufletul nostru. Deci spune Evanghelia: 





“poporul lui Zabulon şi poporului Nefltali înspre mare dincolo de Iordan, Galileia 
neamurilor, poporul cel ce stătea în întuneric, a văzut lumină mare şi celor ce 
şedeau în latura şi umbra morţii lumină le-a răsărit”. 


Ca să înţelegem cu adevărat aceste cuvinte, s-ar cuveni să pornim de la întuneric. 
Poporul cel ce şedea în întuneric a văzut lumină mare. S-a întâmplat în această 
iarnă să fie aici în cartier într-o noapte o pană de curent. Era seară, destul de târziu 
şi cerul era înnorat şi a căzut lumina într-o parte foarte întinsă. Când m-am uitat pe 
geam nu se vedea lumină nicăieri. Era atât de întuneric încât nu puteai vedea 
aproape nimic. Foarte slab se vedeau umbrele blocurilor în întuneric dar mai mult 
decât atâta nimic, decât la câte o casă la care aprinsese cineva o lumânare sau 
altceva se vedea câte o licărire. Este un lucru mare să înțelegem ce înseamnă 
beznă, ce înseamnă întunericul şi ce înseamnă a trăi şi a locui în întuneric. Cred că 
mai uşor decât noi ar înţelege acest cuvânt cei care trăiesc la poli, pentru că ei ştiu 
ce înseamnă un întuneric ce ţine multă vreme, o lună, două trei sau mai multe, un 
întuneric care pare că nu se mai sfârşeşte. 


Este uimitor când într-o asemenea beznă cum a fost şi atunci când a fost pană de 
curent aprinzi o lumânare sau numai un chibrit. Lumina care obişnuit, este 
nesocotită şi dispreţuită, în acea beznă apare uimitor de puternic. Dar gândiţi-vă ce 
înseamnă că într-o asemenea beznă, într-un asemenea întuneric, mai ales când este 
vorba de un întuneric ce durează de mii de ani, să răsară dintr-o dată lumina cea 
mare a lui Hristos. Cât de nouă este lumea, cât de schimbate sunt toate lucrurile 
atunci când lumina cu putere se revărsa peste ţinutul care înainte era stăpânit de 
întuneric. Este un lucru minunat şi este lucrarea lui Hristos. Şi aici suntem la 
hotarul dintre credință şi necredinţă, dintre aşezarea lui Hristos şi lepădarea de 
Hristos. 


Pentru că sunt mulți care au devenit adepţii unei rătăciri, unei rătăciri foarte 
primejdioase pentru suflet, care a început să se răspândească la sfârşitul secolului 
19 şi care acum a cucerit din nenorocire multe suflete, o formă a sincretismului 
care se cheamă ecumenism şi care pretinde că religiile sunt egale între ele, şi că nu 
contează ce religie ai, că fiecare religie este un alt drum către acelaşi ţel, adică că la 
Dumnezeu poţi să ajungi prin orice religie. Ceea ce înseamnă că Evanghelia minte. 
Pentru că Evanghelia spune "poporul care stătea în întuneric a văzut lumină mare 
şi celor ce şedeau în latura — adică în ţinutul — în latura şi în umbra morţii, lumină 
le-a răsărit”. Păi de ce stătea în întuneric şi de ce era ţinutul şi umbra morţii peste 
ei? Dacă religia lor ar fi fost bună, dacă credinţele lor, de fapt acolo era un amestec 
de religii, erau mai multe religii că erau mai multe popoare - dacă religiile lor ar fi 
fost bune şi ar fi dus toate către Dumnezeu, păi de ce mai zice Evanghelia că era 





întuneric şi că stăteau în latura şi umbra morții? Aici sunt 2 lucruri care nu se pot 
împăca, oricât ar încerca unii să măsluiască adevărul. Ori poporul acela şedea în 
latura şi umbra morţii şi în întuneric, şi Hristos lumină a fost pentru ei, ori 
Evanghelia minte şi ei erau foarte bine şi Hristos nu le-a adus nimic excepţional, 
nimic deosebit. Că oricum şi ei tot spre acelaşi Dumnezeu mergeau. Sunt 2 gândiri 
care nu se pot împăca între ele. Sunt 2 învățături care nu se pot împăca între ele. 
Nu poţi să spui că poporul stătea în latura şi în umbra morţii şi i-a răsărit lumină 
mare prin venirea lui Hristos, şi mai ales prin propovăduirea lui Hristos, că aceasta 
este lumina despre care vorbeşte Evanghelia, cuvântul pe care ni l-a adus Hristos, 
şi în acelaşi timp să spui ştii că toate religiile sunt la fel” Păi atuncea nu poţi să spui 
că una este lumină şi celelate întuneric. Dar Evanghelia aşa spune, şi nu spune o 
dată, o spune de multe ori. 


Am ales în Scriptură câteva cuvinte dar, ca de fiecare dată mă întreb şi în ce 
măsură mai este oare nevoie să le citesc, pentru că s-ar cuveni să le ştim pe 
dinafară. Vedeţi că spune: “La început era Cuvântul, şi Cuvântul era la Dumnezeu 
şi Dumnezeu era Cuvântul. Acesta era întru început la Dumnezeu, toate prin EI s- 
au făcut şi fără EI nimic nu s-a făcut din ce s-a făcut”. 


lată, lisus Hristos mărturisit ca Dumnezeu, chiar de la începutul Evangheliei 
Sfântului apostol şi evanghelist loan. 


Intru El era viaţa, şi viaţa era lumina oamenilor şi lumina luminează în întuneric şi 
întunericul n-a cuprins-o. 


lată că există şi întuneric. Care este acest întuneric? A spus cineva, mai încet în 
spate, ceva mai devreme, că e vorba de păcat. Dar nu există păcat, decât dacă 
există şi dreptate. Pentru că păcatul ce este decât călcarea dreptăţii? Nu poţi să spui 
că există păcat, de pildă nu poţi să spui că există păcatul desfrânării, câtă vreme 
putem să găsim o mulțime de religii în care desfrânarea nu este păcat. Şi dacă toate 
religiile sunt bune, atunci este sau nu este desfrânarea păcat? Dar a ucide este sau 
nu este păcat? Păi, după unele religii este, dar după altele este foarte bine! 


Există, şi am mai spus şi altădată, există o religie a dugilor, în care uciderea, în 
cinstea zeiței Kali mai ales, care este zeitatea lor supremă, este un lucru foarte 
frumos şi vrednic de laudă. Cel mai frumos lucru, la ei cea mai frumoasă slujbă, 
cea mai frumoasă rugăciune, este să arunce o frânghie de gâtul unuia şi să strângă 
până moare ăla. Pentru ei e cea mai frumoasă slujbă şi jertfă pe care o pot aduce 
dumnezeului lor. Şi sunt unii care spun că e vorba de acelaşi Dumnezeu, că Cel 
care a murit pe cruce este acelaşi cu cel care se bucură să fie sugrumaţi oamenii, 





indiferent că sunt bătrâni, femei, copii, sau orice ar fi. Cum să fie acelaşi lucru? 
Unul este Dumnezeu dar celălalt e diavol. Să nu ne lăsăm amăgiţi: există lumină şi 
este şi întuneric. De aceea spune că lumina luminează în întuneric şi întunericul n-a 
biruit-o. 


Am întâlnit la un rătăcit din acesta ecumenist, un mare şi vestit intelectual, ideea 
că, de vreme ce spune în evanghelia după loan “cuvântul era lumina cea adevărată 
care luminează pe tot omul care vine în lume”, zice de aici: “vedeţi că toți oamenii 
sunt în lumina lui Hristos, indiferent de ce religie au”, aci este o răstălmăcire lipsită 
de bun simţ, lipsită de câtuşi de puţină ruşine, pentru că îndată după aceea spune: 
“în lume era, şi lumea prin EI s-a făcut, dar lumea nu L-a cunoscut, întru ale Sale a 
venit, dar ai Săi nu l-au primit”. Şi iarăşi este scris un pic mai încolo: “au iubit 
întunericul mai mult decât lumina”. 


Deci nici pe departe nu avea dreptate, şi n-are dreptate acel intelectualist atunci 
când minte cu atâta neruşinare asupra cuvântului lui Dumnezeu, răstălmăcindu-l şi 
răsucindu-l ca să se potrivească cu pofta lui... E adevărat că Hristos a venit să 
lumineze pe tot omul ce vine în lume, dar sunt mulți care au iubit şi care iubesc şi 
în zilele noastre mai mult întunericul decât lumina, şi care întorc spatele luminii ca 
să se poată adânci cât mai mult în întuneric, şi fug de lumină... şi caută s-o 
nimicească, s-o acopere, s-o distrugă. Că de ce spune că: “lumina luminează în 
întuneric şi întunericul n-a biruit-o?” 


Vedeţi că este luptă între întuneric şi lumină? Vedeţi că întunericul se împotriveşte 
luminii şi vrea să o stingă? Lucrul acesta este foarte limpede arătat de dumne- 
zeieştile Scripturi şi din nenorocire sunt mulţi care nu-şi dau seama ce se întâmplă. 
În fiecare zi, în nenumărate chipuri, minciuna aceasta a sincretismului religios, a 
ecumenismului, a acestei înşelăciuni, de globalizare a credințelor şi de nivelare a 
conştiinţelor se picură în sufletul oamenilor, sau în multe împrejurări se revarsă ca 
un torent, nu că se picură, pentru că sunt tot felul de emisiuni şi posturi de 
televiziune care numai despre asta mint, neîncetat, aceeaşi rătăcire o propovăduiesc 
şi sunt tot felul de corifei ai minciunii care despre asta fac neîncetat emisiuni şi 
scriu, încercând să îi înşele pe oameni şi să îi despartă de fapt de lumina lui 
Hristos. Pentru, că încă o dată, cuvântul Evangheliei care este: "poporul cel ce 
stătea în întuneric a văzut lumină mare şi celor ce şedeau în latura şi în umbra 
morţii, lumină le-a răsărit”. 


Când am citit prima dată această Evanghelie, v-am spus, după ce am venit la 
credință, m-am regăsit în ea întru totul pentru că, fără să-mi fi dat seama, câtă 
vreme am fost ateu şi am fost departe de Dumnezeu, eram în latura şi în umbra 





morţii. Şi într-adevăr ca ateu, conştiinţa mea istorică era apăsată de deznădejde. De 
ce spun conştiinţa istorică? Oamenii de astăzi, românii de astăzi mulți n-au 
conştiinţă istorică. Nu se gândesc deloc serios la faptul că ei sunt fii unor strămoşi, 
şi de viaţa şi de lupta acelor strămoşi ei sunt legaţi cu mii de fire. Uită foarte mulți 
dintre ei... Însă eu, deşi eram ateu, ştiam că este o datorie absolută, n-aş îndrăzni 
să spun sfântă că pe vremea aceea nu ştiam ce-i aia sfânt sau nesfânt, este o datorie 
absolută să îți respecţi înaintaşii şi să te străduieşti să duci mai departe ceea ce este 
bun din moştenirea lor. Însă, tocmai această conştiinţă istorică pe care o aveam era 
cea care mă ducea în deznădejde. De ce? Pentru că apărea o întrebare foarte 
simplă: “Ce rost are? Ce rost are?” Eu învăţasem despre milioane şi milioane şi 
miliarde de ani de evoluţie, despre balauri uriaşi numiţi de oamenii de ştiinţă 
dinozauri, care s-au bătut între ei nesfârşit de mult, despre popoare care s-au ridicat 
unele împotriva altora, despre eroi care s-au jertfit pentru neamul lor sau pentru a 
salva pe unii sau pe alți ş.a.m.d... Şi unde erau toți? Nu mai erau nicăieri. Praful şi 
pulberea...Ce?...un os aici, o ciosvârtă dincolo...o sabie într-o parte sau un ciob 
de oală în cealaltă? Astea ce valoare au? Nu erau morţi toţi? Ba erau morţi toți! Şi 
de vreme ce eram ateu şi pentru mine nu exista viață după moarte său suflet sau 
altceva, apărea această apăsare: ce rost are?! de ce să te lupţi?! Să zicem că trăieşti 
200 de ani şi 200 de ani faci o grămadă de lucruri, bune sau rele...ce contează?! 
„„„dacă pe urmă oricum tot praful se alege de tine şi de ceilalți?! Ce te gâdilă pe 
tine că ceilalți te laudă, şi ce te arde că ceilalți te osândesc?! De vreme ce oricum tu 
nu mai ştii nimic, eşti dispărut, eşti şters. N-are nici o valoare viaţa. Fără 
Dumnezeu, fără suflet, fără veşnicie, nu există nici un rost pentru a trăi. Şi această 
deznădejde, această deznădejde cu am găsit-o fără să citesc în vremea aceea 
scrierile lui Cioran, în care deznădejdea aceasta este şi musteşte şi izbucneşte peste 
tot, încât a ajuns Cioran la un moment dat să fie consultat de tinerii care, citindu-i 
scrierile doreau să se sinucidă, şi singura replică pe care a găsit-o el, o replică, 
sigur simpatică intelectual „dar lipsită de valoare logică în sine, este “păi n-are rost 
să te sinucizi de vreme ce te-ai născut, că oricum este prea târziu”. Binenţeles că 
ideea în sine e o absurditate. Dacă nu există Dumnezeu şi nu există viaţă veşnică, 
te poţi sinucide oricând. Oricum nu contează ce faci. 


Şi iată dintr-o dată o gândire care ne arată nouă că nu este totuna ce credinţă avem. 
Singurul lucru care m-a făcut pe mine să nu mă sinucid, în vremea în care eram 
ateu. A fost legătura dintr-un simțământ al datoriei şi o nelinişte: Dacă încă n-am 
înţeles totul? Dacă există ceva care mi-a scăpat şi totuşi existenţa asta nenorocită şi 
lipsită de rost are un rost? Dacă are un rost şi n-am fost în stare să îl văd? Numai 
asta, un fir foarte subţire m-a ţinut ani de zile în din a trece în neființă cum se 
spune de către atei. Pentru că citind, şi de multe ori citind cu lacrimi despre 
suferinţele neamului meu, despre cei care au luptat, şi, dincolo de alți rătăciţi care 





încearcă aşa-zisa demitizare a istoriei noastre, sunt foarte mulți care au luptat 
pentru neamul acesta uluitor de mult, uluitor de mult, oameni de o înălţime de 
nedescris în cuvinte, care s-au jertfit pentru neam şi pentru a-l duce mai departe şi 
pentru credinţă şi pentru tot... Vedeam suferinţele lor, vedeam lupta lor, şi pe urmă 
ce se întâmpla? Mureau...şi după ei veneau urmaşi care de foarte multe ori îşi 
băteau joc de toată jertfa lor, de toată munca lor, de toată lupta lor. Ştefan cel mare 
luptă atâția ani să ţină Moldova mare şi dacă se poate chiar s-o crească şi într- 
adevăr izbuteşte, eliberează Pocuția ....reuşeşte să elibereze pământurile dinspre 
Bug, lucru de care nici nu se îndrăzneşte să se vorbească astăzi. Deci eliberează 
pământurile dinspre Bug, până la gura Niprului stăpânea Ștefan cel mare, el făcea 
judecată la gura Niprului. Cum putea să facă el judecăţile la gura Niprului? 
inclusiv când tătarii aveau plângeri împotriva românilor, judecăţile acolo le făcea 
Ştefan cel mare. Cum putea să le facă dacă nu stăpânea acolo?! Într-o vreme 
stăpâneşte şi în Crimeea, prin cetatea Mangopului,încearcă să crească această ţară 
şi pe urmă când vine fii-su pe tron zice: “Eu aş vrea pe domniţa cutare din Polonia” 
şi-i dă cadou Pocuția. Deci, bătaie de joc faţă de toată lupta şi jertfă tatălui său, faţă 
de tot ce a însemnat codrii Cosminului şi jertfele atâtor români ucişi de polonezi ca 
să ne poată lua Pocuția ş.a.m.d. Toate cifrele astea, toată lupta asta călcată în 
picioare, că 1-a venit lui poftă de o fustă, pe care nici măcar n-a avut-o. Că domniţa 
respectivă n-a vrut să vină, chiar dacă a primit Pocuția. Pocuția a luat-o, dar de 
venit n-a venit în Moldova şi nici nu s-a căsătorit cu el. Prostie şi o bătaie de joc 
uriaşă... Ce rost are? Ce rost are să lupți? N-are nici un rost dacă nu există 
Dumnezeu. 


Pentru că aici sunt două planuri ale existenţei, sunt două lumi, două tărâmuri care 
se întrepătrund aici pe pământ, dar în acelaşi timp sunt tare deosebite: este lumea 
aceasta în latura şi umbra morţii, dar este şi Împărăţia Cerurilor care se deschide, în 
lumina ei, şi în care se intră într-adevăr prin jertfă. E jertfa aceasta a lui Ştefan sau 
a altor atâţia şi atâţia eroi şi sfinţi ai neamului nostru. Are rost, nu în primul rând 
aici pe pământ, nu în sine aici pe pământ ci prin faptul că deschide porțile 
Împărăției Cerurilor pe pământ... atât pentru cel care se jertfeşte cât şi pentru alţii, 
că luptându-se şi văzând, înţeleg... 


Aşa să lumineze faptele voastre înaintea oamenilor, încât văzând faptele voastre 
cele bune să slăvească pe Dumnezeu. 


Deci gândiţi-vă, aşa să lumineze viaţa voastră, faptele voastre înaintea oamenilor 
încât văzând faptele voastre cele bune să slăvească pe Dumnezeu. lată rostul: 
câştigăm Împărăţia Cerurilor şi îi ajutăm şi pe alţii s-o câştige. Şi împărăţia Lui 
este împărăție veşnică. Împărăţia lui Dumnezeu nu are hotar. Aceasta este 





Evanghelia. Aceasta este vestea cea bună. lată, se deschid porțile cerului şi puteţi 
intra în el. Asta a strigat Hristos: Pocăiţi-vă, pocăiți-vă de păcatele voastre, 
lepădaţi-vă de ele, întoarceţi-vă către Dumnezeu, ascultați de Dumnezeu şi iată 
Împărăţia Cerurilor se deschide vouă şi veţi putea să intraţi în ea, şi veţi fi fii ai 
Celui Preînalt.Dar acest lucru se poate numai prin Hristos. El Însuşi a spus: 
“Nimeni , nimeni nu ajunge la Tatăl decât numai prin Mine!”” “Eu sunt Calea, 
Adevărul şi Viaţa!” 


Și iarăşi este scris: “Cine va scoate din cuvintele prorocirii acesteia, se va scoate 
partea lui din Împărăţia Cerurilor”. Deci nu poate cineva care nu are 
dumnezeieştile Scripturi să se mântuiască, şi zice: “şi de va adăuga cineva ceva, i 
se vor adăuga lui toate blestemele din această carte“. 


Deci nu se poate pune problema de către un om raţional, că există mai multe religii 
care îl mântuiesc, că există mai multe învățături de credinţă care să-l mântuiască. 
Este una singură, cea pe care, începând de astăzi în anul bisericesc, începe s-o 
vestească Hristos. Suntem în ziua în care Hristos iese la propovăduire şi lumina 
Lui, lumina Cuvântului Său care este chiar Cuvântul lui Dumnezeu, se revarsă 
peste noi. Şi suntem smulşi din latura şi umbra morţii şi ni se deschid porțile 
Împărăției Cerurilor. 


Să ne rugăm tuturor sfinților pe care i-am prăznuit şi-i prăznuim şi bunului nostru 
ocrotitor Cuviosul Daniil Sihastrul şi Măicuţei Domnului să ne ajute să ne 
deschidem sufletele către această lumină şi să rămânem în ea câştigând Împărăţia 
Cerurilor şi să dăm cu toată inima slavă lui Dumnezeu: Tatălui şi Fiului şi 
Sfântului Duh, acum şi pururea şi în vecii vecilor. Amin!” 





Pr. Vasile Gordon - Predică la Duminica după Botezul Domnului 


Poporul care stătea în întuneric a văzut lumină mare şi celor ce şedeau în latura 
şi în umbra morţii lumină le-a răsărit (Matei, 4, 16). 


Iubiţi credincioşi, cuvintele pe care le-aţi auzit sunt desprinse din Evanghelia zilei, 
în care se vorbeşte despre începutul predicii Mântuitorului, îndată după Botezul în 
Iordan. Insăşi duminica de astăzi este numită duminica după Botezul Domnului. 


De altfel, până în ziua de 14 ianuarie suntem, liturgic vorbind, în interiorul Praz- 
nicului Bobotezei, respirând încă din atmosfera de sfinţenia harică a acestei mari 
sărbători. 


În general, sărbătorile Bisericii sunt îmbogăţite de o lucrare harică mai abundentă 
ca zilele de rând. Prezenţa lui Dumnezeu şi a lucrării harice devin mai sensibile şi 
datorită mulțimii îngerilor care însoțesc tainic Sfintele slujbe, în număr sporit la 
praznicele împărăteşti, mângâind duhovniceşte pe toţi cei care participă la ele. Aşa 
se explică starea emoţională de mare bucurie însoţită de linişte şi pace care ne 
stăpâneşte în zilele praznicelor noastre, uitând parcă de necazuri, boli, neîmpliniri, 
ameninţări etc. 


Astfel de simțăminte am retrăit şi cu prilejul Sfintelor Sărbători de la cumpăna 
anilor 1998-1999. Cu deosebire, Botezul Domnului este prin excelenţă un praznic 





al luminării, aşa cum mărturisim, de altfel, în finalul troparului tradițional: „...Cel 
Ce Te-ai arătat Hristoase, Dumnezeule şi lumea ai luminat, mărire Ţie!”. 


Boboteaza aminteşte, însă nu numai de evenimentul sfânt de la Iordan care 
marchează începutul predici Mântuitorului ce va umple lumea de lumină, ci şi de 
botezarea catehumenilor (noii convertiți dintre iudei şi neamuri), în primele secole 
creştine. 


Se ştie că până în jurul anului 375 Crăciunul şi Boboteaza se prăznuiau împreună, 
la 6 ianuarie. 


Totodată, că noii convertiți nu erau botezați numai la Paști, ci şi la Crăciun şi 
Bobotează. De aceea se cântă „Câţi în Hristos v-aţi botezat, în Hristos v-aţi şi- 
mbrăcat...”, la Sfânta Liturghie, în loc de „Sfinte Dumnezeule...”. 


Și fapt revelator, la botez catehumenii erau îmbrăcaţi în haine albe, pe care le 
purtau apoi o săptămână, din care pricină se numeau şi „luminaţi”. Propriu-zis, se 
numeau aşa datorită „luminii cunoştinţei”, luminii harice primite în apele 
Botezului, iar haina albă însemna o mărturie despre luminarea primită. 


Botezul Domnului şi al catehumenilor amintesc, totodată şi de Botezul nostru, al 
fiecăruia. Şi noi ne numim, în consecinţă, luminaţi, pentru că suntem purtători ai 
luminii harului Sfântului Botez. 


lar prăznuirea Naşterii şi Botezului Domnului reînnoieşte în fiecare an lumina 
harului care inundă cu bucurie tainică sufletele evlavioase. Această lumină este 
anunţată expresiv încă de la Crăciun, prin troparul Naşterii: „Naşterea Ta, 
Hristoase, Dumnezeul nostru, răsărit-a lumii lumina cunoștinței...”, fiind 
confirmată, apoi prin exprimarea liturgică a troparului Bobotezei, despre care am 
amintit mai înainte. 


Iubiţi credincioşi, ce dorim, de fapt, să evidenţiem, prin cele evocate? Că recu- 
noaştem, toţi cei care mărturisim că am prăznuit Crăciunul şi Boboteaza, a fi 
purtători ai luminii baptismale, harice, care ne deosebeşte de necreştini, lber- 
cugetători etc. Că suntem, adică, oameni luminaţi!... . Că suntem purtătorii luminii 
harice primite la Botez, reaprinsă la praznicile prin care am trecut recent. 


Căci am serbat Crăciunul, Tăierea Împrejur a Domnului şi Boboteaza, participând 
la Sfânta Liturghie; ne-am spovedit şi ne-am împărtăşit; am sărutat Icoana Naşterii 





Domnului; am colindat şi am ascultat colinde; am fost binecuvântaţi prin stropire 
cu agheazmă mare, noi şi casele noastre. 


Gustăm, în aceste zile (până în 14 ianuarie, la odovania sau încheierea praznicului 
Bobotezei) din agheazma mare, luăm anafură etc. etc. 


Dar să fim atenţi şi să nu ne amăgim cumva: suntem, oare, cu adevărat luminaţi, 
sau, după trecerea zilelor de praznic, ne întoarcem la vechile, necreştineştile, 
necuviincioasele purtări, însoţite de scufundări în prea multele griji pământene, cu 
fețele întunecate, cu leneviri şi delăsări, cu vorbe necugetate, cu „punerea în cui a 
creştineştii haine luminate a Botezului şi îmbrăcarea „salopetei” ateisto-comuniste 
lber-cugetătoare?... . 


În consecinţă, nu cumva redevenim indiferenți şi opaci, deprimaţi şi alarmişti, 
creduli față de orice zvon emanat de răspândaci, uitând pur şi simplu de 
Dumnezeul Cel în Treime, Care S-a arătat la Iordan şi Care nu pierde nici o clipă 
din vedere a se griji de făpturile Sale? Nu cumva suntem „ortodocşi”, „luminaţi”, 
numai de sărbători, numai în Biserică, iar în afară ne amestecăm cu cei ce viețuiesc 
în întuneric şi săvârşesc faptele întunericului? Nu cumva amânăm înfăptuirea 
bunelor hotărâri pentru un ipotetic „mâine” pe care nu ştim că-l vom mai apuca? 


În acest sens este prevenitoare, credem, o pildă din Pateric: „Un frate a întrebat pe 
Avva Pimen, zicând: „Avvo, au fost doi oameni: unul călugăr şi altul mirean; 
călugărul a socotit seara ca dimineaţa să lepede cinul şi mireanul a socotit seara ca 
dimineaţa să se facă călugăr; însă amândoi au murit în noaptea aceea. Oare, ce li se 
va socoti lor?”. Şi a zis bătrânul: „Călugărul a murit călugăr şi mireanul, mirean, că 
în ce s-au aflat, în aceea s-au dus” (Pentru Avva Pimen). 


Fraţi creştini, socotim că este bine a ne pune întrebări ca cele de mai sus, acum, la 
început de an, pentru a ne întări împotriva norilor ameninţători, reali şi inventaţi, 
atât sub aspectul vieţii materiale cât şi al celei spirituale, totodată împotriva tuturor 
ispitelor care ne vin dinafară, dar şi dinăuntrul nostru. 


Mai ales să nu uităm (mai mult, să fim fericiţi!) că suntem ortodocşi, binecuvântaţii 
dreptei credinţe, nu beneficiarii unei religii oarecare. Să nu uităm, cu uşurătate 
copilărească, de sfintele şi frumoasele slujbe la care am participat, căci viaţa 
liturgică este însăşi respirația noastră duhovnicească, cultul ortodox fiind, după 
mărturia teologului rus Sergiu Bulgakov, ceva unic în creştinătatea întreagă. 





EI uneşte culmile inspiraţiei creştine cu cea mai frumoasă moştenire antică primită 
din Bizanţ. Viziunea frumuseţii spirituale se uneşte cu cea a frumuseţii lumii. Este 
cerul pe pământ, manifestarea lumii spirituale; este arta ideală, care prin ea însăşi 
ne dă sentimentul dulceţii Bisericii... (Ortodoxia, trad. N. Grosu, Sibiu, 1933, p. 
162). 


Uneori poate ne ruşinăm de faptul că suntem ortodocşi, alteori nu realizăm 
valoarea inestimabilă a Ortodoxiei. Alături de mărturia citată din teologul Sergiu 
Bulgakov, socotim potrivit a mai face încă trei scurte evocări. 


1. Părintele dr. Nicolae Dura, parohul românilor din Viena, a scris recent un 
articol, publicat în...Vestitorul Ortodoxiei (dec. 1998), cu titlul „Bucuria de a fi 
ortodox” în care spune între altele: „Există acasă, dar şi în diasporă unii aşa-zişi 
aparținători ai Ortodoxiei, care se ruşinează cu apartenenţa lor confesională, ca de 
altfel şi de limba şi identitatea lor, însă majoritatea covârșitoare a fiilor Bisericii 
noastre sunt fericiţi că sunt ortodocşi...” (p. 1). 


2. Episcopul cărturar Nicolae Velimirovici (1880-1956) una dintre cele mai 
reprezentative figuri ale Bisericii Ortodoxe Sârbe surori, vorbind despre Ortodoxie 
spune: „Credinţa ortodoxă este toată din cer şi toată este cerul. Celelalte credinţe 
sunt mai mult sau mai puţin amestec al cerului şi al pământului, un amestec al 
sfințeniei şi al păcatului. Cândva întreaga creştinătate a fost ce este acum 
Ortodoxia, dar pe urmă bucată cu bucată s-a rupt şi sa separat după placul păcatului 
şi al filozofării păcătoase. lar cauza acestei rupturi şi schisme este aceea că oamenii 
au amestecat cerul cu pământul, au aruncat praful pământesc în strălucirea divină, 
căci această strălucire divină le-a fost prea tare... (Opere complete, vol. IX, 
„Suflete înviate”, p. 169). 


3. Monahul Rafael Noica, fiul cunoscutului filosof Constantin Noica, mărturiseşte 
că atunci când a îmbrățişat Ortodoxia (fiind anglican mai întâi, după mamă, apoi 
pentru o vreme catolic), a simţit o bucurie inefabilă. El spune: „Omul prin fire este 
ortodox: chinez, libian, negru din Africa, piele roşie, orice ar fi el, prin firea lui 
este ortodox... . Ortodoxia este singura realitate a omului, este în firea omului...” 
(Vol. Celălalt Noica, „Anastasia”, 1994, p. 45). 


Iubiţi credincioşi, fericiţi că ne-am născut ortodocşi, în aceste zile când vom gusta 
din agheazma mare, cu credinţă, nădejde şi dragoste, să ne aducem aminte de 
propriul Botez, de faptul că suntem fii ai luminii, aşa cum atenționează marele 
Pavel: „Altădată eraţi întuneric, iar acum sunteţi lumină întru Domnul; umblaţi ca 





fii ai luminii!... . Şi nu fiți părtaşi la faptele cele fără roadă ale întunericului, ci mai 
degrabă osândiţi-le pe faţă!” (Efeseni, 5, 3,11). 


Iar în alt loc: „Să lepădăm, dar, lucrurile întunericului şi să ne îmbrăcăm cu armele 
luminii. Să umblăm cuviincios, ca ziua: nu în ospeţe şi în beţii, nu în desfrânări şi 
în fapte de ruşine, nu în ceartă şi în pizmă...” (Romani, 13, 12,13). 


Numai urmând aceste îndemnuri, putem nădăjdui într-un an mai bun, pentru noi, 
familile noastre şi nu în ultimul rând, pentru scumpa dar mult încercata noastră 
țară. Amin. 





Pr. prof. dr. Vasile Gordon - Lumina, pocăinţa şi împărăţia - cuvinte „cheie” 
ale predicii Mântuitorului 


Duminica după Botezul Domnului (Începutul propovăduirii Domnului) Matei 4, 
12-17: În vremea aceea, auzind că loan a fost întemnițat, lisus a plecat în Galileea. 


Şi, părăsind Nazaretul, a venit să locuiască în Capernaum, lângă mare, în hotarele 
lui Zabulon şi Neftali, ca să se împlinească ceea ce s-a zis prin Isaia prorocul, care 
zice: „Pământul lui Zabulon şi pământul lui Neftali spre mare, dincolo de Iordan, 
Galileea neamurilor; poporul care stătea în întuneric a văzut lumină mare şi celor 
ce şedeau în latura şi în umbra morţii lumină le-a răsărit”. De atunci a început lisus 
să propovăduiască și să spună: Pocăiţi-vă, că s-a apropiat Împărăţia cerurilor. 


i se se 


Duminica de azi încheie salba liturgică a sfintelor sărbători de la cumpăna dintre 
ani, începute cu Naşterea Dumnezeiescului Prunc, continuate cu Tăierea Lui 
împrejur şi încununate cu Botezul în Râul Iordanului. lar pericopa evanghelică a 
duminicii de astăzi ne aminteşte de începutul propovăduirii Domnului, practic, al 
luminării neamului omenesc, cu învăţătura dumnezeiască a Mântuitorului nostru, 
Iisus Hristos. 


Să ne amintim că această luminare ni s-a vestit încă de la praznicul Naşterii, vestire 
ilustrată în troparul sărbătorii: „Naşterea Ta, Hristoase, Dumnezeul nostru, 
răsărit-a lumii lumina cunoştinţei; că întru dânsa cei ce slujeau stelelor de la 
stea S-au învăţat să se închine ie, Soarelui dreptăţii, şi să Te cunoască pe Tine, 





p 


Răsăritul Cel de sus, Doamne, slavă Ţie!”, dar a fost iarăşi vestită şi la praznicul 
Bobotezei, vestire prinsă tot într-un tropar, de data aceasta al Epifaniei: „În Iordan 
botezându-Te Tu, Doamne, închinarea Treimii s-a arătat. Că glasul Părintelui a 
mărturisit Ţie, Fiu iubit pe Tine numindu- Te; şi Duhul, în chip de Porumbel, a 
adeverit întărirea Cuvântului, Cel ce Te-ai arătat, Hristoase Dumnezeule, şi 
lumea ai luminat, slavă Ţie!”. 


lată, aşadar, că de 2.000 de ani învăţătura Mântuitorului luminează lumea şi viaţa 
fiecăruia dintre noi, iar acest fapt ne este reamintit, proniator, la fiecare început de 
an... 


Sensul profund al cuvântului „pocăinţă” şi remarca părintelui Galeriu 
Cum Și-a început Mântuitorul propovăduirea? Prin cuvintele: „Pocăiţi-vă, că s-a 


apropiat Împărăţia cerurilor!”. lar acest imperativ sacru, Pocăiţi-vă!, reprezintă, 
deodată, un avertisment, o invitaţie şi un îndemn. 
2) ) 


Avertisment şi invitaţie. Vrea să ne spună, mai întâi, că la capătul firului vieţii 
fiecăruia dintre noi se află deschisă uşa Impărăției. Totodată, că este acum aproape 
de noi. Atenţie, însă: poate fi foarte aproape şi sfârşitul vieţii, vrând să ne spună, de 


fapt: „Pocăiţi-vă, ca să nu rataţi intrarea în Impărăţie!”. 


i se se 


În acest sens este prevenitoare, credem, o pildă din Pateric: „Un frate I-a întrebat 
pe Avva Pimen, zicând: «Avvo, au fost doi oameni: unul călugăr şi altul mirean; 
călugărul a socotit seara ca dimineaţa să lepede cinul şi mireanul a socotit seara ca 
dimineaţa să se facă călugăr; însă amândoi au murit în noaptea aceea. Oare, ce li se 
va socoti lor?» 


ŞI a zis bătrânul: «Călugărul a murit călugăr şi mireanul mirean, că fiecare în ce s- 
au aflat, în aceea s-au dus» (pentru Avva Pimen)”. 


&S& 


Îndemn: aşa cum ne adresăm unii altora, acum, la început de an, tradiționalul „La 
mulţi ani!”, tot aşa cuvântul sacru, „Pocăiţi-vă!”, poate fi considerat şi o dorință de 
mântuire a oamenilor din partea Mântuitorului, un îndemn spre bine, spre binele 
cel mai înalt. 





Precum se ştie îndeobşte, românescul „pocăință” traduce termenul grecesc con- 
sacrat, metanoia (meta - prepoziţie care arată prefacerea, schimbarea; noeo - a gân- 
di). Adică: un gând (bun), ca schimbare a gândului/gândirii de dinainte; răzgândire, 
schimbare... Concret, schimbarea în bine a felului de a gândi. 


În acest sens, este deosebit de instructivă remarca părintelui profesor Constantin 
Galeriu: românescul „pocăință” vine din slavonă (pokajati), însemnând „remu- 
şcare, regret, durerea pentru greşeala săvârşită” (în rusă, soră bună cu slavona, 
pokaianie înseamnă „zdrobirea inimii cu privire la păcat şi întoarcerea la 
Dumnezeu”). Şi continua părintele Galeriu: nu din latinescul „poenitentia” (regret), 
care, etimologic, vădeşte un aspect juridic şi sugerează pedeapsa (poena = pe- 
deapsă). Aşadar, „pocăinţă” în sensul unui proces de conştiinţă, sincer şi personal, 
izvorât dinăuntrul nostru, nu de teama unei pedepse ori constrângeri venite din 
afară. 


Uşa pocăinţei - uşa Împărăției 


Evidenţiem, acum, un fapt concret. În puţine şi simple cuvinte, dar esenţiale, tre- 
buie să realizăm cu toţii că fără pocăință nu se poate intra în Împărăţia cerurilor, 
propriu-zis, fără o schimbare în bine a felului de a gândi. lar felul de a gândi 
influenţează covârşitor felul de a înfăptui. Practic, a ne pocăi înseamnă (şi) a ne 
spovedi, a ne mărturisi păcatele, desigur, cu părere de rău şi cu zdrobire de inimă. 
Concomitent, înseamnă să-mi dau seama ce am gândit rău, ce am greşit în anul 
care a trecut, iar în consecința gândirii greşite, ce rele am săvârşit ori ce bine nu am 
săvârşit. Drept urmare, pentru noul an îmi propun să-mi schimb felul gândirii (să 
mă pocăiesc!), să am o gândire sănătoasă, luminată, care să-mi lumineze viaţa şi 
faptele, acum, la început de nou drum. 


„Gândire frumoasă” - un sinonim al „pocăinţei” propus de părintele Teofil Părăian 


Una dintre cărțile părintelui Teofil Părăian, cunoscut şi ca „părintele bucuriei”, se 
numeşte „Gândiţi frumos!”. Şi explică părintele de unde s-a inspirat pentru acest 
titlu: La Sibiu era un fotograf sas, care, înainte de a face poza celor doritori, în- 
demna: Gândiţi frumos! lar românii râdeau de vorba greşită a sasului şi poza ieşea 
frumoasă... Fotograful voia să spună „zâmbiţi frumos!”, dar neştiind bine româ- 
neşte zicea „gândiţi!”. Fără să-şi dea seama, spunea părintele Teofil, sasul a rostit 
cel mai frumos îndemn posibil: să gândim frumos! Gândind aşa, faţa se luminează, 
viaţa se luminează, faptele pot deveni frumoase şi luminate... 





Dar ce înseamnă „gândiţi frumos?”, întreabă retoric părintele Teofil. Şi răspunde: 
„Înseamnă să nu te gândeşti la ceva frumos într-o anumită clipă, ci să gândeşti 
frumos în orice clipă, să fii atent la gânduri, să selectezi gândurile care trec prin 
minte, să reţii gândurile cele bune şi, în măsura în care există posibilitatea, să le dai 
grai şi să le întrupezi în fapte...” 


Concluzionăm, de aceea, că pocăinţa, ca regret pentru greşeli, ca gândire luminată 
etc., trebuie să fie un modus vivendi cotidian, nu doar în perioadele de post ori 
atunci când ne spovedim. După cum cu trupul ne mişcăm şi păşim în fiecare zi, aşa 
şi sufletul trebuie să păşească zilnic spre o gândire luminată, sănătoasă, pozitivă, 
evanghelică. „Pocăiţi-vă în fiecare zi!” - vrea să ne spună Mântuitorul, în sensul 
unei schimbări continue în bine, fie cât de mică, a gândurilor şi a faptelor noastre. 


În final, o atenţionare importantă din partea psihologilor, la care subseriem fără 
rezerve: gândurile bune, pozitive, frumoase, atrag ca un magnet consecinţe pozi- 
tive. Gândurile rele, urâte, pesimiste, le atrag pe cele negative. Să ne rugăm, aşa- 
dar: „Ajută-ne, Doamne, să ne pocăim gândind frumos!” Amin. 





“Vie Impărăţia Ta”? Impărăţia cerurilor s-a apropiat de noi, ne este la 

îndemână... Până când o ignorăm, o uităm, o trădăm? 


Vie Împărăţia Ta 


Impărăţia cerurilor s-a apropiat, a venit, iat-o, este aici, “la îndemâna” noastră, “at 
hand”, cum spune traducerea englezească a Evangheliei de astăzi. 


Hristos a venit acasă la mine, a deschis şi a coborât Cerurile pe pământ, S-a dat 
mie cu totul pe Sine Însuşi şi mi-a adus aici, exact în faţa mea, la mâna mea, 
Împărăţia Sa. Nimic mai puţin. Domnul ne-a spus clar şi limpede, începând cu 
primul său cuvânt de propovăduire, reluat apoi şi în Predica de pe munte, ca sensul 
său centrul vieţii noastre şi prioritatea zero a căutărilor noastre trebuie să fie 
Împărăţia lui Dumnezeu. Cât îmi pasă însă mie de aceasta la modul concret şi 
cotidian? Ce se alege de făgăduinţele şi hotărârile mele de a-mi schimba viaţa şi a 
nu mai trăi după voia plăcerilor sau a încăpăţânărilor mele ori după dictatul mer- 
sului lumii? 





La început de an ni se aduce aminte din nou, dându-ni-se şansa unui nou început, 
ceea ce, practic, am uitat şi tindem mereu să uităm, zi după zi, din pricina puţinei 
noastre credinţe, adică a iubirii noastre până la împătimire de noi înşine şi de 
această lume. “Nu putem sluji la doi domni“, iar ceea ce iubim mai mult sau ceea 
ce suntem siliți să cultivăm zi după zi ne fură timpul şi, mai ales, inimile. Ceea ce 
facem ne face. 


Avem încă şansa, privilegiul de a ni se ierta trădările repetate şi de a ni se relua şi 
în acest an invitația la nunta cu Hristos, în Împărăţie. Clopotele încă bat, 
Evanghelia încă ne cheamă. Dumnezeu încă lucrează cu mila Sa şi ne trimite sem- 
ne de îndreptare, ne trimite binecuvântări... cu care ne răsfățăm, ne trimite daruri şi 
mângâieri despre care ajungem să credem... că ni se cuvin, ne trimite oameni... pe 
care îi ignorăm sau îi dăm la o parte, ne trimite cărți, conferinţe, predici şi atâtea 
cuvinte sfinte... de care nu ne facem timp, ne trimite necazuri... pe care ne 
revoltăm, ne trimite semne şi minuni... pe care repede le uităm, ne trimite mustrări 
de conştiinţă... pe care le izgonim. Până când? 


“De obicei oamenii nu se întorc la Dumnezeu decât atunci când dau de primejdii, 
adică atunci când îi ajunge dreptatea dumnezeiască din urmă şi trebuie să dea 
seama de ce au făcut. Nu e rău să te întorci la Dumnezeu nici chiar atunci, în ceasul 
al unsprezecelea; însă ar fi cu mult mai bine să vii de bună voie la rosturile tale 
veşnice, şi nu tras de mânecă sau pălit cu prăjina din urmă. Dacă am fi noi mai 
simţiți, am vedea că Dumnezeu, prea milostivul ne îmbie cu iubire, încă din 
dimineaţa vieţii, la taina sfântă a pocăinţei, ca să nu ajungem către seara vieţii aşa 
de îmblătiţi de rele. Taina pocăinţei este judecata milostivă, ce o face Dumnezeu cu 
noi păcătoşii, când mergem noi, de bună voie şi ne mărturisim greşelile. 


Preoţii poartă preoția lui Hristos; prin iertarea lor, Dumnezeu te iartă, prin graiul 
lor, Dumnezeu îţi vorbeşte. Prin ei, Dumnezeu te cheamă, oricât ai fi de păcătos. 
Mare este Taina pocăinţei, nu numai fiindcă te face din rău bun, din vrăjmaş al lui 
Dumnezeu, prieten al Lui, ci şi pentru că un lucru aşa de mare e acoperit cu chip 
smerit. Mila cea fără de margini a Tatălui, ca să scape pe fiii Săi de judecata cea 
aspră, a dreptății după fapte, le trimite, coborând din ceruri, pe Fiul Său cel Unul 
Născut, să le facă o judecată milostivă şi fără nici o înfricoşare, şi iarăşi să-i 
împace cu Sine”. (Pr. Arsenie Boca, “Omul durerilor” şi cele şapte surle prin 
care Dumnezeu ne cheamă (11). Mila lui Dumnezeu ascunsă în necazuri şi 
primejdii). 





Predică în Duminica după Botezul Domnului a Protos. loan Buliga 


Cuvânt rostit de părintele loan, duminică, 7 ianuarie 2018, la Mănăstirea Sihăstria 
Putnei: 


(...) Din toată lucrarea pe care Mântuitorul a făcut-o pe pământ, lucrul care iese cel 
mai mult în evidenţă este smerenia Sa. Aceasta s-a văzut încă de la Naştere - locul 
unde S-a născut, în staulul de dobitoace - şi până la sfârşit, când - culmea 
smereniei! - S-a răstignit pe Cruce. Însă iată că şi la Botez, la Iordan, Mântuitorul a 
venit şi S-a smerit - pentru că spun părinţii Bisericcesti în atâtea locuri, că nu avea 
nevoie să Se boteze şi totuşi a venit şi S-a botezat ca să ne înveţe Calea, să ne 
înveţe cum să împlinim şi noi toată dreptatea... Şi chiar dacă noi în viaţă 
considerăm că unele lucruri pot să nu fie de trebuinţă pentru noi înşine, trebuie să 
ne gândim nu doar la noi, ci şi la folosul lumii (al celorlalţi), pentru a ajuta pe cei 
din jur, aşa cum S-a gândit Mântuitorul în toată viaţa Sa, pentru a mântui lumea. 
Deci să nu ne mai gândim la “ce îmi iese de aici, cu ce mă ajută pe mine”, ci să 
punem mâna şi să facem un sacrificiu pentru cei din jurul nostru. 


Mântuitorul S-a smerit venind la lordan în faţa lui loan şi iată, lui loan i-a tremurat 
mâna, a vrut să se dea înapoi. La fel cum Iordanul se spune că s-a oprit din loc, la 
fel cum, oarecând, Marea Roşie s-a despărțit în două. Vedem cum toată firea, la 
vederea lui Dumnezeu s-a cutremurat şi s-a oprit din mişcarea sa firească. La fel şi 
noi, iubiţi credincioşi, la împărtăşirea lui Hristos, când venim să ne împărtăşim, ar 
trebui să ne împărtăşim că primim sfintele Taine şi aşa cum se spune acolo, “cu 
frică de Dumnezeu, cu credinţă şi cu dragoste să ne apropiem”. Să ne apropiem cu 
evlavie, cu frică atunci când venim să ne împărtăşim. Dar mai mult, în viaţa 
noastră, să ne oprim din cursul acesta nebunesc al vieţii, care de multe ori o ia 
razna şi să ne întoarcem spre pocăință. Întoarcerea Iordanului este un semn pentru 
noi ca să ne întoarcem de la păcate şi să începem o viaţă nouă. 


Toată lucrarea lui Hristos o vedem ca pe un act de smerenie. Ne este destul de greu 
să înţelegem ce înseamnă aceasta, pentru că nu poţi înţelege un lucru pe care nu îl 
deţii. 


Aflăm de la Sfinţii părinți, de la Sfântul Paisie Aghioritul, că simplitatea este o 
parte din smerenie. Vedem în zilele noastre cum, în zilele noastre, este tot mai greu 
să te smereşti, pentru că simplitatea este dată la o parte de tehnologie. De 
asemenea, tot de la Sfinţii părinţi aflăm că osteneala ne ajută să ne smerim. Dar 
tehnologia dă şi osteneala la o parte şi este din ce în ce mai multă comoditate. 
Omul este învăţat, i se pare că ştie multe şi nu crede că mai are nevoie de 





Mântuitorul. Se fac lucruri care omului i se par frumoase, însă dacă este să 
comparăm creaţia lui Dumnezeu cu cea a omului, vedem o mare diferenţă. Şi 
prima diferenţă este ca, oricât s-ar lăuda omul cu ştiinţa şi cu tehnologia sa, el nu 
poate să dea viaţa la ceea ce face. Asta spune şi prorocul Ieremia, când îi învaţă pe 
evrei să deosebească lucrurile lui Dumnezeu de lucrurile oamenilor, de idoli. 
Oamenii nu pot să dea viaţa, orişicâţi roboţi ar face şi oricâte alte lucruri. 


Vedem că frumosul arată altfel decât îl zidesc oamenii și dacă ne uităm la oraşele 
bogătaşilor, la Dubai sau la New York, vedem parcă desenele animate cu Oblio, 
unde toţi aveau capetele ca nişte forme geometrice (ţuguiate) - Şi spunea părintele 
Rafail Noica că tocmai în aceasta Îşi arată Creatorul iscusința şi măiestria, prin 
faptul că, zice, a aruncat dealurile, munţii... lată cât de mult ne liniştim când 
mergem în mijlocul naturii. Mulţi simt că parcă este o chemare, o atracţie. Este, de 
fapt, acea chemare pe care o simte pruncul pe care o simte pruncul față de mama 
lui. La fel şi omul, atunci când se duce în natură, simte acea apropiere de 
Dumnezeu. Deşi iată că sunt şi oameni necredincioşi care se duc în natură, dar nu 
înţeleg de ce se simt mai bine acolo. Dar, sigur, cel mai bine ne simţim în acea 
natură care încă n-a fost compromisă de om. Pentru că, din păcate, omul a cam 
stricat totul în jur şi mai putem numi natura doar acel pământ care n-a fost încă 
otrăvit. ŞI, din păcate, iată că şi grădinile şi pământurile noastre toate le otrăvim cu 
tot felul de chimicale. 


Dacă trecem mai departe, dincolo de această lucrare a smereniei lui Hristos, să 
încercăm să înţelegem tainele Botezului, iată, ne învaţă Sfinţii părinţi, că Hristos a 
venit la Iordan să sfințească apele prin prezenţa Sa. La fel, iubiţi credincioşi, prin 
prezenţa lui Hristos se sfinţeşte viaţa noastră. Cei care au trăit la un moment în 
întuneric, care s-au întors la credinţă, simt diferenţa: ce înseamnă să trăieşti fără 
Hristos şi ce înseamnă să trăieşti cu Hristos. Ce înseamnă să trăieşti fără să ştii care 
ţi-e rostul, de unde vii, încotro mergi şi ce înseamnă să trăieşti în Hristos, având o 
bucurie, o certitudine, nu neapărat ştiind că o să te mântuieşti, dar trăind cu 
nădejdea asta, ştiind ce o să urmeze după, că este viaţa viitoare, că sufletele 
drepţilor sunt în mâna lui Dumnezeu şi că indiferent ce s-ar întâmpla cu trupul, 
războaie, boli, molime, orice ar fi, suntem biruitori, suntem făcuţi să biruim, dar 
împreună cu Hristos. lată deci diferenţa mare: ce înseamnă să trăieşti fără Hristos, 
să ai o viaţă în întuneric şi ce înseamnă să trăieşti în Hristos - cu bucurie, cu 
lumină, cu nădejde pentru ceea ce urmează, indiferent ce s-ar întâmpla aici, pe 
pământ. 


Hristos a venit la Iordan ca să ne arate chipul nestricăciunii. (...) Copilul nu are 
atâtea griji ca noi, atâtea zbuciumuri şi, mai ales, acest păcat care este astăzi acest 





răspândit şi la sfârşitul veacurilor foarte mult îi va lupta pe oameni: desfrânarea. 
Pruncul nu are acest război, dar, cu cât creşte, primeşte această “cunoştinţă a 
binelui şi a răului”, iar păcatul, această sămânță a morţii care strică viaţa omului 
[îşi face apariţia]. Şi, iată noi, care tot mâncăm din această sămânță a stricăciunii, 
ne stricăm sufletul prin imagini |desfrânate, neruşinate] pe care le vedem, [dobân- 
dim] această “cunoştinţă” păcătoasă... Şi ce ar trebui să facem? Să ne întoarcem 
precum pruncii şi să ştergem aceste imagini din memoria noastră [prin pocăință]. 
Diavolul se hrăneşte din aceste imagini păcătoase şi atunci noi ne facem viaţa un 
calvar. 


Spunea părintele stareţ ieri: de ce nu vin tinerii la biserică, de ce elevii de liceu sunt 
foarte puţini în biserică? Copiilor de azi li se pare că au multe cunoştinţe, că se 
pricep mai mult decât părinţii la calculatoare... Şi dacă tot veni vorba despre copii 
şi despre “cunoştinţa binelui şi răului”, vreau să dau exemplu despre cum s-a 
încercat şi se încearcă introducerea educaţiei sexuale la copii. [Prin aceasta] li se 
induc copiilor gânduri păcătoase, li se fură nevinovăția, copilăria. În loc să se joace 
frumos, ei sunt învăţaţi nişte lucruri la care nici nu trebuie să se gândească. (...) 
lată deci cum se strică, cum se murdăreşte viaţa copiilor încă de mici. Dar noi 
trebuie să facem ceva pentru a stăvili acest tăvălug care vine peste noi. Şi dacă 
putem, [să amânăm, să lăsăm pe] mai târziu puţin cu telefoanele şi cu alte lucruri 
care le strică copilăria. Unii părinţi se mândresc de copiii lor că sunt capabili să 
lucreze pe calculator, că ştiu multe pe telefon, însă de fapt, le furăm nevinovăția şi 
copilăria, bucuria de a se juca cu prietenii lor, fără alte mijloace tehnice. 


Hristos a venit la lordan tocmai ca să ne arate începutul libertăţii omului, reînnoi- 
rea omului, şi, prin Pogorârea Duhului Sfânt, adevărata libertate a omului. lată, ies 
oamenii în stradă că vor o viață mai bună, strigă ei <Libertate!>, ce înseamnă 
libertate într-o viaţă păcătoasă, într-o viaţă cu vicii, cu desfrâu, cu alcool, tutun, cu 
atâta nedreptate. Unde este libertatea? Cum spune Sfântul apostol Pavel: acolo 
unde este Duhul Domnului. Şi iată, prin botez, primind Duhul Sfânt, aşa avem noi 
adevărata libertate. Şi copiii, în momentul în care primesc Duhul Sfânt, este un 
început al libertăţii pentru ei. 


Și rătăcesc foarte mult sectanţii că ei nu botează copiii, că spun că lasă, să ajungă 
la 18 ani, la maturitate, alții şi mai mult, ca ei să înţeleagă şi să aleagă. Cum poţi să 
înţelegi fără Duhul Sfânt? Duhul Sfânt este Cel care te luminează, care te ajută să 
alegi lucrurile. 





Și am auzit şi în Apostolul de azi ca cei care au fost botezați de loan au fost 
rebotezaţi, or noi ştim din copilărie - nu ştiu acum cum mai procedează sectanţii, 
noi, în copilărie, mai mergeam la râu la Suceava, mai pândeam prin răchită cum 
veneau îmbrăcaţi în alb şi se afundau în râu o singură dată, aici, în Suceava. Acest 
botez nu este valabil, este închipuirea botezului pocăinţei pe care l-a făcut loan 
Botezătorul. Aţi auzit şi azi la Apostol cum cei care au fost botezați de loan au fost 
botezați încă o dată; se botează în numele Sfintei Treimi, prin trei afundări. 
Penticostalii şi toţi ceilalţi nu au un botez valabil, iar cei care vin la credința 
ortodoxă trebuie botezați. Hristos a venit la Iordan ca să înece pe omul cel vechi, 
să-l înece pe faraon. Acest botez a fost închipuit şi prin trecerea prin Marea Roşie, 
când spune tot apostolul Pavel în Epistola către Corinteni: Toţi în mare şi în nor au 
fost botezați. Iată, toţi! Deci şi copiii, toţi care au trecut prin Marea Roşie. Încă un 
argument împotriva sectanţilor care nu îşi botează copiii. 


Spuneam de această întoarcere a lordanului şi de această întoarcere a vieţii noastre, 
de a ne întoarce de la păcate, de la cele rele. De fapt, să mergem împotriva 
curentului acestei lumi ca să ne lepădăm de cele rele ale lumii acesteia, de cele rele 
ale omului păcătos, să trăim bucuria această adevărată cu Hristos, să ne înstrăinăm, 
să fim străini de lumea aceasta, căci asta înseamnă evrei, poporul lui Dumnezeu. 
Numai aşa o să ne găsim liniştea. Lucrurile astea le învăţăm din viaţa 
Mântuitorului, care nu a avut casă, nu a avut unde să-Şi plece capul. Dar şi din 
vieţile altor sfinţi, iată în viaţa Sfântului loan Botezătorul vedem acelaşi lucru: nu a 
avut o casă, nu a avut unde să-şi plece capul, a trăit în pustie. Şi noi trebuie să 
învăţăm, că, iată, zicem: vrem să ne facem o casă, vrem să ne facem rostul. Şi care 
e rostul? Să ne facem o casă, o familie, să avem un serviciu - a avut Hristos aşa 
ceva? A avut Sfântul loan Botezătorul aşa ceva? Rostul este să ne mântuim! 
Indiferent unde am fi: în mănăstire sau în lume. 


Botezătorul încă de mic a fost învăţat cu o viaţă aspră în pustie. Noi, greşit, de 
multe ori ţinem copiii ca în puf. Dacă am vrea, aşa, când se căsătoresc să le dăm 
case de-a gata, maşină, tot, dacă mâncarea e în frigider nici nu o scot de acolo să 
şi-o încălzească. Noi le facem rău pentru că, dacă omul nu se învaţă cu osteneala, 
el n-o să-şi mântuiască sufletul. Nu se smereşte, n-o să te mai asculte, n-o să te mai 
recunoască de părinte mai târziu dacă nu este învăţat cu osteneala, cu simplitatea, 
deci apare o renegare, întâi a părinţilor, apoi a lui Dumnezeu, apoi a tuturor 
valorilor. Trebuie să-i învăţăm să-şi câştige pâinea, aşa cum şi animalele îşi învaţă 
puii să vâneze, să iasă la vânătoare, să se lupte cu viaţa. Ăştia sunt oamenii cei mai 
buni: oamenii cu caracter. Ăştia or să reuşească în viaţă şi ăştia or să fie buni 
orişiunde. Nu să le facem un loc cald unde să stea, să nu facă nimic, să ia un 
salariu, ajung şi mor şi nici nu ştiu pentru ce au trăit. Deci adevărata viaţă este când 





te lupţi să faci ceva, când te lupţi să ajuţi şi pe alții, nu numai pe tine. Asta am 
văzut şi în viaţa Sfântului loan Botezătorul. O altă învăţătură: el a fost născut în 
urma rugăciunilor. Şi noi să ne rugăm pentru orice lucru pe care îl facem. Orice 
lucru să-l facem cu rugăciune. 


Un alt lucru pe care-l vedem în viaţa Sfântului loan Botezătorul este bărbăția. 
Mulţi îl credeau un om slab, îl vedeau numai piele şi os. A zis Mântuitorul: Ce aţi 
ieşit să vedeţi? O trestie clătinată de vânt? Un om îmbrăcat în haine moi? (adică un 
om plângăcios). Nu, iată, Sfântul loan Botezătorul dormea în pustie, cu capul pe 
bolovani, între fiarele sălbatice, se hrănea cu fructe sălbatice şi cu miere de albine. 
lată adevăratul bărbat. Şi atunci şi noi învăţăm că bărbăţia nu înseamnă neapărat o 
putere fizică, o masă de muşchi, ci că, de fapt, bărbăţia este să ai răbdare când te 
rogi, să poţi să te înfrânezi de la patimi, de la mâncare, să poţi să te înfrânezi, să te 
reții de la vicii, de la desfrâu, de la altele. Asta înseamnă bărbăţie. Să poţi să-ţi 
stăpâneşti trupul ăsta, să nu te ducă el, ci tu să-l duci pe el. Asta învăţăm din viaţa 
Sfântului loan Botezătorul. Mai învăţăm din viaţa lui curăţia, dedicaţia, cum şi-a 
dedicat viaţa lui Dumnezeu. 


lată că este acum un război al desfrânării, un război psihologic, care este împotriva 
oamenilor. Dacă mai demult erau cu tancuri, cu avioane, războiul ăsta este mult 
mai greu, duce la dureri de cap, duce la nopţi nedormite, depresii, oamenii ajung la 
psihiatru, nu înţelegem că din cauza păcatelor. Să căutăm o viaţă fără imaginile 
astea războinice, fără desfrâu, o viață mai liniştită. Aşa a ajuns loan să-şi dea 
seama că Hristos era Dumnezeu. Oamenii ÎI vedeau pe Hristos ca pe un om, mulţi 
se sminteau; el a văzut că era Dumnezeu. Oamenii au auzit un tunet, dar loan a 
auzit mărturia lui Dumnezeu la Botezul Iordanului. Aşa şi oamenii care au o viaţă 
curată, înţeleg lucrurile lui Dumnezeu. Asta e arma sufletului: bunătatea. Bunătatea 
te ajută să înţelegi, să te fereşti de ceea ce e rău şi să faci ceea ce e bine. 


Și se dau multe semne oamenilor. Ştim că atunci când s-a născut loan Botezătorul 
ziua a început să scadă - pe 24 iunie. Când S-a născut Mântuitorul, pe 24 
decembrie, ziua a început să crească. Asta ca să ne arate cu loan s-a smerit, cum a 
zis atunci, cu 2000 de ani în urmă, că este timpul ca eu să mă micşorez şi EI să 
crească. ȘI şi-a trimis ucenicii să-L urmeze pe Hristos, învăţându-ne smerenia. Nu 
cum Zic alții că: eu am muncit, e al meu, cum să dau eu munca mea la altul, e 
investiția mea... lată că [dobândim mai mult] dând la altcineva şi văzând că este 
mai bun ca tine, smerindu-te - căci smerenia înseamnă să vezi lucrurile la ade- 
vărata lor valoare. 





Astea sunt învăţăturile pe care le luăm de la Botezul Domnului, din viaţa Sfântului 
loan Botezătorul. Încercăm şi noi o viață mai simplă, dacă putem, cu tehnlogia 
asta, să ne mai simplificăm lucrurile, şi să căutăm să facem şi puţină osteneală, aşa 
cum ne-a învăţat şi Hristos, aşa cum ne-a învăţat şi Sfântul loan Botezătorul, 
pentru că numai aşa putem să ne mântuim sufletul. Aşa să ne ajute Dumnezeu. 
Amin. 





e, „Cel ce locuia întru întuneric a văzut lumină mare...” 


Arhim. Varnava lankos: Privilegiul întunericului 


Poporul cel ce locuia întru întuneric a văzut lumină mare. Marea lumină pe care a 
văzut-o poporul, care se afla în întuneric, a fost descoperirea, arătarea lui Hristos 
(v. Matei 4, 1 2-17). Avem aici confruntarea a doi termeni: lumină şi întuneric. 
Omul, prin diferitele sale cuvinte, ascunde pentru fiecare dintre ele un conţinut 
care nu se identifică în mod necesar totdeauna la toţi. Cuvintele lumină şi întuneric 
nu sunt percepute de către toţi cu aceeaşi calitate, deoarece nu se apropie de ele 
potrivit cu lărgimea şi adâncimea lor. 


Însă ce valoare şi ce calitate au aceşti termeni evanghelici, aşa cum ni-i descoperă 
Cuvântul lui Dumnezeu? „Poporul cel ce locuia întru întuneric a văzut lumină 
mare.” Poporul se afla în întuneric, şedea în întuneric şi a văzut lumină mare, 
lumina cunoștinței, lumina descoperirii (a revelației). Toţi avem nevoie, fiecare în 
mod personal, să cunoaştem adevărul, să vedem lumina şi să fim departe de 
întunericul nostru. 





Însă, dintru început ce înseamnă întuneric pentru fiecare dintre noi? Întuneric poate 
să fie o greutate financiară sau un eşec sentimental sau o stare păcătoasă. Poate să 
fie o simţire a eşecului. Întuneric poate, de asemenea sa fie si ignorarea adevărului 
şi absenţa orientării existenţiale. Adică omul să se afle într-o confuzie existenţială, 
să nu ştie unde să se întoarcă. 


Întuneric înseamnă absenţa luminii, faptul de a nu avea părtăşie cu lumina lui 
Dumnezeu, faptul de a nu gusta descoperirea lui Dumnezeu. Prin urmare, cerința 
vieţii este dorirea şi căutarea luminii cunoștinței. Ceea ce defineşte omul ca om, 
ceea ce defineşte persoana umană ca persoană recunoscută (vrednică), este par- 
cursul existenţei sale în căutarea luminii existenţei sale. Cel care nu se orientează 
spre căutarea luminii sau este indiferent făță de cunoaştere nu poate să fie adevărat. 


Acest lucru este foarte mult evitat de o religiozitate care doar satisface narcisismul 
nostru duhovnicesc, sau de o religiozitate fortificată pe anumite forme bisericeşti 
de unde de cele mai multe ori este provocată mulţumirea de sine. 


Insă, pentru noi, adânc înlăuntru există cerința pentru adevăr, pentru lumină şi pen- 
tru cunoaştere. Am pus noi în lucrare această cerință? Am cinstit noi această dorire 
a existenței noastre pentru adevărata cunoaştere, pentru adevărata lumină? Acolo 


se judecă creștinătatea noastră, acolo se judecă calitatea vieţii noastre. In ce măsură 
cinstim şi ţinem întru priveghere această dorire a adevăratei lumini şi a adevăratei 
cunoașteri. 


Aşadar, primul element este dorirea luminii şi conştientizarea întunericului nostru. 
Este în regulă, avem dorirea pentru lumină. Când spunem lumină înseamnă cu- 
noaştere, iar atunci când spunem cunoaştere înseamnă adevăr, şi când zicem adevăr 
înseamnă Hristos. În ce mod, cum putem să ne împărtăşim de această lumină? 


Este foarte important ceea ce ne spune Sfânta Scriptură, anume că „poporul ce 
locuia în întuneric a văzut lumină mare”. Prima mişcare importantă pe care o avem 
de făcut ca să dobândim posibilităţile, revelatoarele posibilități ale luminii, este să 
locuim în întunericul nostru [să asumăm că suntem în întuneric, că suntem orbi, că 
nu avem lumină prin noi înşine - n.n.]. Să stăm în întunericul nostru şi să aşteptăm, 
mai dinainte ştiind [aceasta]: cunoaşterea luminii nu este propria noastră lucrare, ci 
este a Aceluia. Nu este descoperire [proprie], ci revelaţie. 


Ce înseamnă să stau în întunericul meu? Înseamnă că nu cred în cunoașterea mea, 
că nu cred în puterea minţii mele (a creierului meu, literal n. tr.) şi în puterea inimii 
mele. Nu cred în propria mea pricepere ca posibilitate a comuniunii cu lumină şi nu 





cred în propria mea sensibilitate, în propriile mele sentimente, care, eventual, pot 
ascunde aroganță sau egoism. Pentru că deseori egoismul este foarte frumos 
acoperit, atunci când zic „cu doresc lumina, eu îl doresc pe Hristos şi urmăresc să 
mi-L apropii prin puterile omeneşti citind, căutând” etc. 


Dar nu cumva acesta este modul de abordare al gnoseologiei theologice? Zice un- 
deva Domnul „cercetaţi Scripturile”, iar Biserica spune că trebuie să descoperim, 
trebuie să căutăm. Cum să căutăm? În ce mod? Având ca organ, ca dinamică a 
cunoaşterii, propria noastră minte? Potrivit Sfinţilor Părinţi, căutarea lui Dumnezeu 
care se face având în centru angajarea puterilor omeneşti, conduce de obicei spre 
înşelare. 


Uneori omul ajunge la o anumită cunoaştere, poate chiar una duhovnicească, 
ajunge încă şi la o îndrăgostire de lumină, dar de care lumină? Se pare că în cele 
din urmă de lumina propriei sale minţi, nu de lumina dumnezeiască. Şi ajunge la o 
simţire a satisfacției, dar în spatele acesteia se află ascunsă îngâmfarea, trufia, 
mândria. 


Este nevoie, aşadar, să se facă această dezgolire [de sine], ceea ce spune undeva 
avva Isaac Sirul, că „este mai de preferat să te socoteşti pe tine neînvăţat“. Această 
neştiință de bunăvoie, această neştiinţă voită, arată o adâncă înţelepciune în măsura 
în care tăgăduim propria noastră cunoaştere. Din nefericire, chiar şi pe calea 
duhovnicească, chiar şi în pastorația credincioşilor, chiar şi în relaţiile noastre, în 
cele din urmă măsura şi criteriul vieţii este propria noastră cunoaştere, cunoaşterea 
minţii noastre. 


Marea noastră luptă este aceea de a ţine pe de-o parte dorirea existenţei noastre 
pentru cunoaştere, iar a doua mare luptă este aceea de a şedea liniştiţi în întunericul 
nostru. Să ne liniştim în întunericul nostru şi să cerem mila lui Dumnezeu. 
„Învăţaţi-vă şi cunoaşteţi că eu sunt Domnul Dumnezeu.” Doar atunci poate să se 
nască adevărata rugăciune. Atunci când stau în întunericul meu şi cer mila lui 
Dumnezeu. Trăiesc luminarea ce provine nu de la mine, ci de la Hristos. 


Aceasta este o stare potrivită de viaţă. Şi atunci la ce cunoaştere ajunge omul? 
Mintea mea, inima mea, le voi gestiona ca să stau în întunericul meu pentru ca să 
gestionez corect întunericul meu şi să cer mila lui Dumnezeu. Mintea şi inima mea 
nu sunt acelea ce produc cunoaşterea, dar sunt acelea care primesc cunoaşterea, iar 
mintea şi inima mea descriu cunoaşterea. 





Dumnezeu i se descoperă omului, iar chintesenţa vieţii noastre - dacă este cale a 
pocăinţei şi smereniei, care în mod simbolic se defineşte prin înţelesul expresiei 
„stau în întunericul meu” şi ţin această dorire - este încet-încet faptul de a se dospi 
cunoaşterea prin existenţa noastră, prin inima noastră. Atunci când spunem inimă 
nu o înţelegem drept centru al sentimentelor, ci al existenţei noastre. Cunoaşterea 
inundă inima noastră şi în continuare puterile sufletului nostru, într-un asemenea 
mod, încât toate funcțiunile sufletului să se mişte de către şi către lumină. 


Aceasta depăşeşte cunoaşterea din cărți şi cercetarea prin intermediul raţiunii. Aşa 
se face o corectă preţuire şi valorizare a minţii şi a inimii noastre. Pentru că atunci 
începe omul să dobândească o altă minte, o altă inimă, devine „Hristoform” (după 
chipul lui Hristos) în întregime, devine o parte a cunoaşterii, adică o parte a lui 
Hristos. Atunci formarea lui, educaţia lui şi ethosul lui sunt toate ale lui Hristos. 


Noi ce facem? Ne străduim - iar aceasta este o greşeală de educaţie pe care noi de 
multe ori o facem - ca să ne formăm un anumit ethos şi o educaţie în Hristos prin 
predici, prin impunere, printr-o pastoraţie, în care se ascunde nu duhul lui Hristos, 
ci puterea poate a raţiunii, a simţirii, poate chiar şi a duhovnicilor noştri. 


De ce anume avem nevoie? De rugăciune. Să stăm în întuneric şi să aşteptăm să ne 


arate Dumnezeu ceea ce trebuie. Să încetăm să acţionăm noi înşine. În acest fel 
înţelege omul că, pentru a deveni „Hristoform” nu trebuie să preceadă vreo 
strădanie constrângătoare pe plan psihologic, ci o strădanie prin care trebuie să se 
descopere întreg în rugăciune, să se dospească întreg în această durere a căutării, să 
se lase pe sine în întregime în mâinile lui Hristos; pentru ca să dospească inima 
noastră Hristos, să Se descopere în inima noastră Hristos, şi atunci simţurile 
noastre se vor minuna de acest eveniment al descoperirii (revelării) Luminii. 


Aşadar, noi avem două posibilități de cunoaştere: sau să citim cărți sau să ne 
activăm inima noastră. Dacă avem o inimă întunecată [conştientă de întunericul 
sau, golită de falsa lumină a trufiei - n.n.], smerită, rugătoare, dar care caută mila 
lui Dumnezeu, atunci Dumnezeu Se va descoperi în inima noastră. Atunci vom 
angaja şi toate posibilităţile dreptei cercetări şi ale cunoaşterii cărților. Cărţile vor 
fi un motiv, astfel încât să fie activată mintea şi inima noastră întru dorirea cu- 
noaşterii. Cărţile, cuvântul, predicile vor fi merinde în această nevoinţă personală, 
în această singulară luptă personală a fiecăruia dintre noi pentru căutarea lui 
Hristos. 


Asumarea lui Hristos este lucrul de căutat în viaţă pentru fiecare dintre noi. Modul 
variază analog cu dispoziţia auto-abandonării noastre în mâinile lui Dumnezeu. 





Dumnezeu niciodată nu ofensează libertatea noastră. Şade cu răbdare şi bate la uşa 
inimii noastre. La un moment dat, stând noi în întuneric, vom avea râvna şi 
mărinimia de a deschide uşa pentru ca să între lumina, ca să se unească veşnicia cu 
trecătorul, ca să se adeverească planul dumnezeieştii iconomii, ca să se arate 
tainele lui Dumnezeu, ca să devină Biserica păcătoşilor Biserica drepţilor. 


Dumnezeu cel plin de dragoste şi de milă niciodată nu va înceta să caute oaia Sa 
cea pierdută, oricât de mult s-ar fi îndepărtat aceasta de EI. 


(din: Preot Varnava lankos, Biserica păcătoşilor, Editura Egumeniţa, 2016) 





Duminica după Epifanie şi Sfântul loan Botezătorul, prietenul smerit al 
Mirelui. “Începem cu Hristos, care ne arată adevărul şi despre noi înşine. Nu 
avem timp de pierdut, pentru că Împărăţia cerurilor s-a apropiat” 


(icoană de Dana M. Toma) 
Duminica după Epifanie - Apostol: Efeseni 4, 7-13; Evanghelie: Matei 4,12-17 


Am prăznuit „Paştile de iarnă“, Naşterea şi Botezul lui Hristos. După ce am par- 
curs acestea, auzim în Evanghelia de astăzi cum Hristos Și-a început lucrarea. 


A fost o lectură scurtă, dar există două aspecte deosebit de speciale pe care aş vrea 
să le selectez de aici. 


— Mai întâi, că pentru a-Și începe misiunea Hristos trebuie să plece. El S-a 
retras în Galileea. Singura explicaţie care ni se dă referitor la aceasta în 
lectura din Evanghelia după Matei pe care am auzit-o este că loan 
Botezătorul, Înaintemersătorul Său, fusese închis, şi putem crede că IHristos 
i-ar fi urmat. 





Deci, dintr-o anumită perspectivă, lisus evită confruntarea, aşa cum ar trebui să 
facem cu toţii: să nu ne punem în situaţii conflictuale sau ispititoare. Pentru aceasta 
ne rugăm: nu ne duce în ispită. 

Nu este vorba despre faptul că Hristos nu vrea să înfrunte ispitele şi pericolele; 
până la urmă, El tocmai ce s-a întors de la războiul cu diavolul din deşert. Dar el 
fusese dus de Duhul în deşert pentru a se lupta acolo; nu vom căuta astfel de 
conflicte, dar putem fi siguri că vom fi conduşi în lupte. În cazul lui lisus astăzi, 
acum nu este timpul unei alte lupte. EI trebuie să lucreze; timpul pentru bătălia şi 
victoria finală va veni mai târziu. 


— Mai este şi o altă perspectivă, mult mai profundă, legată de plecarea lui 
lisus: este sugerată de faptul că EI se mută din oraşul său, Nazaret, la 
Capernaum, în Galileea neamurilor. Explicaţia este dată în celelalte 
Evanghelii, şi a devenit o expresie consacrată - nici un profet nu este 
bineprimit în patria sa. 


Dar aceasta înseamnă că Hristos îşi începe propovăduirea despre Impărăție după ce 
fusese respins din propria Sa patrie. 


Ce înseamnă aceasta pentru noi? Dar a rămâne la aceasta ar fi pentru noi un lucru 
lipsit de perspectivă! 


Trebuie să reflectăm asupra faptului că noi suntem cei care tocmai am prăznuit 
Naşterea şi Botezul Său, accentuând în mod deosebit (aşa cum ne place nouă 
ortodocșilor) cuvântul „astăzi”: „Astăzi Fecioara pe Cel mai presus de ceruri 
naşte”, „Astăzi Hristos Se botează în Iordan”. Ei bine, dacă toate acestea sunt 
„astăzi”, atunci tot astăzi Hristos pleacă de la cei care au fost de faţă la Naşterea şi 
Botezul Său. Adică, El pleacă de la noi, pentru a-şi începe misiunea. 


Cum se face că noi, care pretindem că am prăznuit toate acestea, ne găsim acum 
lipsiţi de ceea ce gândeam că avem? 


Evanghelia ne pune în această situație permanent şi în diferite moduri. Ucenicii, 
care fuseseră cu El de la început sunt cei care se leapădă de El în momentul 
încercărilor; cel dintâi va fi ultimul şi cel de pe urmă va fi cel dintâi. 


Propria noastră încredere, fiind prezenţi la Naşterea şi Botezul Său, este subminată. 
Hristos a plecat de la noi pentru a-Şi începe slujirea. Totuşi nu suntem lăsaţi în 
această situație. Căci, dacă Hristos trebuie să plece de la noi pentru a-Şi începe 
misiunea, atunci suntem în situaţia de a vorbi cu Hristos, pentru a auzi ceea ce are 





de zis - pentru că acestea ne sunt adresate nouă astăzi. Hristos a venit pentru a-i 
chema pe păcătoşi, nu pe drepți. 


Acesta este al doilea aspect care reiese din lectura de astăzi. Hristos pleacă la cei 
care stăteau în întuneric pentru a le propovădui Împărăţia; lumina a răsărit pentru 
cei aflaţi în latura şi în umbra morţii. 


Doar cei din întuneric au nevoie de lumină. Lumina despre care se vorbeşte nu este 
o lumină fizică, în mod clar. Ci, mai degrabă, este o lumină duhovnicească, lumina 
cunoaşterii lui Dumnezeu, şi viaţa în comuniune cu El, aşa cum a devenit ea 
posibilă în şi prin Hristos. 


Dar dacă aceasta este lumina despre care se vorbeşte, putem fi siguri că cei care 
stăteau în întuneric nu ştiau că sunt în întuneric; ei ar fi spus că văd foarte clar 
lucrurile. Numai în lumina adusă de Hristos cei care stau în întunericul păcatului şi 
al morţii pot să realizeze că stau în întuneric. Acestă lumină abia a început să ne 
răsară nouă; doar după ce am fost martori la Naşterea lui Hristos şi la Teofanie 
putem realiza acum cât de departe suntem de EI. 


Există o lege generală a vieții duhovniceşti. Nu începem cu o conştientizare a 
propriei noastre situaţii, a păcătoşeniei noastre, şi apoi venim la Hristos ca răspuns 
la problemele noastre. Dacă încercăm să facem aceasta, cu siguranță vom dia- 
gnostica greşit problema şi vom crea un mântuitor după chipul nostru. 


Mai degrabă, începem cu Hristos, care ne arată adevărul atât despre Dumnezeu, cât 
şi despre noi înşine, ca să putem ajunge, aşa cum spune în epistolă, „la măsura 
desăvârşirii, la măsura vârstei deplinătăţii lui Hristos”. Calea pentru a ajunge la 
această deplinătate a vieţii este vădită deosebit de limpede în învățăturile lui 
Hristos care se desprind din lectura de astăzi - Predica de pe Munte. 


Când Hristos începe să propovăduiască, mesajul Său este simplu: „„Pocăiţi-vă 

i > > 
pentru că s-a apropiat Împărăţia cerurilor“. Pocăiţi-vă! Nu să aveţi pur şi simplu o 
„părere de rău”, ci convertiţi-vă, reorientaţi-vă viaţa. 


Pentru a face aceasta este nevoie atât de reflectare, cât şi de acțiune: reflectare 
pentru a şti încotro trebuie să mergem şi acţiune ca să începem să facem paşi spre 
acea direcţie. Cel mai important, nu avem timp de pierdut, pentru că Împărăţia 
cerurilor s-a apropiat. 





Astfel, să ne rugăm să nu întârziem, ci să ne grăbim să împlinim îndemnul adresat 
nouă de Hristos, pentru ca şi noi să ajungem să stăm în lumină. 


(în: Pr. Prof. John Behr, “Crucea lucrează în lume: Omilii pentru perioadele 
liturgice de peste an”, Editura Doxologia, laşi, 2016) 


SR 5 


Predica Protos. Hrisostom (m-rea Putna) la Soborul Sfântului loan 
Botezătorul (7 ianuarie 2017) - “Stăpânul nu vrea să facă nimic fără ucenicul 
Său” 


Rezumat unui fragment al predicii Protos. Hrisostom: “Eu trebuie să scad, pentru 
ca Acesta să crească” 


Sfântul loan Botezătorul s-a identificat total, s-a făcut una cu mesajul pe care îl 
primise şi îl avea de propovăduit, cu porunca Tatălui. Nu a trăit deloc pentru sine, 
nu s-a slăvit, nu a făcut minuni, s-a lăsat cu totul la urmă, el s-a smerit până acolo 
încât era doar "Glasul...” (şi acela strigând în pustie), nu avea alt chip şi identitate 
proprie, sensul său a fost doar să-l arate pe Hristos - de aceea, numai Acesta a 
mărturisit despre sine, spunând ceea ce nu a mai spus despre nimeni altcineva: că 
nu s-a născut din femeie un alt om mai mare decât el şi că este "Prietenul Mirelui”. 


După aceea, Dumnezeu este Cel care îl scoate înainte, îl proslăveşte şi ni-l dă pe 
loan ca pe un dar de mare preţ. Dumnezeu, din iubirea Sa neasemănată, Se sme- 
reşte pe Sine pentru a-l scoate mai presus pe om. "Se dă Dumnezeu un pas înapoi 
pentru ca pe om să-l scoată înainte”. 


De aceea, Biserica îl aşază pe loan de-a stânga lui Hristos, alături de Maica 
Domnului, care stă de-a dreapta, la Judecată - icoana Deisis - ei sunt însă nu jude- 
cătorii sau acuzatorii lumii, ci mijlocitorii pentru iertarea noastră. Nu poţi să 
intervii, să mijloceşti la Dumnezeu şi să încerci să schimbi sentinţa pentru oamenii 
pe care Acesta îi iubeşte, să-l tragi din iad în Casa Tatălui, dacă Dumnezeu nu ştie 
că tu înţelegi cu adevărat iubirea Lui, că ai gustat iubirea Lui la modul cel mai 
intim, cu smerenia aceea care te face să uiţi total de tine şi să ţii cont numai de 
celălalt, cu smerenia care te face să vrei şi să pieri numai ca toţi să se mântuiască. 
Această smerenie desăvârşită, care ar prefera să ardă în locul fiecăruia, ca să nu 
intre alţii în iad, au împărtăşit-o doar Maica Domnului şi Sfântul loan Botezătorul - 
de aceea doar ei stau alături de Hristos şi mijlocesc pentru noi. 





Pocăinţa - începutul propovăduirii Domnului. Avva Efrem Filotheitul despre 
pocăință şi mărturisire: “Lacrimile spală greşeala, oricât de rea, de murdară, 
de duşmănoasă, de urâtă şi de vărsătoare de sânge ar fi fost” 


Awa Efrem Filotheitul 


SFATURI 


duhovniceşti 


Despre pocăință şi mărturisire 


Taina pocăinţei este cea mai mare şi cea mai binecuvântată Taină care ne-a fost 
lăsată, care ne pregăteşte cel mai bine pentru ceruri. Nici un păcat de pe pământ nu 
este de neiertat pentru om, pentru omul care se va pocăi şi pentru Dumnezeul 
iubirii, care-l primeşte. Dumnezeu este mulţumit şi Se odihneşte în omul care se 
pocăieşte, oricât de păcătos ar fi. Pocăinţa este întotdeauna deschisă oricărui om 
păcătos, Dumnezeu doreşte doar mărturisirea greşelii şi de acolo înainte toate se 
încheie cu bine. Prin smerenie vine Mărturisirea, care aduce curățirea, iar curățirea 
aduce cu sine mila lui Dumnezeu. 


XR > ok 


Lacrimile sufletului pocăit curăţesc inima, mintea, sufletul, trupul, viaţa, cuvântul, 
fac fără prihană chiar şi orice exprimare a omului. 


Niciodată să nu uităm de nădejde. Oricât am cădea şi ne-am răni, să nu 
deznădăjduim! Deoarece Dumnezeu ne dăruieşte viaţa, aceasta este o chezăşie a lui 
Dumnezeu că ne aşteaptă. Dacă Dumnezeu nu era de o milostivire nețărmurită, 





nimeni nu s-ar fi mântuit. Hristos ne aşteaptă, nu trebuie să întârziem şi să 
amânăm! 


XR RX 
Dacă harul lui Dumnezeu nu ne umbreşte, nu ne schimbăm. Dacă ne schimbăm, 
dacă ne pocăim, dacă cugetăm la întoarcere, se întâmplă datorită harului lui 
Dumnezeu. Ca să vină însă harul lui Dumnezeu, trebuie să fim primitori. 
Nepăsarea şi trândăvirea împiedică venirea darurilor lui Dumnezeu la noi. 


XR > ok 


Postirea, printre altele, înfrânează pornirile nesățioase pe care le avem şi ne 
foloseşte întotdeauna sufleteşte şi trupeşte. 


XX 
Toţi suntem păcătoşi, nimeni nu a păşit pe pământ fără de păcat, în afară de lisus 
Hristos, Dumnezeu-Omul. Prin urmare, toți avem nevoie de pocăință şi de 
întoarcere la Dumnezeu, şi doar prin pocăinţa sinceră şi mărturisire ne curățim, 
pentru că cela ce vine la scaunul Sfintei Spovedanii va primi iertare prin 
reprezentantul lui Dumnezeu. 


XR > 


Când omul se pocăieşte de păcat şi se întoarce către Dumnezeu, imediat iubirea 
dumnezeiască îşi întinde braţele şi-l îmbrăţişează pe fiul risipitor, pe omul păcătos 
întors şi toate rănile, toate mizeriile pe care le are se şterg şi devine curat. Omul, 
căindu-se sincer, ajunge într-o mare măsură la pocăință adevărată şi se mântuieşte. 


A Xe 


Deoarece toți oamenii suntem păcătoşi, avem datoria să ne pocăim, ca să ne 
sfințim. Păcatele sunt ale noastre, sfințirea este a lui Dumnezeu. 


RX 


Toţi să alergăm la atotputernica Taină a Sfintei Spovedanii, ca să ne spălăm şi să 
ne îndreptăm, să ne mântuim în dar. 


XA e 


Încrederea în forţele proprii înseamnă egoism şi mândrie. Urmând însă exemplul 
lui Petru, care a plâns cu amar, ni se şterge greşeala. Lacrimile spală greşeala, 
oricât de rea, de murdară, de duşmănoasă, de urâtă şi de vărsătoare de sânge ar fi 
fost. Greşeala pe care am făcut-o, este spălată de lacrimile amare ale pocăinţei şi 
omul revine la vrednicia cea dintâi. 





XX 
Ceea ce doreşte Dumnezeu de la noi este să ne înţelegem vina, să avem cunoştinţă 
de sine, să ne cerem iertare şi să-L iubim cu adevărat. Această iubire o cere 
Dumnezeu de la om, îndemnându-ne să nu-l iubim pe diavol şi prin diavol să 
mergem în iad. 


3 e 


Diavolul, zi şi noapte ne întinde curse, deschide prăpăstii, adună tabere de război şi 
noi cădem la înţelegere cu vrăjmaşul? Incheiem armistițiu cu cel viclean? 


XR > ok 


Diavolul este amăgitor şi viclean, zi şi noapte se sileşte ca să ne piardă sufletul, iar 
noi ne arătăm nepăsători pentru mântuirea sufletului nostru, în timp ce avem 
nevoie să ne silim! 


Nepăsarea, trândăvia şi ezitarea sufletului [sunt] înfricoşătoare! Sufletul doarme şi 
merge ca robotul în viaţă, fără să sesizeze scopul şi destinaţia pe care o are omul. 


XR > ok 


Sfinţii plângeau şi noi ne arătăm nepăsători? Ne gândim la atât de multe alte 
lucruri, „dar un lucru ne este de folos“, cel mai important, pregătirea şi amintirea 
plecării din această viaţă, căreia nu-i dăm nici o importanţă. 


Sfinţii Părinţi înţelepţi respingeau păcatul prin asalt. Vindecarea radicală a 
patimilor se face prin tăierea închipuirilor, a celor din jur. 


XX 
Oricât ne-am întina, oricât am păcătui, când ne căim, când ne întoarcem, când 
cădem la Dumnezeu cu căinţă sinceră, cu spovedanie adevărată, cu umilinţă curată, 
este exclus să nu primim iertare de la Dumnezeu. 


XR > ok 


Căinţa sinceră şi adevărată înlocuieşte primul Botez, pe care noi, păcătoşii, l-am 
întinat. 


Zapisul curat se pregăteşte de aici, precum paşaportul. Când paşaportul sufletului 
nostru a fost găsit în regulă față de Legea dumnezeiască, nu vor putea să ne 
oprească vameşii văzduhului, care împiedică orice suflet să meargă spre cele de 
sus. 





A e 


Nu există suflet de creştin-ortodox care-şi plânge păcatele, pentru care Dumnezeu 
să nu rânduiască modul mântuirii. Când omul caută mântuirea, găseşte moduri şi 
metode ca să smulgă mila lui Dumnezeu! De aceea trebuie să nu ne arătăm 
trândavi, ci să ne pregătim! 


XX 


Pocăinţa adevărată şterge păcatele şi din amintirea lui Dumnezeu, le arată ca şi 
cum nu s-ar fi întâmplat. 


XR > ok 


Prin spovedanie curată se vindecă toate rănile şi se iartă toate păcatele. 


XA e 


Hristos are milă de noi şi nu ne părăseşte. Harul Lui, însă, ne trece cu vederea, ca 
omul să se înţelepţească şi să înţeleagă că a făcut o greşeală, şi să se întoarcă prin 
pocăinţa pe calea cea dreaptă şi să regăsească iubirea binecuvântată a lui Hristos. 
Mântuitorul este mângâierea şi Izbăvitorul nostru. 


XR e 


Fără Sfânta Evanghelie în mâinile noastre, nu avem îndrumător, nu avem busolă, 
nu avem nimic, nu putem să ne mântuim! 


XR > ok 


Pocăinţa curată este indispensabilă, căinţa nu lasă nimic nevindecat. Dacă nu ni s- 
ar fi dat pocăinţa, nu s-ar fi mântuit nimeni! 


XR > ok 


Gândurile se aseamănă cu viermele care mănâncă lemnul, acel vierme care 
mănâncă puțin câte puţin copacul pe dinăuntru. Astfel, lemnul pe dinafară pare 
minunat la vedere, dar pe dinăuntru a fost distrus încât, deodată se frânge de la 
mijloc. La fel şi călugărul şi creştinul care nu se izbăvesc curat de gânduri, în final 
se pierd, pentru că cel care n-a scăpat şi de gândurile mici, puţin câte puţin este 
mâncat pe dinăuntru. 


XR 3 ok 


Dumnezeu doreşte ca sufletul să se mântuiască, dar mai întâi el trebuie să 
colaboreze cu Dumnezeu. Dacă sufletul nu doreşte să colaboreze cu Dumnezeu, nu 
se mântuieşte! 





XA e 


Dacă oamenii cunoşteau măreţiile Raiului, şi-ar fi jertfit totul, ca să le 
dobândească. 


XX 
Iertarea poruncită de Dumnezeu este de neconceput pentru oameni. Omul sărac, 
omul pământesc, cel vinovat, apostatul, cel cu pedeapsă grea, nu vrea să-i ierte 
semenului său un cuvânt, o greşeală mică. Deci Dumnezeu cum să-i dea iertare, 
dacă el nu-l iartă pe aproapele său? 


XR > ok 


Dumnezeul nostru este ocean necuprins de iubire, de milostivire şi de iertare. 
Gândiţi-vă ce fel de Dumnezeu avem! De aceea, să nu ne pierdem curajul şi 
nădejdea pocăinţei şi întoarcerii noastre. Dacă ne pocăim, El ne primeşte din tot 
sufletul, cu iubirea Lui nemărginită. Dacă tâlharul, cu cheia lui: „Pomeneşte-mă!”, 
a deschis uşa Raiului, cu mult mai mult căinţa, întoarcerea, lacrimile, vor deschide 
cu mai multă uşurinţă porţile Împărăției Cerurilor. 


XR > ok 


Adevărul ne confirmă că omul îşi poate încheia viaţa în orice moment şi va merge 
în veşnicie. Şi deoarece se va întâmpla negreşit acest lucru, să ne îngrijim personal. 
Trebuie să fim găsiți pregătiți, curați, mărturisiți, iubitori etc. S-o facem acum, 
când avem vreme la dispoziţie. Să ne silim pe noi înşine să credem în acest adevăr, 
că vom muri, că vom fi judecaţi, că vom fi osândiţi, având ca fundament 
Evanghelia. Să ţinem Evanghelia şi să ne străduim s-o punem în aplicare. 


A e 


Dumnezeu doreşte căința adevărată, îndepărtarea de păcat, inima zdrobită şi 
smerită. Doreşte pocăinţa şi lacrimile, ca să dăruiască bucuria mângâierii, „pe care 
lumea nepocaită n-o cunoaşte“. 


3 e 


Hristos este rugăciune continuă, mângâiere care nu are măsură. Prin urmare, 
trebuie să-L iubim şi să pomenim cât putem Numele Lui Cel Sfânt. 


XR > ok 


Hristos a venit ca să ne înveţe prin toată viaţa şi exemplul Lui, modul şi metoda în 
care trebuie să vieţuim şi noi. Hristos înseamnă binefacere, iubire şi milostivire 
față de aproapele, faţă de om. 





Xe > 


Omul care are intenţia să se mântuiască, va fi „vânat” de mila lui Dumnezeu, până 
în ultimul moment, pentru că Dumnezeu găseşte prin farul pe care-l are înlăuntrul 
inimii Lui, „molecula” intenţiei mântuirii. ÎL va învrednici şi îi va da puterea 
omului să se mântuiască în final. Sfânta Evanghelie a lui Hristos este plină de 
mângâiere şi de aceea vă recomand s-o cercetaţi mereu, ca să aveţi lumina Lui în 
viaţa voastră. 


RX 
Când mintea omului se îndepărtează de amintirea lui Dumnezeu, când nu-şi mai 
aminteşte de Creator, când nu se mai roagă şi creştinul nu mai împlineşte voia lui 
Dumnezeu, nu mai ţine poruncile lui Hristos, se găseşte în neascultare, cade în 
păcate. 


XR > ok 


Mintea omului se întinează, dar se şi curăţeşte lesne. Inima se curăţeşte greu şi se 
întinează greu. Ea este împovărată de rădăcinile împătimirii. Toate patimile sunt 
înrădăcinate în această inimă. De aceea, toți simțim durere când Dumnezeu, Care 
doreşte mântuirea noastră, face eforturi de-a lungul timpului, ca printr-o 
„smulgere” duhovnicească, să ne scoată rădăcinile patimilor şi să ne dăruiască 


sănătate şi libertate sufletească. 


(din: Avva Efrem Filotheitul, Sfaturi duhovniceşti, Editura Egumeniţa, 2012) 





Păcatele mici, injecţiile mici sau răul făcut în doze mici, pe nesimţite ... 
Predica despre Biserică, “ştiinţa” şi “promovarea vaccinării”: “Deşi trupul 
este trecător, este bine să-l folosim pentru a ne apropia de Hristos cu el, 
conservându-ne sănătatea, nu făcând experienţe pe el” 


Predica Pr. Tudor Ciocan la Duminica dupa Botezul Domnului - 10 ianuarie 
2021: 


Prea cucernici părinţi şi iubiţi fraţi creştini, a ne schimba viaţa este foarte greu. A 
ne schimba spiritual viaţa dinspre nepăsare, spre conştientizarea prezenţei lui 
Dumnezeu. Conştientizarea efectivă, nu doar la nivelul vorbelor. Şi această con- 
ştientizare să pătrundă dincolo, în adâncul conştiinţei noastre - căci de asta este 
conştientizare - şi până la urmă în adâncul inimii noastre şi în adâncul trupului 
nostru. A ne schimba viaţa în rău, asta se poate face uşor, pe nesimţite. Azi un pic 
de nepăsare, mâine un pic de nepăsare, gândurile rele vin... Diavolii trăiesc într-o 
lume liberă, în care ne aflăm şi noi acum, nefiind încă în Împărăţia Cerurilor. Nu 
că Împărăţia Cerurilor n-ar fi o lume liberă, dar într-o lume în care prezenţa lui 
Dumnezeu nu este atât de vădită şi, ca atare, astăzi un pic, mâine un pic, te trezeşti 
că sufletul ţi s-a împătimit, s-a împietrit, s-a înăsprit, faţă de Dumnezeu. Prin 
“doze” mici. Culmea, că este mai uşor dacă păţeşti un necaz mare, o ispită mare, o 
cădere mare, este mai uşor să conştientizezi faptul că te-ai îndepărtat de Dumne- 
zeu, decât prin aceste păcate mici. 


Ca să vin “mai la zi” . Dacă se întâmplă să aluneci, să cazi şi să-ţi fracturezi mâna, 
simţi imediat şi te duci la medic. Să ţi-o pună în ghips, sau să ţi-o operezi dacă este 





nevoie, ca să revină la utilitatea ei normală. Dacă în schimb îți faci o injecție... 
Mică. Puțin, puţin, puţin... Sau mai multe injecții, mici, Mici... că aşa ţi se spune 
că-i bine... Nici măcar nu-ţi dai seama! Înţepătura aia nu contează, nu-ţi dai seama 
că din acest rău mic, Mic, mic, s-ar putea să ajungi la un rău mult mai mare. 


Pocăinţa ne învaţă aceasta: să ne îndreptăm viaţa, gândul, mintea, dinspre trecutul 
păcătos, să-l întoarcem către viitor, unde ne vom întâlni cu Dumnezeu. Pentru că 
viitorul întâlnirii cu Dumnezeu este sigur. În momentul morţii, vom fi judecaţi de 
către Dumnezeu. Culmea este că viitorul întâlnirii cu Dumnezeu nu este doar un 
timp viitor, este şi timpul prezent, pentru că la Dumnezeu nu există trecut, prezent 
şi viitor, la Dumnezeu totul este un prezent continuu. Aşa încât, dacă vreau ca să 
mă pocăiesc cu adevărat, în chpa asta, dacă vreau, mă pot întoarce către 
Dumnezeu, nu trebuie să aştept moartea mea. În clipa asta pot să mă întorc către 
Cel care să vindece sufletul meu de păcate, iar dacă-mi este de folos, atunci şi 
trupul meu, de boală. 


Dar ceea ce contează cu adevărat este tămăduirea sufletului. Pentru că numai 
sufletul tămăduit de către Dumnezeu, numai acesta poate să pătrundă în Împărăţia 
Cerurilor. Trupul se poate tămădui sau nu. De multe ori am văzut în Evanghelie 
această succesiune: iertarea păcatelor, pe care Hristos o dă celui păcătos, după care 
urmează vindecarea. De multe ori este doar vindecarea propriu-zisă. Nu se vede o 
iertare a păcatelor. De rareori vedem că oamenii vin la Hristos şi pleacă nemân- 
gâiaţi. EL nu poate face minuni în ţara Lui, acolo unde oamenii Îl considerau încă, 
doar “fiul Mariei şi al teslarului”. Şi, din cauza acestei vecinătăţi cu EI, nu puteau 
simţi Duhul lui Hristos. Ceea ce este curios. Pentru că spui că-ţi doreşti să fu lângă 
Hristos! Da, dar [e necesar] să fu lângă Hristos aşa cum vrea EI să-L vedem, nu aşa 
cum vrem noi să-L vedem. 


De asemenea, ştim din pilda femeii cu scurgere de sânge, că oamenii “ÎL îmbul- 
zeau” pe Hristos, însă doar una s-a tămăduit. Din EI a ieşit Puterea Lui, pentru 
aceasta. Care s-a îmbulzit, dar s-a aşezat, s-a atins cu smerenie, cu smerenia cuviin- 
cioasă, de marginea vesmintelor Lui. Şi în felul acesta s-a tămăduit. 


Ştim de asemenea, despre Sfântul apostol Pavel, că s-a rugat lui Dumnezeu de trei 
ori ca să-i înlăture “boldul” care-l supăra. Sunt diverse teorii privitor la acest 
“bold”, această neputinţă pe care o avea. S-a rugat de trei ori şi Dumnezeu nu i-a 
ascultat rugăciunea, în sensul că nu i-a împlinit-o. De ascultat, i-a ascultat-o. Pen- 
tru că i-a dat răspuns: “îţi este de ajuns puterea Duhului Meu, pentru că în slă- 
biciunea trupului se vede puterea Duhului”. 





Aşadar, Împărăţia Cerurilor se dobândeşte prin metanoia, prin pocăință. Nu prin 
ignorarea trecutului, ci prin dorinţa de a trăi cu Dumnezeu. De ce spun că nu prin 
ignorarea trecutului? Pentru că toţi Sfinţii părinţi care vorbesc despre pocăință ne 
arată că trebuie să ne aducem aminte nu în amănunt, dar să ne aducem aminte de 
păcatele şi de starea noastră de păcătoşenie. Şi aş spune chiar mai mult, atunci când 
ne mândrim, să ne aducem aminte cu adevărat şi amănunţit de păcatele pe care le- 
am făcut. Atunci când ne mândrim. Cu ce grozavi creştini suntem noi, cu ce 
simţiri, trăiri ale prezenţei lui Dumnezeu avem în viaţa noastră. Dar în general, e 
bine doar să ştim: avem o stare de păcătoşenie, din care nu putem să ieşim dacă 
“stăm în ea”. Când stai întors către cineva sau ceva, eşti “în direcția aceea”. Dacă 
porneşti, porneşti în direcţia aceea. Deci porneşti către păcat. 


În momentul în care ne pocăim sincer, în momentul acela, ne întoarcem către 
Dumnezeu. Şi-i adevărat, cărăm în spatele nostru păcatele, dar întorcându-ne către 
Dumnezeu, nu mai suntem singuri şi nu ne mai complacem în ele, ci încercăm să 
dobândim Împărăţia Cerurilor. Cea pe care Dumnezeu ne-a dăruit-o şi ne-o dă- 
ruieşte în Persoana lui lisus Hristos, Domnul nostru. 


A ne lupta cu cele mici ale noastre, contează şi aceasta. E mai greu decât să te lupţi 
cu păcatele mari. Cu cele mici, cu care ne-am obişnuit, care ne-au devenit coti- 
diene, care ne-au devenit patimi, este complicat. Pentru că patima se infiltrează în 
suflet, se aşează acolo şi transformă sufletul. Şi îl desfigurează. Aşa cum, poate cu 
bună-credinţă, anumite substanţe intra în om, se aşază acolo, aceasta poate fi de 
folos, dar poate îl desfigurează trupeşte. 


Patima niciodată nu este de folos, decât în măsura în care ne dăm seama că este o 
cale greşită pe care am apucat-o. Dacă am luat-o pe această cale greşită şi ne 
aducem aminte de patimile noastre şi conştientizăm chiar în clipa asta patimile 
sufletului nostru, fiecare dintre noi, atunci, într-un fel ciudat, patima “ne este de 
folos”. [...] Dar nimeni nu trebuie să-şi cultive patimile cu speranţa că în felul 
acesta se va mântui pocăindu-se de ele. 


După cum, aş spune eu ceva mai mult, nu este de folos să faci lucrurile despre care 
nu ştii foarte bine ce consecinţe au în viaţa ta trupească. Nu acum, de pe o zi pe 
alta, ci încetul cu încetul, în nişte ani de zile. 


Bineînţeles că pentru orice patimi există pocăință. Bineînţeles, că tâlharul de-a 
dreapta, mărturisindu-L pe Hristos în ultima clipă, şi-a dovedit pocăinţa. Că el îi 
spune celuilalt, care-L ocăra pe Hristos: “noi pentru păcatele noastre suntem aici, 
pedepsiţi”. Aşadar, conştientiza neputinţa... “Dar Acesta, fără de păcat este răs- 





tignit împreună cu noi”. Şi spune şi mai mult, cu nădejdea aceasta: “Pomeneşte- 
mă, Doamne, când vei veni întru Împărăţia Ta”. Câtă teologie ştia tâlharul? 
Evident că nu era unul dintre farisei, dintre învățații vremii. De obicei, învățații 
vremii nu se apucă de tâlhării aşa... “la drumul mare”. Învăţaţii vremii, dacă nu 
sunt cu Hristos, tâlhăresc sufletul nostru. Într-un fel, tâlhăresc şi trupul nostru dacă 
nu sunt cu Hristos şi nu-şi dau bine seama de ce fac. Deci pocăinţa se poate până în 
ultima clipă. Lucrul acesta este valabil şi în ceea ce înseamnă partea trupească. 


Spune Mântuitorul, şi spune şi Sfântul apostol Pavel, “verifică” lucrul acesta, 
“chiar de veţi lua şerpi în mână, otrava lor nu vă va birui”. De asemenea, spune 
Mântuitorul, că „nu ceea ce intră în gură (şi înţelegem prin aceasta “intră în trup”) 
spurcă pe om, ci ceea ce iese din inima lui”. 


Şi totuşi, deşi trupul este trecător, este bine să-l folosim pentru a ne apropia de 
Hristos cu el. Şi este bine să-l folosim, conservându-ne sănătatea, nu făcând 
experienţe pe el. Când suntem mici, facem experienţe. 


Copilul mic, vrea neapărat să pună mâna la foc, să vadă dacă se va arde. Sau la 
tigaia fierbinte, ori la alte lucruri. Părintele stă şi nu-l lasă acolo, să se ardă! Şi dacă 
se arde, are grijă de el şi-l vindecă. Când nu ştim despre ce este vorba, avem un 
lichid [posibil] fierbinte în faţa noastră, nu ştim, prima dată punem aşa, vârful 
degetului mic. Nu băgăm mâna până la cot, în speranţa că poate nu fierbe, că nu ne 
opărim. Pentru că dacă am băgat mâna până la cot şi ne-am opărit, este “jumătate - 
jumatate”. Atunci nu avem cum să ne vindecăm de acea opărire “repede”. De 
aceea, trupul trebuie folosit cu inteligență pentru mântuire. Nu trebuie lăsat şi 
batjocorit. Nici prin patimi, prin desfrâu, prin beţie, prin fumat, prin alte păcate de 
acest fel, dar nu trebuie lăsat în voia şi supus unor experienţe, cărora nu li se ştie 
rezultatul peste nişte ani de zile. 


Indiferent ce se va spune de acum încolo, să ştiţi că timpul nu s-a comprimat. Se 
comprimă în sensul acesta al “scurtării zilelor” de care spune în Apocalipsă, “pen- 
tru ca măcar cei drepţi să poată rezista”. Dar nu se comprimă timpul fizic. Zece 
ani, rămân zece ani. Nu poţi să ştii ce se întâmplă în organismul omenesc după un 
an sau după câteva luni, indiferent câte simulări ai făcut şi ce inteligenţă artificială 
ai folosit şi de câți oameni se adună. Indiferent de cât de inteligenţi sunt, nu pot 
comprima zece ani în zece luni. Cu tot dragul şi cu tot respectul pentru aceia. 


Este prima dată când văd că un tratament vine nu numai cu modul de administrare 
şi cu efectele secundare, potenţial nedorite sau la care ne aşteptăm şi cu contra- 





indicaţii, dar vine şi cu o broşură, care să convingă pacienţii să aplice acel trata- 
ment. Broşura “psihologică”! Este prima dată în viaţa mea când văd aşa ceva! 


Bineînţeles că Biserica susţine ştiinţa. Bineînţeles, susține până la un punct. Pentru 
că în momentul în care ştiinţa contrazice Învățătura de credință, nu mai putem s-o 
susţinem. În momentul în care vine cineva şi-mi susţine pe baze [pretins] ştiinţifice 
că Dumnezeu “de fapt nu este” Dumnezeu şi că omul este de fapt doar un fel de 
maimuţă, care nu se ştie cum, nu se ştie când, a început să vorbească, să folosească 
unelte, în momentul acela, noi ca învăţători de credință nu mai putem susţine 
ştiinţa. Ştiinţa! 


Este adevărat că mulţi dintre cei care sunt în Biserică, chiar dintre cei mai inte- 
ligenţi, cei “mai înalţi” din biserică şi de bună credinţă, au un complex în faţa 
ştiinţelor aşa-zis “exacte”. Au impresia că o ştiinţă, dacă este matematică, atunci 
este infailibilă, spre deosebire de credinţa noastră, care este mult “mai subiectivă”. 


Dar în cazul de faţă, Biserica nu trebuie să se ocupe cu “promovarea vaccinării”. 
Biserica vorbeşte despre pocăință. Biserica vorbeşte despre “responsabilitate 
socială” în vederea mântuirii. Biserica vorbeşte despre dragoste pentru aproapele şi 
despre “punerea sufletului” pentru aproapele. Nu despre experienţe făcute de unii 


şi de alţii sub pretextul “binelui pentru aproapele”. 


Biserica, dacă respectă ştiinţa, atât cât aceasta nu contrazice credinţa, şi medicină, 
în linii mari, deşi sunt multe probleme - nu intru în amănunte... - sunt multe pro- 
bleme de etică medicală, dar medicina aceasta alopată, este acceptată în linii mari 
de către Biserică. Biserica trebuie să fie consecventă. Şi dacă au existat nişte 
protocoale, de când a existat medicina asta, modernă, sau măcar din perioada 
secolului al XX-lea, privitor la aprobarea şi folosirea unor medicamente, 
protocoale ştiinţifice - nu Biserica a stabilit aceste protocoale! - atunci Biserica, 
dacă vrea să fie consecventă, prin reprezentanţii ei, trebuie să susțină că, până ce 
nu se împlinesc acele protocoale, acele tehnici nu sunt încă confirmate. Altfel, lu- 
crul este neșştiinţific. 


Mai departe. Nu vorbim în momentul acesta de pecetluire. A te vaccina sau a nu te 
vaccina nu ţine de o pecetluire antihristică, prin însuşi actul vaccinării. Știu că 
mulți ar vrea să vadă în aceasta o dimensiune mărturisitoare cu “că nu mă 
vaccinez” sau din contră, văd o lepădare prin faptul că mă vaccinez. Nu este, după 
părerea mea, aşa ceva. Minciuna antihristică vine din altă parte. Din exagerarea 
bolii şi din graba cu care s-a impus acest tratament neverificat. Nu propriu-zis în 
actul vaccinării sau ne-vaccinarii. Şi de aceea, am citit şi eu pe la mai mulți părinţi, 





cu unii dintre ei chiar am fost de acord. Un părinte grec a spus că nu bine- 
cuvântează pe cei care se vaccinează, dar nu consideră aceasta un păcat. 


Încă o dată: eu aici şi Biserica în totalitatea ei, ar trebui să vorbim despre pocăință 
şi despre mântuirea sufletului. Mulţi vor să folosească puterea Bisericii - pe care 
Dumnezeu ne-a dat-o şi pe care o avem cu adevărat, pentru a influenţa sufletele 
credincioşilor - în scopul propriu. Veţi auzi multe citate din Sfânta Scriptură pentru 
apologia acestei vaccinări. Faptul că este un citat din Sfânta Scriptură mie nu-mi 
spune nimic. Pentru că, din păcate, nu se [prea] citeşte astăzi, [dar s-a citit] 
sâmbăta aceasta, de după Botezul Domnului, când se vorbeşte despre întreita 
ispitire a Mântuitorului în pustia Carantaniei. 


Şi acolo diavolul foloseşte citate din Sfânta Scriptură! Şi nici măcar denaturate, în 
forma lor! Aşa încât, nu citatele din Sfânta Scriptură trebuie să vă îndrume pentru a 
vă vaccina sau a nu va vaccina, ci înțelegerea Scripturii în duhul ei, în duhul 
Sfinților părinți. Asta e mult mai complicat. 


Pentru că, de pildă, nu avem mari comentarii ale Sfântului loan Gură de Aur sau 
ale Sfântului Chiril al Alexandriei, sau ale altor capadocieni, nu avem comentarii la 
Cartea Apocalipsei, ca să ne lămurim ce spun aceştia, genial, inspirați desăvârşit de 


Duhul Sfânt, ce spun aceştia despre Cartea Apocalipsei: comentariile pe care le 
avem, sunt târzii. Nu spun că nu sunt ortodoxe, ci numai spun că nu au aceeaşi 
putere, ca Omiliile de la Matei de pildă, ale Sfântului loan Gură de Aur. 


De aceea, ca să vedem ce facem, cum să facem, cum să aplicăm în acest punct clar 
credinţa creştină, este bine să ne rugăm foarte, foarte, foarte mult. Şi cu adâncă 
smerenie. E bine să stăm de vorbă cât mai mult unii cu alţii şi nu numai cu sursele 
„autorizate”, ci să ascultăm şi pe ceilalți ce spun, pentru că sunt convins că şi ei au 
argumentele lor, să ascultăm şi alte surse de bună credinţă, care şi ei au argu- 
mentele lor. Şi apoi, fiecare să cumpănească. 


Dacă va fi să murim, tot se va întâmpla lucrul acesta odată... Dacă va fi să murim 
din pricina unei strategii greşite, dacă murim cu gândul la Dumnezeu, ne este spre 
mântuire. Doar că mi-ar fi ciudă să mor mai repede decât dacă n-aş fi fost integrat 
în acea strategie greşită. Ceea ce mă interesează pe mine, fundamental, este gândul 
la Dumnezeu, separarea de păcate şi de viaţa păcătoasă şi întoarcerea sinceră şi 
profundă către Dumnezeu. Astfel, Lumina lui Hristos, va lumina şi întunericul din 
adâncul inimii mele. Amin! 








Dau slavă Preamilostivului Dumnezeu că m-a învrednicit în aceste vremuri grele să 
revin în mijlocul frățiilor voastre. Nu mi-a fost uşor de Crăciun să fiu departe de 
țară, de casa mea părintească şi de satul meu natal, fiindcă, iată, a devenit o tradiţie 
ca a treia, a patra şi a cincea zi de Crăciun să fiu împreună-colindător cu dumnea- 
voastră aici la Spermezeu. Eu sunt prin excelență un episcop colindător în Scan- 
dinavia, însă Crăciunul acesta în vreme de pandemie, m-a ţinut şi pe mine legat de 
păstoriții din oraşul de reşedinţă, Stockholm. Nu am putut călători aşa cum am 
călătorit odinioară, iar dacă nu am reuşit să ajung de Crăciun la Spermezeu, aşa 
cum reuşeam să ajung în anii precedenţi, în anii trecuţi, am reuşit să vin iată acum, 
de Bobotează. Şi mai liniştit, şi mai întărit fuindcă înainte de Anul nou, cum ştiţi, 
eu mă întorceam înapoi la păstoriții mei din Scandinavia pentru a-i sluji în zilele 
premergătoare praznicului Botezului. 

Deoarece casele românilor sunt atât de răsfirate în Scandinavia, an de an pun și eu 
umărul alături de frații preoți împreună slujitori şi îi cercetez pe conaţionalii noștri, 


atât cu icoana Nașterii Mântuitorului în zilele premergătoare Crăciunului, cât şi 
stropindu-i cu Agheasma mare în zilele premergătoare Bobotezei. 


După cum ştiţi şi frățiile voastre, noi, slujitorii altarului, de Sărbători suntem în 
misiune intensă. Dacă dumneavoastră vă odihniți, dacă dumneavoastră vă înnoiţi 
puterile stând acasă alături de cei dragi, în căldura căminului familial, noi slujitorii 
altarului suntem în preumblare permanentă, mai cu seamă acum la sărbătorile de 
iarnă când intensificăm vizitele pastorale prilejuite de sfinţirea caselor. De aceea, 
vă mărturisim că noi, slujitorii altarului, după Bobotează, simţim o pace, simţim o 
linişte care se așază în taina sufletului nostru. Suntem şi mai odihniți lăuntric, şi 
mai întăriți după sărbătorile de iarnă, după ce ne-am făcut „datoria de slugi 
netrebnice” (cf. Luca 17, 10). lată, vă mărturisesc că şi eu sunt mai odihnit şi mai 
întărit pentru faptul că am reușit şi anul acesta, deşi criza sanitară este atât de 
intensă în Suedia, cu precădere, să îi cercetez pe frații noștri şi pe surorile noastre 
la casele lor. 


Nu este ușor în diaspora, mai cu seamă în diaspora scandinavă, unde românii sunt 
atât de risipiţi. Dacă în Spermezeul meu natal, când îl însoţeam pe părintele cu 
Crucea, treceam din casă în casă, acolo în străinătate este o casă la o distanţă de 
zeci şi chiar sute de kilometri. Nu vă ascund faptul că am parcurs sute de kilometri 
ca să pot ajunge la o familie de români, pentru a-i sfinți cu prilejul Sfintelor Săr- 
bători. 


Așadar, mă bucur nespus de mult că sunt în mijlocul frățiilor voastre, că sunt cu 
părintele duhovnicesc loan-Simeon Buta, că sunt și cu părinții mei trupeşti, că sunt 
împreună cu dumneavoastră de la mic la mare şi de la mare la mic. l-am pomenit 
pe toți care sunt în neputința sufletului şi a trupului, aici și pretutindeni, mai cu 
seamă pe cei care se zbat acum pe patul spitalului, poate uitaţi şi neluaţi în seamă 
de cei care ar trebui să le poarte de grijă. Toţi aceştia însă sunt, cu milă şi cu 
îndurare, întru purtarea de grijă a Celui Preaînalt. Dumnezeu trimite mângâiere și 
ajutor atunci când înmulțim rugăciunea pentru cei însinguraţi și bolnavi. 


Eu însumi m-am rugat pentru câțiva dintre frații noştri şi câteva dintre surorile 
noastre, care erau chiar la terapie intensivă şi nu mai puteau fi vizitaţi de cei dragi. 
Am reușit în cele din urmă să iau legătura cu ei şi să ştiţi că au simţit mângâierea 
rugăciunilor noastre iar Dumnezeu S-a milostivit spre ei şi i-a scos la limanul cel 
neînviforat. Așadar, rugăciunea Bisericii este dătătoare de putere şi de grabnic 
ajutor pentru cei care sunt abandonaţi, pentru cei însinguraţi, pentru cei bolnavi, 
pentru cei necăjiţi și întristaţi. Să ne aducem aminte de Sfântul apostol Petru, care 
era întemnițat şi întreaga comunitate creştină se ruga neîncetat zi şi noapte pentru 





el, iar Domnul l-a trimis în chip minunat pe îngerul Său care l-a scos din temniță și 
din legături. 


Așadar, prea iubiții mei, în aceste vremuri grele să înmulțim rugăciunea, iar acest 
loc al nostru natal să rămână același loc prielnic pentru dragoste, pentru frățietate, 
pentru milă, pentru generozitate, pentru prietenie, pentru bună vecinătate. Acesta 
este satul meu natal în care am crescut și m-am format duhovniceșşte şi chiar acum, 
în vreme de criză, tot așa vreau să rămână. Mă bucur că este acelaşi, fiindcă iată, 
lumea întreagă este cuprinsă de nepăsare, inospitalitate şi neprietenie. Dacă lumea 
devine tot mai inospitalieră şi tot mai neprietenoasă, noi ce putem face, iubite frate 
şi iubită soră? Noi trebuie să dăm mărturie prin dragostea noastră şi să arătăm 
tuturor că nu avem casă aici pe pământ, ci casa noastră adevărată este în cer. Acolo 
este patria noastră, acolo este casa noastră. Ne bucurăm de toate cele de aici, însă, 
conştientizăm faptul că suntem trecători. Credinţa și evlavia dumneavoastră arată 
faptul că înainte de toate avem Casa Domnului. lată, în vremurile acestea grele, 
dumneavoastră sunteţi aici în Casa Domnului, vă pregătiți pentru Casa Cerească şi 
ajutaţi şi pe ceilalți să nu-şi piardă curajul. l-am pomenit cu lacrimi și am înge- 
nunchiat pentru toţi cei bolnavi. Le suntem alături cu rugăciunea, cu fapta şi cu tot 
cuvântul nostru bun şi milos. 


Acum în duminica după Botezul Domnului, m-au emoţionat copilaşii (sunt acolo 
sus în cafas). Cât de frumos au cântat colindul Bobotezei, pe care îl colindam și noi 
în procesiunea de Bobotează, la biserică şi pretutindeni. Dacă n-am colindat de 
Crăciun, iată, am colindat acum de Bobotează spunând: 


Iarăşi creştini să alergăm 
Viflaimul să-l lăsăm 
La Iordan să ne bucurăm 
La Iordanul cel frumos 
Că acolo vine Hristos 
Apele să le sfințească 
Pe noi să ne mântuiască. 


Iată, la lordanul cel frumos, aici în biserică, reînnoim harul Botezului nostru. Aici, 
cu toții, în acest lăcaş, ne-am botezat şi ne-am îmbrăcat în Hristos. Noi cunoaștem 
faptul că ne naştem trupeşte din părinții noștri, însă renaștem duhovniceşte aici în 
Biserică. Ne naștem cu o naștere istorică din pântecele mamei noastre, însă rena- 
ştem cu o naştere eternă din pântecele Maicii Biserici, iar pântecele Maicii Biserici 
este această colimvitră, această cristelniță, este acest vas al Botezului în care ne 





botezăm de mici. Noi ne botezăm de mici, ne unim cu Hristos de mici, fiindcă așa 
ne-au învăţat apostolii, urmând porunca Mântuitorului Hristos. 


Apostolii au botezat pe copii în casele creștinilor atunci când ei botezau toate 
familiile nebotezate, de la mare la mic și de la mic la mare. Insă, mai sunt şi 
botezuri de adulți. 


Eu, acum, de sărbătoarea Sfântului loan Botezătorul am botezat un adult, un medic 
finlandez, convertit la Ortodoxie, în baptisteriul din biserica noastră din Stock- 
holm. Avem un baptisteriu acolo în biserică şi l-am botezat așa cum se botezau 
adulţii în vechime. Însă noi creştinii, iată, ne botezăm de mici. Dacă ne naştem la 
viaţa asta trecătoare, trebuie să renaştem la viaţa cea veşnică. Prin nașterea noastră 
istorică primim existenţa muritoare, însă prin Botez primim viața cea veşnică. 


ȘI acum, de Bobotează, prin harul Preasfintei şi de Viaţă Făcătoarei Treimi reîn- 
noim harul Botezului nostru. De altfel, la fiecare Liturghie reînnoim harul Bote- 
zului nostru, însă mai cu seamă acum la praznicul Botezului Domnului nostru când 
S-a arătat Hristos împreună cu Părintele Său Ceresc şi cu Duhul Sfânt, care S-a 
pogorât în chip de porumbel peste repejunile Iordanului. Așadar, și eu sunt cuprins 
de emoție, mai ales că sunt acum, de Bobotează, împreună cu voi. 


Nu vă ascund faptul că am căutat şi eu sa văd care este ziua Botezului meu. Dacă 
m-am născut pe 9 mai, am aflat cu ușurință că am fost botezat pe 22 mai. Am 
întrebat-o pe mama, care este aici de față: De ce am fost botezat aşa repede după 
naşterea mea trupească? lar mama mi-a răspuns: că a fost duminica dintre Înălţare 
şi Rusalii, pe 22 mai (pomenirea Sfinţilor părinți de la Sinodul | Ecumenic şi de la 
Sinodul II Ecumenic), hotărându-se să mă boteze atunci. Dau slavă lui Dumnezeu, 
fiindcă, iată, cunosc şi ziua Botezului meu. Şi dumneavoastră să ţineţi cu sfinţenie 
la ziua în care aţi fost botezați. Așa cum vă aniversaţi ziua nașterii, să vă aniversaţi 
şi ziua Botezului dumneavoastră, ziua când v-aţi îmbrăcat în Hristos. Este foarte 
importantă această zi în care am fost botezați, în care am fost născuţi la o viaţă 
nouă în Hristos. 


Evanghelia care s-a citit acum la dumnezeiasca Liturghie, în duminica de după 
Botezul Domnului, este una dintre cele mai succinte Evanghelii care se citesc în 
duminici şi în sărbători în cursul anului bisericesc. Iarăşi Domnul ne îndeamnă la 
pocăință. Dacă zilele trecute Botezătorul și Înaintemergătorul Său ne îndemna, 
spunându-ne: Pocăiţi-vă că s-a apropiat Împărăţia Cerurilor, iată, şi Mântuitorul 
lisus Hristos, începându-şi propovăduirea, a rostit acest îndemn: Pocăiţi-vă, căci s- 





a apropiat Împărăţia Cerurilor! Adică numai prin pocăință putem avea acces la 
Impărăția Cerurilor care este înlăuntrul nostru. 


Totodată, în pericopa evanghelică după Matei care s-a citit acum la slujbă, Sfântul 
Matei iarăşi se foloseşte de profeția lui Isaia, spunând că Domnul, auzind că loan, 
prietenul, Botezătorul şi Înaintemergătorul Său a fost întemnițat, a plecat în 
Galileea. Și părăsind Nazaretul, a venit să locuiască în Capernaum, lângă mare, în 
hotarele lui Zabulon și Neftali, ca să se împlinească ceea ce s-a zis prin Isaia pro- 
rocul: „Pământul lui Zabulon şi pământul lui Neftali spre mare, dincolo de Iordan, 
Galileea neamurilor; poporul care stătea în întuneric a văzut lumină mare şi celor 
ce şedeau în latura şi în umbra morții lumină le-a răsărit” (cf. Isaia 8, 23 - 9, 1; 
Matei 4, 12-17). 





Pr. dr. Nicolae Gilla - Mesajul dragostei lui Dumnezeu 


Duminica după Botezul Domnului (Începutul propovăduirii Domnului) Matei 4, 


12-17: În vremea aceea, auzind că Ioan a fost întemnițat, lisus a plecat în Galileea. 
Şi, părăsind Nazaretul, a venit să locuiască în Capernaum, lângă mare, în hotarele 
lui Zabulon și Neftali, ca să se împlinească ceea ce s-a zis prin Isaia prorocul, care 
zice: „Pământul lui Zabulon şi pământul lui Neftali spre mare, dincolo de Iordan, 
Galileea neamurilor; poporul care stătea în întuneric a văzut lumină mare şi celor 
ce şedeau în latura şi în umbra morții lumină le-a răsărit”. De atunci a început lisus 
să propovăduiască și să spună: Pocăiţi-vă, că s-a apropiat Împărăţia cerurilor. 


i se se 


Pe vremea când telegraful era cea mai rapidă metodă de comunicare, un birou de 
telegraf căuta oameni care ştiau codul Morse. Așa că a postat un anunţ în ziar, 
invitând doritorii la sediul acelui birou de telegraf. Un tânăr a văzut anunţul şi 
fiindcă era cunoscător al codului Morse, în ziua cu pricina, s-a prezentat la acel 
birou de telegrafiat. În sala de aşteptare se adunaseră deja mai mulţi candidaţi. Nu 
era tocmai linişte, ba dimpotrivă, conversații, zgomote şi gălăgie, iar în fundal se 
auzeau sunetele unui instrument de telegraf. 


După câteva minute, noul venit s-a ridicat şi, spre surprinderea celorlalți candidați, 
fără să bată la ușă, a intrat în biroul telegrafului. 





După câteva minute, şeful biroului de telegraf, însoțit de tânărul care tocmai 
intrase, vine în sala de aşteptare şi le spune celorlalți candidați: Vă mulţumesc că 
ați venit, dar slujba a primit-o acest tânăr. Aceștia, mâhnindu-se, au întrebat: De ce 
primește slujba? Noi nu am avut ocazia nici măcar să ne prezentăm. El a venit 
ultimul și a primit-o. Este nedrept! Şeful a răspuns: În timp ce cu toţii aşteptaţi, am 
transmis prin telegraf următorul mesaj: „Dacă înţelegeţi acest mesaj, veniţi direct 
în birou. Slujba este a dumneavoastră!” 


&&& 


Lumea în care trăim este cel puţin la fel de zgomotoasă şi plină de împrăştiere 
precum sala de așteptare a acelui birou de telegraf şi, precum acolo, şi aici sunt 
mesaje care aşteaptă să fie receptate, înţelese şi interpretate corect. Suntem chemaţi 
să ne însușim codul Morse al Evangheliei, să recunoaştem mesajul Ei, în pofida 
tuturor zgomotelor de fond care caută să-l estompeze. 


Evanghelia de azi ne poate oferi o orientare, ajutându-ne să auzim și să înțelegem 
mesajele dragostei lui Dumnezeu, din tumultul zgomotului de fond al lumii. 


Textul ales pentru această duminică începe prin a spune că Mântuitorul, auzind că 
loan a fost întemnițat, s-a retras în Galileea. Fapt care aduce în prim-plan ideea 
vulnerabilităţii omului lisus Hristos, existând posibilitatea să fi fost arestat, ca 
adept al lui loan. S-a mutat într-o zonă îndepărtată, obscură, plină de păgâni și 
lipsită de evlavie, ca un criminal căutat. 


Prorocul Isaia, cu peste 700 de ani înainte de acestea, descoperea planul Tatălui 
Ceresc ce avea să se împlinească prin Hristos Domnul: „Galileea neamurilor. 
Poporul care locuia întru întuneric va vedea lumină mare şi voi cei ce locuiaţi în 
latura umbrei morţii lumină va străluci peste voi.” (Isaia 8, 23; 9, 1). 


Nici o biserică nu e prea mică spre a-L cuprinde 


De ce a trăit Hristos în Galileea, la Capernaum, cu neamurile, cu nevrednicii şi nu 
cu presupușii pioşi din Ierusalim? Pentru a arăta tuturor mesajul iubirii Sale, 
transpus în cotidian, în viaţa de zi cu zi: lată, Eu Mă apropii de tine, oriunde te-ai 
afla! A trăit cu cei săraci şi sărmani. S-a apropiat de ei, se apropie şi de noi. 
Galileea neamurilor este practic lumea întreagă de atunci şi până la sfârşitul 
veacurilor. lată, aşadar, Galileea neamurilor și în vremea noastră, în ţara noastră, în 
biserica noastră. lar Hristos se apropie de noi şi trăieşte printre noi. Da, EI încă o 
face şi în prezent şi nădăjduim că nu ne va lăsa nici în cele care ne stau înainte, 





provocări şi dificultăţi. EI trăieşte în noi prin Cuvintele Sale şi prin Sfintele Taine. 
Nici o biserică, oriunde s-ar afla, nu este prea mică sau îndepărtată pentru ca EI să 
nu fie prezent cu Trupul Său cel Sfânt şi cu Scump Sângele Său într-însa. 


Domnul îşi arată desăvârșita lui umanitate, asumându-și toate neputinţele noastre, 
şi trimite semnul dragostei Sale în toate cotloanele lumii, până în cele mai umbroa- 
se locuri sau ținuturi. 


Impărăţia lui Dumnezeu vine la toți oamenii prin Fiul Său 


lisus Hristos, Fiul lui Dumnezeu, Se smereşte pe Sine şi se face una cu oamenii, cu 
neamurile, cu toate popoarele. Hristos Domnul se apropie de noi pentru că ne 
iubește atât de mult, arătându-ne cum putem scăpa de urâciunea noastră, de 
balastul vieţii noastre, cu toate dezamăgirile, bolile şi de mizeria păcatului nostru. 
O spune în câteva cuvinte simple. Practic, nimic nou, nimic special. Sfântul loan 
Botezătorul şi ceilalți profeţi nu au propovăduit nimic altceva. Un mesaj scurt și 
pregnant care exprimă totul: Pocăiţi-vă, căci s-a apropiat Împărăţia cerurilor. 


Da, s-a apropiat lisus Hristos Domnul, Împărăţia cerurilor şi prin aceasta stăpânirea 
lui Dumnezeu. Hristos Se apropie de oameni, de evrei, de neamuri şi de toate 
popoarele. Dumnezeu nu vrea să stăpânească altfel decât prin lisus Hristos, Fiul 
Său Cel Unul Născut, şi astfel stăpânirea lui Dumnezeu se apropie de toți oamenii 
prin El. lar fundamentul acestei stăpâniri ne-a fost revelat la doar câţiva ani după 
cuvântarea lui lisus, dovedit prin realitatea morții și învierii Domnului Hristos. Prin 
aceasta Dumnezeu ne-a arătat cum şi cât Se apropie de noi toți şi ne ajută să ieşim 
din marasmul vieţii noastre păcătoase. Pe cruce şi întru învierea Sa a nimicit 
rădăcina tuturor păcatelor, dăruindu-ne viață şi invitându-ne să fim părtaşi vieţii 
veşnice. 


Pocăiţi-vă! - invitaţia la o viaţă nouă 


Acest imperativ reprezintă îndemnul la viaţa aflată sub stăpânirea lui Dumnezeu, la 
o viaţă izvorâtă din puterea părtăşiei la moartea şi învierea lui Hristos. 


Pocăiţi-vă! înseamnă întoarceți toată fiinţa voastră spre Părintele luminilor, de la 
care vin toată darea cea bună și tot darul desăvărşit. 


Pocăiţi-vă! înseamnă răzgândiți-vă!, schimbaţi perspectiva privind în adâncul 
lucrurilor. 





Pocăiţi-vă! înseamnă ajustaţi-vă gândirea la noile circumstanţe! 


Aşadar, suntem chemaţi să nu mai îngăduim ca legile acestei lumi să ne determine 
gândirea și acțiunile. Nici egoismul, principiul performanţei, fricile de tot felul sau 
invidia nu ar trebui să guverneze viața noastră. Nu! Hristos Domnul ne invită să ne 
schimbăm mintea primind viaţa şi mântuirea pe care Le aduce. EI, Lumina care 
străluceşte în întuneric, vine să lumineze şi viaţa noastră. 


Mesajul Său poate fi rezumat astfel: Am venit să aduc un alt fel de Împărăţie, să 
aduc un alt fel de stăpânire, un alt fel de logică, pregăteşte-te pentru aceasta. Vino! 


Te aştept! 


„Ce voi răsplăti Domnului pentru toate câte mi-a dat mie?” 


În Palestina, în urmă cu peste 2.000 de ani, un propovăduitor al Împărăției cerurilor 
- Hristos Domnul - s-a retras spre nord, când a auzit că un alt propovăduitor al 
Împărăției cerurilor - loan Botezătorul - a fost arestat. Observatorul neimplicat ar 
putea vedea acest fapt ca o dovadă a răutăţii din această lume. Dar noi cei care ne 
numim cu numele lui Hristos, creștinii, putem vedea în aceasta începutul înfăptuirii 
Împărăției lui Dumnezeu. 


Mass-media relatează adesea despre catastrofe de neimaginat. Observatorul neim- 
plicat ar putea vedea și în ele tot atâtea dovezi ale răutăţii lumii acesteia. Dar noi, 
creștinii, putem recunoaşte cu totul altceva: purtarea de grijă a lui Dumnezeu, 
dragostea Lui care ne ţine în viaţă, în ciuda greutăților şi a catastrofelor pe care le 
trăim. Astfel putem glăsui împreună, prin cuvântul psalmistului, care zice: Ce voi 
răsplăti Domnului pentru toate câte mi-a dat mie? Paharul mântuirii voi lua şi 
numele Domnului voi chema. (Ps. 115, 3-4) 


lată, aşadar, noi, creştinii, suntem invitaţi să ne regăsim în postura solicitantului 
locului de muncă în biroul de telegraf: să auzim mesajul dragostei lui Dumnezeu, 
destinat nouă, în cel mai tainic şi personal mod cu putinţă. Să Îl recunoaştem în tot 
ceea ce ne înconjoară, în tot locul şi la tot pasul, nelăsându-ne duşi în eroare de 
bruiajul zgomotului de fond al lumii, căci El ne-a scos de sub puterea întunericului 
şi ne-a strămutat în Împărăţia Fiului iubirii Sale (Col. 1, 13). Amin! 





Marius Nedelcu - Botezul nostru, cotidian 


11 ian, 2021 


Ne aflăm în perioada plină de harul Botezului Domnului şi suntem în sfera de 
influenţă a acestui eveniment petrecut în viața Mântuitorului. Botezătorul loan este 


personajul care iese în evidență, el având o misiune enigmatică: pregătirea căii 
Unsului lui Dumnezeu. 


loan practica un botez al pocăinţei la Iordan care prin anumite elemente prefigura 
Botezul creştin. Acest botez era o convertire sau o chemare la pocăință, la o 
transformare în bine a vieţii omului pentru a primi următoarea etapă, decisivă, a 
transformării lui spirituale care este unirea mistică cu Hristos prin Botezul creştin 
cu Duh Sfânt şi cu foc, după cum însuşi loan profețeşte (cf. Matei 3, 11). 


Botezul pregătitor al lui loan se deosebea de spălările ritualice care existau în 
Vechiul Testament. Prin aceste abluţiuni o anumită persoană putea redobândi 
curăţenia ritualică după un act (atingerea de morţi, de animale necurate etc.) care o 
făcea impură pentru cultul iudaic. Botezul lui loan nu era o abluţiune sau o spălare 
ritualică. Era unic şi era un act de convertire la pocăință, de asumarea unei anumite 
căi. Botezătorul însuşi oferă principiile acestei noi vieţi la care sunt chemaţi prin 
convertirea la pocăință: „Faceţi, dar, roade vrednice de pocăință; Cel ce are două 
haine să dea celui ce nu are şi cel ce are bucate să facă asemenea; Nu faceţi nimic 
mai mult peste ce vă este rânduit; Să nu asupriţi pe nimeni, nici să învinuiți pe 





nedrept, şi să fiți mulţumiţi cu solda voastră” (cf. Luca cap. 3, versetele 8, 11, 13, 
14). 


In paginile Sfintei Scripturi, sunt menționate cu numele mai multe personaje care 
au primit Botezul creştin din mâna apostolilor sau a ucenicilor acestora. 


În Faptele Apostolilor ni se amintesc trei cazuri speciale: 
> botezul famenului - dregător al Candachiei, regina Etiopiei (cap. 8); 
=> botezul lui Saul-Pavel (cap. 9); 
— botezul sutașului Corneliu și al casei lui (cap. 10). 


Toate personajele acestea care au primit Botezul creştin au o relaţie specială cu 
Scripturile Vechiului Testament. 


Famenul etiopian, botezat de Filip, citea din profetul Isaia; centurionul Corneliu, 
deşi păgân, era prozelit, adică un admirator şi practicant al iudaismului în forma lui 
socială; iar Saul-Pavel era un învăţat la şcoala iudaică a lui Gamaliel. 


Vedem că pe aceștia trei, o solidă cunoaştere şi un interes deosebit în Scriptura 
Vechiului Testament îi conduc la Botezul creștin, la unirea mistică cu Hristos, și 
înțelegem că pentru acest lucru este nevoie de o anumită formare şi pregătire pen- 
tru a dobândi cunoașterea în tainele creştine. 


Această iniţiere premergătoare Botezului, care presupunea cunoaşterea Scripturii şi 
formarea duhovnicească, a funcționat în perioada Bisericii primare prin instituţia 
catehumenatului. Catehumenii erau necreştinii care se pregăteau intens pentru 
botez şi petreceau o perioadă de iniţiere prin care li se predau învăţăturile de bază 
ale credinţei creștine şi trăiau şi o formă de asceză prin post, meditaţie şi rugă- 
ciune. Cu timpul, instituția catehumenatului, care era o şcoală de formare creştină, 
a dispărut, pentru că în practica Bisericii s-a impus pedobaptismul sau botezul 
copiilor care nu mai puteau trece prin această şcoală. 


Totuși, această şcoală de formare poate deveni un program actual al vieţii creş- 
tinului. Chiar dacă am primit Botezul din pruncie, ea este o metodă de reîmpro- 
spătare a Botezului nostru. Aceste două componente, cunoaşterea învățăturii sfinte 
a Bisericii şi practicarea pocăinţei ca îmbunătățire a vieţii creştine, reprezintă un 
proiect de viață. 


De foarte multe ori se vorbește de împărtăşirea cu Hristos prin Sfânta Euharistie, 
dar iată că măcar o dată pe an, de Bobotează, ni se pune înainte necesitatea re- 





împrospătării Botezului nostru, care a însemnat unirea mistică cu Mântuitorul lisus 
Hristos şi renașterea la o nouă viaţă. 





Ierom. Maxim Morariu: Pocăinţa - de la loan Botezătorul la lisus 


Aspecte introductive 


Episodul la care suntem chemaţi să medităm astăzi este precedat de un altul, intens 
şi mustind de semnificaţii. Hristosul ce iese la propovăduire, vestind mulțimilor, 
trebuie obligatoriu să treacă, ca într-un bildungsroman, printr-o serie de încercări. 
Aşa se face că, în debutul capitolului al patrulea al relatării lui Matei, diavolul îşi 
cântă, aproape, cântecul de lebădă, încercând să-L prindă, în cuvânt sau în faptă, pe 
Cel care, începuse să stârnească nu doar interesul Tartorului, ci și pe cel al mul- 
timilor. 


Întreita ispitire, petrecută în Carantania, vine într-un fel şi ca urmare a unei pro- 
vocări pe care Hristos i-o lansează. Căci, Mântuitorul dorește să arate celor care-l 
sunt aproape, că este stăpân peste propriile-Şi simţuri. Și aşa cum au făcut-o în 
decursul vremii proorocii mari ai Legii Vechi, şi EI se nevoieşte, postind vreme de 
patruzeci de zile. Şi la fel cum ei au beneficiat de atenţia „concurenţei”, şi Dânsul 
va beneficia. Subțierea simţurilor nu aduce cu sine nepătimirea ca element de o 
perenă statornicie în firea omului. Or, diavolul e conştient de asta. Și ca de obicei, 
ştie unde să ţintească. Are o strategie plănuită minuţios şi planuri de rezervă. Dacă 
cu oamenii, acestea-i reuşesc aproape de fiecare dată, cu Dumnezeul-Om, va avea 
parte de o ciudată dezamăgire. Una care-i va şubrezi puternic încrederea în sine. 
Fapt firesc și pilduitor altminteri, chiar și pentru societatea în care trăim, căci ade- 
vărata încredere trebuie direcţionată înspre Dumnezeu, et punctum! 





După consumarea acestui episod, lisus e gata de propovăduire. Mesajul Lui, dublat 
de anumite experiențe premergătoare, e acum pregătit spre a fi împărtăşit mul- 
țimilor. De cunoscut e deja cunoscut, căci venise la Iordan spre a fi botezat şi 
făcuse câteva minuni cu răsunet. Mai rămâne doar să fructifice acest captatio bene- 
volensis pe care îl realizase prin tot ceea ce făcuse până acum. 


Cum vestea întemnițării lui loan vine aproape concomitent cu întreita ispitire din 
Carantania, Hristos pleacă în Galileea. Pătrunseseră şi acolo ecourile propovăduirii 
marelui prooroc, dar ele trebuiau acum amplificate. 


Pocăinţa ca leit-motiv 


Leit-motivul predicii de debut nu e unul original. Hristos îşi doreşte mai degrabă 
continuitatea de mesaj, decât aducerea de elemente noi, din mai multe motive. Pe 
de-o parte, ceea ce Botezătorul propovăduise e extrem de actual şi de necesar. 
Apoi, are în rândurile următorilor foşti ucenici ai săi, pe care proorocul însuşi îi 
trimisese la El. Ştie că aceștia îi vor anunţa pe cei care-i rămăseseră aproape, în 
legătură cu ceea ce face EI. lar aceia, îi vor vesti cele întâmplate celui încarcerat, 
făcându-i bucurie şi ajutându-l să înţeleagă că misiunea sa a fost îndeplinită. Ce 
poate fi mai frumos şi mai îmbucurător pentru un prooroc, decât să-ți vezi cu 
proprii ochi împlinirea celor promise! 


Mai există şi un al treilea aspect, ce se găseşte în legătură cu mesajul clar, de 
provenienţă ioaneică, al celor rostite, respectiv: „Pocăiţi-vă, că s-a apropiat Împă- 
răția cerurilor!” Mântuitorul ţine ca prin aceasta să arate că nu se dezice de loan și 
pecetluieşte mesajul său, reliefându-i perenitatea valorii! Trage brazde în aceeaşi 
direcţie cu el, nu în cruciş! E un semnal de alarmă, cu dublă valență. 


Pe de-o parte, din punct de vedere teologic, vorbeşte despre iminenţa eshatologică 
a acelor vremuri. Pe de alta, ţine să arate că chiar dacă propovăduitorul va fi ucis 
de regele căruia îi critica comportamentul dezlânat, vor supravieţui cele spuse de 
el. 


Implinirea unei alte proorocii 


Pe lângă cele menţionate anterior, debutul activităţii publice a lui Hristos, ase- 
menea multor altor momente din viaţa Lui, e legat de împlinirea unei proorocii. 
Fiul Omului vine să propovăduiască în hotarele a două seminţii ce sunt niţel cam 
ocolite, în decursul istoriei, de făgăduinţa mesianică, tocmai pentru a vorbi despre 
universalitatea chemării creştine. Împlineşte prin aceasta, cuvintele proorocului, 





care zice: „Pământul lui Zabulon şi pământul lui Neftali spre mare, dincolo de 
Iordan, Galileea neamurilor; poporul care stătea în întuneric a văzut lumină mare şi 
celor ce şedeau în latura şi în umbra morţii lumină le-a răsărit”. 


Între teologie şi actualitate 


Lumina pe care o promite ca urmare a proorociei, e legată de iminenţa apropierii 
Împărăției. Una veşnică, celestă. Diferită de cele pământești, deopotrivă prin aspe- 
cte de geografie, cât şi prin stabilitate şi scop. Prefacerile sociale au făcut ca, în 
decursul vremii, imperii durate cu sabia şi organizate cu multă trudă, să fie 
înghițite în câteva clipite de către negurile istoriei. Aşa s-a aşternut, în repetate 
rânduri în timp, praful peste slava multor lumi, care au luat calea neantului şi a 
uitării. Civilizaţii întregi s-au perimat cât ai bate din palme și odată cu ele, rea- 
lizările lor s-au prefăcut în ţărână. Așa a ajuns şi inima oamenilor să fie dominată, 
între altele, de frica uitării. 


Or Hristos vine să promită o Împărăţie ce nu va cunoaşte niciodată zenitul! 
Condiţiile de a-i deveni cetăţean nu sunt multe, iar biruri nu există! E exact ce şi-ar 
dori fiecare om! Există un singur aspect ce e absolut necesar, e cardul de acces 
acolo, anume pocăinţa! Fiul lui Dumnezeu vine să vorbească despre aceasta. Odată 
păşit pe uşa ei, aparent strâmtă, omul se-ntâlnește cu tovarăși de drum precum 
iubirea și smerenia şi își simte sufletul plin de bucurie! Propovăduitorul, asemenea 
celui care-l precedase, ştie acest lucru. Cunoaşte beneficiile pe care le aduce pra- 
ctica acestei virtuţi şi știe că, în raport cu toate cele ale lumii trecătoare, veşnicia e 
un lucru pentru care merită să faci orice sacrificiu! El însuşi vine de acolo şi ne 
vrea pe toți comeseni cu Dânsul! De aceea, cuvintele Sale tună cu atâta putere, iar 
efectul lor e unul imediat în inimile multora dintre ascultători. 


Peste veacuri şi milenii, mesajul lui lisus a rămas același. Orice schimbări a 
cunoscut lumea, oricâte imperii s-au perindat în prim planul scenei istoriei, pentru 
ca apoi să ia calea ţărânii și a negurii, pocăinţa a devenit mesajul care a răsunat, 
indiferent de cadrul propovăduirii, de pe buzele oricărui următor sincer al Lui! A 
devenit un brand al creştinismului. Ca orice brand, a fost fructificat pe alocuri în 
scopuri comerciale. Că doar, reclama e sufletul comerţului! Indulgenţele, de pioasă 
memorie pentru unii, vin să ne arate acest lucru. 


Pe noi, însă, nu la pocăința comercială, bio sau light, ne cheamă Domnul! La cea 
sinceră, menită să purifice inima. La cea care ne face sufletul să tresalte şi să-L 
recunoască pe EI ca Stăpân al cerului şi al pământului şi Singurul ce ne poate oferi 
salvarea! Una fără efecte sado-masochiste, ci dimpotrivă, gândită ca un strigăt 





sincer, dintr-o inimă onestă, către Ceruri. Ca o mărturisire că ne dorim să fim cu 
Dânsul, aici şi în veşnicie! Incercaţi, doar! Veţi vedea ce lucruri minunate îi vor 
urma! 





. . x 


Pr. Philippe Dautais - Să iubeşti şi să fii iubit - în căutarea Fericirilor 


» 


+ 


Traducere şi adaptare: Tamara Hotnog 
Sursa: Centre Sainte-Croix 


Numai iubirea lui Dumnezeu pune totul în mişcare. Fără iubirea Lui, omul nu l-ar 
păzi cuvântul şi nu ar râvni să-l pună în lucrare. Cuvântul lui Hristos culminează în 
predica de pe munte. Fericirile Îl descriu pe Hristos Însuşi şi, prin El, descriu însăşi 
taina lui Dumnezeu şi iubirea Lui. 


Omeneşte vorbind, Fericirile sunt impracticabile - şi în acest aspect constă toată 
valoarea lor. Căci prin chiar neputinţa noastră vom fi conduşi către poarta Împă- 
răţiei care este Însuşi Hristos: „Eu sunt uşa oilor” (loan) şi nimeni nu poate intra 
decât prin Mine. Doar prin dumnezeiescul ajutor putem dobândi aceste energii 
divino-umane pe care le numim virtuţi. Doar cei care răspund chemării lui Hristos 
şi care sunt sloboziţi de patimile lor pot trăi fericirile iubirii (agap6). 


Din toate timpurile, grija fundamentală a omului este să trăiască fericit. Filosofii nu 
au încetat să diserteze pe acest subiect, iar Sfinţii părinți, sprijinindu-se pe Sfânta 
Scriptură, au pus accentul pe acest motiv profund al omului. Hristos Însuşi, chiar 
după ce i-a chemat pe ucenici, Îşi începe propovăduirea cu Fericirile. 


Insă fericirea este ea, oare, accesibilă sau este o utopie? Ce cale a fericirii ne arată 
Hristos? Omul aspiră la fericire, îi este sete de a fi fericit. Aceasta îi este ceva 
firesc, este întipărit în el, în inima lui, înlăuntru lui, în toată fiinţa. Această căutare 





a fericirii îi dă un asemenea elan, încât este gata să dărâme munţii. Din ea se nasc 
inventivitatea, creativitatea, depăşirea sinelui. Omul este capabil să depună mult 
efort pentru a-şi atinge scopul. Însă a vieţui fericit este o artă, iar un asemenea scop 
nu se atinge uşor. 


Experienţa existențială ne arată ca această cale este presărată cu multe capcane, cu 
răniri, cu suferinţe şi ne învaţă cât suntem de săraci dinaintea unei asemenea nă- 
zuinţe. Căutând fericirea, de multe ori suntem redirecţionaţi către cercarea nefe- 
ricirii. Fericirea pe care o cunoaştem este cea care e circumstanţială, care depinde 
de condiționări şi de stările noastre. Cerul senin, un surâs, o veste bună favorizează 
această deschidere care poate fi adumbrită, adică întunecată de nori, de un cuvânt 
care ne-a rănit sau de o veste rea. Fericirea care depinde de factori existențiali şi de 
dispoziţii sufleteşti este nesigură şi repede înlocuită de monotonia cotidianului. 


În acest raport alienant față de evenimente, față de celălalt, faţă de climă, nu există 
fericire adevărată, ci stări sufleteşti. Astfel, omul poate ajunge, oare, la fericirea 
lipsită de motiv, la bucuria dincolo de dependenţă, la o plinătate nealterată, la feri- 
ciri? 


Să intri în bucuria Stăpânului 


Toată Biblia, apoi Hristos în Evanghelii ne învaţă că omului acestea îi sunt cu 
neputinţă. Însă, la Dumnezeu totul este posibil. lisus nu propune o fericire în sensul 
omenesc, o fericire din lumea aceasta, un fel de satisfacţie sau de bunăstare. Dar, 
după cum a venit să îndepărteze de la noi micile noastre momente de pace - care 
sunt precum nişte etape de armistițiu în toiul conflictelor - pentru a ne da Pacea Lui 
care hrăneşte sufletul, tot la fel ne propune bucuria desăvârşită, o bucurie pe care 
nimeni nu ne-o va putea răpi. 


Bucuria aceasta este expresia harului, rodul unei comuniuni de iubire la care omul 
este poftit să participe. Bucurie necondiționată, căci Dumnezeu ne iubeşte fără de 
stări sufleteşti. A te lăsa iubit înseamnă a intra, încetul cu încetul, în bucuria Stăpâ- 
nului, în fericirea Lui veşnică, spre bucuria desăvârşită. 


În Epistola către Timotei, Sfântul apostol Pavel afirmă că singurul fericit este 
Dumnezeu: „Fericitul şi singurul Stăpânitor, Împăratul împăraţilor şi Domnul 
domnilor, Cel ce singur are nemurire şi locuieşte întru lumină neapropiată” (1 
Timotei 6, 15). 





Dacă Dumnezeu este Singurul fericit, accesul la fericire presupune o părtăşie la 
dumnezeiasca fericire. Este ceea ce confirmă Sfântul Grigorie de Nyssa, spunând: 
„Dobândirea însuşirilor dumnezeiești tinde către fericire” sau „Definiţia fericirii 
umane este, aşadar, asemănătoare cu cea a dumnezeiescului”. 


Toată Biblia, şi îndeosebi Psalmii ne spun că Dumnezeu a creat omul pentru bu- 
curie, pentru fericire, nu numai pentru o bucurie sau o fericire viitoare, într-un veac 
ce va să fie, ci şi pentru bucuria de acum. Toată pedagogia pe care Dumnezeu o 
desfăşoară este în slujba acestei finalități. Dumnezeu a creat omul prin lubire şi 
pentru ca omul să poată avea părtăşie cu Fericirea Veşnică - adică părtăşie cu viaţa 
dumnezeiască. 


Prin cugetarea la cuvântul Său 


Pentru a-l îndruma pe om către acest pământ făgăduit, Dumnezeu Şi-a călăuzit 
poporul, mai întâi prin Moise, apoi prin proroci. Moise a fost chemat de către 
Dumnezeu pentru a scoate poporul iudeu din pământul robiei şi a-l conduce către 
pământul libertăţii. În acest pelerinaj către libertate, Domnul îi va da lui Moise 
legile pentru sporirea poporului Său. Lege de iubire care are ca finalitate să-l ducă 
pe om către viaţă şi către fericire. Aceasta este clar explicat în recomandarea care 


precedă enunţul acestei legi: „Să umblaţi pe calea aceea pe care v-a poruncit 
Domnul Dumnezeul vostru, ca să fiți vii şi să vă fie bine” (Deuteronomul 5, 33). 


Finalitatea este fericirea omului. Finalitate asupra căreia Moise va reveni mereu 
pentru a încuraja poporul lui Israel să asculte cu atenţie, apoi să pună în practică 
aceste legi: „Ascultă dar, Israele, şi sileşte-te să împlineşti acestea, ca să-ţi fie 
bine” (Deuteronomul 6, 3). După care Moise va da primele două legi pe care Israel 
le va repeta de două ori pe zi: „Ascultă, Israele, Domnul Dumnezeul nostru este 
Singurul Domn» şi „Să iubeşti pe Domnul Dumnezeul tău din toată inima ta, din 
tot sufletul tău şi din toată puterea ta” (Deuteronomul, 6, 4-5). 


Chemare la relație, chemare la reciprocitate în iubire, chemare la părtăşie, la păr- 
tăşie-unire: să fii iubit şi să iubeşti. De ajuns îi este să o dorească. „Căci porunca 
aceasta care ţi-o poruncesc eu astăzi nu este neînţeleasă de tine şi nu este departe 
(...) Ci Cuvântul acesta este foarte aproape de tine; el este în gura ta şi în inima ta, 
ca să-l faci” (Deuteronomul 30, 11/14). 


Cuvântul poruncă traduce cuvântul ebraic mitsvah, care înseamnă exerciţiu. Prin 
urmare, nu trebuie să înţelegem cuvântul poruncă ca pe un ordin, ci ca pe o 
chemare la exersarea capacităţilor noastre. Mai mult, să prindem gust de cugetarea 





la dumnezeiescul cuvânt, pentru a-l pune în practică. Cuvânt care verticalizează, 
cuvânt care-i descoperă omului capacitățile de iubire pe care le are în inimă, cuvânt 
care eliberează din robia lui „trebuie, (eu) trebuie să...”, cuvânt ce tămăduieşte 
miopia şi care lărgeşte spaţiul cortului. Cuvânt care aduce pace şi bucurie. De 
aceea psalmistul, încă de la cel dintâi psalm, ne spune: „Fericit bărbatul, care n-a 
umblat în sfatul necredincioşilor (...) Ci în legea Domnului e voia lui şi la legea 
Lui va cugeta ziua şi noaptea. Şi va fi ca un pom răsădit lângă izvoarele apelor, 
care rodul său va da la vremea sa”. 


Fericit cel ce se lasă condus de către Iubitul inimii lui, care se desfată de cuvântul 
Lui şi se lasă transformat de EI. Fericit cel ce purcede către plinire, care pregăteşte 
pământ roditor pentru sămânță şi care va rodi la vremea sa (Matei 13). A se 
deschide la ce este mai mare decât sine în sine, a pogori în adâncimea abisală a 
inimii pentru a bea din Izvorul cel veşnic, aceasta este calea Fericilor. Hristos, în 
Evanghelie, va relua în chip explicit aceste mitsvah, arătând că punerea lor în 
practică depinde de dorirea iubitoare a Domnului care sălăşluieşte în inima noastră. 
„Dacă Mă iubeşte cineva, va păzi cuvântul Meu, şi Tatăl Meu îl va iubi, şi vom 
veni la el şi vom face locaş la el” (loan 14, 23). El arată că ascultarea Cuvântului 
este motivată de iubire. Cel ce iubeşte se desfătează ascultând fiinţa iubită şi 
asimilându-i cuvântul. Apoi, în bucurie şi în mod liber, îşi va pune în practică 
cuvântul. Acolo unde există libertate, nu există constrângere. Acolo unde există 
constrângere, nu există iubire. Prin urmare, cel ce păzeşte legea prin constrângere, 
fără tragere de inimă, nu se poate folosi - dimpotrivă, riscă să se revolte sau să o 
abandoneze. 


De aceea, ascultarea nu poate face echipă decât cu libertatea, iar nu cu supunerea. 
Ascultarea nu are sens, decât dacă este un instrument de sporire în iubire. Ea 
presupune încredere şi dorire de a intra în părtăşie cu Stăpânul. Afară de aceste te- 
meiuri, nu există decât robie. Or, în robie nu există bucurie, ci asprimea con- 
strângerii. „Aţi fost chemaţi la libertate”, clamează Sfântul apostol Pavel către 
galateni (5, 13), invitându-i pe aceştia să folosească în chip fericit această libertate, 
să exprime o orientare îndreptățită a doririi. Toţi cei ce L-au urmat pe lisus au 
făcut-o în chip liber, în afara oricărei constrângeri. Aceştia erau mişcaţi de setea de 
adevăr, de setea de iubire. Căci, datorită acestora se adapă ei la cuvântul lui Hristos 
şi îl primesc în inima lor. 


Tocmai tuturor celor însetați Domnul a adresat mesajul Fericirilor, celor pe care EI 
îi numea ucenicii Lui. Celor ce îşi conştientizează lipsurile, sărăcia, limitarea, 
Hristos nu le-a propus o ştiinţă a bunăstării care să vină să le hrănească o satisfacție 
imediată, ci le-a prezentat şi ne prezintă o cale către Fericirea obştească. 





Fericiţi cei săraci cu duhul, căci a lor este Impărăţia Cerurilor 


La începutul vieţii Lui publice, lisus a început să propovăduiască şi să spună: „Po- 
căiţi-vă, căci s-a apropiat Împărăţia Cerurilor” (Matei 4, 17). Anume, că intrarea în 
Împărăţie presupune o schimbare din inimă, schimbare prin care omul să se poată 
face accesibil iubirii lui Dumnezeu. 


Căci nu dumnezeiasca milă îi hpseşte omului, ci justa dispoziţie a inimii care să o 
primească pe aceasta. Atunci când lisus spune „Fericiţi cei săraci cu duhul” sau 
„Fericiţi cei blânzi”, El numeşte atitudinile lăuntrice propice fericirii. Prin Fericiri, 
Domnul va arăta calea, va deschide porţile Împărăției, va da cheile pentru a pătrun- 
de în ea. EI va răsturna complet ordinea valorilor, numindu-i fericiţi pe cei săraci, 
pe cei mâhniţi, pe cei prigoniți. 


lisus Şi-a început viaţa publică proclamând: „S-a apropiat Împărăţia Cerurilor”. 
Mai apoi, o va compara cu o comoară ascunsă într-un câmp. Cel care a aflat-o o 
ascunde şi, în bucuria lui, vinde tot ce are pentru a-şi cumpăra acest câmp (Matei 
13, 44). El o va compara şi cu un mărgăritar de mare preţ. Negustorul care l-a 
descoperit a mers să vândă tot ceea ce avea pentru a-l cumpăra (Matei 13, 45). 


Pe munte, îi proclamă fericiţi pe cei săraci cu duhul, căci Împărăţia Cerurilor este a 
lor. Cei săraci cu duhul sunt, aşadar, cei care au primit să vândă tot pentru a dobân- 
di mărgăritarul preţios, comoara cea mare. Sunt cei care au primit să părăsească 
tot, să lase totul pentru a se face ucenici ai lui lisus. Ei au putut lua această hotărâre 
pentru că au recunoscut în lisus mărgăritarul prețios, pe Mesia. Tocmai printr-o 
alipire de o bunătate şi mai mare au putut să se elibereze de averile lor. Dacă au 
lăsat totul, este pentru că simțeau o lipsă, o neîmplinire, este pentru că erau însetaţi. 
Sete de viaţă, sete de sens, sete de libertate lăuntrică, sete de desăvârşire, sete de 
iubire. Săracii cu duhul sunt fiinţe însetate, care-şi pun toată nădejdea în Dumne- 
zeu. Ei sunt precum nişte pelerini îndreptaţi către un scop. Acest scop este în 
prelungirea aspirației inimii lor, iar această aspirație este precum o pomenire a 
celor ce vor să fie, o nădejde în imposibila comuniune de iubire care, singură, le 
poate covârşi inima. Săracii cu duhul sunt oameni în mişcare ce nu se pot resemna 
să-şi pună încrederea în bogăţiile pământeşti, în statornicii, în tentaţiile de a fi în 
siguranţă. Ei au gustul veşniciei, de aceea nu se pot complace în compensaţii şi în 
autosuficienţă. 


Săraci cu inima, ei sunt cerşetori în Duhul, chemându-L neîncetat pe Cel care le 
poate deschide spaţiul lăuntric către dimensiunile setei lor. Ei se ştiu săraci, de 
aceea cerşesc dumnezeiescul har - singurul care poate să înlesnească intrarea în 





Împărăţie. Dar ce este Împărăţia, dacă nu harul Sfântului Duh, spunea Sfântul 
Serafim de Sarov. 


Îndată au mers după El 


Primii ucenici ai lui lisus sunt aceşti săraci care au lăsat tot pentru a-l urma Lui. 
Tocmai lor le va adresa învăţătura despre Fericiri, învăţătură care urmează che- 
mării ucenicilor şi care îi defineşte ca fericiți. 


Cu adevărat, tocmai prin răspunsul la o simplă chemare l-au urmat Lui. Atunci 
când lisus mergea de-a lungul Mării Galileea, EI a văzut doi fraţi, pe Simon şi pe 
Andrei, care aruncau mreaja în mare, căci erau pescari. Şi le-a zis „Veniţi după 
Mine” şi, îndată, lăsând mrejele au mers după EI (Matei 4). 


„Lăsând mrejele” însemnă că şi-au lăsat unealta de lucru, siguranţa lor, mijlocul de 
a-şi câştiga existenţa pentru a fi independenţi, pentru a-şi asuma subzistenţa lor şi 
cea a familiei. Şi îndată au primit să lase totul şi să devină dependenţi de lisus, 
ucenici ai Stăpânului, supuşi voii Lui, renunțând la voia proprie. 


Mergând puţin mai departe, lisus a văzut alţi doi frați, Iacov, fiul lui Zevedei şi 
Ioan, fratele lui, care erau într-o barcă dimpreună cu tatăl şi cu tovarăşii lor. lisus 1- 
a chemat şi îndată ei au lăsat totul. Pentru a-l urma lui Hristos, ei şi-au lăsat 
apropiații şi au renunţat la ataşamentele lor afective, la bucuria muncii în echipă. Fi 
au recunoscut în lisus ceea ce inima lor căuta, dincolo de tot ceea ce existenţa le-a 
putut oferi. 


Mai târziu, EI îl va chema pe Matei care stătea la vamă, zicându-i: „Vino după Mi- 
ne” şi, îndată, Matei a venit după El. Aceasta însemna să lase un post de răs- 
pundere care trebuia să fie prosper şi să-i asigure o siguranță bănească. Câte 
demersuri şi ce traseu a trebuit să facă pentru a ajunge la această situație? Mulţi din 
lume caută să ajungă în posturi de răspundere sau să câştige mai mulţi bani. Însă, 
poate că Matei a văzut limitele celor la care a aspirat, poate că a putut vedea că 
banii nu aduc fericirea şi că satisfacţiile materiale nu umplu niciun gol. 


Prin aceste trei chemări ne sunt arătate diferite aspecte ale acestei sărăcii cu duhul 
despre care ne vorbeşte Iisus. Ucenicii erau gata, de aceea au lăsat îndată totul. În 
acest context am putea regăsi vechiul dicton potrivit căruia, atunci când discipolul 
este pregătit, apare maestrul. Săracul cu duhul este cel ce poate spune dimpreună 
cu psalmistul: „Gata este inima mea, Dumnezeule, gata este inima mea”. El este 





într-o stare de disponibilitate lăuntrică, inima lui năzuieşte la esenţial, la unicul 
lucru de folos: relaţia cu Domnul şi Stăpânul vieţii lui. 


Această dispoziție a inimii, chiar dacă fiecare o poartă în sine, cere timp pentru a se 
statornici - până a deveni o hotărâre. Doar această hotărâre ne scapă de ataşa- 
mentele noastre, de ezitările noastre, de ambivalenţa noastră. În cele trei exemple 
care ne sunt date în Evanghelii vedem că a-l urma lui lisus înseamnă să părăseşti 
ataşamentele: ataşamentul de independenţă sau voia proprie, ataşamentul de rela- 
țuile afective, ataşamentul de bani şi de siguranța materială. 


lisus cheamă pe fiecare la libertatea lăuntrică 


lisus cheamă pe fiecare la libertatea lăuntrică. EI a venit să-i slobozească pe cei 
captivi, să rupă lanţurile care îi trag spre trecut şi să restaureze omul în libertatea-i 
originară: cea a fiilor lui Dumnezeu. 


Dacă medităm asupra încercărilor prin care a trebuit să trecem, ajungem să desco- 
perim că ele au un fir călăuzitor: să ne ducă spre libertatea lăuntrică. În timpul 
vieţii avem de trăit numeroase suferinţe, numeroase despărțiri, tot atâtea etape către 
această libertate - libertate care este condiţia iubirii adevărate. 


Numai din iubirea de Dumnezeu ucenicii au primit să lase totul pentru a-l urma lui 
lisus. Doar prin virtutea acestei iubiri au primit ei harul de a deveni liberi faţă de 
ademenirile lumii, față de voinţa de posesie, de putere şi de plăcere pentru 
bunătățile veacului acesta. Numai prin recunoaşterea a ceea ce este, a Celui care 
este Calea, Adevărul şi Viaţa au devenit liberi. Liberi pentru a iubi, a iubi pentru a 
cunoaşte cu adevărat. 


lisus vrea să ne conducă către această libertate lăuntrică, pentru ca noi să putem 
gusta dintr-o pace şi dintr-o bucurie care nu sunt din veacul acesta. Aşadar, care nu 
depind de circumstanţe şi de condiţionări. lubirea lui lisus se ascunde în spatele 
fiecărei încercări. De încercăm să o deosebim şi să fim atenţi la pragul pe care 
Domnul vrea ca noi să-l păşim ajutaţi de către EI, aceasta ne aduce o mare eliberare 
în toiul încercării. Aceasta îi dă un sens, cel puţin acela de a spori pe cale. 


Acum câteva luni, trăind o perioadă în tovărăşia unui prieten, acesta mă însoțea 
mereu în maşina mea. Atunci i-am vorbit despre calvarul prin care treceam, la care 
el mi-a răspuns simplu: „Tocmai în acele momente trebuie să ştim dacă suntem 
hotărâți pe calea noastră sau dacă dăm vreo importanță ataşamentelor noastre, 
criteriilor noastre şi ideilor noastre preconcepute”. Era un mod frumos de a mă 





invita la detaşare, adică la încredere - prin urmare, să mă destind dinaintea fricilor 
mele şi la anihilarea siguranţei pe care o provoacă încercările. 


Desigur, a fi sărac cu duhul înseamnă să ştii să primeşti bucuros ceea ce vine, ca 
fiind expresie a pedagogiei divine şi să faci din aceasta un prilej de sporire 
duhovnicească. Să primeşti ceea ce vine înseamnă să iubeşti calea arătată de 
Domnul mai mult decât voinţa oarbă a eului. Încercarea, de cele mai multe ori, ne 
trimite la limitele noastre, la fragilitatea noastră. Ea ne smulge orice mijloc de 
ajutor, pentru a ne da posibilitatea de a ne încrede, aşadar, de a ne dori să regăsim 
relaţia cu Cel care este credincios. 


În parabola fiului risipitor (Luca 15) ni se arată clar că numai după ce a fost redus 
la starea extremă de lipsire, după ce a deznădăjduit şi nu mai putea să iasă singur 
din toate acestea, atunci abia a intrat în sine şi şi-a adus aminte de casa Tatălui său. 
Abia în această situaţie extremă a conştientizat valoarea a ceea ce a abandonat. 
Atunci s-a întors la Tatăl său, nemaiavând acel duh revendicativ, ci unul de sărăcie, 
de smerenie. Și atunci a primit mai mult decât se aştepta. 


Atâta timp cât vom avea ceva de pierdut, vom avea ataşamente - aşadar, împo- 
triviri. Fie că suntem legaţi cu o sfoară groasă sau cu un simplu fir de aţă, suntem 
legaţi. Prin urmare, nu suntem liberi. 


De vrei... 


Evangheliştii oferă spre meditaţie povestea tânărului bogat (Matei 19) care se apro- 
pie de Iisus pentru a-L întreba ce se cade să facă pentru a avea viaţă veşnică. lisus 
i-a răspuns: „De vrei să intri în viaţă, păzeşte poruncile”. Tânărul I-a răspuns că a 
păzit legea şi că a pus în practică dumnezeieştile porunci. Însă, împins de oarecare 
motivaţie, presimţind ceea ce îi scăpa, adăugă: „Ce-mi mai lipseşte?”. I-a zis atunci 
lisus: „Dacă voieşti să fii desăvârşit, du-te, vinde averea ta, dă-o săracilor şi vei 
avea comoară în cer; după aceea, vino şi urmează-M”'”. 


lisus nu îl obligă pe acest om să Îl urmeze, ci îl trimite la dorirea lui: dacă voieşti 
să fu desăvârşit. lisus ne trimite întotdeauna la dorirea noastră, din respect faţă de 
libertatea noastră. Împărăţia este pentru cei care o doresc din inimă, din adâncul 
sufletului şi din toate puterile. Aprofundarea cuvântului, rugăciunea sunt date 
pentru hrănirea doririi şi înlesnirea deschiderii ei până la deplina-i maturitate. 


Tânărul bogat nu era pregătit să primească cuvântul lui Hristos, să se lepede de 
toate pentru El. Fără îndoială, profunzimea lui nu l-a dus până acolo încât să 





prefere bunătăţile veşnice bunătăţilor veacului acesta - iar tânărul s-a dus întristat 
foarte, căci avea averi mari. 


Acest episod ne cercetează starea doririi noastre, iar ce a putut simţi tânărul nu ne 
este străin. Îi arătase lui lisus râvna sufletească. Îşi dorea să Îl urmeze pe Iisus, 
fiind atras de către EI, însă evaluarea a tot ce ar fi trebuit să părăsească îi împiedica 
această râvnă. Câtă suferinţă e să ai o inimă împărțită - care vrea, dar nu se poate 
hotărî, care simte o chemare, însă nu găseşte forţa necesară să-i răspundă! Probabil 
că tristeţea lui era după măsura sfâşierii lăuntrice. Crisparea în ceea ce priveşte 
posesiile, ştiinţa, puterile... împiedică venirea Împărăției şi întristează. 


Tristeţea, după cum ne arată Sfinţii părinţi, are drept pricină frustrarea dorințelor, 
cât şi decepția eului mărunt. Ea descoperă un ataşament față de sine şi de cele 
lumeşti. În tristeţe eşti singur, rupt de ceilalţi. lisus I-a poftit pe tânăr să se elibe- 
reze de crispare prin donare: vinde tot ce ai şi dă săracilor. A da înseamnă a recu- 
noaşte că ai primit şi că îţi place să împarţi tot ce ai. A împărți te îmbogăţeşte şi te 
face să guşti din arvuna Împărăției. 


Lui Zaheu, care era bogat, Hristos nu i-a cerut să vândă tot, ci să-şi deschidă casa, 
să practice ospitalitatea şi să împartă tot ce are cu cei nevoiaşi. EI îl invită pe Zaheu 
să descopere o viaţă nouă, care-l va face fericit. Este aceeaşi invitaţie pe care o 
adresează unui fariseu, atunci când îi spune: „Când faci prânz sau cină, nu chema 
pe prietenii tăi, nici pe fraţii tăi, nici pe rudele tale, nici vecinii bogaţi, ca nu cumva 
să te cheme şi ei, la rândul lor, pe tine, şi să-ți fie ca răsplată. Ci, când faci un 
ospăț, cheamă pe săraci, pe neputincioşi, pe şchiopi, pe orbi” (Luca 14, 12-13). 


Bucuria stă în relaţie, în dăruirea de sine. Ea este, pentru cei ce primesc să sără- 
cească după categoriile lumeşti, îmbogăţire cu viaţa în părtăşie. „Căci cine va voi 
să-şi scape sufletul îl va pierde, iar cine va pierde sufletul Său pentru Mine şi pen- 
tru Evanghelie, acela îl va scăpa” (Marcu, 8, 35). 


În Împărăţia Cerurilor ajung cei care primesc să piardă în veacul acesta, să nu-şi 
compromită sufletul cu bogăţiile fărădelegii. A primi să pierzi nu este omeneşte cu 
putinţă, ci numai prin dumnezeiescul har - care îi vine în ajutor celui care îl cere. 
Când un monah îşi face voturile monahale, el răspunde la întrebarea: „Voieşti să 
intri în duhul sărăciei, al fecioriei şi al ascultării?” prin: „Da, vreau, cu harul lui 
Dumnezeu”. Dat fiind acestea, el pătrunde în duhul sărăciei, arătând că nu se poate 
sprijini pe propriile puteri, ci numai pe harul dumnezeiesc. Aceasta îi aminteşte, la 
fel, că Împărăţia Cerurilor este un dar al lui Dumnezeu care nu se poate câştiga 
doar prin puterile omeneşti. A fi sărac cu duhul înseamnă să-ţi fi recunoscut 





limitele şi să-ţi fi pus toată nădejdea în Dumnezeu. Inseamnă să te deschizi harului 
îndumnezeitor al Duhului şi să te minunezi de tot ceea ce Domnul lucrează în 
fiecare clipă în viaţa noastră. 


Cel sărac cu duhul a înţeles că totul este har, că totul este dar. Acolo unde nu vedea 
ieşire, punându-și încrederea în Dumnezeu, s-a făcut martor al puterii dumne- 
zeieşti. Fericit cel ce şi-a pus destinul şi mântuirea în mâinile Domnului, căci nu se 
mai îngrijeşte de ziua de mâine, ci culege în fiecare zi, întru uimire, ceea ce Stă- 
pânul vieţii lui îi oferă. 


Prin această cea dintâi fericire, Hristos ne dă cheia Împărăției. Prima fericire care 
le introduce pe toate celelalte, care predispune la toate celelalte care sunt tot atâtea 
trepte către bucuria desăvârşită. Trepte în care este exprimat esenţialul învăţăturii 
lui Hristos şi a cărei aprofundări o urmăm. 





Chemarea lui Hristos la lupta cu patimile şi chemările lumii la “satisfacţie” şi 
la “realizarea Sinelui”, mai ales prin influenţele mişcărilor New age 


ÎNCEPUTUL 
UNEI VIEŢI ÎN 


RUGĂCIUNE 


ARHIMANDRITUL 
IRINEU 


“Patimile au devenit duşmani aşa de familiari, de obişnuiţi, că omul pierde din 
vedere adevăratul lor caracter, natura lor asupritoare şi începe să le considere chiar 
prietene” 

Chemarea lui Hristos la cercetare de sine 


Ia aminte de tine însuţi, adică analizează-te cu luare-aminte în toate privinţele. 
Să ai neadormit ochiul sufletului pentru paza ta, pentru că mergi pe margine de 
ziduri de cetate (Înţelepciunea lui Isus Sirah 9, 13); 


În multe locuri sunt înfipte de duşmanul tău curse ascunse; uită-te la toate cele 
din juru-ţi ca să scapi din cursă ca o căprioară şi din laţ ca o pasăre (Pildele lui 
Solomon 6, 5) (Sfântul Vasile cel Mare, Omilia a III-a, la cuvintele „la aminte de 
tine însuţi ”, în Scrieri, partea IL, Omilii la Hexaemeron. Omilii la Psalmi. Omilii şi 
cuvântări, traducere de pr. prof. dr. Constantin Corniţescu şi pr. prof. dr. Teodor 
Bodogae, Ed. IBMBOR, 1986, p. 367.) 


Hristos ne cheamă să cugetăm la starea noastră în fiecare zi. Cercetarea gândurilor, 
mărturisirea păcatelor: acestea sunt parte integrantă a vieţii de nevoinţă, a creşterii 
întru Impărăție. A înceta necontenita cercetare de sine a inimii înseamnă a cădea 





pradă trândăviei ucigătoare de suflet a neamului omenesc în starea lui de păcat: 
mulțumit în voia proprie, satisfăcut cu starea lui de acum — oricare ar fi aceasta — şi 
nepăsător față de lucrarea trudnică a transformării întru Hristos. 


O viaţă creştinească adevărată, o viaţă care caută rugăciunea şi transfigurarea întru 
Hristos este una care se cercetează neîncetat pe sine, văzându-şi slăbiciunea şi 
căutând o cale de scăpare din robia păcatului. Conştient că viaţa aceasta 
pământească se sfârşeşte, că sufletul negreşit se va despărți de trup şi atunci va 
înceta lupta personală a vieţii noastre create, creştinul trebuie să trăiască zi de zi în 
lupta neabătută a înnoirii ascetice. Este o luptă cu nădejde, căci Domnul 
făgăduieşte Împărăţia celor care o vor lua prin străduință (Matei 11, 12) şi 
încredinţează pe fiecare persoană de prezenţa Lui continuă în această luptă: Eu cu 
voi Sunt în toate zilele, până la sfârşitul veacului (Matei 25, 20). Mai mult, 
precum tot El ne încredințează, biruinţa în lupta împotriva păcatului şi a 
stricăciunii, care este cu neputinţă pentru firea noastră firavă şi slăbănogită, este, cu 
toate acestea, o posibilitate reală prin harul Domnului: căci cele ce sunt cu 
neputinţă la oameni Sunt cu putință la Dumnezeu (Luca 18, 27), iar Apostolul 
adaugă: Toate le pot întru Hristos, Cel care mă întăreşte (Filipeni 4, 13). 


Ceea ce este „cu neputinţă”, însă devine „cu putință” întru Hristos, este 
confruntarea cu patimile: întâlnirea faţă în faţă cu păcatul — în inima omenească, în 
toate mădularele ei — a persoanei firave, slăbănogite, în lupta duhovnicească. 
Despărțită de puterea Celui care transformă slăbiciunea în putere, aceasta este o 
luptă necugetată. 


Omul slăbănogit stă în faţa a ceea ce Scripturile numesc omul „cel tare” (cf. Marcu 
3, 22-29) şi vede puterea cea mare a unui vrăjmaş neobosit. Firav întru neputinţa 
lui, slăbănogit până la oase de îndelungata legătură cu păcatul şi de supunerea 
completă față de patimi, omul acesta nu are nici un fel de putere înaintea 
vrăjmaşului său. Precum în cuvintele smeritului Manase, el strigă numai: Strâns 
sunt eu cu multe cătuşe de fier, încât nu pot să-mi ridic capul meu şi nu am nici 
loc de odihnă, pentru că Te-am mâniat şi am făcut rău înaintea Ta (Rugăciunea 
regelui Manase, 10) (Vezi infra, O sută de capete despre rugăciune şi trezvie, 37.) 
Este înrobit vrăjmaşului său şi strigă: Necazurile inimii mele s-au înmulțit [...]. 
Caută spre mine şi mă miluieşte (Psalmi 24, 17-18). 


Sau aşa s-ar cuveni să facă. Adâncul robiei omului față de păcat este atât de mare, 
tragedia lui, atât de profundă, încât, dacă ar fi conştient fie şi de o parte a realităţii 
acesteia, asemenea strigăte i-ar mistui inima. Şi deşi o asemenea conştiinţă ar putea 
fi, la vremea ei, o pricină de mare durere, totuşi această durere l-ar uni mai deplin 





cu lucrarea lui Hristos, căci Domnul ia o suferință ca aceasta şi o transformă într-o 
încercare dătătoare de putere, aşa cum fierul se cearcă în foc şi se face mai tare prin 
aceasta (cf. Psalmi 65, 10; Isaia 48, 10; Maleahi 3, 2). 


Însă omul nu este legat de Hristos în felul acesta, pentru că în parte acceptă, chiar 
recunoaşte adevărata stare a inimii sale. Lanţurile legăturii sale şi cătuşele robiei 
sale au devenit aşa de obişnuite, aşa de „normale”, că nu le mai vede. Patimile au 
devenit duşmani aşa de familiari, de obişnuiţi, că omul pierde din vedere 
adevăratul lor caracter, natura lor asupritoare şi începe să le considere chiar 
prietene. Duşmanul care fără încetare duce război împotriva lui este în aşa măsură 
„parte din peisaj”, că încetează să mai fie văzut, existenţa lui începe chiar să fie 
negată, să fie „explicată raţional” într-un context psihologic care îl face un lucru 
ireal, neimpresionant, îndepărtat. Astfel, lupta duhovnicească devine o non-luptă, 
ceea ce o face o înfrângere; căci dacă nu ne recunoaştem starea, încetăm să ne 
ridicăm la luptă cu seriozitate şi putere deplină — şi atunci stăpânesc patimile 
noastre, biruieşte păcatul, iar diavolul îşi cere drepturile mai cu putere. 


Atunci devenim ca fratele cel trândav duhovniceşte, care s-a apropiat de Sfântul 
Antonie cel Mare al Egiptului în pustie: „Un frate a zis lui avva Antonie: «Roagă- 
te pentru mine.» Zis-a lui bătrânul: «Nici eu nu te miluiesc, nici Dumnezeu, dacă tu 
însuţi nu te vei sili şi nu te vei ruga lui Dumnezeu.»” (Avva Antonie, Cuvântul 16, 
în Patericul egiptean, Alba Iulia, 1994, p. 10.) 


Aceasta este starea fără nădejde la care duce trândăvia duhovnicească: una în care 
omul nu luptă, nu acționează. Astfel că nu reuşeşte să ajungă nici măcar la 
temeiurile adevăratei Vieţi întru Hristos. În timp ce omul modern se simte oarecum 
„luminat”, deoarece nu mai acceptă legendele şi miturile demodate despre diavol, 
draci, războiul duhovnicesc sau uneori, chiar despre păcat, creştinul ştie că această 
luminare este curată înşelare. Este ascunderea realităţii dincolo de vălul subţire al 
lui „a şti mai bine” — un văl care este transparent pentru cine se uită la el obiectiv, 
din perspectiva adevăratei cunoaşteri întru Domnul a Bisericii, însă care, fără 
această cunoaştere, le pare multora chiar țesătura realităţii înseși. 


Cât de fără nădejde ar părea toate acestea dacă n-ar fi realitatea lui Hristos Cel 
înviat! Fără aceasta, însăşi existenţa omului n-ar fi definită decât de un cuvânt: 
moartea. Tot păcatul lui, toată supunerea lui de bunăvoie faţă de patimi duc numai 
aici. Lucrarea vrăjmaşului său se străduieşte să pricinuiască această singură roadă. 
Neputinţa omului de a recunoaşte atât propria sa slăbiciune, cât şi puterea 
vrăjmaşilor ar chezăşui biruinţa acestora. Aceasta ar fi cu adevărat o pricină de 
deznădejde — de întristare şi de tânguire adevărată. 





Însă creștinului, de fapt întregului neam omenesc creat, i s-a dăruit singurul lucru 
de trebuinţă: biruinţa asupra morţii înseşi. Prin această biruinţă, obţinută de Hristos 
pe Cruce, în mormânt şi în iad întru slava Sa jertfitoare de Sine, lupta în care este 
angajat omul este una în care se întrevăd semne de biruinţă. Crucea devine semnul 
vieţii, iar câmpul de luptă al inimii este recâştigat pentru slava întru Domnul cel 
Inviat. 


Aceasta nu înseamnă că lupta încetează. Diavolul este înfrânt, dar încă deţine o 
sabie puternică. Încă ne închinăm în faţa patimilor, dar a venit mântuirea neamului 
omenesc. Lupta se înnoieşte şi primeşte putere întru Hristos. Duhul a venit ca să ne 
asigure platoşa pentru bătălie. Slăbiciunea devine putere şi cele cu neputinţă devin 
cu putinţă pentru neamul omenesc întru Domnul său. 


Astfel, sarcina noastră zilnică este măreaţă: să privim înăuntru, în adâncurile 
inimii, să descoperim acolo lanţurile care ne leagă de părțile cele mai de jos ale 
întunericului şi cu harul lui Dumnezeu, să luptăm împotriva lor. Suntem chemaţi să 
lucrăm, prin puterea mântuitoare a Domnului întrupat, pentru a birui cele care 
caută să ne nimicească. Trebuie să cugetăm la starea noastră în fiecare zi, s-o 
vedem în adevărata ei slăbiciune şi să chemăm mângâierea şi sprijinul Domnului 
cel milostiv pentru a o depăşi. 


Suntem chemaţi să ne schimbăm, să ne transformăm: să ne vedem şi să ne 
cunoaştem pe noi înşine, astfel încât să ne putem oferi lui Hristos pentru 
transfigurare. 


Chemarea lumii 


Însă lumea ne cheamă adesea la o lucrare diferită, căci refrenul societăţii este în 
general unul de mulţumire de sine. Este adevărat că suntem chemaţi uneori de 
această lume să ne cercetăm pe noi înşine; dar suntem provocaţi, de obicei, să 
facem aceasta pentru a descoperi cum să fim fericiţi şi mulţumiţi cu noi înşine, fie 
aşa cum suntem, fie cu „sinele” adevărat, care este o lărgire şi o limpezire a acestei 
existenţe de aici. Această cercetare de sine lumească este umanistă şi fatalistă într- 
un mod previzibil: umanitatea este în punctul ei maxim atunci când ajunge să fie 
„mulţumită cu sine” aşa cum este, în adâncul inimii. Trebuie să privim înăuntru, 
pentru a descoperi şi a defini „sinele” cu care trebuie să învăţăm să fim împăcaţi şi 
mulțumiți. 


Această chemare ia forme diferite în lumea modernă, dar poate fi redusă, în esenţă, 
la două. Mai întâi, este credința simplistă că omul poate şi ar trebui să fie orice 





doreşte să fie, în ce mod doreşte, atâta timp cât nu le face rău altora. În acest caz, 
omul este chemat să se schimbe puţin sau deloc; scopul oricărei cercetări de sine 
este descoperirea „eului” cu care să fie fericit şi satisfăcut. O asemenea viziune 
elementară despre lume a fost în centrul unor tendinţe sociale diverse, de la 
mişcările contraculturale ale anilor 1960 până la mentalitatea de acceptare 
universală a generației de acum. Este, oarecum, forma elementară şi extremă a unui 
sistem de credinţe „satisfaction now” [satisfacţie acum]. Pentru că este 
fundamental simplă, este rareori lămurită prin vreun detaliu: însuşi miezul unui 
asemenea mod de gândire este că orice încercare de a particulariza credinţa şi 
acţiunea restrânge libertatea voinţei într-un mod negativ. 


Însă există o formă mai nuanţată, mai rafinată în feluritele chipuri ale mişcărilor 
„new age” şi „self-help” [ajută-te singur], care sunt la fel de populare în primele 
decade ale secolului al -XXI-lea, precum erau în secolul al XX-lea. Aici, omul 
întâlneşte o largă varietate de puncte de vedere, dintre care multe sunt destul de 
pretenţioase, dar se învârt în continuare în jurul punctului central al satisfacţiei de 
sine, al mulţumirii de sine. Diferenţa dintre aceste filosofii şi cea a modului de 
gândire simplist „fii ce vrei să fii” este că ele implică adesea îndemnul la 
schimbare şi la transformare — chiar o transformare a sinelui. Asemenea puncte de 
vedere adoptă un grad de nuanţare: aceea dintre dragostea de sine falsă şi dragostea 
de sine adevărată, una fiind marcată de slăbiciuni şi probleme, iar cealaltă fiind 
înaltă şi autentică. În aceasta există o oarecare scânteie a naturii autentice a 
cercetării de sine care susține nevoinţa ortodoxă: o cercetare care descoperă o 
viziune deformată despre persoana umană. Discuţia despre stări emoţionale fireşti 
(cum ar fi ruşinea) folosite greşit şi de care se abuzează reflectă, de asemenea, în 
unele privinţe, o concepţie a pervertirii firii, pe care Ortodoxia o numeşte patimă. 
Există o chemare directă la autoevaluare şi la schimbare, astfel încât sinele fals, 
trăit în prezent şi prins în cătuşele diverselor probleme, să poată fi lepădat -în 
favoarea sinelui adevărat, care este obiectul nemijlocit al dragostei. 


Totuşi, dincolo de această formă de asceză exterioară (căci aceasta este cu adevărat 
un fel de „asceză laică”), rămâne o temelie solidă în definirea sinelui. Sinele 
„adevărat” pe care omul năzuieşte să-l descopere şi să-l iubească este în continuare 
un sine definit de voinţa şi de dorinţele sale. Astfel, în timp ce viziunea aceasta este 
mai nuanţată şi mai complexă decât modul de gândire simplist „fii ce vrei să fii, 
cum eşti acum, câtă vreme nu faci rău altora”, rădăcina amândurora este aceeaşi: 
satisfacție câştigată prin mulțumirea întru sine, aşa cum este acesta [sinele] definit 
de el însuşi. 





Cât de mare este ispita aceasta şi cât de răspândită este această viziune despre 
lume! Însă acest sistem atotcuprinzător de idolatrizare de sine poate fi repede 
identificat ca rod al unei viziuni despre lume cu totul seculară. Să ne amintim că 
rădăcina acestui termen, „secular”, este latinescul saeculum: „generaţie” sau 
„veac”, folosit în vocabularul creştin pentru a semnifica „lumesc” sau legat de cele 
ale lumii în orice perioadă anume. O viziune seculară despre lume este una care 
vede lumea şi viața omenească din ea, în primul rând sau în întregime, în termeni 
de „lucruri ale veacului acestuia”, de puncte de vedere lumești, despărțite de 
viziunea teologică a Bisericii. Este modul de gândire care vede tot mai mult 
păcatul ca o convingere depăşită, care ţine de comportamentul moral; dracii, ca un 
jargon superstițios şi demodat, folosit pentru a descrie cele despre care lumea 
„ştie” acum că sunt doar elemente psihologice; Raiul şi iadul, ca mituri demodate 
menite să întărească nişte coduri morale; iar gândurile care sunt acum în grațiile 
unei generaţii pierdute, ca pe adevărurile ultime care trebuie să guverneze şi să 
definească existenţa omenească. 


Nu este de mirare, aşadar, că o asemenea viziune despre lume va chema persoana 
la un mod de cercetare de sine diferit de cel cerut de Hristos. Fără o recunoaştere a 
faptului că această lume este lucrarea unui Făcător, că este locul de creştere pentru 
o făptură care are un potrivnic în acea creştere, că se mişcă spre judecată, mântuire 
şi înnoire — fără aceste lucruri, imboldul spre o chemare la schimbarea adevărată 
întru Viaţa sfințitoare a Făcătorului se pierde uşor. Mai degrabă, când lumea şi 
viaţa aceasta sunt văzute ca finalităţi în ele însele, când această viaţă şi acest „sine” 
sunt înțelese ca singurul contur definitoriu al existenţei (şi chiar al „zeităţii”), 
imboldul este spre acceptare. Omul trebuie să accepte lucrurile aşa cum sunt şi 
astfel să afle mulţumirea. Acest lucru este adevărat chiar şi în sistemele care susțin 
schimbarea în perceperea şi definirea de sine a omului; căci o schimbare de la un 
mod de definire de sine la altul (chiar dacă cel din urmă poate fi oarecum mai puţin 
problematic decât cel dintâi) nu este decât o mişcare în interiorul unui context 
comun. Omul continuă să găsească mulțumire prin acceptarea idolului sinelui, 
chiar dacă i se spune să remodeleze acea imagine a sinelui înainte de a o accepta. 


Această mentalitate este o amăgire şi o capcană pentru creştin şi e de datoria 
noastră să luăm aminte la cât este de insidioasă în societatea de azi. Trăim în 
generaţia „self-help”, în care mentalitatea „do-it-yourself” [fă-o tu însuţi] se aplică 
la viaţa lăuntrică la fel de mult ca şi la cea din afară; iar ruptura dintre luptele 
legate de viaţa lăuntrică şi poveţele Bisericii înseamnă că scopurile stabilite de un 
asemenea „ajutor” sunt, adesea, doar roadele şi dorinţele oricui se întâmplă să scrie 
cea mai nouă carte, care oferă cea mai nouă înțelepciune. Dar principiul ce le 
guvernează pe toate rămâne unul al satisfacţiei. Fiinţa umană este provocată nu să 





devină altceva (cu excepţia situaţiilor care i se poate cere să lepede anumite 
atribute care o opresc de la a fi cine este cu adevărat în inima e1), ci să devină 
fericită cu sinele care acum stă ascuns. Ceea ce trebuie să lepede sunt acele lucruri 
pe care alţii caută să i le „impună”; căci acestea sunt lucruri care „neagă sinele 
adevărat”, care „caută să se conformeze” la „moralitatea altuia” şi astfel împiedică 
o mulțumire adevărată cu propria ființă a omului. Şi astfel, programul social 
popular, care influenţează, de asemenea, mişcările politice dominante, este unul de 
reînnoită mulțumire de sine: de a socoti că fiind drept ceea ce se potriveşte cu 
viziunea mea despre „sine”, oricare s-ar întâmpla să fie aceasta şi oricum aş ajunge 
s-o am. 


Cât de departe sunt acestea de chemarea creştină! Sunt, în cel mai bun caz, profund 
discordante. În cel mai rău caz (şi adesea le vedem în cel mai rău caz) sunt cu totul 
potrivnice. Creştinismul este o viaţă înrădăcinată în cele ale lui Hristos. Sarcina lui 
este nu să trăiască pentru sine, ci să trăiască pentru Hristos; iar scopul lui este nu 
satisfacția, ci transformarea. Creştinul este chemat să devină, să intre într-o înnoire 
a vieţii care este a Altuia — care este a lui Hristos. EI trebuie să descopere „sinele” 
existenţei sale de acum tocmai ca să poată lucra pentru a-l schimba într-o viaţă 
definită nu de voia sa, ci definită şi făcută reală de Altul — de Dumnezeu Însuşi. 
Viaţa în Hristos este o viaţă de transformare într-un Om Nou. Este o viaţă care 


lucrează spre înviere, când trupul morţii acesteia (Romani 7, 24) va trece, iar omul 
slăvit II va cunoaşte pe Domnul Slavei. 


Creştinul de azi aude două chemări: cea a lui Dumnezeu şi cea a lumii. Şi cu 
adevărat, este aşa cum a fost întotdeauna, de când Hristos a rostit pentru întâia oară 
în lume Evanghelia care ridică pe tată împotriva fiului, pe mamă împotriva fiicei 
(ef. Luca 12, 53) şi Împărăţia împotriva -saeculum-ului [veacului acestuia, n.n.]. 
Ispita constantă este de a răspunde la amândouă, ca şi cum amândouă ar fi egale în 
valoare sau ar merge mână în mână; dar aceasta înseamnă a ignora cuvântul 
Domnului. Lasă morţii să-şi îngroape morţii lor (Matei 8, 22; Luca 9, 60) a fost o 
afirmaţie rostită de Hristos nu ca o respingere rece, nepăsătoare a lumii, ci pentru a 
le da ucenicilor Săi o învăţătură, anume: chemarea lumii care duce la moarte 
trebuie să fie lăsată să-şi răspundă sieşi. Chemarea la Împărăţie trebuie să fie 
singurul centru spre care se îndreaptă atenţia inimii creştine. Numai răspunzând la 
această chemare şi doar la această chemare, poate omul cu adevărat să fie milostiv 
cu „cei morţi” — cei care sunt pierduţi în păcat, care cedează la chemarea lumii —, 
căci singurul antidot pentru moarte este învierea, iar învierea vine numai prin 
puterea Domnului cel înviat. 


[va urma] 





(din: Arhim. Irineu, Începutul unei vieţi în rugăciune, Editura Sophia, 2014) 





IPS Irineu Pop-Bistriţeanul - Predică la Duminica după Botezul Domnului 


Dreptmăritori creştini, noi pământeni ştim prea bine că fără lumina şi căldura 
soarelui viaţa noastră trupească şi viaţa sub toate formele ei ar fi cu neputinţă pe 
planeta noastră. 


De aceea, în multe din credinţele păgâne de altă dată, soarele era adorat ca un zeu. 
Având în vedere rolul pozitiv pe care soarele îl are pentru viaţa noastră 
pământească, mulți dintre gânditorii şi poeţii creştini au comparat întruparea Fiului 
lui Dumnezeu şi darurile aduse de El omenirii, cu binefacerile luminii şi căldurii 
soarelui. 


De Crăciun, Biserica noastră cântă: „Lumină ne-a strălucit nouă, Hristoase 
Dumnezeule, venirea Ta. Lumina cea din Lumină, strălucirea Tatălui toată făptura 
a luminat”. 


Sfântul Evanghelist Matei, vorbind despre începutul propovăduirii Mântuitorului 
în părțile Galileei, spune că „poporul care stătea în întuneric a văzut lumină mare şi 
celor ce şedeau în latura şi în umbra morţii lumină le-a răsărit” (Mt. 4, 16). 





Lumină este viaţa Sa impecabilă, lumină sunt faptele Sale de iubire, lumină este, 
mai ales, învăţătura Sa plină de apă vie. De aceea, numai încălzindu-ne la această 
Lumină, la Acest „Soare al dreptăţii” (Mal. 3, 20) şi lăsându-ne călăuziţi de EI, în 
toate zilele vieţii noastre, precum ne lăsăm încălziți de soarele material care 
rânduieşte viaţa planetei noastre, noi vom putea moşteni viaţa veşnică. 


Iubiţi credincioşi, prin naşterea lui Mesia, Dumnezeu Tatăl Îşi deschide braţele 
Sale spre om, „această plăsmuire minunată” - cum i-a zis Shakespeare - pe care-l 
naşte din nou, smulgându-l de pe calea întunecoasă a păcatului. 


Cu adevărat, născându-Se în Betleem, Fiul lui Dumnezeu ne-a arătat nouă lumina, 
precum EI Insuşi spune: „Eu, Lumină am venit în lume, ca tot cel ce crede în Mine 
să nu rămână în întuneric” (In. 12, 46). 


Domnul a spus odată ucenicilor Săi că sunt douăsprezece ore când pot umbla în 
lumina zilei fără să se poticnească. Dar, când lumina a apus şi noaptea a căzut, ei 
se împotmolesc, atâta vreme cât o lumină interioară nu-i călăuzeşte. lisus a avut 
această lumină lăuntrică, care L-a călăuzit în momentele întunecate ale vieţii Sale. 


Prin tot ceea ce a făcut pentru noi la Crăciun, la Paşti şi la Rusalii, El a binevoit să 
sădească această lumină în noi. Având lumina înţelegerii în sufletul nostru curat, 
putem spune cu înțeleptul voievod Neagoe Basarab: „Eu n-am putut afla Rai 
mai bun şi mai dulce decât în faţa Domnului nostru lisus Hristos”. 


Numai stând în comuniune strânsă cu Hristos „Lumina lumii” (In. 8, 12), vom avea 
permanent în forul nostru lăuntric lumina Sa cea sfântă. Mijloacele prin care putem 
să realizăm această petrecere şi creştere în lumină sunt: Biserica, Biblia şi 
Euharistia. 


Sfânta Biserică este izvor de lumină. Prin învăţătură şi Sfintele Taine, prin canoane 
şi porunci bisericeşti, ni se oferă lumina care se pogoară din cer, încât cugetele şi 
inimile noastre sunt îndreptate spre adevăr şi dreptate. 


Biserica este stâlpul de foc care îi călăuzea pe israeliți în pustie, este Muntele 
Sinai, învăluit în focul Dumnezeirii, de pe care se proclamă Legea dumnezeiască. 
Pe pământ, nu există nicăieri un mai bogat izvor de lumină; aici, virtutea este 
vestită, săracii sunt mângâiaţi, cei dezorientați sunt povăţuiţi, cei singuri găsesc 
comuniunea, iar poporul lui Dumnezeu este luminat, ca să poată peregrina prin 
tenebrele veacului. 





În Biserică, Îl întâlnim pe Cel nevăzut, Răscumpărătorul Cel de sus şi Lumina 
lumii, auzim glasul Său, ne împărtăşim de căldura iubirii Sale şi ne desfătăm de 
strălucirea feţei Sale. Cuvântul biblic dă lumină. 


Fericitul Augustin a citit un text paulin şi s-a convertit. Alţii, citindu-l, l-au 
descoperit ca fiindu-le cale luminoasă spre viaţa cea nouă. 


„În cuvintele Scripturii - spune Sfântul Atanasie cel mare - Se găseşte Domnul, 


a Cărui prezenţă demonii nu o pot Suporta”. Aceste fiinţe întunecate Sunt 
chinuite de Cuvântul dătător de lumină. 


Mulţi, prin lectură biblică, au găsit putere pentru vieţuirea de fiecare zi. Despre 
scriitorul rus Merejkovski (31941) se spune că citea zilnic din Noul Testament şi 
de fiecare dată i se părea că citeşte ceva nou, care-l mângâia şi întărea. EI a grăit 
astfel: „Ce-mi vor pune oamenii în sicriu când va fi să fiu înmormântat? Biblia! Cu 
ce voi învia? Cu Biblia! Ce-am făcut de seamă în viaţă? Am citit Biblia!”. 


Marele Bossuct (71707) afirma: „Eu nu pot trăi fără Biblie”. Aceasta este 
scrisoarea personală pe care ne-o adresează fiecăruia Impăratul cerurilor, oferindu- 
ne lumină spirituală şi adevăr mântuitor. 


Sfânta Împărtășanie este lumină. Primind-o, ne unim cu Hristos, izvorul luminii 
dumnezeieşti, Care ne spune: „Cel ce mănâncă Trupul Meu şi bea Sângele Meu 
rămâne întru Mine şi Eu întru el” (In. 6, 56). 


Ea este, după expresia Sfântului Ignatie, „leac al nemuririi”, fiindcă risipeşte 
întunericul păcatului aducător de moarte. Impărtăşindu-ne, noi Il primim în noi pe 
Dumnezeu Cel Atotluminos. 


În Canonul Sfintei Împărtăşanii, ne rugăm astfel: „Împărtăşirea nemuritoarelor 
Tale Taine, Hristoase, să-mi fie mie acum, izvor de lumină” sau „Ca focul şi ca 
lumina să-mi fie mie Trupul şi Sângele Tău cel scump, Mântuitorul meu, arzând 
materia păcatului şi mistuind spinii patimilor şi luminându-mă tot pe mine, cel ce 
mă închin Dumnezeirii Tale”. 


În Dumnezeiasca Euharistie, găsim o putere imensă, o energie luminoasă faţă de 
care energia atomului păleşte până la totala lipsă de însemnătate. 

Prin Botez ne-am îmbrăcat în Hristos, „Lumina lumii”. De aceea, Sfântul Apostol 
Pavel ne îndeamnă: „Ca fii ai luminii să umblaţi” (Efes. 5, 8). Ca simbol al acestei 





realități, am fost îmbrăcaţi în haină curată şi albă şi s-a rostit rugăciunea: „Dă-mi 
mie haină luminoasă...”. 


De aceea, nu putem fi creştini adevăraţi decât având permanent inima deschisă, 
pentru ca lisus să intre şi să ne purifice cu iubirea Sa, să ne lumineze cu lumina Sa 
şi să ne unească cu El. Dacă inima creștinului este închisă, aceasta rămâne rece şi 
întunecată, se împietreşte şi se usucă, pentru că în ea nu circulă seva dătătoare de 
viaţă a lui Hristos, Care ne-a altoit pe noi ca pe o mlădiţă întru EI, „Viţa” cea 
dumnezeiască şi nemuritoare (cf. In. 15, 5). 


Omenirea este împărţită aproape complet între cei ce aparţin în întregime lui 
Hristos şi cei ce Il refuză, cei care resping Lumina. Cine este în întuneric nu vede, 
nu înţelege, nu profită, nu trăieşte. 


Acum, nu e timp de a sta în întuneric, ci, din contră, e vremea potrivită de a ne 
împărtăşi din Potirul Luminii cereşti pentru a ne mântui! Astăzi, cuvintele de iubire 
ale Mântuitorului Hristos traversează oceanele şi ajung pretutindeni, încât trebuie 
numai ascultate şi trăite, în viaţa de fiecare zi. 


Dar, nu poate asculta cine are urechile închise; nu poate contempla minunile lui 
Dumnezeu cine este orb. 


Iubiţii mei, în acest timp, sunt mulţi orbi şi surzi care s-au ataşat de pământ ca şi 
cum nu va trebui să-l părăsească niciodată. Oamenii se agită şi aleargă, caută 
nebunii şi deşertăciuni, adoră idoli falşi şi mincinoşi. 


Oamenii risipesc timpul lor preţios şi neglijează slujirea pe care o datorează lui 
Hristos, Cel Care ne iubeşte şi nu doreşte altceva decât să fim fericiți pentru 
veşnicie. Prost şi nesocotit este omul care, în mijlocul unei lumini atât de mari, 
caută să rămână în întuneric. 


Hristos Domnul vrea ca inima noastră să devină asemenea cu inima Sa, să bată la 
unison cu inima Sa. Dacă ne străduim să fim ai Lui în cuget, în suflet şi în orice 
aspirație, vom vedea aurora mare şi sublimă a fericirii, adică vom gusta din viaţa 
Sa înviată, biruitoare şi veşnic fericită. 


La această viaţă ne cheamă Mântuitorul când zice: „Eu sunt Lumina lumii; cel ce 
Îmi urmează Mie nu va umbla în întuneric, ci va avea lumina vieţii” (In. 8, 12); 
„Eu sunt învierea şi viaţa; cel ce crede în Mine, chiar dacă va muri, va trăi” (In. 11, 
25). Amin. 





Mitropolitul Antonie Plămădeală - Predică la Duminica după Botezul 
Domnului (1) 


Am văzut pustia Quarantaniei. Piatră şi nisip. Nisip şi piatră în care nici sămânţa 
celei mai sălbatice dintre plante nu încolţeşte. Soarele descătuşat, uscat, rău, 
agresiv. Soare căzând din zenit ca o săgeată de foc, fără să întâlnească în cale nici 
un fel de obstacol. 


Nici o pânză de nor nu se alcătuieşte şi nu se rătăceşte între pământul fierbinte şi 
cerul fierbinte al Quarantaniei. Cât priveşti cu ochii, spaţiu lipsit de ocrotire. Stihie 
stearpă. Cer fără apă. Pământ fără viaţă. Nici umbra unui fir de iarbă nu te 
adăposteşte de vrăjmăşia ce pogoară din înălțime. Stihia de foc o duşmăneşte pe 
cea de apă şi Quarantania, din imemoriale timpuri ale Terrei, a apucat să cadă sub 
stăpânirea celei dintâi. Nici animal, nici pasăre, nici şoarece, nici gâză, nici om nu 
pot trăi acolo. 


Nici Dumnezeu n-are pentru cine merge şi întârzia acolo! Doar „Ducă-se pe 
pustii”, izgonitul, singuraticul, doar el îşi are sălaşul în astfel de singurătăţi, 
domnind peste o împărăție lipsită de sens. Acolo, toropit de arşiţă, îşi plănuieşte 
campaniile. De acolo încurajează tot ce duce la dezbinare, tot ce strică înţelegerea 
şi comuniunea, tot ceea ce goleşte creaţia de sens, tot ceea ce e împotriva rațiunii 
şi a bunului simţ, tot ce poate strica armonia. 





Plutarh îi derivă numele de la „diavallein”, „a separa”. Cel ce separă, cel ce 
desparte. Cel a cărui vocaţie e să provoace duşmănii. Aristofan traduce „diavolos” 
cu „calomniator”, losif Flaviu cu „acuzator”, cel ce vede numai negru. Autorul 
cărții Ester îl traduce cu „cel ce se opune” din principiu la tot ce e bun. Domnul 
„Nu”. 


Și Vechiul şi Noul Testament îl au în toate aceste înţelesuri, de altfel destul de 
apropiate unele de altele, chiar şi când el se ascunde şi sub alte nume, ca belzebul, 
satan, belial, azazel şi altele. 


Dumnealui jubilează numai când înşeală, când cineva ia drept bun şi adevărat ceea 
ce e fals şi minciună. Jubilează când intenţia rea e luată drept intenție bună. 
Jubilează când rotiţa pe care o învârte el, atunci când îşi dă maşina drept 
perpetuum mobile, rămâne ascunsă şi când îi face pe cât mai mulţi să creadă că 
maşinăria merge de la sine. Fără mişcător! 


Contează în general pe uşurinţa cu care e crezut, pe superficialitatea şi naivitatea 
interlocutorului. 


Îi place să lase impresia că face binele. Multora suprafaţa faptei lui li se pare bună. 


Atunci el le apare drept înger al luminii. Naivii se înduioşează, iar el împarte 
zâmbete bine compuse, din smerenia cărora răzbate un triumf abia reținut. Nimic 
nu-i place mai mult decât să fie luat drept ceea ce nu este! Ascuns sub aparenţe, el 
dăruieşte mărgele drept mărgăritare şi ciori drept privighetori. 


Face şi bine. Numai că aranjează să iasă din el un rău. Cine să se ştie feri de cineva 
care îţi face bine! Îţi dă să mănânci ca să te îmbolnăveşti, îţi dă să bei ca să te 
îmbeţi. Îți exaltă calităţile ca să te mândreşti, îţi aţâţă drepturile ca să pierzi măsura. 
Îţi dă dreptate la supărare, ca să te împingă la răzbunare; îţi spune la ureche ce zic 
alții rău despre tine, ca să-ţi dezlanţuiască ura; te îmbie la logică pentru a-ţi stimula 
încăpăţânarea. 


Printre marile lui pasiuni, silogismul nu e pe ultima treaptă. Viclean, îşi crede 
viclenia înţelepciune şi umbră învăluit în togă de filosof. Îi place, când înşală, să 
convingă. Din gura lui argumentele curg în cascade ca apa şi toate vin îmbrăcate în 
cea mai strălucitoare aparenţă de gând rotunjit după regulile logicii şi ale bunului 
simţ. Cu prostia îi atrage numai pe proşti şi de aceştia nu duce lipsă. Îi are oricum. 
Are întotdeauna argumente, numai că le are deopotrivă pentru şi împotriva 
aceluiaşi lucru. 





A încercat să-l prindă în mrejele lui şi pe lisus, pe când se afla retras în pustie 
pentru post şi rugăciune: „De eşti Fiul lui Dumnezeu, zi ca pietrele acestea să se 
facă pâini” (Matei 4, 3) şi nu vei mai flămânzi. 


După patruzeci de zile şi patruzeci de nopţi de post negru, în pustia Quarantaniei, o 
astfel de ispită putea fi irezistibilă. Adresată lui lisus, ispita era logică. Putea Iisus 
să prefacă pietrele în pâini? Putea. A dovedit-o când a săturat mii de flămânzi cu 
cinci pâini, din care au rămas douăsprezece coşuri de firimituri. Era însă o cursă. 


Dacă s-ar fi lăsat prins în ea şi-ar fi compromis voinţa de a posti şi-ar fi compromis 
omenitatea supusă suferinţei, foamei şi setei, ar fi compromis planul întrupării. Tot 
aşa s-ar fi întâmplat dacă s-ar fi lăsat ispitit şi atunci când îi cereau să se pogoare 
de pe cruce. Ar fi compromis învierea şi tot ce a urmat după ea: creştinismul. 


Diavolul a voit să-L forţeze să abandoneze teanthropia în care intrase şi care făcea 
parte dintr-un tot, dintr-o teologie, dintr-un sistem gândit de Dumnezeu. Ca 
întotdeauna în asemenea cazuri, răspunsul lui lisus la cea dintâi ispită a fost 
neaşteptat. N-a spus nici că este Fiul lui Dumnezeu, nici că nu este; nici că poate 
preface pietrele în pâini, nici că nu poate, nici că vrea să le prefacă, nici că nu vrea. 
N-a intrat în logica ispititorului. 


I-a dărâmat-o printr-un apel la o autoritate superioară logicii, la un tertium pe care 
ispititorul nu-l luase în calcul: „Scris este, că nu numai cu pâine va trăi omul, ci şi 
cu tot cuvântul care iese din gura lui Dumnezeu”. Şi cu pâine, dar nu numai cu 
pâine. Există o ordine care n-o desfiinţează pe aceasta, dar n-o ţine drept exclusivă. 


Și contrariul e adevărat. Cu cuvântul lui Dumnezeu, dar nu numai cu El. Ordinea 
de sus nu e nici ea exclusivă, cât suntem în trup. Dovadă că e aşa, e că lisus se va 
întoarce la pâine. Dar nu se va întoarce atunci când întoarcerea ar fi putut fi cădere 
în ispită, ci când va voi EI, liber de ispită. 


Ispititorul e însă dintotdeauna perseverent. Ca şi ispita. Ispita e mai perseverentă 
decât virtutea. A operat lisus cu Scriptura? Scriptură ştie şi întunecimea sa. Îi 
încurcă chiar şi pe marii exegeţi. Şi câte minţi simple nu întoarce pe dos, făcându-i 
pe bieţii oameni să creadă că descoperă abia ei acum, tâlcul unor texte, ignorat de 
tâlcuitorii cei mari timp de sute şi mii de ani! De ce să nu încerce şi cu lisus? 


Vrea lisus argumente biblice? Îi va oferi argumente biblice. Iată unul cum nu se 
poate mai potrivit şi mai ales, încă o dată logic: „Luându-l pe Iisus din pustie, L-a 
dus în sfânta cetate, în Ierusalim şi punându-l pe streaşina templului, L-a încercat: 





De eşti Fiul lui Dumnezeu, aruncă-Te Jos, căci scris este: îngerilor Săi va porunci 
pentru Tine şi pe mâini Te vor purta, ca să nu-Ţi loveşti de piatră piciorul Tău”. 
Era un citat din Psalmul 90. 


Alternativa era logică într-adevăr. Nu avea decât să se supună probei. O trecea şi 
gata. Simplu şi uşor. Nu avea nimic de pierdut. Oare într-adevăr nu avea nimic de 
pierdut? Să fi fost ispita cu totul gratuită? Deocamdată însă, lisus i-a dovedit că ştia 
mai bine decât dânsul Scriptura. I-a dat din nou un răspuns neaşteptat şi în aceeaşi 
măsură logic. „De asemenea este scris - i-a zis - să nu ispiteşti pe Domnul 
Dumnezeul tău” (Deut. 6, 16). Nici de data aceasta n-a intrat în jocul şi în logica 


ispititorului. 


lisus n-a făcut nimic de dragul demonstrației. Poate că aceasta e una dintre cele 
mai interesante observaţii din cele făcute de Bultmann, marele exeget, despre lisus. 
lisus n-a făcut minunile pentru a dovedi ceva. N-avea nevoie să dovedească nimic. 
EI nu ştia ce este îndoiala. 


Când făcea minunile, le făcea dintr-o pornire de moment a inimii. Or, diavolul îl 
îndemna acum să se verifice. Aproape să se îndoiască de Sine. Să-şi verifice 
dumnezeirea. Sau măcar să-şi compromită omenitatea. Să-L facă să se deconspire. 


Diavolul ştia că nu putea face nimic împotriva lui Dumnezeu; încerca împotriva 
omului. Îl deranja întruparea Lui ca om adevărat, fiindcă prin aceasta îşi asuma 
păcatele oamenilor şi le răscumpăra. 


ŞI apoi a urmat cea din urmă, suprema îndrăzneală şi încercare a ispititorului. EI, 
mereu răzvrătitul, tinzând mereu la locul de frunte de unde a vrut dintotdeauna să- 
L dărâme pe Dumnezeu, viclean dar nu înţelept, mândru dar nu inteligent pe 
măsura mândriei, a crezut că a găsit momentul acum, prinzându-L redus la foame 
şi la sete în pustie, sub chip de om, cu voinţă de om, cu fire de om, în suferinţă, să- 
I propună un târg. Izvor al îndoielilor, văzându-L pe lisus că nu-şi verifică 
dumnezeirea, va fi început el să se îndoiască asupra ei şi atunci a făcut un pas mai 
departe, atacându-L din partea cealaltă. 


Exaltându-l omenitatea, într-o încercare supremă de a-L reduce exclusiv la om, L-a 
provocat să-şi uite, să-şi nege, să se îndoiască şi El de dumnezeirea Sa şi s-o 
abandoneze pentru un statut mai palpabil, concret şi imediat. Arătându-l toate 
împărăţiile lumii şi slava lor, i-a zis: „Toate acestea ţi le voi da Ţie”, „dacă îmi 
recunoşti puterea şi mă recunoşti de stăpân. Căci sunt stăpân peste toate. Toate sunt 
la mâna şi la voia şi la puterea mea. Aşa vei scăpa îndată de pustie, de foame şi de 
sete, de singurătate şi de gândul amar că nu însemni nimic pe lume, că eşti uitat şi 





părăsit. Vei avea tot ce vrei: putere şi stăpânire, peste toți şi peste toate. Şi slavă. 
Nu mi-ai dovedit nici mie, nu ţi-ai dovedit nici Ţie că eşti Fiul lui Dumnezeu. Nici 
nu ești. Nu eşti nimic. Eşti Nimeni. Cel ce nu există. Cine te mai ştie? Nici nu vei 
mai fi în stare să te reîntorci de unde ai plecat. Nimeni nu Te mai ţine minte. 
Acceptă târgul şi vei avea totul şi numai aşa vei fi din nou cineva pe pământ”. Îi 
sugera oferta unui schimb de identitate, între ei doi, printr-un târg de aparenţă, pe 
loc, avantajoasă. 

Îi cerea să renunţe la „a fi”, în schimbul lui „a avea”. Tentaţie veche cât lumea, dar 
mereu repetată şi destul de des printre oameni, încununată de succes. 


De data aceasta lisus nu i-a onorat ispita cu nici un răspuns. 


De fapt, ispititorul, simbol al negației, împotrivitor prin vocaţie, nu putea nimic. 
Minţea. Nu putea da nimic nimănui, pentru că nu avea nimic. Ispitea. El putea doar 
lua ceea ce era dat de Altul, de Cel ce este şi are. Dar avea o speranţă: dacă, obosit 
şi slăbit de pustie şi singurătate lisus s-ar fi lăsat ispitit să coboare ele la „a fi” la „a 
avea”, s-ar fi urcat el îndată în locul rămas liber, împlinindu-şi visul care i-a adus 
cândva căderea: să ia locul lui Dumnezeu. Căci ştia că acceptarea ispitei, oricât de 
mincinoasă ar fi fost, ducea la descalificarea celui care ar fi acceptat-o. 


Uzurpator mereu la pândă, chip al neîmplinirii, având dezvoltate doar ambiția rea 
şi mintea înfierbântată de invidie, logica lui era de fapt naivă şi cu cât era mai 
îndrăzneață, cu atât era mai copilărească. 


El credea că ceea ce îi merge uneori cu unii oameni, îi putea merge şi cu Omul 
lisus. lisus a restabilit însă repede şi simplu scara solidă a valorilor, aşa cum erau 
ele statornicite acolo, în împărăţia cea veşnic asemănătoare cu ea însăşi, adresându- 
i-se ca unui coate goale, pripăşit la periferia împărăției şi tolerat acolo din raţiuni 
necunoscute nouă în întregime. „Piei, satano, căci scris este: Domnului 
Dumnezeului tău să te închini şi numai Lui să-l slujeşti” (Mt. 4, 10). 


Disputa din pustia Quarantaniei a fost încercarea de a i se sugera lui lisus, la un 
moment dat, o altă Evanghelie, una falsă, inversă, Evanghelia altei împărăţii. Ea 
nu-i putea fi sugerată cu mai multe şanse de succes nicăieri altundeva decât în 
deşert, în pustie în condiţii de foame şi de sete, acolo unde neexistând nimic, nimic 
altceva nu putea tenta mai puternic decât a avea totul. 





A 


„A avea” în schimbul pierderii lui „a fi”. A avea ceea ce trece, în schimbul lui a fi 
veşnic. Sau măcar a opta pentru prioritatea lui „a avea”. lisus a optat pentru 
primatul lui „a fi”. 





Mitropolitul Antonie Plămădeală - Predică la Duminica după Botezul 
Domnului (2) 


Ne aflăm în Duminica de după marea sărbătoare a Botezului Domnului. Versetele 
Evangheliei de astăzi sunt pline de încărcătură doctrinară, continuând descoperirea 
de la Botez cu privire la Dumnezeu, arătat în chip vădit ca Treime. 


În religia iudaică de până atunci şi până azi, nu exista şi nu există o învățătură 
explicită despre Sfânta Treime. Evreii credeau doar într-un Dumnezeu unic, o 
singură persoană, întotdeauna afirmându-şi unicitatea şi blamându-i când îşi făceau 
idoli sau apelau la „dumnezei străini”. 


Dogma Dumnezeului unic a fost cea dintâi şi cea mai puternică începând de la 
Moise până în prezent. „Eu sunt Domnul Dumnezeul tău; să nu ai alți dumnezei 
afară de Mine” (Ieşire 20, 2-3), se spusese în Vechiul Testament. 


Și deodată, la Botezul Domnului, Dumnezeu se descopere în trei persoane. Nu ca 
trei Dumnezei. În această privință Unimea rămânea cum a fost. Dar unimea se 
descoperea la Botez, în chip vădit, ca Treime. Unul în Treime. Este, în această 
privinţă şi o primă confruntare dintre noua religie pe care o aducea lisus şi religia 
iudaică pe care se grefa învăţătura Sa cea nouă. 





Ştim cu toţii cum s-au petrecut lucrurile. Le vom recapitula pe scurt. În timp ce 
lisus se afla în faţa lui loan ca să-L boteze, s-au deschis cerurile şi Duhul Sfânt s-a 
coborât deasupra Lui, sub chip de porumbel şi un glas s-a auzit din cer: „Acesta 
este fiul Meu cel iubit, întru care am binevoit”. Aşadar, Fiul era cel care se boteza, 
Dumnezeu era cel care se manifesta prin voce, iar Sfântul Duh era cel care cobora 
sub chip de porumbel deasupra Lui. Aşa s-a petrecut prima delimitare doctrinară 
esențială dintre iudaismul monoteist şi creştinismul tot monoteist, dar pentru care 
Dumnezeu era unul în Treime. 


Un lucru mi se pare foarte interesant: în această descoperire a Sfintei Treimi totul 
pare a se desfăşura ca ceva foarte normal. Evenimentul nu se prezintă deloc ca 
ceva neaşteptat, absolut nou, scandalos, greu de priceput, imposibil de acceptat. 
Dimpotrivă. Vine ca ceva foarte, foarte natural, ca şi cum s-ar fi ştiut de el şi 
înainte, ca şi cum s-ar fi ştiut, dar nu s-ar fi luat notă de el la vreme. 

De aceea nu se spune nicăieri în textul Evangheliilor: iată noutatea! Nicăieri nu 
veţi găsi scris: lată noutatea: Dumnezeu este în Treime! Descoperirea se face ca şi 
cum n-ar fi fost o descoperire, ci ca şi cum se cunoştea de când lumea. 


De fapt, aşa şi era. Exegeţii Vechiului Testament n-au ştiut însă niciodată să 
citească acest adevăr în textele Scripturii. Incă din Vechiul Testament „Duhul lui 


Dumnezeu se purta pe deasupra apelor”, scrie în Cartea Facerii. Încă din Vechiul 
Testament Dumnezeu zice: „Să facem pe om după chipul şi asemănarea noastră”, 
ca şi cum se sfătuia cu cineva. Era sfatul Treimii. Tot aşa a zis când a încurcat 
limbile la Babilon: „Să ne coborâm”, la plural. lar când s-a arătat la stejarul 
Mamvri, lui Avraam, i s-a arătat sub forma a trei îngeri. Prin urmare învăţătura 
despre Sfânta Treime exista încă din vechime, de la început. 


E foarte interesant că despre Botezul Domnului scriu toți cei patru evanghelişti. 
Toţi istorisesc evenimentul, mai pe larg sau mai pe scurt, dar cam cu aceleași 
cuvinte, cu destul de puţine deosebiri, poate doar de nuanţe. Să ne amintim că 
despre Naşterea Domnului scriu numai doi, Matei şi Luca. Despre Botez scriu toţi 
patru, fiindcă evenimentul este cu adevărat foarte important, tocmai prin aceea că 
se descoperă Sfânta Treime, se confirmă trimiterea lui lisus ca Fiu al lui Dumnezeu 
şi e momentul începutului propovăduirii Sale. 


Toate acestea s-au întâmplat în al 15-lea an de domnie al împăratului Tiberiu, pe 
când era procurator în Palestina Ponţiu Pilat, pe când în Galileea era tetrarh Irod, 
pe când Filip era tetrarh al altor ţinuturi din Țara Sfântă şi din jur, pe când la 
Ierusalim erau mari arhierei Ana şi Caiafa, date care garantează că evenimentul 





Botezului şi evenimentul ieşirii la propovăduire a Mântuitorului s-au petrecut 
într-un timp istoric cunoscut. 


Este de mare importanţă această situare în istorie a evenimentului, pe care ţine să o 
noteze evanghelistul Luca. După petrecerea în pustie 40 de zile şi 40 de nopţi, lisus 
şi-a început propovăduirea prin marea Predică de pe munte, care se cuprinde în 
Evanghelia Sfântului Matei, în special, în textul ei complet, în capitolele 5, 6 şi 7. 


Mântuitorul, continuând pe loan Botezătorul care îşi sfârşea destinul profetic şi 
învăţătoresc prin chemarea la pocăință, va începe şi EI prin a propovădui pocăinţa 
şi a vesti Împărăţia Cerurilor. Despre aceasta va vorbi mereu, sub diferite forme, în 
decursul celor trei ani cât a propovăduit. 


Ce este pocăinţa? Oare ce se înţelege prin pocăință? Şi ce este Împărăţia Cerurilor, 
în care se intră prin pocăință? În înţeles creştin, pocăinţa este încercarea noastră de 
restaurare, după ce am greşit, de întoarcere la starea cea dintâi, la starea în care 
eram înainte de a păcătui. Este încercarea noastră de reaşezare în rânduială a 
sufletului şi a vieţii noastre, atunci când i-am stricat rânduială. Este încercarea de 
reechilibrare după ce ne-am dezechilibrat. 


Ştiţi cum se întâmplă la maşinile din industrie; când se dereglează o maşină, 
produsele nu mai ies cum trebuie. Dacă e vorba de o maşină de ţesut, pânza va 
avea fire lipsă. Dacă e vorba de o maşină de turnat metal sau mase plastice, 
obiectul nu va mai ieşi întreg şi va trebui rebutat. Orice dereglare în viaţa 
sufletească, precum la maşini, produce fapte rele şi producătorul e aruncat de la 
fața şi bunăvoința lui Dumnezeu, fiindcă s-a îndepărtat de frumuseţea originară, 
aceea în care l-a creat Dumnezeu pe om. 


Chiar Mântuitorul întrebuinţează verbul a arunca, aşa cum ai arunca o piesă 
rebutată: „lar pe sluga necredincioasă aruncaţi-o în întunericul cel mai din afară” 
(Matei 25, 30). Pocăinţa este prevenirea acestui proces de despărţire de 
Dumnezeu, prin restaurarea fiinţei omeneşti în frumuseţea, în demnitatea, în 
puritatea cea de la început. Este recondiţionarea ei. 


Pocăinţa se face în primul rând prin smerenie. În greceşte cuvântul care numeşte 
pocăinţa este metanoia. Avem şi noi în româneşte, de aici, metania. Ce este 
metania? Este o prosternare la pământ, adică într-un fel o recunoaştere a micimii 
tale, o recunoaştere a faptului că ai greşit şi că te căieşti de greşeala ta. E o 
coborâre din orgoliu. 





Pocăinţa trebuie neapărat să se facă prin metanoia, prin smerenie, prin 
recunoaşterea greşelilor. Pocăinţa înseamnă curățire, aşa cum ai curăţat un vas 
după ce s-a murdărit. Toţi ne curăţim vasele după ce mâncăm, ne curăţim casele, le 
măturăm în fiecare zi. De curăţire este nevoie permanent. Aşa întreţinem lucrurile, 
obiectele. Ne spălăm trupurile. Cu atât mai mult e nevoie de o curăţire permanentă 
a sufletelor noastre. 


E posibilă pocăinţa? E posibil adică să scăpăm de greşelile noastre din trecut? 
Marea noutate pe care a adus-o, în această privinţă, creştinismul este tocmai 
asigurarea că da, e posibilă. E posibil să se şteargă greşelile din trecut. Totul e să 
vrei, să vrei cu intensitate, să vrei cu lacrima sufletului şi a inimii, cu efortul 
voinţei şi cu hotărârea minţii. 


Când Mântuitorul era răstignit între doi tâlhari, unul s-a rugat de iertare şi 
Mântuitorul i-a spus: „Astăzi vei fi cu Mine în Rai”. Pe loc deci. ŞI cine ştie câte 
răutăţi nu va fi făcut acela, ce criminal va fi fost! Dar s-a pocăit în momentul ultim 
şi Mântuitorul l-a iertat: „Astăzi vei fi cu Mine în Ra”. 


Aşadar, e posibil să ne îndreptăm greşelile. E posibil să facem ca faptele să nu mai 
fi fost. Vă daţi seama ce lucru extraordinar este acesta? Să desfiinţezi un trecut care 
te ruşinează! Desființarea se face prin pocăință, iar rezultatul e iertarea. 


lertarea e marea noutate a religiilor. Ea e diferită de la o religie la alta, dar e 
prezentă în toate. In unele greşelile se iartă după expieri îndelungi, cum e în 
budism. In creştinism intensitatea pocăinţei înlocuieşte timpul expierii. 


În Pateric se spune că, de ar vrea omul, adică de ar vrea să se întoarcă în sine cu 
hotărârea de a se îndrepta, „de dimineaţa până seara poate ajunge la măsură 
dumnezeiască”. Poate ajunge la măsură dumnezeiască chiar după ce a fost plin de 
păcate. Mântuitorul Însuşi ne asigură că „e mai multă bucurie în cer când un 
păcătos se pocăieşte, decât pentru nouăzeci şi nouă de drepţi care n-au nevoie de 
pocăință” (Luca 15, 7). 


Am citit undeva o parabolă: Se povestea că o mamă avea un băiat foarte silitor, 
student la Universitate, de unde-i aducea cele mai frumoase rezultate. A venit un 
război şi băiatul a fost chemat să plece pe front. 


Fiindcă era un om integru, s-a dovedit a fi un erou. Și-a dat viaţa pentru patrie. 
Mamei i S-au trimis veşti despre eroismul său şi felicitări pentru creşterea bună 
dată băiatului. Mama s-a rugat lui Dumnezeu Să-i trimită măcar o dată băiatul, 





în vis, ca să-l mai vadă. O singură dată. Rugăciunea i-a fost ascultată şi i s-a 
promis că îi va fi trimis, putând Să retrăiască împreună cinci minute din viaţa lor 
trecută. 


A fost însă întrebată: Gândeşte-te bine, care cinci minute din viaţa lui şi a ta le 
alegi, pentru aceasta? EI va veni să retrăiţi împreună acele minute pe care le 
alegi acum. Gândeşte-te bine. Vrei să vină ca Student la universitate, cu 
frumoasele rezutate care te bucurau atâta? Va fi fost aceea bucuria ta cea mai 
mare şi ai vrea s-o repeţi? Vrei poate să-ţi vină îmbrăcat de pe front, încununat 
cu laudele comandanților lui, înainte de a muri şi aureolat de eroism? 


Femeia a Stat şi s-a gândit şi a răspuns: Nu! Dacă ar fi posibil să-mi fie redat 
copilul pentru a retrăi cinci minute, aş vrea ca ele să fie din copilăria lui. 
Fiindcă îmi aduc aminte de o întâmplare cu el, de când era copil. Era în grădină 
şi a făcut o greşeală. Când am ieşit din casă şi am văzut greşeala pe care a făcut- 
0 şi eram gata să-l pedepsesc, a alergat către mine plângând şi mi-a cerut 
iertare. Dar a făcut-o cu atâta sinceritate, cu atâta încredere că eu îl voi ierta, s-a 
lipit de trupul meu cu atâta dragoste, cu atâta părere de rău că m-a supărat, 
încât nu numai că l-am iertat, dar minutele acelea au fost cele mai frumoase din 
viața mea. Pe acelea nu pot să le uit şi dacă e posibil, pe acelea, aş vrea să le 
retrăiesc. 


Tot aşa se bucură Dumnezeu de cel care se întoarce de la calea cea greşită, 
cerându-şi iertare. Dumnezeu îl restaurează atunci în starea de la început şi numai 
acest moment îl ţine minte. De acesta se bucură. Şi de cel ce se căieşte de greşelile 
săvârşite, se bucură mai mult decât de ceilalți care sunt drepţi în toate zilele vieţii 
lor. 


Poate că şi acest înţeles e ascuns în acea Fericire care spune: „Fericiţi cei ce plâng, 
că aceia vor fi mângâiaţi”. Fericiţi cei care storc din ei lacrima părerii de rău pentru 
păcatele lor! 


Se zice că Dumnezeu a trimis odată pe un înger pe pământ şi i-a spus: „Îngere, 
du-te pe pământ, umblă pe unde vrei şi cât vrei şi găseşte-mi cel mai prețios 
lucru pe care vei crede tu că Mi-l poţi aduce, din cele care există pe pământ”, Și 
a umblat îngerul prin multe locuri şi multă vreme, cu multă atenţie şi cu multă 
băgare de seamă. Trebuia să aleagă un lucru care să-l placă lui Dumnezeu, aşa 
că nu era lucru de glumă. Într-un fel, trebuia să treacă şi el un examen în faţa 
lui Dumnezeu, asupra capacităţii lui de discernere, de alegere a unui lucru care 
să fie cu adevărat cel mai valoros. 





Era pus în Situaţia de a arbitra între valori şi de a lua decizia cea mai bună. A 
nimerit într-un loc unde era în toi un război şi unde un om murise la datorie. 
Lăsase în urmă o familie, lăsase idealuri, lăsase planuri acasă, dar a înţeles să-şi 
dea viaţa pentru patrie cu generozitate şi eroism. 


Îngerul s-a apropiat de el şi a cules o boabă din sângele lui şi şi-a spus: 
„Sacrificiul acesta trebuie să fie considerat de Dumnezeu drept cel mai mare”. 
S-a dus la Dumnezeu şi a luat Dumnezeu picătura de sânge şi a spus: „Într- 
adevăr, într-adevăr ceea ce Mi-ai adus e un lucru extraordinar, un lucru mare. 
Dar poate că nu e cel mai mare. Eu ziceam de cel mai mare. Mai du-te, mai 
umblă, mai plimbă-te, mai vezi, mai caută”. 


Și s-a dus îngerul din nou şi la un moment dat, a nimerit într-un spital. Acolo 
era pe moarte o soră de caritate care a îngrijit un bolnav, având o boală 
infecțioasă, din care cauză nimeni nu voia Să îngrijească de dânsul. Ea însă s-a 
sacrificat îngrijind bolnavul acela, ştiind că se va molipsi şi ea. Ceea ce s-a şi 
întâmplat. S-a îmbolnăvit şi acum era pe moarte. Îngerul şi-a zis: „Acest 
Sacrificiu trebuie să fie cel mai mare”. Și i-a luat ultima răsuflare, înainte de a 
muri şi i-a dus-o lui Dumnezeu. Și i-a spus Dumnezeu: „Îngere, te-ai gândit 
bine. E mare într-adevăr sacrificiul pe care l-a făcut infirmiera pentru aproapele 
ei. Și-a dat viaţa pentru el. Dar poate există şi altceva. Poate există şi ceva mai 
mare. la mai du-te”, 


Şi a venit îngerul iarăşi pe pământ şi a dat de un brigand, un bandit, un mare 
hoţ, un fărădelege şi fără Dumnezeu, un om fără nici o normă morală, un om 
gata la toate relele, fără conştiinţă, care tocmai se hotărâse să se ducă să prade o 
familie de creştini. Se înarmase cu toate uneltele care îi trebuiau pentru furtul pe 
care şi-l propusese. Aştepta să se facă seară şi să se înnopteze. 


Când s-a înnoptat, s-a dus spre casa celor pe care era gata chiar să-i ucidă, 
numai Să-şi ajungă scopul. Dar, înainte de a intra în casă, S-a uitat pe geam să 
vadă ce se întâmplă acolo. Și ce-a văzut înăuntru? A văzut o femeie care tocmai 
îşi culca pruncul. Îşi făcuse rugăciunea, făcea semnul crucii deasupra pruncului 
şi era gata să-l adoarmă. 


În clipa aceea hoţul şi-a adus aminte de mama lui, care tot aşa făcea şi cu 
dânsul când era mic şi un val de remuşcare 1-a cuprins dintr-o dată. Parcă s-ar 
fi întors sufletul înapoi într-însul. S-a gândit la nelegiuirea pe care voia s-o facă. 
S-a gândit la toate nelegiuirile pe care le făcuse până atunci şi impresionat de 





cuminţenia pe care o văzuse în casă, de seninătatea pe care o citise pe chipul 
copilului şi îngrozit de fapta pe care era gata s-o comită, i-a scăpat o lacrimă. 


Văzând-o, îngerul şi-a zis: „Aceasta trebuie să fie”. A luat lacrima şi i-a dus-o 
lui Dumnezeu. Și Dumnezeu i-a zis: „Aceasta este. Ai găsit-o. Lacrima de 
pocăință. Lacrima de întoarcere a celui ce părea pierdut pentru totdeauna”. 


O întâmplare asemănătoare s-a petrecut pe vremea împăratului Mauriciu al 
Bizanțului, la sfârşitul secolului al VI-lea. 


În Tracia bântuia locurile un tâlhar vestit care ajunsese spaima satelor şi a 
drumurilor. Nu-l putea prinde nimeni. Împăratul se gândi atunci să-i ofere 
iertarea, cu condiţia să vină singur la Bizanţ, Să nu mai fure şi să-i ceară iertare. 
Auzise de dânsul că nu se lăsa sub nici un chip prins de frica pedepsei şi astfel 
nu mai avea de ales altceva, decât să continue cu viaţa de tâlhărie. Aflând acum 
de iertarea şi condiţiile împăratului, se prezentă înaintea lui, ceru iertare şi 
precum i se făgăduise, aşa se făcu. 


După două zile se îmbolnăvi şi fu dus la spital. Noaptea avu un vis grozav şi 
când se trezi începu să se roage lui Dumnezeu de iertare pentru toate relele pe 
care le săvârşise. Obţinuse iertarea oamenilor, dar iertarea de la Dumnezeu 
începu să-l preocupe acum mai mult. Se pomeni plângând, el care nu plânsese 
niciodată şi nici nu se înduioşase de lacrimile altora. Udă basmaua pe care o 
avea cu sine şi perna şi aşternutul. Şi aşa plângând, boala îl învinse şi trecu în 
lumea cealaltă. 


În aceeaşi noapte, după ce îl priveghease pe bolnav până târziu, medicul aţipi şi 
avu un vis. Se făcea că vede o mulţime de diavoli, ca nişte fiinţe hidoase, 
întunecate, care stăteau în jurul patului celui bolnav. Aveau cu dânşii o mulţime 
de hârtii, de zapise pe care erau însemnate toate păcatele lui, cerându-i sufletul 
să-l ducă în iad. 


Au apărut şi doi îngeri, ținând în mâini o cumpănă. Pe unul din talere puseseră 
demonii hârtiile lor. Celălalt era gol. Talerul cu păcatele se lăsă de îndată în jos, 
până la pământ. Cei doi îngeri se întrebau dacă au ceva de pus pe talerul 
celălalt. Căutară în viaţa tâlharului ceva bun, dar nu găsiră nimic şi erau trişti. 
Atunci, unul din îngeri observă basmaua udă de la capul lui. Înţelese că era udă 
de lacrimi. Nu cumva erau lacrimi de pocăință! Se va vedea. 





Luă basmaua şi o puse pe talerul gol. Şi în aceeaşi clipă talerul se lăsă în jos cu 
atâta putere, încât zapisele diavolilor săriră în toate părţile şi se risipiră pe jos. 


În momentul acela doctorul se trezi, se îndreptă spre patul bolnavului şi îl găsi 
mort. Lângă el era basmaua udă de lacrimi. O luă şi o duse la împărat 
spunându-i: „lată basmaua care i-a adus tâlharului iertare şi în ceruri” (din 
Prolog, 17 octombrie). 


Biserica ne pune la dispoziţie mijloace pentru a ne afla şi noi, de voim, în stare de 
pocăință. Biserica ne pune la dispoziție Taina spovedaniei. Trebuie doar să ne 
hotărâm să-i spunem lui Dumnezeu greşelile care ne macină. Greşelile care ne fac 
opaci faţă de alții. Să i le spunem şi Dumnezeu, prin duhovnic, ne va da dezlegare. 
Le va şterge pur şi simplu. Ca şi cum n-au fost niciodată. Ca şi cum s-ar fi petrecut 
într-un vis rău. 


De altfel şi în lumea modernă, care şi-a cam pierdut obişnuinţa spovedaniei, nevoia 
de spovedanie a rămas. Aţi auzit desigur, cât de căutaţi sunt, într-o anumită lume, 
medicii psihiatri. Oamenii se duc la ei ca să facă tot un fel de spovedanie. Aceasta 
se întâmplă numai pentru că s-a pierdut pe acolo uzul spovedaniei adevărate. 


Psihanaliza nu e o spovedanie reală. Căci una e să te duci la un medic, care va 
căuta să-şi desluşească cauzele unei boli din cine ştie ce fapte şi amintiri rămase în 
subconştientul tău, cu care va vrea să te pună de acord, ca să le uiţi sau să le 
înţelegi şi alta e să te duci la duhovnic şi să-i spui, ca în faţa lui Dumnezeu, 
greşelile şi căinţa ta şi să-i ceri iertare şi să simţi că în clipa când preotul a zis: „Te 
iert şi te dezleg”, s-a şters cu buretele totul. Aşa cum ai şterge cu buretele o tablă 
pe care ai scris cu creta o mie de păcate. Dacă mai înmoi buretele în puţină apă, se 
şterge şi mai bine. De aceea vorbesc Părinţii de lacrimile pocăinţei, de lacrima 
căinţei. Lacrima udă floarea inimii care vrea să înflorească. 


Prin pocăință se intră - şi numai prin ea - în Împărăţia Cerurilor, pe care 
Mântuitorul, încă de la începutul propovăduirii Sale, o anunţa ca fiind foarte 
aproape. Cât de aproape? Mântuitorul o descoperă într-adevăr foarte aproape, în 
sufletele noastre, în interiorul nostru. „Împărăţia Cerurilor este în voi” (Le. 17,21), 
înlăuntrul vostru. 


Curăţiţi acest interior şi va deveni împărăţia lui Dumnezeu. Împărăţia Cerurilor nu 
e în afară. Nu e vreo aşezare omenească, nu e vreo aşezare teritorială, socială, nu e 
vreo aşezare de orice fel, undeva peste mări şi ţări. Împărăţia lui Dumnezeu e stare 
de spirit şi anume stare de puritate, stare de curăţie. Împărăţia Cerurilor e în noi. 





„Împărăţia Cerurilor, spune Sfântul Pavel (Romani 14, 17), nu e nici mâncare, nici 
băutură, ci sfinţenie şi pace şi bucurie în Duhul Sfânt”. 


Împărăţia Cerurilor e atunci când trăieşti în dreptate şi iubire, când dreptatea şi 
iubirea sunt legile tale de căpetenie. Împărăţia lui Dumnezeu este atunci când te 
afli în pace. Ce înseamnă acest „a fi în pace”! Înseamnă a fi dincolo de orice 
contradicţie. 


Când nu mai trăieşti în contradicții interioare, când ai trecut dincolo de lupta 
contrariilor din tine. Atunci eşti în pace. Şi fără îndoială că, dacă trăieşti în 
sfinţenie şi în pacea duhului, în pacea inimii, atunci vei avea parte de ceea ce spune 
Sfântul Pavel, de „bucuria în Duhul Sfânt”. Duhul Sfânt va sălăşlui în tine. 


Aceasta este de fapt definiţia a ceea ce se numeşte înduhovnicire. Înduhovnicire 
înseamnă primirea în tine a Duhului Sfânt care dă bucurie. Sfântul Serafim de 
Sarov, un sfânt din secolul trecut, saluta pe toţi creştinii pe care-i întâlnea cu: 
„Bucuria mea”... . 


Impărăuia Cerurilor e în noi. Dar dacă Impărăţia Cerurilor e în noi, cu cât mai 
multe împărăţii ale cerurilor ar fi în oameni, cu atât mai mult s-ar transforma şi 
lumea toată într-o mare împărăție a cerurilor. 


Aş vrea să închei, atrăgând atenția asupra atitudinii pe care a avut-o, ca şi 
Mântuitorul şi marele sfânt loan Botezătorul, atunci când veneau fariseii la el să se 
boteze. Ei credeau că dacă veneau să primească de la loan un botez exterior, cu 
apă, se vor şi îndrepta în faţa lui Dumnezeu, fără să mai fie nevoiţi să facă faptele 
îndreptării. 


De aceea Sfântul loan Botezătorul îi avertiza, aşa cum putea s-o facă el: „Pui de 
vipere”, cine v-a învăţat să faceţi aceasta? Credeţi voi că dacă nu faceţi roade de 
pocăință, are vreo valoare botezul pe care-l luaţi de la mine? Nu are nici o valoare! 
Nu actele exterioare dau măsura pocăinţei. 


De ce m-am oprit asupra acestui lucru? Pentru că există şi în vremea noastră dintre 
aceia care spun: „Noi ne-am pocăit, noi suntem pocăiţi, noi suntem mântuiți”. Cred 
că au dobândit mântuirea pentru că şi-au dat numele de „pocăiți”. Ca şi cum 
cuvântul i-ar mântui. 


Dincolo de cuvânt, se cred aleşi, precum se credeau fariseii fii ai lui Avraam şi care 
credeau că numai în virtutea acestui fapt erau îndreptățiți la mântuire. Dar 





Dumnezeu poate face fii ai lui Avraam şi din pietre, le spunea Sfântul loan 
Botezătorul. 


Credinţa şi faptele bune duc la mântuire, nu faptul că se crede cineva ales. Tu 
trebuie să alegi şi anume să alegi faptele care cultivă dragostea, comuniunea, nu 
separarea şi nu ura îndreptată împotriva celor ce nu sunt ca tine, cum fac sectanţii. 
Avertismentul Sfântului loan Botezătorul este clar: Degeaba vă declaraţi voi 
pocăiţi, degeaba vă botezați, dacă nu faceţi faptele pocăinţei. Declaraţia singură 
este nulă. Aşa se întâmplă şi azi, cu cei care părăsesc Biserica noastră 
strămoşească. Ei zic: Eu m-am pocăit şi se consideră mântuiţi de pe acuma. Nu mai 
au de făcut nimic. 


Se înşală amarnic. Există o lege care trebuie respectată până la sfârşit. Pocăinţa 
este un efort de fiecare zi, aşa cum în fiecare zi mâncăm din nou şi de mai multe 
ori. Aşa cum în fiecare zi greşim şi de mai multe ori, tot aşa trebuie să ne curățim 
şi sufletele în fiecare zi şi de mai multe ori. 


Să împlinim aşadar rânduiala dumnezeiască şi să răspundem la chemarea cu care 
şi-a început Mântuitorul propovăduirea: „Pocăiţi-vă că s-a apropiat Împărăția 
Cerurilor”. Să ne îngrijim să fim în ea. Ea nu e departe. E în interiorul nostru. 


Cămara sufletului nostru este Împărăţia lui Dumnezeu. Pe aceasta, când se 
dezorganizează, trebuie s-o reorganizăm. Pe aceasta, când se dereglează, trebuie s- 
o repunem în stare de funcționare normală, pentru ca din acest lăuntru al nostru să 
iasă gânduri întregi, gânduri frumoase, fapte întregi, fapte frumoase. 


Pe acest interior cu pocăință să-l curăţim, ori de câte ori greşim şi harul lui 
Dumnezeu, fără îndoială, va fi cu noi, va răspunde chemării noastre, căci scris este 
să fie aşa. Aşa ne-a promis Dumnezeu şi Dumnezeu se ţine de promisiunile Sale. 


(cuvânt rostit în catedrala din Sibiu, în anul 1985) 





PS Sebastian - Predică la Duminica după Botezul Domnului: Logica 
pământească şi logica dumnezeiască 


Drept măritori creştini, pericopa evanghelică de astăzi constituie începutul 
propovăduirii şi misiunii Domnului. De la Iordan, unde a fost botezat de către loan, 
Domnul Se desparte de Înaintemergătorul Său. Acela rămâne să propovăduiască în 
continuare botezul pocăinţei şi să pregătească poporul pentru primirea învăţăturii 
celei noi, iar Hristos, potrivit textului evanghelic citit ieri la sfânta liturghie, S-a 
retras în pustie să Se „pregătească” pentru marea misiune mântuitoare. 


Cum S-a „pregătit”? Mai întâi, a postit patruzeci de zile, în muntele ce se cheamă 
al Carantaniei, iar după aceea, sfârşindu-Şi postirea, ca om a flămânzit. Şi venind 
diavolul, L-a ispitit cu întreită ispitire. 


1 Întâi:,De eşti tu Fiul lui Dumnezeu, zi ca pietrele acestea să se facă 
pâini"(Mt4, 3). 

4 Apoi:„Dacă Tu eşti Fiul lui Dumnezeu, aruncă-Te jos,că scris 
este:,„Îngerilor Săi va porunci pentru Tine şi Te vor ridica pe mâini, ca 
nu cumva să izbeşti de piatră piciorul Tău” (v.6) şi, 

4 în final, arătându-l bogăţiile lumii acesteia, diavolul I-a cerut să i Se supună 
lui, dacă voieşte să le aibă pe toate în stăpânire —,Acestea toate Ţi le voi 
daie, dacă vei cădea înaintea mea şi Te vei închina mie” (v.9). 


lată trei ispitiri despre care ne-a vorbit evanghelia de ieri, în sămbăta de după 
Botez, aparent ispitiri banale pentru Hristos Domnul, dar de fapt tot atâtea capcane 
la care, dacă vom căuta mai cu luare aminte, vom vedea că nu sunt deloc nişte 





ispitiri oarecare. Ispita întâi este cea de-a doua este 
Iifii, iar cea de-a treia este 


Nu erau Simple ispite, căci, dacă întâia privea trupul, iar cea de-a 
doua raţiunea, cea de-a treia ţintea de-a dreptul inima. lată, aşadar, ispite de 
„Substanţă”, de care n-a fost scutit nici Mântuitorul Hristos ca om şi, de aceea, cu 
atât mai puţin suntem scutiţi noi. Ispita „cărnii”, a cugetului şi a simţirii... 


Cum vom putea, oare, înfrunta aceste ispite, aşa încât să putem trăi — deşi pe 
pământ — în Împărăţia Cerurilor? Pentru că a venit Hristos, ne spune evanghelia 
de astăzi, vestind tuturor şi cerându-ne: „Pocăiţi-vă că s-a apropiat Împărţia 
Cerurilor ”.Care Împărăţie, însă, de vreme ce, iată, de atunci au trecut două mii de 
ani?... 


Ei bine, citind evanghelia de astăzi, în ceea ce mă priveşte m-a impresionat un 
lucru! Zice: „„Și lisus, auzind că loan a fost întemnițat, a plecat în Galileea”. Ar 
putea spune cineva:bine, dar cum? loan Îi pregătise calea, învățând poporul despre 
EI; L-a întâmpinat pe malul Iordanului şi L-a botezat în repejuni; L-a prezentat 
lumii -„„Jată Mielul lui Dumnezeu, Cel ce ridică păcatul lumii” (n.1, 29) -, 
recomandându-L. ca Mesia: „După mine vine un Bărbat care a fost mai înainte 
de mine, fiindcă mai înainte de mine era... Căruia eu nu sunt vrednic să-l dezleg 
cureaua încălțămintei” (n.1, 27). Cineva care ar judeca potrivit logicii veacului 
acestuia, dar fără a încerca să intre în logica lui Dumnezeu, ar putea zice: acum 
când loan a fost închis şi urma să i se taie capul, Hristos a plecat în Galileea?! 


Atenţie însă că Domnul a plecat în Galileea să propovăduiască şi să spună: 
„Pocăiţi-vă că s-a apropiat Împărăţia cerurilor”. Avem de-a face, aşadar, pe de o 
parte cu o logică pământească, pentru care, nu de puţine ori Sfânta Scriptură 
stârneşte nedumeriri, iar, pe de altă parte, cu o logică dumnezeiască. Potrivit 
logicii pământeşti, acum când loan a fost închis pe nedrept în temniţă, ce-ar fi 
trebuit să facă Domnul? Să se roage pentru el? Dar... cu siguranţă că a şi făcut- 
0!... Să organizeze o demonstraţie de forță în faţa palatului lui Irod, împreună cu 
toţi admiratorii lui loan, pentru a se face „dreptate”? Dar... acest lucru nu-l va face 
nici măcar pentru Sine, atunci când va fi arestat de iudei!... Atunci ce? Să facă o 
minune, zdrobind încuietorile temniţei şi eliberând de acolo triumfal pe „cel mai 
mare om născut vreodată din femeie”?(Mt. 11, 11) Nu. Hristos nu face niciuna 
din acestea, evanghelia spunându-ne foarte simplu şi creându-ne, pentru aceasta, o 
mare nedumerire: „auzind că loan a fost întemnițat, a plecat în Galileea”. 


Iubiţi credincioşi, 





Consecvent, logicii şi misiunii Sale, dumnezeieşti, Hristos, în pofida arestării şi 
iminentei ucideri a lui loan, a mers şi a făcut un singur lucru — a propovăduit 
Împărăţia care cu adevărat „„merită”:,„pocăiţi-vă că s-a apropiat Împărăția 
Cerurilor”, cerându-le celor robiţi de logica pământească: „Lăsaţi pe morţi să-şi 
îngroape morţii lor” (Mt. 8, 22). 


Planurile lui Dumnezeu nu sunt ca planurile noastre (Isaia 55, 8). În viziunea Lui, 
alta trebuie să fie atitudinea şi reacția noastră la ceea ce se întâmplă în jurul 
nostru. Aşa se explică faptul că Domnul a plecat şi l-a lăsat pe Înaintemergător în 
temniță.Aşa a considerat EI că va fi mai „de folos” loan. A plecat şi a învățat 
despre logica aceasta a Împărăției lui Dumnezeu pe pământ, lăsând pe 
Înaintemergător să se ducă şi să vorbească despre aceeaşi Împărăţie celor din 
iad. Este motivul pentru care, spun Sfinţii Părinţi, Hristos nu a făcut nimic 
pentru ca loan Să nu treacă „dincolo”, unde a vestit şi celorlalţi venirea Sa. 


Trebuie să înţelegem foarte clar un lucru: atunci când, mai întâi loan Botezătorul 
(Mt.3, 2), iar apoi şi Mântuitorul Hristos, propovăduiesc că,,s-a apropiat impărăția 
Cerurilor ”,nu se face referire numai la Împărăţia cerească de după Parusie, ci la 
Împărăţia lui Dumnezeu în general, iar începutul Împărăției Sale se face aici pe 
pământ, unde aceasta se „izbeşte” atât de tare de atitudinea şi mentalitatea noastră 


pământească!... Conform logicii pământeşti, ucenicii lui lisus ar fi trebuit să scoată 
săbiile şi să-L apere pe Învățătorul lor atunci când Acesta a fost arestat în grădina 
Ghetsimani (Lc.22, 49-51). Hristos însă a respins şi atunci, ca şi astăzi şi ca de 
fiecare dată, mentalitatea pământească a oamenilor!... Alta este logica 
dumnezeirii! Alta este logica lui Dumnezeu! 


Căci, potrivit logicii noastre pământeşti, cel mai de preţ lucru pe care-l avem noi 
oamenii este, cu siguranţă, viața. Ştiţi însă ce preţuieşte Hristos cel mai mult la 
noi? A-ţi da viaţa/Înţelegeţi acum de ce Hristos, având de ales între viaţa de aici a 
Sfântului loan Botezătorul şi cealaltă, a ales-o pe cea de dincolo? Pentru că la EI 
este mai de preţ să-ţi dai viaţa: fie închinându-ţi-o Lui „din toată inima ta, din tot 
sufletul tău, din tot cugetul tău şi din toată puterea ta ”(Mc.12, 29), fie jerfindu-ţi- 
o pentru aproapele: „mai mare dragoste decât aceasta nimeni nu are, ca sufletul 
lui să şi-l pună pentru prietenii săi” (In.15, 13). 


Altă diferenţă de logică: dacă aici pe pământ cea mai mare virtute pentru oameni 
pare a fi dreptatea, — că se tot vorbeşte de drepturile omului şi de demnitatea sa, 
OMUL fund în centrul lumii şi luptând din răsputeri pentru „dreptatea personală” 
— la Dumnezeu o mare virtute este să suporţi creştineşte nedreptatea! lată ce 
prăpastie s-a săpat între logica lumii acesteia şi cea dumnezeiască! Şi ne mai 





mirăm că Mântuitorul Hristos lasă pe loan în temniţă şi merge să vorbească despre 
Impărăia Cerurilor?.. 


Alta: potrivit mentalități pământeşti, cei mai mulți dintre noi avem ca deziderat 
principal pe acest pământ bogăția — să ajungem bogaţi, să avem de toate, să 
prosperăm... — în timp ce Hristos ne vorbeşte mai mult decât orice 
de milostivirea către aproapele, de slujirea şi ajutorul lui, de renunţarea la tot ceea 
ce pare mai „de preţ” şi chiar de sărăcie: „Fericiţi sunteţi voi cei săraci, că a 
voastră este Împărăţia Cerurilor “Lc. 6, 20). lată ce face Hristos cu logica 
pământească! Şi, nu este vina Lui că s-a căscat această prăpastie între modul nostru 
pământesc de a gândi şi logica dumnezeiască, pentru că la început am fost 
împreună în grădina Raiului! (Fc.2, 8) De acolo am plecat! Însă societatea 
omenească s-a depărtat apoi, treptat, atât de mult de Dumnezeu, încât am ajuns 
astăzi să ne întrebăm, de exemplu: „E drept să fie Dumnezeu prezent în spațiul 
public?” Şi, sunt între noi persoane, care de altfel se declară „creştini”, dar care 
pretind că societatea trebuie să fie „neutră” fără Dumnezeu, adică „atee”. Zic 
ei:,,Nu are ce căuta Dumnezeu în spaţiu public”... Auziţi şi vă cutremuraţi! Nu are 
ce căuta Dumnezeu în lumea pe care tot EI a creat-o!... Şi, în felul acesta oamenii 
nu numai că-L resping pe Dumnezeu, dar Îl şi poftesc de-a dreptul afară din creaţia 
Sa, din lumea Sa, ca şi cum nu ar avea libertatea să guverneze după cum doreşte, 
de vreme ce EI este Creatorul! 


Am ajuns, aşadar, să trăim vremuri în care creaţia îşi respinge 
Creatorul!... Oamenii se îndoiesc că Dumnezeu „are voie” să fie prezent, spre 
exemplu, în şcoli (prin intermediul icoanelor), sau în celelalte instituții publice 
pentru că, spun unii, sunt jigniţi necreştinii, sau constituie un abuz la adresa 
educaţiei celor mici, care ar trebui să crească fără Dumnezeu, ca să-L poată 
îmbrățişa mai târziu în chip conştient şi voluntar! Câtă „grijă” ipocrită faţă de 
„libertatea” persoanei! Ca şi cum Dumnezeu ar fi „contraindicat” la vârsta fragedă, 
ori ar putea constitui un pericol pentru creația Sa! lată unde a ajuns societatea 
aceasta „plecată”, de altfel, din Paradis! Însă, tot refuzând comuniunea cu 
Dumnezeu încet-încet, şi tot întorcând spatele fiecărei chemări a Lui, a ajuns 
Acesta să nu mai fie recunoscut ca şi Creator şi Guvernator al lumii, ceea ce a dus 
la săparea acestei prăpastii între logica omenească şi cea dumnezeiască. 


Pe aceste două logici însă, Hristos, prin învăţătura Sa, le uneşte şi le dă sens unitar, 
arătând că sensul vieţii noastre pământeşti este viaţa „cerească”. Sensul vieţii 
acesteia este cealaltă. Şi n-am înţelege nimic dacă am fi dăruiţi, sau „condamnaţi”, 
să trăim doar 70, 80 ori 90 de ani viaţa aceasta, cu bunele şi relele ei, dacă apoi am 
pieri pentru totdeauna. Abia viaţa de dincolo vine şi dă sens acesteia de aici! De 





aceea, viaţa aceasta este „şcoală” pentru cealaltă, iar aceea este sensul ei. Sfinţii 
spun că rostul vieţii acesteia este dobândirea Duhului Sfânt, Care ne va 

şi învăța cum Să trăim „dincolo”, în Împărăţia Cerurilor, pe care o şi vesteşte 

Hristos astăzi, şi care am spus că se referă la comuniunea cu EI încă de aici. 


Hristos a adus Împărăţia Cerurilor pe pământ şi, de aceea, ea începe de aici! Cine 
nu începe să trăiască în Împărăţia Sa încă de pe pământ, n-o va putea face niciodată 
nici dincolo! Auziţi, ce spune EI: „Împărăţia lui Dumnezeu este înlăuntrul 
vostru” (Lc.17, 21). Aduceţi-vă aminte, apoi, şi de alt cuvânt pe care l-a spus 
Hristos: „sunt unii dintre cei ce Stau aici, care nu vor gusta moartea până nu vor 
vedea Împărăţia lui Dumnezeu, venind întru putere”(Mc.9, 1). Care Împărăţie? 
Aceasta de aici şi din noi, pentru că Domnul ne-a chemat să trăim în Împărăţia Sa 
încă de pe pământ. 


Aşadar, dacă vom învăţa să preţuim jertfa mai mult decât viaţa; sărăcia,pe care o 
fericeşte Hristos, mai mult decât bogăţia; şi îndurarea nedreptăţii în duh creştin, 
mai presus decât dreptatea (M1.5, 10), Impărăţia Lui deja s-a sălăşluit întru noi 


Vedeţi că, în logica lui Dumnezeu, biruitor nu este cel ce ia arma şi-şi face 
dreptate, ci acela care se jertfeşte pe sine pentru aproapele, cu nețărmuită 
dragoste. Acela este „erou” în viziunea lui Hristos! Bogat nu este cel ce constată 
că-l sunt hambarele prea mici şi neîncăpătoare, ci acela care „se îmbogățeşte în 
Dumnezeu "(Lc.12, 20-21), iar nemuritor este nu cel ce-şi petrece viaţa în desfătări 
(Lc. 16, 19-23), ci acela care, paradoxal, „moare” pentru EI (In. 15, 13)! Aceasta 
pentru că logica lui Dumnezeu este una a „cerului” şi a spiritului, iar nu a 
pământului şi a trupului. Avem de-a face cu o logică spiritualizată şi, la aceasta ne 
cheamă şi pe noi Hristos! Pe aceasta a vestit-o încă de la începutul misiunii Sale, 
spunând că,,s-a apropiat Împărăţia Cerurilor ”, şi la această logică şi Împărăţie ne 
cheamă şi pe noi încă de aici, căci nu vom putea trăi „dincolo” ceea ce n-am 
experimentat mai întâi aici. 


Să încercăm să ne pregătim şi să experimentăm încă de aici ceea ce ne aşteaptă în 
viața de dincolo — comuniunea cu Dumnezeu -, în tot ceea ce ne-a cerut EI, în 
această logică pe care de multe ori nu o înţelegem, dar nu prin credinţă şi 
înţelepciune o vom putea descifra! Pentru că, dacă vom deprinde aceste virtuţi şi 
vom începe încet-încet să trăim în Duhul Lui, vom ajunge şi la înţelegerea şi 
prețuirea vieţuirii împreună cu El. Aţi văzut pe cine fericeşte Hristos: pe cei săraci, 
pe cei ce plâng, pe cei flămânzi şi însetaţi, pe cei nedreptăţiţi, pe cei prigoniţi 
pentru dreptate...(Mt.5, 3-11). lată, o fericire străină de logica acestui pământ, şi, 
tocmai de aceea învăţătura Lui a părut în ochii unora a fi „„nebunie” (| Cor.1, 18 şi 





2, 14), pentru că „Împărăţia Sa nu este din lumea aceasta “(In.18, 36), iar 
„cetăţenii” ei sunt chemaţi ca, deşi viețuiesc pe pământ, să fie, totuşi, cetăţeni ai 
Cerului încă de aici. 


(din: ț Sebastian, Episcopul Slatinei şi Romanaţilor, Predici la Duminicile de 
peste an, Slatina, 2011) 





Înaltpreasfințitul Ioachim, arhiepiscop al Romanului şi Bacăului - Pocăința - 
calea spre Împărăţia Cerurilor 


In accepțiunea Sfinţilor părinți, mai ales cei neptici şi filocalici, regăsim acelaşi 
sfat, cu insistenţă repetat: „pocăiţi-vă!”. 


În Patericul egiptean, îl auzim pe Avva Meletie care, atunci când a fost întrebat de 
ce s-a îndepărtat în pustie, a răspuns: „Sunt un om păcătos şi m-am îndepărtat în 
pustie să mă pocăiesc”. Pocăinţa nu este doar o etapă a vieţii, ci o permanenţă, o 
activitate ce face parte constitutivă din demersul spiritual al vieţii omului. 


În altă parte a Patericului, citim că Sfântul Marcu Ascetul a zis: „Nimeni nu-i mai 
bun şi mai milostiv ca Dumnezeu... însă, El nu va ierta pe nimeni fără po- 
căinţă... Toate poruncile se reduc la una singură, cea a pocăinţei...căci nu vom fi 
pedepsiţi pentru mulţimea păcatelor săvârşite, ci pentru cele de care nu ne-am 
pocăit... Pentru toată lumea, pocăința se termină odată cu moartea.” („Traite 
spirituels et thcologiques”, Abbaye de Bellefontaine). 


De asemenea, Avva Isaia adaugă: „Domnul nostru lisus Hristos, ştiind că viclenia 
vrăjmaşului este mare dintru începuturi, ne-a rânduit pocăinţa până la cea din urmă 
suflare. Dacă nu ar fi rânduit pocăinţa, nu ar fi fost posibilă mântuirea” (Recueil 
ascetique, 16,30, Abbaye de Bellefontaine). 


Schimbarea minţii sau răsucirea duhului 





Aceste câteva consideraţii, fundamentate pe experienţele părinţilor duhovniceşti ai 
pustiului, ne fac să înţelegem că pocăinţa este o stare, un mod de vieţuire specific 
celor angajaţi în urcuşul duhovnicesc şi care nu se referă doar la ei, ci este calea pe 
care trebuie să păşim şi noi. Pocăinţa este o stare la fel de actuală şi firească pentru 
omul contemporan, aşa cum a fost şi în primele veacuri creştine, iar creştinul de 
astăzi nu are mai puţină nevoie de curăţie decât au avut părinţii filocalici, pentru că 
Dumnezeu spre care tindem este neschimbat, iar omul, indiferent de gradul de 
cunoaştere şi de acces la informaţie, rămâne acelaşi, în limitele firii sale. 


Termenul de pocăință, în general, evocă regretul de a fi păcătuit într-o formă sau 
alta; este sentimentul de culpabilitate sau senzaţia de remuşcare provocată în suflet 
de rana pe care am pricinuit-o aproapelui şi chiar nouă înşine. Aşa o prezintă 
tratatele de morală creştină, mai ales cele scolastice. O astfel de definiţie este totuşi 
incompletă şi insuficientă. 


Dacă limităm pocăinţa la sentimentul de remuşcare, abia am realizat o etapă a ei. 
Regretul că am rănit pe cineva cu atitudinea mea este un fapt important, dar nu 
suficient. Metanoia, în limba greacă, înseamnă ceva mai mult; metanoia înseamnă 
schimbarea minţii sau răsucirea duhului; deci nu numai regretul unei acțiuni 
trecute, ci transformarea fundamentală a perspectivei noastre de acţiune, o nouă 
manieră de a vedea pe Dumnezeu, pe aproapele şi pe tine însuţi. Pocăinţa nu este 
un acces de remuşcare interioară, ci o convertire şi o recentrare a vieţii noastre pe 
calea care duce la Hristos Mântuitorul. 


Pocăinţa ca iluminare 


A te pocăi înseamnă nu atât a privi în jos la fărădelegile comise, la imperfecţiunile 
tale, cât a ridica ochii către Dumnezeu, de unde vine ajutorul; nu a reveni la 
păcatele noastre şi a le justifica, ci a înainta către Dumnezeu, cu încredere, şi a 
părăsi trecutul păcătos. În acest caz, pozitiv, pocăinţa nu apare ca un simplu act, ci 
ca o atitudine permanentă a vieţii. Pocăinţa nu este ceva care se sfârşeşte aşa cum 
am termina o faptă, un eveniment, ci ea continuă până la sfârşitul vieţii. 


Caracterul pozitiv al pocăinţei apare lămurit în spusele proorocului Isaia (9, 1), pe 
care Sfântul Matei îl citează în Evanghelia sa, înainte ca Hristos să cheme la 
pocăință: „Poporul care stătea întru întuneric a văzut lumină mare, şi celor ce 
şedeau în latura şi în umbra morţii lumină le-a răsărit” (Matei 4, 16). Pocăinţa este 
deci o iluminare, o trecere de la întuneric la lumină. Pentru a trezi conştiinţa 
prezenţei lui Hristos în tine, mai întâi trebuie să-L accepţi în viaţa ta, ca, întru 
lumina Lui, să poţi descoperi mizeria păcatelor din interiorul tău. Aşadar, în 





momentul în care omul începe să se apropie de Dumnezeu, începe să-şi vadă şi 
păcatele sale. 


Acesta este deci începutul pocăinţei: o viziune asupra frumuseţii ce vine de la 
Dumnezeu, nu o imagine a mizeriei, a urâciunii şi a iadului. Pocăinţa trebuie să 
încurajeze, nu să descurajeze pe om: „Fericiţi cei ce plâng, că aceia se vor mân- 
gâia” (Matei 5,4), zice Hristos. Prin urmare, pocăinţa nu înseamnă doar plângerea 
păcatelor, ci reconfortarea spirituală, care vine din iertarea divină capabilă să 
restaureze ființa păcătosului, redâdu-i frumuseţea inițială şi revelându-se ca un fir 
nevăzut ce leagă pe om de Dumnezeu, asemenea unei lumini ce luminează în 
noaptea păcatelor, dar pe care întunericul nu o poate cuprinde (cf. loan 1,5). 


A te pocăi, cu alte cuvinte, înseamnă a recunoaşte că există binele şi răul, dragostea 
şi ura; şi, în acelaşi timp, a afirma că binele este mai puternic decât răul şi a crede 
în victoria ultimă a dragostei. Cel curățit de păcate, prin pocăință, este cel care 
acceptă miracolul pe care-l face Dumnezeu cu el, iertându-i păcatele. Iar în măsura 
în care penitentul acceptă acest miracol, trecutul păcătos pierde pentru el caracterul 
ireversibil, care nu mai este o greutate intolerabilă. Iertarea divină rupe legăturile 
cauzelor şi efectelor păcatului şi dezleagă nodul pe care omul îl are în inimă şi pe 
care nu a putut singur să-l desfacă. 


Numeroşi sunt cei care deznădăjduiesc din cauza trecutului lor păcătos, zicând: 
„Nu-mi pot ierta niciodată răul pe care l-am făcut!” Incapabili să se accepte aşa 
cum sunt, devin incapabili să creadă în Dumnezeu, Cel ce iartă păcatele oamenilor. 
Astfel de oameni, în ciuda angoasei care-i domină, nici n-au început starea de 
pocăință, n-au atins înalta rațiune prin care să-şi dea seama că dragostea va fi 
biruitoare, căci aceasta nu cade niciodată (cf. 1 Cor. 13, 1). Aceşti oameni n-au 
trecut prin „venirea în sine”, care constă în a zice: "lisus mă iubeşte aşa cum sunt. 
EI doar aşteaptă ca şi eu să-L iubesc în neputința mea". Acestea sunt esenţa şi 
fundamentul începutului pocăinţei. 


Spovedania, taina conlucrării omului cu Dumnezeu 


Imediat după întoarcerea prin pocăință către Hristos, în suflet apare dorința 
întâlnirii cu EI. Experienţa pocăinţei se dobândeşte, în mod deosebit, în Taina Sfin- 
tei Spovedanii. În timpul spovedaniei, însă, accentul nu trebuie pus nici pe duhov- 
nicul săvârşitor al tainei, nici pe păcătosul în stare de pocăință şi mărturisire a 
păcatelor, ci pe Dumnezeu cel care primeşte mărturisirea sinceră şi care, prin 
iertare, îl integrează şi reabilitează. 





Din momentul în care privim spovedania ca pe un act divin - al lui Hristos, nu al 
nostru - această taină ne va apărea într-o lumină pozitivă, excluzând teama şi an- 
goasa din ființa noastră. Ea nu mai este considerată ca o experienţă a slăbiciunii 
umane, ci ca experienţă a dragostei divine în noi, care se exaltă prin obţinerea 
iertării curative din partea lui Dumnezeu. 


Aşadar pocăinţa nu trebuie să fie considerată o pedeapsă menită să răscumpere 
păcatele noastre. Mântuirea este darul liber al harului divin. Doar prin propriile 
eforturi nu putem niciodată spăla păcatele săvârşite. Hristos este unic Mediator 
între noi şi Dumnezeu Tatăl şi singur Mântuitor. Prin El suntem iertaţi în mod 
gratuit sau nu suntem iertaţi. 


Astfel, iertarea are puterea reintegrării oamenilor, ca persoane în comuniune cu 
semenii şi cu Dumnezeu, în trupul mistic al Bisericii şi, implicit, a reabilitării în 
demnitatea de fu ai Părintelui ceresc. 


Să punem de astăzi început bun vieţii noastre urmând cu credință şi dragoste 
îndemnul lui Hristos la pocăință, cu nădejdea că vom ajunge să vedem Împărăţia 


cerurilor. Amin. 


Sursa: eprb.ro 





Preafericitul părinte patriarh Daniel - Predică la Duminica după Botezul 
Domnului lisus Hristos - Lumina vieţii veşnice 


În calendarul ortodox există sărbători care se bucură de duminici speciale, 
duminica dinaintea sărbătorii respective şi duminica după sărbătoarea respectivă. 
Aşa avem Duminica dinaintea Înălţării Sfintei Cruci şi Duminica după Înălţarea 
Sfintei Cruci, Duminica dinaintea Naşterii Domnului şi Duminica după Naşterea 
Domnului, Duminica dinaintea Botezului Domnului şi Duminica după Botezul 
Domnului. 


Evanghelia Duminicii după Botezul Domnului are bogate semnificaţii 
duhovniceşti pentru viaţa creştină şi pentru înţelegerea credinţei creştine ca 
arvună a vieţii din Împărăţia cerurilor. 


În primul rând, vedem legătura dintre lumina Botezului Domnului lisus Hristos 
şi lumina Evangheliei Sale propovăduită poporului evreu, care stătea în 
întuneric, adică în necunoaşterea deplinătăţii revelaţiei divine, dar şi popoarelor 
păgâne care nu-L cunoşteau aproape deloc pe singurul Dumnezeu adevărat, 
Făcătorul cerului şi al pământului. De aceea, Evanghelia spune că 'poporul care 
stătea în întuneric a văzut lumină mare şi celor ce şedeau în latura şi în umbra 
morţii lumină le-a răsărit" (Isaia 9, 1). 


La sfârşitul Evangheliei de astăzi se află îndemnul sau chemarea Mântuitorului: 
'Pocăiţi-vă, căci s-a apropiat Împărăţia cerurilor" (Matei 4, 17). Prin aceasta, 
Evanghelia ne face atenţi asupra legăturii care există între Taina Botezului şi 
Taina Pocăinţei ca porţi de intrare a oamenilor în Împărăţia cerurilor. 





În al doilea rând, vedem că lumina Botezului Domnului este lumina vieţii 
noastre şi lumina întregului univers. 

Cuvintele 
troparului 'In Iordan botezându-Te, Tu, Doamne, închinarea Treimii S-a arătat" 
înseamnă că întreaga Sfântă Treime S-a arătat la Botezul lui lisus în Iordan, iar 
în centrul iubirii Sale era firea omenească pe care a luat-o Dumnezeu Fiul ca să 
o ridice din păcat, să o curăţească, să o spele, să o mântuiască şi să o sfinţească, 
aducând-o la asemănarea cu Dumnezeu Cel Unul Sfânt. 


Botezul Domnului în lordan, ca descoperire a Sfintei Treimi, la începutul activităţii 
publice a lui lisus, ne arată şi de ce Mântuitorul porunceşte ucenicilor Săi, la 
sfârşitul activităţii Sale pământeşti, după Învierea Sa din morţi şi înainte de 
Înălțarea Sa la cer, 'să boteze toate neamurile în numele Tatălui şi al Fiului şi al 
Sfântului Duh' (Matei 28, 19). Întrucât la Botezul lui Hristos în Iordan S-a 


arătat Sfânta Treime ca având în centrul iubirii Sale firea umană, a lui lisus, 
femela mat ct oaia eta teme atente o ei în 


viața pe care Sfânta Treime, prin harul Duhului Sfânt, o dăruieşte oamenilor ca 
fiind viaţa vieţii lor, adică lumina Sau sensul sfânt al vieţii oamenilor. 


Lumina cea mare este plinătatea revelaţiei lui Dumnezeu în Hristos 


Pericopa acestei Duminici ne arată că Mântuitorul lisus Hristos, auzind de faptul că 
Sfântul loan Botezătorul a fost întemnițat, a plecat spre Galileea. Acolo, după ce a 
stat o vreme în Nazaret, s-a mutat la Capernaum, oraş în care locuiau, alături de 
evrei, şi mulţi străini, oameni de neamuri şi credinţe diferite. Fvanghelia ne spune 
că Mântuitorul S-a dus acolo mai ales pentru a împlini un plan al lui Dumnezeu 
profeţit de proorocul Isaia astfel: "Poporul care stătea întru întuneric a văzut 
lumină mare şi celor ce şedeau în latura şi în umbra morţii lumină le-a răsărit' 
(Isaia 9, 1). Care este lumina cea mare? Desigur, nu este vorba de o simplă 
lumină fizică produsă de soare, ci, după cum tâlcuiesc Sfinţii Părinţi ai Bisericii, 
aceasta este o lumină spirituală, duhovnicească. Mai precis, lumina cea mare este 
plinătatea revelației sau descoperirii lui Dumnezeu în lisus Hristos. Toată 
descoperirea lucrării lui Dumnezeu prin prooroci este o lumină treptată, etapizată, 
crescândă, dar lumina mare sau deplină este Însuşi Fiul lui Dumnezeu Care S-a 
făcut Om din iubire pentru oameni şi pentru mântuirea lor. Lumina aceasta 
mare, adică plenară sau totală, este Dumnezeu-Cuvântul, Care a făcut lumina 
creată, ca simbol al luminii dumnezeieşti necreate, pentru că EI a zis la facerea 
lumii: 'Să fie lumină. Și a fost lumină' (Facere 1, 3). Când a creat lumea, 
Dumnezeu-Tatăl a vorbit şi lucrat prin Dumnezeu-Fiul sau Dumnezeu-Cuvântul. 
Deci, Dumnezeu-Cuvântul Cel veşnic al Tatălui este Lumina sau Viaţa necreată şi 





veşnică, sensul prim şi ultim al întregii existenţe create şi mai ales sensul sau 
lumina vieţii oamenilor, după cum ne spune şi Sfântul Evanghelist loan, zicând: 
Întru EI era viaţă şi viaţa era lumina oamenilor (...) Cuvântul era Lumina Care 
luminează pe tot omul ce vine în lume! (loan 1, 4 şi 9). 


Prin urmare, lumina creată, pe care noi o vedem cu ochi trupeşti, este un simbol 
Sau o trimitere la Lumina cea necreată şi netrecătoare, la slava lui Dumnezeu. 
Poporul care stătea în întuneric, adică în nedeplinătatea cunoaşterii adevărului 
dumnezeiesc mântuitor, vede lumină mare, adică pe Dumnezeu-Omul prezent în 
mijlocul oamenilor. Această lumină mare este Hristos, 'Lumina lumii" (loan 8, 
12), sensul sau înţelesul ultim a tot ceea ce există, pentru că 'foate prin EI s-au 
făcut (loan 1, 3), întru EI au fost făcute toate (...) Toate s-au făcut prin EI şi 
pentru El' (Coloseni 1, 16). Deci, toate au fost făcute în Hristos, prin Hristos şi 
pentru Hristos. De aceea, El luminează sau dă sens ultim întregii existenţe create, 
atât celei văzute, cât şi celei nevăzute. 


Latura şi umbra morţii semnifică starea de păcat ca înstrăinare 
de Dumnezeu 


Poporul care stătea în întuneric era poporul evreu, care, deşi primise unele lumini 
ale adevărului mântuitor prin Legea lui Moise şi prin prooroci, totuşi, se abătea 
adesea de la acestea şi stătea în întuneric din pricina păcatului neascultării de 
Dumnezeu. Mulţi dintre evrei nu cunoşteau legătura interioară dintre diferitele 
părți ale descoperirilor dumnezeieşti făcute de Dumnezeu-Cuvântul prin Legea lui 
Moise şi prin prooroci. 


Evanghelia mai precizează că şi celor care şedeau în latura şi în umbra morţii le-a 
răsărit lumină. Aici este vorba de popoarele păgâne care trăiau în mai mare 
ignoranță a adevărului mântuitor decât poporul evreu şi în păcate multe care le 
întuneca lumina cunoștinței sau a rațiunii. 

'Latura şi umbra morţii” (Isaia 9, 1) înseamnă starea de păcat a lumii păgâne. 
Păcatul provoacă o moarte a sufletului omului înainte de moartea trupului. Păgânii 
închinători la idoli şi robii de păcate petreceau în latura şi în umbra morții, pentru 
că 'plata păcatului este moartea" (Romani 6, 23). 


În acest context al existenţei umane întunecate de necunoaştere şi păcat vine o 
lumină mare, adică lisus Hristos Dumnezeu-Omul. Faptul că EI începe să predice 
acolo unde evreii erau amestecați cu etnii diferite de poporul evreu ne arată că 
venirea Domnului lisus Hristos în lume are ca scop mântuirea întregii lumi, nu 





doar a poporului evreu. Desigur, în primul rând El vine pentru mântuirea 
poporului evreu, în care S-a născut, dar nu în mod exclusiv. 


Chemarea la pocăință pentru a dobândi viaţa veşnică 


lisus Hristos începe propovăduirea Evangheliei Sale cu aceste cuvinte: 'Pocăiți-vă, 
căci s-a apropiat Împărăţia cerurilor” (Mt. 4, 17). Aceleaşi cuvinte le întâlnim şi 
în predica Sfântului loan Botezătorul, dar predica acestuia cuprindea şi multe 
ameninţări. El vorbeşte ascultătorilor despre securea care stă la rădăcina copacului 
să-l taie dacă nu aduce roadă, referindu-se astfel la judecata şi la pedeapsa divină 
pentru cei care nu-şi schimbă viaţa păcătoasă. Deci, Sfântul loan Botezătorul 
cheamă la pocăință folosind un limbaj sever, de responsabilizare maximă sau 
radicală a oamenilor. 


Mântuitorul lisus Hristos cheamă şi EI pe oameni la pocăință, însă le vorbeşte mai 
mult despre taina Împărăției cerurilor, pe care o descrie folosind parabole sau 
simboluri: comoară, aluat, grăunte de muştar ş.a. Împărăţia cerurilor despre care 
vorbeşte Mântuitorul lisus Hristos nu se află doar în ceruri, ci acum ea vine pe 
pământ, întrucât este cuprinsă în Hristos Însuşi. 


Deci în şi prin 
Hristos, Împărăţia Preasfintei Treimi se descoperă oamenilor, mai ales în timpul 
Botezului Domnului la Iordan. 


Duminica după Botezul Domnului ne arată de fapt că atât Naşterea 
Mântuitorului Hristos, cât şi Botezul Domnului ne descoperă apropierea 
Împărăției lui Dumnezeu de oameni, începând cu zămislirea şi naşterea ca Om a 
Fiului lui Dumnezeu, de la Duhul Sfânt şi din Fecioara Maria şi cu lucrarea 
mântuitoare a Lui în lume. Astfel, în mod mai clar, se vede legătura între lumina 
venirii lui Hristos în lume şi lumina descoperirii Împărăției Tatălui şi a Fiului şi a 
Duhului Sfânt cu prilejul Botezului lui lisus în apele Iordanului. 


Botezul creştin - începutul intrării omului în Împărăţia cerurilor 


Împărăţia cerurilor este viaţa sau comuniunea de iubire a Preasfintei Treimi. lar 
întrucât Unul din Sfânta Treime S-a făcut Om, adică Dumnezeu-Fiul, El a adus 
Împărăţia lui Dumnezeu aproape de oameni, în viaţa lor. De aceea, EI zicea: 
'Pocăiţi-vă, căci s-a apropiat Împărăţia cerurilor”. În acest sens, Botezul primit 
spre iertarea păcatelor este începutul intrării omului în Împărăţia cerurilor, aşa cum 
ne spune Evanghelia după loan, citând cuvintele Mântuitorului adresate lui 





Nicodim: 'De nu se va naşte cineva din apă şi din Duh, nu va putea intra în 
Împărăţia lui Dumnezeu' (loan 3, 5). Aşadar, 


Toate celelalte Sfinte Taine ale Bisericii au ca bază de 
plecare Taina Botezului urmată de Mirungere şi de Impărtăşania euharistică 
(Tainele de iniţiere în viaţa creştină). 


Insă 


Evanghelia de astăzi face legătura între îndemnul lui lisus: 'Pocăiţi- 
vă' şi motivaţia lui: 'căci s-a apropiat Împărăţia cerurilor. Prin urmare, vși/e 
pocăinţei sunt uşile Împărăției cerurilor, întrucât nimic necurat sau păcătos nu 
poate intra în Împărăţia cerurilor, fără de curăţire de păcate prin pocăință. De 
aceea, Mântuitorul nu vorbeşte numai de Împărăţie, ci şi de pocăință ca pregătire 
pentru a primi lumina Împărăției lui Dumnezeu. 


În acelaşi timp, există o legătură profundă între lumina Botezului Domnului şi 
lumina Botezului creştin. Nu întâmplător Mântuitorul S-a botezat în apele 
Iordanului, nu într-un spaţiu închis. Prin aceasta, /:/ 4 voit să ne arate că a venit să 
sfințească nu numai firea umană din interiorul ei, ci şi firea apelor. 


+ Prin zămislirea Sa din Fecioară, Hristos Domnul a sfinţit firea umană, 

4 prin naşterea Sa în peşteră, Hristos-Domnul a Sfinţit pământul din 
interiorul lui, iar 

4 prin Botezul Său în apele Iordanului, El a sfinţit firea apelor din 
interiorul lor, arătând prin aceasta că şi noi, creştinii, ca purtători de 
Duhul Sfânt primit la Botez, avem menirea de a contribui la sfinţirea 
omului, a mediului înconjurător şi a întregului univers, ca fiind daruri ale 
iubirii lui Dumnezeu pentru oameni. 
De aceea în popor se spune că 'omul sfinţeşte locul”, dar el sfinţeşte locul 
mai ales dacă se uneşte duhovniceşte cu Dumnezeu Cel Unul Sfânt, adică 
sfințeşte locul prin lucrarea Duhului Sfânt prezent în viaţa sa trăită în spațiu 
şi timp. 


Prin urmare, înţelegem că lumina Botezului Domnului este lumină mare pentru 
fiecare dintre noi, pentru viaţa Bisericii şi a societăţii umane în general. Dacă 
această lumină scade sau se pierde, lumea devine un mediu al întunericului 
spiritual, al împătimirii egoiste, al violenței şi al exploatării posesive sau 
degradante a persoanelor umane şi a naturii înconjurătoare. 





Aşadar, renaşterea spirituală a omului păcătos începe cu Sfântul Botez în numele 
Preasfintei Treimi. Acesta se săvârşeşte o singură dată, fiindcă 'este un Domn, o 
credinţă, un Botez' (Efeseni 4, 5). Botezul nu se repetă, dar se reînnoieşte prin 
pocăință, numită şi 'Botezul lacrimilor'. Numai o singură dată ne botezăm în 
Duhul Sfânt şi în apă, dar de multe ori ne curățim de păcatele săvârşite după Botez 
prin pocăință, adică prin 'Botezul lacrimilor'. 


Botezul creştin - program de creştere duhovnicească pentru toată viaţa 


Prin săvârşirea Sfântului Botez nu se celebrează un eveniment izolat al vieții 
creştine, ci se pune temelia vieții creştine. Botezul este un program al întregii vieţi 
creştine, care înseamnă, pe de o parte, lepădarea de Satana, de toate lucrările lui şi 
de toţi slujitorii lui, iar pe de altă parte, se lucrează începutul unirii duhovniceşti a 
omului cu Hristos. Prin pocăință ne schimbăm modul de a trăi, ne întoarcem spre 
Hristos, ne luminăm prin harul Lui şi ne unim cu EL, Izvorul vieţii şi al bucuriei 
veşnice. 


Botezul este astfel un program de luptă şi de creştere duhovnicească, este o 
permanentă luptă cu păcatul ca fiind ceva străin firii umane, dar şi o permanentă 
căutare de înnoire a vieţii omului. Lumina Botezului se dăruieşte omului în formă 
concentrată şi tainică, pentru a creşte duhovniceşte în Biserică prin ascultarea 
Evangheliei, pocăință pentru păcate, faptă bună, credinţă, nădejde, dragoste, 
pace, bucurie, răbdare, prin tot ceea ce este roada Duhului Sfânt în viaţa 
omului. Astfel, creştinul sporeşte cunoaşterea iubirii lui Dumnezeu pentru oameni, 
cunoaştere nu doar teoretică, ci una de simţire reală a lucrării lui Dumnezeu în 
oameni sfințindu-le viaţa. Biserica ne învaţă că iertarea păcatului strămoşesc şi a 
păcatelor personale se dăruieşte o singură dată prin Botez, dar iertarea păcatelor 
săvârşite după Botez se dăruieşte de mai multe ori prin pocăință. 


Un i al Bisericii din primele veacuri, înaintat în vârstă, Cuviosul Antonie cel 


a fost întrebat la sfârşitul vieţii sale ce ar mai face în mod deosebit dacă ar 
trăi mai mult. Răspunsul a fost unul smerit şi înţelept: "Aş învăţa mai mult Să mă 
pocăiesc', după ce petrecuse zeci de ani în pocăință. 


Deci, pocăinţa trebuie să fie o constantă a vieţii creştine, o permanentă curăţire de 
păcatele săvârşite cu gândul, cuvântul şi fapta, pentru a dobândi sfinţenia. 


Niciodată pocăinţa nu trebuie să fie un prilej de laudă pentru cel care se pocăieşte. 
Dacă ne lăudăm cu ea, pocăinţa îşi pierde din valoare, devine o pocăință fără roade 
duhovniceşti. Pocăinţa adevărată este o lucrare tainică, de renaştere în dureri a 





omului, de înnoire interioară a sufletului, de răstignire a păcatului din om şi de 
înviere a legăturii sale cu Dumnezeu, de creştere spirituală în iubire smerită şi 
sfântă. Aşa cum plantele cresc şi florile înfloresc fără să facă zgomot, tot aşa şi 
creşterea duhovnicească adevărată ca rod al pocăinţei este una liniştită, paşnică, 
smerită, fiind luminată de Duhul Sfânt. 


Sfinţii acoperă virtuțile lor cu haina pocăinţei, a smereniei, nu le arată ostentativ, 
nu se laudă cu ele, ca să nu le piardă, temându-se ca nu cumva, mândrindu-se cu 
virtuțile lor ca roade ale pocăinţei lor, acestea să se piardă, asemenea seminţelor 
semănate pe sol, dar neacoperite cu pământul protector şi hrănitor. 


Întrucât Botezul este un program de creştere spirituală, de înnoire, de luminare 
pentru întreaga viaţă creştină, cei care au dezvoltat programul acesta de luminare 
treptată până la sfârşitul vieţii lor se numesc sfinţi. 


Când un sfânt este pictat ca icoană, el este prezentat ca având lumină (aureolă) în 
jurul capului şi pe chip. Aceasta înseamnă că lumina harului, care s-a dat omului ca 
o sămânță prin Botezul creştin şi a rodit prin virtuţi, i-a adus pe sfinţi la asemănare 
cu Dumnezeu. Sfântul este deci omul care a împlinit programul duhovnicesc de la 
Botez, în măsura în care el s-a unit cu Hristos şi s-a luminat cu harul Său. De 
aceea, Botezul a fost numit şi 'Sfânta Luminare', iar la slujba Botezului se cântă: 
'Dă-mi mie haină luminoasă, Cel ce Te îmbraci cu lumina ca şi cu o haină”, iar 
naşii poartă în mână lumânarea aprinsă ca fiind simbol al luminării duhovniceşti a 
celui de curând botezat. 


Aşadar, atât Sfânta Taină a Botezului, cât şi Sfânta Taină a pocăinţei sunt 
izvoare de lumină şi bucurie pentru viaţa creştină. 


Iată de ce anul acesta, 2011, în care am intrat, 
a fost declarat de Sfântul Sinod al Bisericii Ortodoxe Române ca fiind Anul 
omagial al Sfântului Botez şi al Sfintei Cununii în Patriarhia Română. 


Să ne rugăm Mântuitorului lisus Hristos ca să ne ajute să primim Evanghelia 
Sa ca fiind Evanghelie a iubirii şi vieţii veşnice din Împărăţia Tatălui şi a Fiului 
şi a Duhului Sfânt, să ne pregătim cât mai des, prin pocăință şi fapte bune, 
pentru împărtăşirea cu Sfintele Taine ale Bisericii prin care pregustăm bucuria 
vieţii veşnice din Împărăţia Cerurilor, spre Slava lui Dumnezeu şi a noastră 
mântuire. Amin! 





Pocăinţa este programul Botezului pentru toată viaţa, spune patriarhul 


Sorin loniţe 
10.01.2021 


În Duminica după Botezul Domnului, 10 ianuarie 2021, patriarhul Daniel a 
explicat că pocăinţa este un program de viaţă, un Botez al lacrimilor, o taină prin 
care se spală haina de lumină primită la Botez ori de câte ori este nevoie. 


Tema pocăinței a fost abordată plecând de la textul Evanghelic duminical care 
prezintă Inceputul propovăduirii Domnului, care învăţa în „Galileea neamurilor”: 
„Pocăiţi-vă, că s-a apropiat Impărăţia Cerurilor”. 


Părintele patriarh a participat la Sfânta Liturghie în Paraclisul „Sfântul Gheorghe” 
al Reşedinţei Patriarhale. 


În prima parte a predicii, patriarhul a menţionat că lisus Hristos s-a mutat din 
Nazaret în Capernaum la începutul activităţii Sale publice pentru a împlini planul 
lui Dumenzeu şi cuvintele prorocilor. El a mers să fie „lumină” şi să îndemne la 
pocăință atât pe evrei, cât şi pe cei de alte neamuri care locuiau în Galileea. 


Insistând asupra pocăinţei, Preafericitul părinte patriarh Daniel a subliniat că 
aceasta este o „lucrare tainică”. 





„Această lucrare cere ca oamenii să se schimbe din interior. Să schimbe modul lor 
de a gândi, de a vorbi, de a vieţui şi de a făptui. Să schimbe modul de viaţă. 
Aceasta înseamnă «Pocăiţi-vă!: Schimbaţi-vă felul de a fi, săvârşiți faptele bine 
plăcute lui Dumnezeu!”. 


Mai departe a explicat legătura dintre Botez şi Pocăinţă. 


La Botez primim lumina harului, iertarea păcatelor şi devenim fu şi fiice ale lui 
Dumnezeu, de aceea mai este numit și „Naştere de a doua” sau „Luminare”. 


„Pocăinţa este continuarea luminării noastre”, a precizat patriarhul. 


„Dă-mi mie haină luminoasă, Cel ce Te îmbraci cu lumina ca şi cu o haină, mult 
Milostive Hristoase, Dumnezeul nostru”. (Cântare de la Taina Botezului) 


Pocăinţa, programul Botezului pentru toată viaţa 
„Pocăinţa este programul Botezului pentru toată viaţa. Avem un program, la Botez, 


al lepădării de satana, de toți slujitorii lui şi de toate lucrările lui şi de unire cu 
Hristos şi de slujire lui Hristos”. 


„Ori de câte ori păcătuim, noi ne despărțim de Dumnezeu, dar, ori de câte ori ne 
pocăim, refacem legătura de iubire cu El. De aceea, pocăinţa este o stare per- 
manentă a vieții creștinului”. 


- Te lepezi de satana? Şi de toate lucrurile lui? şi de toți slujitorii lui? şi de toată 
slujirea lui? şi de toată trufia lui? / - Mă lepăd. 

- Te uneşti cu Hristos? / - Mă unesc. 

- Şi crezi Lui? / - Cred Lui ca unui Împărat şi Dumnezeu. 


(din „Lepădările ” care preced Taina Botezului) 


Patriarhul a întărit cele afirmate prin cuvintele Sfântului Antonie cel mare care la 
finalul vieţii, după ce zeci de ani a trăit în post, rugăciune și nevoinţă a fost întrebat 
ce ar mai face el dacă ar trăi mai mult. 


„EI n-a vorbit de vreun program, nici social, nici cultural, nici misionar, ci a spus: 
Dacă aş trăi mai mult, aş învăţa să mă pocăiesc mai bine, mai mult”, a spus 
patriarhul României. 





„Fără pocăință nu există curăţire de păcate şi fără curăţire de păcate nu se poate 
intra în Împărăţia Cerurilor, iar Sfânta Euharistie este cina, prânzul sau arvuna din 
Împărăţia Cerurilor. De aceea Biserica Ortodoxă menţine mereu legătura dintre 
Pocăinţă şi Împărtăşire euharistică şi dintre programul duhovnicesc de la Botez de 
unire cu Hristos şi pocăința pentru păcatele săvârşite cu gândul, cu vorba sau cu 
fapta”. 


Pocăinţa şi smerenia 


„Cei care s-au pocăit cel mai mult au ajuns la foarte multă smerenie. Pocăinţa este 
o lucrare duhovnicească interioară care se săvârşeşte în smerenie, nu în publicitate. 
Nu ne lăudăm cu pocăinţa - sunt pocăit şi vreau să se ştie - asta nu-i adevărata 
pocăință”, a atras atenţia părintele Patriarh. 


„Sfinţii, cu cât înaintau mai mult întru smerenie acopereau faptele lor bune şi se 
considerau mai păcătoşi decât ceilalți oameni”. 


Sfântul apostol Pavel: „lisus Hristos a venit în lume ca să mântuiască pe cei pă- 
cătoşi, dintre care cel dintâi sunt eu”. EI se compara totdeauna cu Cel Unul Sfânt, 
cu lisus Hristos, nu cu alți oameni, a explicat patriarhul. 


„In raport cu Cel Unul Sfânt, fiecare dintre creştini este cel dintâi păcătos care are 
încă de lucrat pentru a înainta în sfinţenie”. 


„Oamenii care s-au pocăit mult, s-au rugat mult şi au vieţuit potrivit poruncilor 
Mântuitorului au ajuns la asemănarea cu Dumnezeu cel Unul Sfânt. Toţi oamenii 
sunt chemaţi după Chipul lui Dumnezeu, dar la Asemănarea cu Dumnezeu, prin 
conlucrarea cu harul Lui au ajuns numai sfinţii”. 


Aureola sfinților 


In Biserica Ortodoxă, icoanele sfinților arată în jurul capului lor o lumină care se 
numește aureolă. Ei bine, aceasta este lumina de la Botezul numit Luminare care 
însă a fost cultivată prin nevoință, pocăință, rugăciune, prin fapte bune, a spus PF 
Daniel. 


„De aceea, sfântul în Ortodoxie este pictat ca un om din care străluceşte lumina 
Duhului Sfânt primit de la Botez, lumină care s-a făcut roditoare prin pocăință şi 
nevoinţă, prin smerenie şi prin iubire milostivă şi darnică”. 





„Trebuie să ne rugăm lui Dumnezeu să ne dăruiască bucuria de a fi creştini 
botezați şi ajutorul de a împlini în viaţa noastră programul de la Botez şi anume: 
lepădare de păcat, de satana şi de toţi slujitorii lui şi de toate lucrările lui și de unire 
cu Hristos şi cu sfinții Lu”. 


Pentru concluzia omiliei sale, părintele patriarh Daniel a folosit cuvintele Sfântului 
loan Damaschinul: „Pocăinţa este trecerea de la o stare nefirească la una firească, 
de la păcat la virtute, de la răutate la bunătate şi, deci, de la o viață păcătoasă la o 
viață sfântă”. 





„lisus Hristos, Lumina cea mare, începutul şi scopul a toată existenţa creată” 


Arhid. Ştefan Sfarghie 
- 10 ian, 2021 


În Duminica după Botezul Domnului, 10 ianuarie 2021, Preafericitul părinte 


Daniel, patriarhul Bisericii Ortodoxe Române, a rostit un cuvânt de învăţătură în 
Paraclisul istoric „Sfântul mare mucenic Gheorghe” din Reşedinţa Patriarhală. 
Preafericirea sa a reliefat faptul că pasajul evanghelic citit în cadrul Sfintei Litur- 
ghii (Matei 4, 12-17), referitor la începutul propovăduirii Domnului, ne arată în 
esenţă că Mântuitorul lisus Hristos este Lumina vieţii veşnice. 


Preafericitul părinte patriarh Daniel a precizat că Evanghelia Duminicii după 
Botezul Domnului ne arată atât legătura dintre Botezul Său şi lumina Evangheliei 
Sale, cât şi legătura dintre predicarea Împărăției cerurilor şi pocăință. „Mântuitorul 
lisus Hristos a început să propovăduiască Evanghelia Sa după ce S-a botezat în 
Iordan şi după ce a stat 40 de zile în pustie şi a respins ispitele venite din partea 
diavolului. Botezul Domnului înseamnă arătarea Lui în public, primirea Botezului 
de la loan Botezătorul şi apoi deschiderea cerurilor şi arătarea Sfintei Treimi. (...) 
Pasajul Evangheliei de astăzi ne arată că, atunci când lisus a început să bine- 
vestească Evanghelia Împărăției cerurilor, a folosit aceleaşi cuvinte ca Sfântul 
proroc loan Botezătorul, şi anume, i-a îndemnat pe oameni la pocăință zicând: 
«Pocăiţi-vă, căci s-a apropiat Împărăţia cerurilor» (Matei 4, 17). Prin aceasta 
vedem că există nu numai o legătură între Botezul Domnului şi Evanghelia Sa, ci 
şi o legătură între predicarea Împărăției cerurilor şi pocăință. Există o relaţie 





strânsă între binevestirea Împărăției cerurilor şi chemarea la pocăință, ca pre- 
gătire pentru a putea intra în Împărăţia cerurilor prin Sfântul Botez. Evanghelia 
ne arată deodată lumina botezului şi lumina pocăinţei, care, de fapt, este con- 
tinuarea luminii botezului în viaţa creştinului ”, a reliefat părintele patriarh Daniel. 


Deplinătatea descoperirii lui Dumnezeu în şi prin lisus Hristos 


În continuare, patriarhul României a explicat că expresia „poporul care stătea în 
întuneric” (Matei 4, 16) se referă la evreii care Îl cunoşteau pe Dumnezeu, însă 
într-un mod nedeplin sau parțial, ei primind descoperirea dumnezeiască în mod 
treptat, etapizat, prin Moise şi proroci. „O altă categorie erau păgânii, adică cei 
din neamuri diferite, care «şedeau în latura şi în umbra morții» (Matei 4, 16). 
Aceştia erau popoarele care se închinau la mulţi zei şi care nu credeau în învierea 
trupului. (...) Ce este această lumină mare care se arată poporului ce stătea în 
întuneric? Este deplinătatea descoperirii lui Dumnezeu în şi prin lisus Hristos, 
Fiul Său Cel veşnic, care din iubire pentru oameni şi pentru mântuirea lor S-a 
făcut Om. Hristos este Lumina cea mare care Se arată în Galileea mai întâi şi apoi 
în toată Ţara Sfântă şi lumii întregi”. 


Preafericirea sa a explicat apoi de ce Hristos este Lumina cea mare. „Hristos este 
Lumina cea mare fiindcă EI este Cuvântul şi Fiul veşnic al lui Dumnezeu. Când 
Dumnezeu a creat cerul şi pământul, EI le-a creat prin Cuvântul puterii Sale. A zis 
şi s-a făcut. Dumnezeu -Tatăl a vorbit prin Dumnezeu.-Fiul sau prin Cuvântul Său 
Cel veşnic şi toate cele ce au fost create s-au făcut prin Hristos, în Hristos şi 
pentru Hristos. În acest sens, Sfântul loan evanghelistul zice: «Întru El era viaţă şi 
viața era lumina oamenilor» (loan 1, 4). «Cuvântul era Lumina cea adevărată 
care luminează pe tot omul care vine în lume» (loan 1, 9). lar Sfântul apostol 
Pavel dă şi mai multe detalii despre importanţa legăturii dintre Cuvântul lui 
Dumnezeu şi creaţia întreagă sau existența creată văzută şi nevăzută când zice: 
«Toate s-au făcut prin EI şi pentru El» (Coloseni 1, 16). Cu alte cuvinte, lumea 
întreagă, universul material văzut şi lumea nematerială şi nevăzută a îngerilor au 
fost făcute în Hristos, prin Hristos şi pentru Hristos. De aceea, când EI Se întru- 
pează, «întru ale Sale a venit» (loan 1, 11). Fiul lui Dumnezeu este Lumina cea 
mare, este sensul prim şi ultim a toată existența creată, este originea şi finalitatea 
întregului univers creat, văzut şi nevăzut, este Alfa şi Omega, începutul şi scopul a 


ieri 49) 


toată existenţa creată ”, a subliniat părintele patriarh Daniel. 


Importanţa pocăinţei şi a Botezului în numele Preasfintei Treimi 





De asemenea, Întâistătătorul Bisericii noastre a vorbit despre importanţa pocăinţei 
şi a Botezului în numele Preasfintei Treimi, absolut necesare intrării în Împărăţia 
cerurilor. ,, Împărăţia lui Dumnezeu este o lucrare tainică asupra sufletelor oame- 
nilor şi această lucrare cere ca oamenii să se schimbe din interior, să-şi schimbe 
modul lor de a gândi, de a vorbi şi de a vieţui. Aceasta înseamnă pocăiți -vă, 
schimbaţi -vă felul de a fil Aceasta este condiţia primă pentru intrarea în Împărăţia 
lui Dumnezeu şi apoi, sigur, Botezul în numele Tatălui şi al Fiului şi al Sfântului 
Duh. Botezul în numele Preasfintei Treimi ne dăruieşte iertarea păcatelor, dar şi 
înfierea. Prin harul Duhului Sfânt devenim fii şi fiice ale lui Dumnezeu. Devenim 
fii şi fiice după har, după cum Fiul cel veşnic este Fiu al lui Dumnezeu, însă după 
natură, după firea Lui divină. Prin Botez noi primim şi începutul învierii sufletului 
din moartea pricinuită de păcat, adică începutul unei vieţi sfinte”. 


Preafericirea sa a mai precizat că pocăinţa ca schimbare, înnoire şi sfințire a vieţii 
este o lucrare necesară înainte de Botez, dar şi după primirea acestuia. Privitor la 
Taina Sfântă a Botezului, patriarhul României a subliniat că scopul acesteia este 
cultivarea în noi a seminţei sfinţeniei. „Botezul se săvârşeşte o singură dată, în 
apă şi în Duh Sfânt, dar pocăinţa, ca botez al lacrimilor, se săvârşeşte tot timpul, 
pentru că în Împărăţia lui Dumnezeu nu poate intra nimic necurat. lar curățirea 
de păcate se face prin Taina Pocăinţei sau a Spovedaniei. Pocăinţa este conti- 


nuarea luminării noastre care începe prin Botez. (...) Sfântul Antonie cel mare a 
fost întrebat, înainte de moarte, ce ar mai face dacă ar trăi mai mult? El nu a 
vorbit de vreun program social, cultural sau misionar, ci a spus: «Dacă aş trăi 
mai mult, aş învăţa să mă pocăiesc mai bine». Pocăinţa este aşadar programul 
Botezului pentru toată viaţa ”, a reliefat Preafericitul părinte patriarh Daniel. 





Mărgăritare Duhovniceşti - Din înţelepciunea Sfinţilor părinţi 


„Tu, care în fiecare zi te lupţi cu valurile mării acestei vieţi cuprinse de furtună şi 
eşti încărcat cu atâtea păcate, ai nevoie în permanenţă de mângâierea Sfintelor 
Scripturi. 


Te afli în prima linie a luptei pentru supravieţuire şi eşti rănit în permanenţă. 
Femeia ta te mânie, fiul tău te supără, angajatul tău te enervează, duşmanul tău îţi 
face necazuri, prietenul te invidiază, vecinul te înjură, asociatul te sapă, iar 
judecătorul te ameninţă. La acestea se adaugă multe situaţii şi împrejurări care te 
tulbură, te neliniştesc, te mâhnesc şi te întristează, ducându-te până în pragul 
deznădejdii. 


Săgeţile vrăjmaşilor văzuţi şi nevăzuţi te lovesc fără încetare de peste tot. De aceea 
ai nevoie de armele Sfintelor Scripturi. Te rog să le citeşti, fie că ştii, fie că nu ştii 
puterea cuvintelor lor. Dacă le citim de multe ori, cele ce învăţăm acolo nu se mai 
şterg din mintea noastră. Şi adesea, ce nu putem înţelege astăzi, dacă citim şi 
mâine, înţelegem imediat, pentru că Bunul Dumnezeu ne luminează mintea în chip 
nevăzut. 


Pentru înţelegerea Sfintelor Scripturi nu este nevoie de înţelepciune omenească, ci 
de descoperirea Duhului Sfânt. Dacă cercetăm Scriptura cu atenţie şi nu în fugă, 
vom dobândi mântuirea propovăduită în ea. Căci dacă ne umplem sufletele de 
învăţăturile sale, vom afla adevărurile dogmatice şi vom păşi spre viaţa 
desăvârşită.” - Sfântul loan Gură de Aur - Mângâierea Sfintelor Scripturi 





„Să încercăm să-i facem buni pe cei răi, dându-le sfaturile potrivite. Dar dacă ei 
dispreţuiesc cuvintele noastre, să nu mai insistăm. Nimeni nu se face bun cu forța. 
Nici Dumnezeu nu vrea să urmăm calea virtuţii cu forţa, ci numai prin propria 
noastră voire. 


Poate că mă veţi întreba: „Nu ar fi mai bine ca oamenii să devină buni cu forța 
decât să rămână răi?" Nu. Pentru că cel ce se face bun cu forţa nu rămâne bun 
pentru totdeauna. Cum scapă de constrângere, el se întoarce înapoi la răutate. Pe 
când cel care este bun pentru că aşa vrea el, rămâne cu hotărâre pe calea virtuţii”. — 
Sfântul loan Gură de Aur 

"Omul care învaţă, dar nu face cele pe care le învaţă, este asemenea fântânii, care 
e toţi îi adapă şi îi spală, dar pe sine nu se poate curăţi"— Avva Pimen 
> 

“Adevărul creştin se păstrează în Biserică, în Sfânta Scriptură şi Sfânta Tradiţie; 
dar cere o păstrare dreaptă şi o tâlcuire dreaptă. Însemnătatea Sfinţilor Părinţi stă 
tocmai în aceasta: ei sunt cei mai iscusiţi păstrători şi tâlcuitori ai acestui adevăr, în 
virtutea sfinţeniei vieţii lor, a adâncii cunoaşteri a Cuvântului lui Dumnezeu şi a 
belşugului harului Duhului Sfânt ce sălăşuieşte în ei”. — Teofan, Arhiepiscopul 
Poltavei 


SR o 2 


“Teri înțelegeai puţin, azi înţelegi mai mult, mâine cu mult mai mult. Fă să crească 
>) 
în tine lumina lui Dumnezeu cel de-a pururi desăvârşit”. - Fericitul Augustin 


SR o 2 


“Invăţăturile date cu forța nu pot dăinui în suflete, pe când învăţăturile primite în 
) 
suflet cu plăcere şi cu bucurie rămân de-a pururi.” - Sfântul Vasile cel mare 





Istorioară - Cheia potrivită 


La un călugăr a venit o femeie să-i ceară ajutorul, fiindcă nu avea înţelegere în 
casă. 


- Ce-ai făcut în această situaţie, a întrebat-o călugărul? 
- Am încercat să-mi conving bărbatul, certându-l. 
- Când aţi avut iar probleme, ce-ai mai făcut? 


- Acelaşi lucru, i-a răspuns din nou femeia. l-am reproşat şi l-am certat. Şi de 
fiecare dată am făcut la fel. 


Atunci, călugărul a scos o grămadă de chei şi dându-i una femeii a rugat-o să 
deschidă uşa din faţa lor. A încercat femeia, dar, nepotrivindu-se cheia respectivă, 
i-a cerut călugărului altă cheie. 

- Poate n-ai ştiut cum să deschizi, i-a spus călugărul, mai încearcă! 


Dar oricât s-a străduit femeia, nu a putut deschide. 


- Părinte, daţi-mi toată grămada de chei şi aflu eu care-i cea potrivită - l-a rugat 
aceasta. 


Privind-o cu căldură, duhovnicul i-a răspuns: 

- Acum înţelegi ce-am vrut să-ţi dovedesc? Cum nu poţi tu deschide acea uşă cu o 
cheie nepotrivită, oricât ai încerca, tot aşa nu poţi deschide sufletul bărbatului tău 
cu aceeaşi vorbă de ceartă cu care încerci mereu. Caută cheia potrivită şi dacă o vei 
găsi, sigur vei putea deschide! 





Duminica după Botezul Domnului 


(Începutul propovăduirii Domnului) 


articole icoane predici video comentarii patristice 


Hristos este Împărăţia Cerurilor coborâtă printre oameni, 


iar unde El este prezent, 
acolo este prezent și Dumnezeu Tatăl 
împreună cu Dumnezeu Duhul Sfânt. 


+ PATRIARHUL DANIEL 

